
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 


XI 


Dedicată comandantului de batalion și prietenului 
meu, actualmente general în Corpul Blindat al Armatei 
vest-germane, Horst Scheiben. 


Avind în vedere proporția uriașă a pierderilor noastre 

la Stalingrad și criza catastrofală de trupe de rezervă, 
Fiihrerul nostru a decretat ca, începînd din acest moment, 
perioada de sarcină să fie redusă de la nouă la șase luni. 


Obergefreiter Joseph Porta către Obergefreiter Wolfgang 
Creutzfeldt, 
Salonic, primăvara lui 1943 


Dacă nu sînt cu ochii în patru, afurisitul ăla de Himmler 


îi va avea în curînd pe toți prietenii mei în lagărele sale de 
concentrare. 


Goering către Generalfelimarschall Milch, 
22 septembrie 1943 


XIV 


Pădurea de cactuși 


Cîntînd cât îl ține gura, torpilorul Klaus Pohl părăsește 
bordelul La semnul patului legănat din Pirgos. În depărtare 
poate fi auzit vacarmul unei partide de bile dintre un grup de 
marinari germani și niște soldaţi italieni din trupele alpine. 

Klaus Pohl rînjește fericit și se hotărăște să joace și el un 
tur, dar se răzgindește în clipa în care privirea-i cade pe o fată 
drăguță pe care-o observase, în seara aceea, ceva mai devreme. 

— Hei, Liebling, o strigă, ecoul vocii sale răsunind în 
tăcerea nopții. Așteaptă flota! E periculos să ieși din convoi! Își 
duce degetele la gură și sloboade o fluierătură ascuțită punînd 
pe fugă toate pisicile din zonă. 

Fata privește înapoi și zimbește provocator. 

Klaus mărește pasul. Plecase dezamăgit de la bordel. 
Erau acolo mai mulţi clienţi decît puteau suporta damele. 
Fluieră din nou: e atît de absorbit de fată încît nu bagă de 
seamă figurile indivizilor, iviți de pe o stradă laterală, care îl 
urmăresc. 

Fata cotește pe o alee mică. Odată ajunsă acolo, i se pare 
că a înghiţit-o pămîntul. 

Patru bărbaţi fac cerc în jurul lui. 

— Ce dracu'! strigă, ducîndu-și mîna la pistolul său P-38. 

Un laţ aruncat cu dibăcie din spate îi alunecă strîns 
în jurul gîtului. Se sufocă și cade în genunchi, mîinile 
agitîndu-i-se prin aer. Bereta rotundă de marinar i se 
rostogolește pe stradă ca o roată pusă pe fugă. O cizmă i se 
afundă în vintre, un pat de pistol îl pocnește în ceafă. 

În ziua următoare, torpilorul Klaus Pohl e găsit de cîţiva 
civili greci care anunţă poliția. Leșul său despuiat zace în șanț, 
la numai cîţiva pași de Cartierul General German. Identificarea 
e foarte anevoioasă, identitatea cadavrului fiind stabilită abia 
atunci cînd flota sa îl dă dispărut. 

Cazul e tratat ca o investigaţie de rutină, fără 
importanţă. Zilnic, ies la iveală, prin șanțurile grecești, leșuri 
de soldați germani despuiate. 

Două ore mai tîrziu, trei prizonieri greci sînt spînzurați 
în public drept represalii. 


DRUM SÎNGEROS CĂTRE MOARTE 


Formaţiunea de luptă s-a oprit. Se uită la cadavrele care s-au 
umflat grotesc sub soarele arzător. Leșul unui Leutnant zace pe marginea 
fîntinii. Limba i-a fost smulsă și gura îi este un imens cheag de sînge. 

— Trebuie c-a durut al dracului de tare asta, face Porta, arătînd 
înspre ofițerul mort. 

— Ar fi fost un tip tăcut dac-ar fi scăpat cu viață, zice Bivolul, 
trecîndu-și limba peste buzele crăpate de soare. 

— În livada aia afurisită, i-au legat pe cîţiva dintre ei de niște 
pomi îndoiți la pămînt și pe urmă au dat drumul pomilor. Așa că-i o 
idee sfișietoare? zice Micuţul, alungînd muștele cu o mînecă de uni- 
formă grecească. 

— Am să le tai nenorocitele alea de mădulare, făgăduiește Țeastă 
și scoate la iveală din carimbul cizmei un cuţit de parașutist. 

— Căprar tîmpit! îi aruncă Porta! Problema ta e că n-ai văzut 
încă destui morți. 

— Partizanii trebuie lăsați să aibă și ei o plăcere, e de părere 
Micuţul. La urma urmei, noi, nemţii, am fi putut rămîne și acasă, așa-i? 

Porta descleștează fălcile rigide ale Stabszahlmeisterului mort. 
Forcepsul său sclipește în soare și Porta e cu doi dinţi de aur mai bogat. 

Micuţul face rost de o cutie plină cu trabucuri. Cu morgă de 
director foarte bine situat, își aprinde un trabuc brazilian cît toate 
zilele și se așază la umbra oferită de un Kiibel răsturnat, împinegînd la 
o parte leșul însîngerat al șoferului. 

— Și morţii sînt buni la ceva pe timp de război, zice Porta. Atrag 
atenția muștelor și le ţin departe de noi, ăștia care încă mai sîntem în 
viață. 

— Ce puzderie de muște, zice Gregor, cu mirare, în clipa în care 
un roi întreg se ridică biziind de pe cadavrul șoferului mort. 

Porta deschide o conservă de pește și înfulecă ajutindu-se de 
baionetă. „Peștele-i bun pentru tine”, scrie pe conservă. 

Îndărătul clădirii celei lungi, dădu peste zece Blitzmădell!. Sînt 
moarte și întinse cu grijă pe un rînd. Nu-s moarte decît de vreo zi sau 
două. Duhoarea lor e încă suportabilă și numai două dintre ele au 
ochii scoși de păsări. 


[1] (germ.) BLITZMĂDEL: Denumire, în jargon, data personalului auxiliar 
feminine, îndeosebi telefonistelor, în timpul războiului. (n. trad.) 

— Mai întâi s-au distrat niţel cu ele, zice pofticios Micuţul, 
ridicînd o fustă militară gri-albăstruie. Uite, asta și-a pierdut podoabele! 

— Ajunge, porcule! îi strigă Bătrinul, furios. Nu ţi-e milă deloc 
de sărmanele femei? 

— Ce-am avut și ce-am pierdut, n-o cunosc pe nici una, protes- 
tează Micuţul. Vrei să plîng pînă mi-or sări ochii pentru fiecare mort 
pe care-l întîlnesc în timp de război? Asta vrei? 

— Dacă eram în locul partizanilor, rîde Bivolul, tresăltînd din tot 
corpul său obez, aș fi luat una cu mine și m-aș fi pus pe niște Kraft durch 
Freude de cîteva ori pe zi. Ăia din America zic că-i sănătos să faci amor. 

Un țipăt ascuţit ne face să sărim în picioare și să punem mîna 
pe arme. O femeie aleargă pe deal în jos, împleticindu-se, gonită de un 
bărbat mic și gras, care agită o secure deasupra capului. 

Cuţitul maur al Legionarului sclipește prin aer ca un fulger și se 
înfige în pieptul bărbatului, care mai fuge cîțiva pași și cade ca un butuc. 

Spre stupoarea noastră, femeia se aruncă bocind peste cadavrul 
său și se apucă să strige blesteme bulgărești către Legionar. 

— Zice că ești un ucigaș blestemat, explică Bivolul, care o rupe 
niţel pe bulgărește. Tocmai își aveau tămbălăul lor zilnic, iar securea 
făcea parte din decor. 

— Sfinte Allah! mormăie Legionarul, ștergîndu-și cuțitul maur 
de mînecă. Cine naiba ar fi putut să ghicească una ca asta? 

Un Krupp diesel hodorogit se face auzit în satul ars de soare. 
Din el sar cîțiva cincisutişti!?] gălăgioși. 

— Au măcelărit tot batalionul. Noi sîntem tot ce-a mai rămas, 
strigă un Feldwebel cu fața transpirată și jegoasă. 

— Cine a făcut-o? întreabă Bătrinul sec. 

— Păgînii ăștia afurisiţi, strigă Feldwebelul furios. Batalionul 
nostru a venit aici de la Heuberg, acum cîteva zile, și chiar în prima 
ciocnire au nimerit într-o ambuscadă. Eu am rămas în urmă cu grupa 
mea și am scăpat. 

— Cu alte cuvinte, ai șters-o, rinjește Porta sarcastic. Lui Adolf 
nu i-ar plăcea așa ceva. Vreau să spun, în caz că treaba asta i-ar ajunge 
la urechi. 


[2] CINCISUTIȘTI: trupe disciplinare. (n. trad.) 

— Ne putem alătura vouă? se interesează Feldwebelul, neluînd 
în seamă șicana. 

— Aveţi arme? intervine brusc Bătrînul. 

— Numai carabine, cu douăzeci de lovituri de căciulă, răspunde 
Feldwebelul. Prusacii nu-s prea generoși cu cincisutiștii. 

— Ai zeamă în el? vrea să știe Bătrînul, arătînd spre Diesel. 

— Nu, merge doar la deal în jos. 

— Atunci e-n regulă, ride Porta, vesel. Wehrmachtul Marii Ger- 
manii e obișnuit ca lucrurile să meargă în direcția asta. 

— Rămâîneți, dacă vreţi, admite Bătrînul, dar rețineți: eu comand 
aici! 

— Trebuie să predăm carnetele de serviciu? întreabă un tînăr 
cincisutist, oferindu-l pe al său. 

— Șterge-te la fund cu el, îl sfătuiește Micuţul, luîndu-și un aer 
semeţ. 

— Sîntem în rahat, îi zice Bătrinul Feldwebelului. Carul nostru 
de luptă e o epavă arsă, așa că ne așteaptă o mărșăluială zdravănă și 
o plimbare peste munți. 

— Îi cunoşti? se interesează Feldwebelul, zîmbind amar. 

— Nu, zice Bătrinul, laconic. 

— Se pare că-i găoaza universului acolo sus, și două zile e viață 
lungă, făcu Feldwebelul, aruncînd o privire îngrijorată către silueta întu- 
necată a munților. Șerpi, scorpioni, furnici uriașe și Dumnezeu știe cîte 
altele. Cactuși cu destulă otravă în ei ca să umple prăvălia unui chimist. 

— Ai vreo idee mai bună? rînjește Bătrînul, mușcînd dintr-o 
bucată de tutun de mestecat. 

— Nu, acum lucrez pentru tine! 

— Adunătura asta a voastră are experienţă de luptă? 

— Doar cîțiva, ride Feldwebelul, obosit. Restul sînt borfași și hoți. 
E chiar și-un proxenet printre ei! 

Bătrinul oftează și trimite un scuipat maroniu de suc de tutun 
pe fîntînă. Își așază automatul pe umăr într-o poziţie mai comodă. 

— Spune-i adunăturii tale că noi procedăm rapid. 

— Curte  Marţială rapidă, hă? dădu Feldwebelul glas 
avertismentului. 

— Ceva nelămuriri? face Bătrinul sarcastic. 

— Nici n-ai crede! rîde Feldwebelul, cu răutate. 

— Îmi pare bine că ne înţelegem. 

— Ce-ar fi să ne daţi cîteva automate sau o pușcă-mitralieră? 
sugerează Feldwebelul, oferind un pachet de Juno. 

— Te crezi într-un arsenal? mîrîie Bătrinul, răsucindu-se pe 
călcîie și dînd cu piciorul într-o cască, care zboară prin aer și cade pe 
un cadavru. Vă aruncaţi echipamentul în dezordine. Cum dracu poate 
lupta o armată într-un război cu echipamentul împrăștiat peste harta 
întregii Europe? 

— Da prost dispus mai ești astăzi, remarcă Porta, deschizîndu-și 
a treia conservă de pește. 

Bătrînul nu răspunde; își aruncă automatul pe umăr, își aprinde 
vechea lui pipă, cu capac de argint, și-o pornește spre remorca cu muni- 
ție unde Feldwebelul s-a așezat laolaltă cu cîțiva dintre oamenii săi. 

— Cum te cheamă? întreabă Bătrinul, sumbru. 

— Schmidt. După o scurtă pauză, adaugă: Regiment de linia-ntii. 

Bătrînul scoate încet din gură și scuipă cît colo un șuvoi brun 
de salivă. 

— Și ce-i cu asta? 

— Credeam că te interesează. 

— Nu dau doi bani nici dacă ești feldmareșal. 

Bătrînul se apropie și se așază lingă noi, cerîndu-i lui Porta 
partea sa din conserva de pește. 

— La naiba, sînt ostenit! geme Gregor sfișietor, trecîndu-și 
mîneca peste fața acoperită de praf. Uite unde-am ajuns noi, floarea 
Germaniei, lăsîndu-l pe Untermensch să-și facă de cap. Generalul meu 
și cu mine n-am fi admis așa ceva. Dacă l-am fi avut pe el și monoclul 
lui printre noi, ar fi avut de ce se teme toți aflații în treabă. 

— Dacă treburile continuă în felul ăsta, Marea Germanie va fi 
ștearsă de pe hartă, zice Bivolul sumbru, iar noi, nemții, vom fi din nou 
personajele alea rele din poveștile fraților Grimm. 

— O să fim mîncătorii de oameni cu care îi sperii pe sugari cînd 
se lasă seara, încuviințează Porta. 

— O perspectivă a naibii de timpită, declară Micuţul, împache- 
tînd plictisit benzi de cartușe în cutii de muniții. 

Din nord, dinspre munți, se aude foc de artilerie. 

— Vecinii bat la ușă, fredonează Porta, întorcînd cadavru pe 
spate în speranţa că va găsi dinţi de aur. 

— Tu iei mortierul greu! urlă Barcelona la unul dintre cincisutiști. 

Barcelona e Feldwebel, dar nu prea are ocazia să-și etaleze gradul 
cînd e numai cu noi. 

— Cum rămîne cu orătania aia neagră de-acolo? întreabă Heide, 
arătînd cu pistolul-mitralieră spre popa care ședea și desena cerculeţe 
în praful drumului. 

— Poate pleca o dată cu noi sau poate rămîne unde e, zice 
Bătrinul, indiferent. 

— Curăţă-l pe garid, sugerează Tango, un german născut în Româ- 
nia, care fusese profesor de dans la București. Oricînd are o clipă de 
răgaz dansează în pași de tango, urmărind o orchestră lăuntrică. 

— Să-l curățăm pe netrebnic, zbiară Micuţul. Ticăloșii ăștia 
cerești aduc întotdeauna ghinion aici, pe pămînt! 

— Da, hai să terminăm cu el. N-am văzut niciodată un popă 
încasînd un bilet pentru o călătorie numai dus, chicotește Bivolul, în 
timp ce straturile sale de slănină tresaltă într-o veselie. 

— Eu hotărăsc dacă cineva urmează să fie lichidat sau nu, decide 
Bătrînul, glacial. 

— O să fiu cu ochii pe el, oricum. Trupul și sufletul nu ţin pasul 
de fiecare dată, zice Tango, schițind cîţiva pași de dans. O dată, cei din- 
tr-a patrușpatra au dat peste un pilot ceresc care nu avea mai multe 
legături cu Domnul decît diavolul însuși! 

Ne aţintim cu toții privirea asupra părintelui. 

— Dă să-i deschid beregata ticălosului! zice Micuţul, pipăindu-și 
tăișul cuţitului de luptă. 

O escadrilă de He-111 trece urlînd pe deasupra noastră. Unul 
dintre ele descrie un cerc în aer și revine. 

— Asta ne mai lipsește, să ne ia ai noștri drept păgini, zice 
Bătrinul, privind neliniștit la avioanele de vinătoare. 

— Isuse, își varsă găinaţul! schelălăie Bivolul, repezindu-se între 
case. 

— Dispăreţi! strigă prevenitor Bătrinul, punîndu-se la adăpost 
îndărătul ghizdurilor fintînii. 

Îl urmez pe Porta chiar în fîntînă. Cad. Apa e ca gheaţa. Mă 


Pădurea de cactuși 


înșfacă în clipa în care eram pe punctul de a mă îneca. Stăm agăţați 
de ciutură. 

Deasupra capetelor noastre e un vuiet de tunet. Puști-mitralieră 
clănțăne. Ne atacă întreaga escadrilă. Pare că a venit sfirșitul lumii. 

Avioanele nu pleacă decît atunci cînd întreg satul a dispărut 
de pe fața pămîntului. 

Ciudat, dar nici unul dintre noi nu e nici măcar rănit. Atacurile 
aeriene sînt înnebunitoare, dar nu prea eficiente. Lipsă de precizie. 

— Atâta timp cât nu te afli în locul în care cad bombele, nu-i bai, 
rînjește Porta, așezindu-se pe nisip exact în același loc pe care șezuse 
înainte de începerea atacului. 

— Ce-ar fi să ne oprim aici? propune Feldwebelul Schmidt. Ne 
va culege divizia. 

— Și ce-o să mai facă divizia? face Porta batjocoritor. 

— Merde alors! Au și așa destulă bătaie de cap, oftează Legionarul. 
Ce mai contează pentru ei o grupă în plus sau în minus! 

— Nuvalorăm nici cît o grămadă de rahat de mîţă uscat, declară 
Micuţul, aruncînd cu o piatră într-o pisică ce stătea și se spăla pe cada- 
vrul unui soldat german. 

— Doamne! strigă Porta furios. Pînă și pisicile de-aici de pe lingă 
Marea Neagră nu mai dau dovadă de respect față de armata germană. 
Unde-or să ducă toate astea? 

— La Kolima! rînjește Gregor, pocnind pisica în plin cu o cască 
de oțel bine ochită. 

— Miţa aia afurisită e, cu siguranță, o mâță jidancă, e de părere 
Micuţul. Probabil că tocmai se gîndea să se sloboade pe hoitul amă- 
ritului de neamţi. 

— Câte mai avem de îndurat, pufnește Heide, cu necaz. 

— Armata-i terminată, zice Micuţul, aprinzindu-și un trabuc. 
Pînă și zburătorii lui Goering ni se cacă-n cap. 

— Adunarea, și la drum! poruncește Bătrînul, ridicîndu-se. 

— Corpul omenesc nu a fost creat ca să mărșăluiască protestează 
Porta, întinzîndu-și mușchii țepeni și strigînd durere. 

Munţii sînt deprimanțţi. De fiecare dată cînd ajungem în vîr- 
ful a ceea ce credeam că e ultimul urcuș, descoperim altul, mai înalt, 
așteptîndu-ne. 

Grupa nu ajunsese prea departe cînd Bătrînul își amintește 
că n-au fost umplute bidoanele cu apă. Pădurea de cactuși e moarte 
curată fără apă. 

— Înapoi la fintînă! ordonă aspru. 

— V-am povestit vreodată despre perioada în care generalul 
meu și cu mine mărșăluiam peste Dunăre? îl iscodește Gregor. 

— Schimbă placa, am auzit-o p-asta de cel puţin douăzeci de 
ori, i-o taie Barcelona, iritat. 

— Mîncai împreună cu generalul tău? întreabă Tango, cu interes. 

Are o slăbiciune fățișă pentru gradele superioare. 

— Bineînţeles, face Gregor condescendent. Ciîteodată, dormeam 
chiar în același pat, cu monoclul nostru între noi. 

— Era pidosnic generalul tău? întreabă Porta, obraznic. 

— O întrebare ca asta te poate duce în fața unui Consiliu de 
Război de urgenţă, mormăie Gregor insultat. 

— La dracu, urlă surprins Micuţul. Nu cred că există, cu adevă- 
rat, un astfel de Consiliu. 

— Ţi-ai atins vreodată generalul? se interesează Tango, cu 
venerație. 

— Trebuia să-l dezbrac în fiecare seară cînd se culcușea, pen- 
tru a fi gata pentru războiul de a doua zi, răspunde Gregor cu mîndrie. 

— Ar cam fi timpul să ne băgăm fundurile la adăpost, nu cre- 
deți? sugerează Micuţul, privind spre munţii de pe care se fac auzite 
focuri de pușcă-mitralieră. 

— Cite canistre mai avem? vrea să știe Bătrinul, armîndu-și 
pistolul-mitralieră model 40. 

— Doar cinci, ride Barcelona, dezamăgit. 

— Or să se gate în curînd, rînjește Ţeastă. 

Arată ca un sac în care zornăie o grămadă de oase uscate. 

— Apa osă iasă din tine mai repede decît a intrat, face Micuţul. 
Cum dracu poate un om să fie în halul ăsta de slab? Nu pricep. 

— 'Ţeastă ar trebui să se ducă-n America. Ar face avere arătîn- 
du-se drept victimă a ororilor lagărelor de concentrare, sugerează Porta. 

— Tăceţi un pic din gură, mîriie Bătriînul, și ascultați. Trebuie 
să trecem munții, cu sau fără apă. E singura noastră șansă. 


Pădurea de cactuși 


— Sfinte Sisoe! izbucneşte Unteroffizier Kriiger de la RDE|. Nu-ţi 
dai seama ce vorbești! Acolo-i o pădure de cactuși cu țepii lungi cît baio- 
netele. Va trebui să ne croim drum cu macetele și n-avem decît două. 
N-or să ne ţină multă vreme. Și pe urmă nu e nici urmă de apă pe-acolo. 

— Atunci ce dracu' sugerezi? ţipă Bătrînul disperat. 

— Pe cărări pînă la drumul principal, răspunde Kriiger, căutînd 
cu privirea aprobări în jur. 

— Ești nebun de legat, îi respinge Bătrînul sugestia cu dispreţ. 
Proprietarii legitimi ai țării se află înșiraţi de-a lungul șoselelor cu 
intenţia hotărîtă de a ne veni de hac. 

— Să-i lovim la boașe, propune Micuţul, mutîndu-și chiștocul 
de trabuc dintr-un colț în celălalt al gurii și apucîndu-l cu dinţii. E 
timpul ca popindăii ăștia de la Marea Neagră să afle cine-i vizitează. 

— Nu-i așa, micuț viteaz ce ești? rinjește Porta, întinzînd mîna 
pentru un trabuc. 

Micuţul îi dă unul fără să criîcnească. 

Heide trebuie să-l aprovizioneze cu o halcă de cîrnat de ficat. 
Nimeni nu îndrăznește să-l refuze pe Porta în momentul în care acesta 
cere ceva. Cel mai înţelept lucru pe care-l poţi face dacă vrei să rămii 
viu e săte ţii bine cu el. E înzestrat cu acel ciudat al șaselea simț-—altfel 
întîlnit doar la evrei—de a dibui provizii de la distanță de kilometri. 
Aruncă-l în pielea goală în mijlocul deșertului Gobi și se va duce ţintă 
la ceva de băut. Poate nu chiar bere rece ca gheața, dar apă, în orice caz. 

Legionarul dă un șut resturilor dintr-un sac de merinde și strigă 
acru: 

— On les emmerde! Batalionul trebuie să fie pe undeva dincolo 
de munții ăia. 

— Se poate, răspunde laconic Bătrînul. Oricum, asta-i și direc- 
ţia, noastră. Așa deci! Nu se trage la întîmplare. Deschideţi focul doar 
asupra țintelor precise. Nu uitaţi că împușcăturile atrag inamicul și 
n-avem nevoie de așa ceva. 

„Ploop, ploop” se aude de la nord. 

— Optzeci de milimetri, anunţă Bivolul, important, suflîndu-și 
nasul cu degetele. 

„Crac', si „erac sira” 

[3] RD: Regiment disciplinar. (n. trad.) 

— Cincizeci de milimetri, spune Porta, azvirlind dezamăgit, cît 
colo, un sac de merinde gol. 

— Cine le-o da toate uneltele alea? întreabă Gregor neliniștit. 

— Le vind trădătorii italieni și germani, răspunde Heide, glacial. 
Ar trebui spînzuraţi. Pentru așa ceva să existe doar o singură pedeapsă— 
moartea! Sîntem prea moi. Judecată muierească. 

— În curînd n-o să mai rămîneţi în Germania decît tu și cu 
Adolf, ride Porta zgomotos. 

— Domnul ne va ajuta, murmură părintele, privind înspre noi. 

— I-auzi la mașina asta de rugăciuni, zice Ţeastă batjocoritor, 
aruncînd cu un băț după preot. Nouă, tirșelosilor, nu ne va ajuta Dum- 
nezeu. Mai degrabă ne va da un șut în fund. 

— Isus îi ajută pe toţi cei care i se roagă Lui, răspunde părintele 
încet și privește spre deșertul înecat în soare, unde mai fumegă încă 
clădiri în ruine în urma atacului aerian. 

— Tu și cu afurisitul tău de oaspete ceresc, urlă Micuţul furios. 
Ăia care-au fost atîrnaţi în Morellenschlucht au bolborosit la rugăciuni 
pînă cînd au încasat-o, și Dumnezeu nu i-a ajutat deloc pe sărmanii 
nenorociți. 

— Am prins legătura, ţipă Heide, răsucind febril discul staţiei 
noastre de emisie-recepție. 

— Cine dracu ești, băi rahat idiot? urlă el în receptor. 

— Lingușirile n-o să-ţi ajute la nimic. Aici e Armata poporului. 
O să curățăm foarte curînd cărările de tot rahatul vostru german. 

— Plimbă ursu', maimuţoiule, spumegă Heide. 

— S-a zis cu tine, cîrnăţarule! În cinșpe minute de-acum înainte 
o să intri la măcinat. 

— Căpiatule! Heide scuipă furios pe stație. Ești nebun! 

— Te-ai ars, porc nazist! 

— Ce nemernic afurisit și ăsta, strigă Micuţul, înfuriat. Hai să 
dăm o raită după el! 

Un urlet prelung răzbate din staţie. Contactul e întrerupt. 

— Crezi că ne pot vedea? întreabă, neliniștit, Țeastă. 

— Bineînţeles că nu, răspunde Micuţul batjocoritor. Dacă ne-ar 
fi văzut, ne-ar fi curățat pînă acum. 

— Ăștia nu-s partizani obișnuiți, face Bătrînul, gânditor. 

— Comuniști ticăloși. Roșii ca un cur de maimuţă, zbiară Micu- 
țul furios, ameninţind cu pumnul vârfurile muntelui. 

— Nu credeţi c-ar fi timpul să ne îndreptăm mădularele în 
direcția potrivită și s-o luăm într-acolo? spune Porta, adunîndu-și 
echipamentul. 

— Antrenamentul îţi face bine, ride Tango, dănţuind în mijlo- 
cul pieţii. 

Bivolul se lungește în nisipul fierbinte și despăturește un docu- 
ment cât toate zilele. 

— Eu și familia mea a trebuit să ne înfățișăm unei comisii pen- 
tru puritate rasială, zice, din cauză că am ajuns propriul meu bunic. 

— Așa ceva nu-i cu putinţă, spune Bătrînul, uluit, și-și pune 
jos automatul. 

— Nimic nu-i imposibil în cel de-al III-lea Reich nenorocit. Te 
pomenești că o s-ajung și propriul meu străbunic. Așteaptă numai ca 
băietanii ăia cu puritatea rasială să se pună pe mine. E vina nevesti-mii, 
ticăloasa aia căpiată. Are o fiică matură după care i s-au aprins călcîiele 
lui taică-miu și s-a-ncurcat cu ea. 

— Fiica nevesti-tii trebuie să fie și fiica ta, constată Bătrînul, cu 
o expresie foarte serioasă pe chip. 

— Da, da, aşa-i, dar vezi că nu-i chiar așa. Ea o avea pe fi-sa 
înainte de a ne înnoda noi doi. Și uite-așa rezultă că taică-miu mi-a 
devenit ginere și fiică-mea mi-e mamă! 

— Limpede, ride Porta. Fiică-ta e nevasta lui taică-tu. 

— Ce balamuc, face Gregor disperat, și totul numai fiindcă un 
om se însoară cu o muiere care vine cu un plod prefabricat. 

— Ăsta, fiule, e doar începutul, oftează Bivolul. Acuma-i pricep 
mai bine pe ticăloșii ăia șmecheri de jidani. Nu se-nsoară decît cu 
fecioare. Pînă acum, din pricina cazului meu, doi inși de la Brigada de 
Moravuri au luat-o razna și, probabil, le vor urma și alții. Pur și simplu, 
nu puteau pricepe că eu și cu femeia mea avem un fiu care-i cumnat 
cu taică-miu. 

— Cum, dar e evident, intervine Bătrînul. Doar e fratele neves- 
tei lu taică-tu. 

— Da, pentru că nevasta lu taică-tu e fiica nevesti-tii, rinjește 
Barcelona senin. 

— Treburile s-au complicat bine de tot, se văicărește nefericit 
Bivolul, în clipa în care fiică-mea, nevasta tatei și a mea mamă, a avut 
un fiu. El mi-e frate, că doar e fiul lui taică-miu, dar e și fiul fiicei mele, 
ceea ce înseamnă că-i sînt bunic. 

— În cazul ăsta, nevastă-ta ţi-a devenit dintr-o dată bunică, urlă 
Porta, vesel. 

— Da, afurisită treabă, așa-i? mormăie Bivolul, cu o privire pier- 
dută spre ceruri. 10-s soțul nevesti-mii, dar îi sînt și nepot pentru că sînt 
fratele fiului fiică-sii și, din moment ce soțul bunicii tale ţi-e automat 
bunic—și desfăcu braţele într-un gest disperat—atunci e limpede ca 
lumina zilei că eu îmi sînt propriul bunic și comisia aia de puritate 
rasială nu știe de unde să-nceapă ca să legalizeze toată treaba. Și de-aia 
sînt eu acuzat de miscegenațţie, care-i un fel de incest. 

— Or să te-nfunde, fiule, proorocește Micuţul, ameninţător. Nu-ţi 
rămîne decit să speri că Adolf nu va auzi nimic despre tine. 

O explozie puternică întrerupe această ciudată istorie de familie. 
Urmează împușcături și rafale al căror ecou se rostogolește peste munți. 

O ștergem. O stranie neliniște pune stăpînire pe noi. 

— Să răminem pe loc, ne îndeamnă Feldwebelul Schmidt. E nebu- 
nie curată să mergem în pădurea aia de cactuși. Pînă și animalele se 
feresc de ea. 

— C'est le bordel, șuieră Legionarul mîinios. Nebunia e să nu ne 
mișcăm. Ne vor tăia beregăţile cît ai zice pește. Singura noastră șansă 
sînt cactușii. 

— Cunosc drum. Foarte prost drum, se bagă în vorbă Stoiko, din 
Regimentul de gardă bulgăresc. 

E singurul supraviețuitor dintr-un spital de campanie pe care 
l-au luat partizanii. Se salvase ascunzindu-se pină la plecarea gherilei 
într-o ladă cu membre amputate. 

— Cît avem de mers? întreabă Bătrînul, plin de speranţă. 

— Trei, poate patru zile, răspunde Staiko nesigur, dar noi mer- 
gem foarte repede. Nu gîndim la apă. 

— Apa-i problema cea mare, oftează Bătrinul, aprinzindu-și pipa 
cu capac de argint. 

— Am auzit vorbindu-se despre cămile care halesc cactușii pen- 
tru sucul lor, spune Bivolul. 


12 


Pădurea de cactuși 


— Impossible, mon ami, se dă mare Legionarul, au un gust mai 
rău decit urina de maimuţă fiartă. 

— Nu te poți obișnui cu gustul? îl iscodește Porta interesat. Mai 
degrabă aș bea pipi de maimuţă decit să crăp de sete. 

Ziua se scurge încet, fără ca noi să luăm o hotărire. Cadavrele 
emană o duhoare insuportabilă. Bătrînul ne-a ordonat de cîteva ori să 
le îngropăm, dar ne-am făcut că nu-l auzim. 

Pentru moment, renunţă și se așază pe un bolovan între Bar- 
celona și Legionar. 

— N-avem încotro, trebuie să ne încredem în Stoiko, spune el, 
încet, fixindu-l cu privirea pe bulgar, în uniforma lui jegoasă de gardă, 
gri-albăstruie, cu șnururi și petice roșii. 

— Cunoaște desișul, afirmă Legionarul, aprinzînd gînditor un 
Caporal. Ţăranii ăștia de munte sînt meșteri în croirea drumului printr-o 
pădure de cactuși. Și pe unde pot merge ei, putem merge și noi. Aș vrea 
să-l văd eu pe țăranul care-i mai dat naibii decît noi, soldaţii de rînd! 

— Ai mai fost vreodată într-un desiș ca ăsta? face Barcelona, cu 
un zimbet ironic. 

— Non, mon ami. Dar am auzit o mulțime de lucruri despre așa 
ceva și-ți pot spune că e mai rău decît dacă ai trece desculț prin caza- 
nul iadului. 

— Eu am fost pe-acolo, zice Barcelona sumbru, lustruindu-și 
pistolul-mitralieră. E iadul pe pămînt. Nici diavolul însuși nu s-ar încu- 
meta s-o pornească prin asemenea locuri. Sînt uitate de Dumnezeu. 
După cîteva ore ești convins că pînă aici ţi-a fost. Totul emană moarte. 
Singurele viețuitoare sînt niște reptile veninoase, care te atacă în clipa 
în care te-au ochit. Zgîrie-te într-unul din spinii ăia blestemați și s-a 
zis cu tine. 

— Ce perspectivă! Ce mai perspectivă, strigă Porta, înghițind o 
sardea întreagă. 

— Le venim noi de hac nenorociților ălora de șerpi și de cactuși, 
mormăie Micuţul ameninţător. Doar sîntem germani nu? Cuceritori, 
așa-i? 

După-amiaza tîrziu, își face intrarea în sat un Kiibel zgomotos, 
stropit cu noroi. Un maior în uniformă de camuflaj, cu un pistol-mi- 
tralieră la îndoitura braţului, sare din el și se pune pe zbierat. 

— Ar cam fi timpul să stringeți rîndurile și să construiți baricade 
pe șosea, nu credeţi? Bate furios cu piciorul în pămînt. E ora închide- 
rii, așa-i? Trageţi obloanele, nu? Vor sosi întăriri de la divizie cel tirziu 
mîine dimineaţă. Și tu, Feldwebel—se răsucește înspre Bătrinul—vei 
răspunde cu capul dacă satul ăsta nu va fi păstrat. 

— Nu mai avem muniție, domnule. N-o să putem ține văgăuna 
asta mai mult de-o oră. 

— Nu încerca să-l înveţi pe tac-tu să facă copii, ţipă maiorul 
înroșindu-se. Păstrezi satul sau vei fi spinzurat. 

Se răsucește pe călcîie și se cațără înapoi în Kiibel, care dispare 
în lungul șoselei cu o viteză incredibilă. 

— Se mișcă precum un măgar cu un cactus sub coadă, rînjește 
Porta. Chiar crede că ne vom război cu vecinii pentru locul ăsta? 

— Ce repede a șters-o, observă Tango. N-aș fi crezut că un Kiibel 
poate scoate o asemenea viteză. 

— Căcăcioși cu conștiința încărcată, declară Micuţul, furios, și 
dă repede un șut violent într-un picior smuls. 

— Tipic pentru ticăloșii ăștia de eroi de tinichea. Cum le mai 
place lor să dea ordine altora acolo unde miroase a Walhalla“! şi a 
afurisită moarte de erou! remarcă Bivolul, cu dispreț. 

Ne așezăm din nou. Ţeastă prinde muște și le mănîncă. Zice că 
au gust de creveţi. Ne-a convins și pe noi să le gustăm. Nu sîntem de 
acord cu el. Să fie vreo pasăre într-o încarnare anterioară? 

— Allons-y! face Legionarul. Zăboveala pe-aici e apă de ploaie. 

— Și cum rămîne cu păstrarea satului? întreabă Bătrînul gin- 
ditor. Ai auzit ordinele maiorului! 

— Nemernicul ăla, urlă Micuţul. N-are nici urmă de habar cine 
sîntem noi de fapt. Ăsta-i singurul lucru bun în toată armata asta păcă- 
toasă. În uniformă, toți arătăm la fel. 

Într-un iureş de spaimă, praf şi săbii scînteietoare își face apa- 
riția în sat o unitate călare de cazaci de-ai lui Vlasov. 

Un Wachtmeister își strunește calul. Acesta cabrează și scoate 
un nechezat nervos. 

— Ce unitate voi? întreabă insul, într-o germană stricată. 


[4] WALHALLA: în mitologia nordică—locul ceresc de popas al celor căzuți 
în luptă. (n. trad.) 

— Unitatea Sfinta Treime, răspunde Micuţul, lățindu-și gura 
într-un rînjet. 

— Tu nu obraznic, Obergefreiter, şuieră cazacul, spintecînd aerul 
cu sabia în direcția Micuţului. Tu stai drepți, tu vorbești mie. 

— De ce, mă, fiu de capră caucaziană, strigă Micuţul disprețuitor. 
Crezi că un cetățean al Hamburgului va pocni călcîiele pentru rahați 
ca voi? Or să vă atîrne ai voștri în curînd, fii sigur de asta, băiete! 

— Feldwebel, tu face acuzaţie la omul ăsta, ţipă Wachtmeisterul, 
turbat. 

— Gura, șuieră Bătrînul, întorcîndu-i spatele. Găsește-ţi alt teren 
de joacă. 

Wachtmeisterul își strunește calul atît de violent încît acesta se 
ridică pe picioarele dindărăt. Micuţul se aruncă într-o parte, spre a nu 
fi lovit de copitele din faţă ale calului. Respiră adînc a uimire. 

— Ce dracu”? Așteaptă numai, pui de scroafă sifilitică, te-nvăţ 
eu minte, urlă, trimițindu-i calului o directă de stînga în bot. 

Apoi îl prinde de după ceafă și încearcă să-l pună la pămînt. 
Calul îngenunchează și geme de spaimă, iar Wachtmeisterul lovește 
cu sabia înspre Micuţul. 

— Maimuţoi ucigaș, răcnește acesta, înșfăcindu-l pe cazac 
de pe calul său și pornindu-se să-l tăbăcească în pumni. Pui de tîrfă 
blestemată! 

— Ajunge, strigă Bătrînul, ridicînd automatul. 

— Crezi c-am să las arătarea asta zbîrcită să mă aibă la deștu 
mic? 

Un Obergefreiter călare pe o motocicletă grea BMW frinează în 
piaţă și derapează lateral, oprindu-se. 

— Doamne! Credeam că adunătura voastră e vreo gherilă. Sint 
de la Statul Major din 12 Grenadieri RD. Ne-au pus pe fugă. Partizanii 
sînt pe ruta 286 și s-a dezlănţuit iadul lîngă Karnibat. 

— Şi-ncotro o apuci? întreabă Porta iscoditor. 

— O șterg la Malko Sarkovo, ne spune conspirativ, și de acolo 
mai departe spre Vaiasal. 

— Dar asta-i în Turcia! intervine Heide, uimit. 

— Ai nimerit-o, rînjește Obergefreiterul, cu o figură senină. M-am 
săturat de războiul ăsta. În trei zile de-acum înainte o să mă lăfăi pe 

plajă la Tekirdag, înconjurat de un harem întreg, iar voi, băieţi, puteți 
fi din partea mea, cuceritori pînă la moarte. Dar fără mine! 

— Asta-i dezertare. O să te coste capu! ţipă Heide, scandalizat. 

— Perfect adevărat, camarade! rîde RD-istul. Eu o numesc pre- 
lungire de viaţă. Vreau să crăp în patul meu, așa cum fac afurisiții de 
generali. Asta-i democrație! 

— Eşti un trădător! afirmă Heide. Constituţia prevede că fiecare 
individ are dreptul și datoria să apere Vaterlandul cu preţul vieţii. Nu 
știai? 

— Niciodată nu mi-am pus semnătura sub legea asta, fiule, 
spune Obergefreiterul, rînjind. Ăia care au semnat, ăia să se lupte. 

— Nu ești recunoscător patriei tale? se burzuluiește Heide, 
indignat. 

— Sînt bătut în cap? N-am cerut niciodată vreun Vaterland și 
oalele pe care le port de cînd Vaterlandul și-a asumat răspunderea 
pentru garderoba mea nu sînt ceea ce obișnuiesc eu să port, dar nimeni 
nu-mi cere părerea. 

Își pune în funcțiune motorul BMW-ului, se așază în șa, îşi 
aranjează pistolul-mitralieră și-și trage casca pe ochi. 

— Băieți, să le transmit salutări din partea voastră muierilor 
turcoaice și celorlalți prăpădiți de musulmani? 

— Chiar așa, ride Porta, vesel. Spune-le să lase porţile larg des- 
chise, că sînt pe drum. 

— Dar dacă te trimit înapoi? întreabă Gregor, sceptic. Suedezii 
așa fac. Ce, crezi că turcii nu-s la fel de ticăloși? 

— Asta va fi voia lui Allah, cum zic ăia la care mă duc, nu-i așa? 
admite Obergefreiterul. Vreau să spun, dacă nu ieși în faţă cu nici un dar. 
Sint de la Cartierul General, amice, și am o țiră de material Gekados de 
citit pentru urmașii Profetului. Vrea careva dintre voi să mi se alăture? 
Mai e un loc pe perna tîrfei în spate. 

— E vreunul care nu poate mărșălui? întreabă Bătrînul, privind 
în jur. 

— Domnule, domnule! geme Porta, tirîndu-se și folosind auto- 
matul drept cîrjă. Domnule, eu nu mai am deloc picioare. Trebuie să 
mă rostogolesc pe boașe. 

— Șterge-o, Porta, face Bătrinul. 

Cu un zgomot de tunet, BMW-ul dispare în praful drumului. 

— Oare va reuși? 

Gregor e sceptic. 

— Genul ăsta de Obergefreiter german reușește întotdeauna, 
afirmă Porta categoric. 

— Ştii să citești o busolă? i se adresează Bătrînul lui Stoiko. Pro- 
pun s-o luăm după busolă, 46. Asta-i drumul pe care-l știi tu? 

— Feldwebel, spun da. Busola bună treabă, răspunde Stoiko, studi- 
ind cu interes instrumentul care zace pe hartă. Mergem drumul Stoiko 
şi drumul busolă. Înainte merge soldaţi răi, fără grad. Ei croiește drum, 
vînează șarpe. 

— Îna-a-a-i-i-nte! strigă Bătrinul, aruncîndu-și pușca pe umăr. 

Un timp, urmăm cărarea spre Gulumanovo. Apoi o luăm peste 
dealuri și drumul devine doar o pereche de urme de roți. 

În apropiere latră o mitralieră. Coloana se opreşte pentru o 
clipă, trăgînd cu urechea. Privim neliniștiți la desiș și nici unuia nu-i 
surîde ideea de a mărșălui prin labirintul acela de ghimpi și vegetaţie 
fantomatică, uscată și strins împletită. 

Luna, mohorîtă, aruncă lungi umbre spectrale. 

„Hiîrș, hîrș!” Macetele își cîntă cîntecul, în timp ce doi cincisu- 
tiști croiesc drum printre cactuși. 

Sintem încordați și puși pe așteptare. Miroase a primejdie și a 
moarte. Avem armele pregătite să intre în acțiune. 

— Ce loc blestemat, șoptește Bivolul, cu spaimă. Pute a Ivan. 
Cunosc asta. 

— Cest un bordel! spune Legionarul. Dar va fi mai rău. 

Micuţul se oprește atît de brusc încît mă ciocnesc de el. 

— Sîntem observați, șoptește răgușit. Nişte ticăloși! Ucigași 
împuţiți! 

— Ești sigur? întreabă Bătriînul, îngrijorat. 

Cunoaște și prețuiește instinctele de animal ale Micuţului. 

— Nu mă-nșel niciodată, ripostează Micuţul. Hai să-i găsim și 
să le scoatem pipotele. 

— Pe mine nu contaţi, mormăie Porta, neliniștit. Pe-aici e întu- 
neric ca în chiloţii unei negrese. 

— Negresă, hă, face Micuţul. Aș fi în stare să găsesc una și într-o 
beznă totală. 

Cei doi dispar pe nesimţite în întunericul dintre cactuși. 

— Beseff, șoptește Legionarul, fixîndu-și patul puștii-mitralieră 
în umăr. 

Timpul abia se tîrăște. Au trecut aproape patru ore. Un urlet de 
moarte despică liniștea. 

— Ce naiba a fost asta? șoptește Gregor, înspăimântat. 

Se întorc puţin înainte de ivirea zorilor, ducînd între ei un porc 
sălbatic uriaș. 

— Nemernicul ăsta e singurul partizan de care ne-am lovit, ride 
Micuţul. Era aproape la fel de speriat ca și noi. 

— A fost dragoste la prima vedere, anunţă Porta, lovind porcul 
mort cu palma peste fund. 

— Ce-a fost cu țipătul ăla? întreabă Bătrinul. 

— Nu i-a convenit că i-am tăiat beregata. 

— Şi ce-i cu partizanii? se arată interesat Bătriînul. 

— Sînt pe aici, pe undeva, îl informează Porta, aruncînd o pri- 
vire nesigură spre masa compactă de cactuși. Nu pricep cum de se pot 
deplasa prin chestia asta fără să-și croiască drum. 

În depărtare, tună artileria. Aerul se cutremură la sunetul 
exploziilor. 

— Deja bat la ușă, spune Bătriînul îngrijorat. Pînă să ne dăm 
seama ce se-ntîmplă, or să ne zboare în Împărăţia Veşnică. 

Un fost locotenent de la cincisutiști se înfățișează înaintea 
Bătrinului. 

— Ei, Feldwebel, ce facem? Ne dăm bătuţi? În cazul ăsta preiau 
comanda. Chiar dacă m-au despuiat de gradul meu, sper că recunoști 
că am mai multă experienţă în conducerea trupelor decît tine. 

Bătrinul își aprinde calm pipa și îi aruncă fostului ofițer, care 
s-a proțăpit cu un aer semețţ în faţa lui, o privire periculoasă. 

— Soldat! Nu ţi-a spus nimeni pînă acum că trebuie să stai în 

poziție de drepți cu călcîiele lipite atunci cînd te adresezi unui superior? 
Ex-locotenentul devine ușor neliniștit, dar se încăpăținează. 

— Feldwebel, lasă prostiile astea. Preiau comanda și conduc for- 

mațiunea. Ajunge! 

Micuţul se îndreaptă spre el. 

— Ascultă aici, băiete, răcnește, înșfăcîndu-l de guler. Nu preiei 
nici o comandă. Treci la locul tău în coșuleţ și acolo să stai pînă ești 
chemat. 

— Fringe-i gîtul și isprăvește cu el, sugerează Bivolul, lingîn- 
du-se pe buze. 

Micuţul îl îmbrîncește pe fostul locotenent, care cade peste 
pielea proaspăt jupuită a porcului. 

Preotul îngenunchează și începe să se roage cu glas plingăreţ, 
în timp ce agită un crucifix grosolan făcut din crengi. 

— Isus al tău a plecat lelea, ride Ţeastă. 

Micuţul se ridică într-un cot și privește printre cactuși. 

— Ticăloșii ăia sînt iarăși cu ochii pe noi. 

Bivolul sare brusc în picioare și, înainte ca cineva să-l poată opri, 
golește un încărcător întreg în tufișuri, într-o rafală prelungă. 

— Ai căpiat, omule? ocărăște Bătrinul furios. O să ne pui un 
întreg batalion de-al lor pe cap. 

— Te-nnebunesc blestemaţii ăștia de cactuși. Acolo erau ochi 
care se holbau la voi, se văicărește Bivolul, făcînd să-i tresalte bojocii 
umflați. 

— Colonelul Mistreţ n-ar fi trebuit niciodată să mă pună pe liber 
din meseria aia a mea de șofer al generalului, oftează Gregor, necăjit. 
N-ar fi reușit niciodată s-o facă de n-ar fi fost plecat generalul meu și 
monoclul nostru într-o călătorie în interes de serviciu la Berlin. Faptul 
că noi trei am fost despărțiți a însemnat o greșeală tactică. 

— Aţi fi putut câștiga chiar și războiul, așa-i? ride Bătriînul. Tu, 
cu generalul tău și cu monoclul vostru. 

— Posibil. Ne aparțineam unul altuia. Ar fi trebuit să vedeți 
cum monoclul nostru îi făcea semn cîte unui șef de Stat Major și noi 
fornăiam: „Vino încoace, domnule, și aruncă-ți o privire asupra hărții 
de operaţiuni...” Asta era de ajuns ca să se sloboadă ăia pe ei. Cînd ne 
dădeam chipiul jos, dinţii începeau să le clănțăne. N-aveam nici urmă 
de puf, nici măcar pe craniu. Aveam adevărate căpățini de generali pru- 
saci. Ofiţerul cu aprovizionarea era un ageamiu care n-ar fi trebuit să 
ajungă niciodată Oberstleutnant. Ca să mute din loc punctul de întărire 

Dagmar, trebuia să treacă, de cîteva ori, cu căruțele sale prin focul de 
baraj al artileriei inamice, lucru pe care îl detesta. 

„Herr General”, zicea el timid. „Cum să-mi strecor unitățile moto- 
rizate pe sub bombardamentul inamic? Nu pot folosi decât ruta 77.” Și 
timpitul o arăta pe hartă. Ca și cum n-am fi știut cu toții unde se afla 
ruta 77. Generalul meu își trecea un deget pe sub gulerul înalt și tră- 
gea adînc aer în piept. Cu sprîncenele ridicate, aproape pînă-n virful 
capului, se uita la ofițerul ăsta cu aprovizionarea. 

„Dacă tu crezi că-i mai bine, îţi poţi lăsa trupele să fie cărate peste 
teren în așternuturi de paie de către cărăuși arabi, sau poate vrei să-ți 
rezolv eu problemele?! Dacă ai îndoieli în legătură cu ce trebuie făcut, 
te sfătuiesc să ceri sfatul șoferilor tăi.” Monoclu scos, monoclu pus din 
nou la loc. Oberstleutnantul ăla îngăima ceva de genul „Prea bine, Herr 
General!” În ziua aia au cîntat îngerii. Pînă după-amiază, jumătate din 
Statul Major își găsise o moarte eroică. 

„Uite”, făcea generalul meu în timp ce trinteam ușile și ne căram, 
dînd de pămînt cu cîțiva ofițeri de ordonanță nevinovaţi. „Din punct 
de vedere psihologic, e bine să dispari într-un nor de praf”, explica el. 
Și ne viram mîna sub uniformă, apărînd în fața lumii ca în picturile 
cu Napoleon. 

„Acum, probabil că idioţii ăștia vor ţine minte cîtăva vreme cine 
hotărăște aici”, a zis generalul meu, luînd o înghițitură zdravănă din 
pahar. Obișnuiam să bem întotdeauna coniacul din pahare de bere. 
Cele obișnuite nu erau destul de încăpătoare pentru noi. 

„Jawohl, Herr General”, răcneam. Primeam și eu un pahar, dar nu 
mai mult. Generalului meu nu-i plăcea ca șoferul său să capete prea 
mult de băut. Era o răspundere mare să plimbi un general. Încoace 
și-Ncolo, dar, de obicei, reușeam să dau de dușcă vreo cîteva pahare 
după ce se ducea la culcare. La puţin timp de la treaba asta am primit 
cea de-a patra stea a noastră și am luat în primire un corp de armată, 
dar afurisiți cum sînt ăia de la Cartierul General, i-au trimis colonelului 
Mistreţ frunze de stejar și epoleți roșii. 

Dacă în calitate de colonel era de groază, ca general-maior era 
mai rău decît vă puteţi închipui. M-am învârtit și eu pe acolo cîteva zile 
sperînd că, doar-doar, i-or da și lui o divizie pe care s-o călăuzească la 

moarte și distrugere. Dar nu i-au dat. L-au făcut, în schimb, șef de Stat 
Major în divizia mea. Ăsta a fost ghinionul meu. Generalul meu a zburat 
la Berlin ca să le mulțumească pentru noua lui stea și ca să-și facă uni- 
forme noi, acu' că era Generaloberst. Mistreţul a dat nas în nas cu mine 
pe coridor pe cînd mă întorceam de la aeroport fără generalul meu și 
monoclul nostru. Zimbea ca un diavol care privește niște popi cum se 
perpelesc pe tăciunii iadului. M-a lăsat să aleg între o plecare imedi- 
ată la celălalt capăt al liniei frontului sau un Consiliu de Război fulger, 
cu el pe post de șef al tribunalului. Sentința fusese hotărîtă dinainte. 
Puteam vedea spinzurătoarea lucind în ochii săi galbeni și veninoși. 

— Dar ce-avea cu tine? întreabă Barcelona, mirat. 

— Cînd ești șoferul unui general, poți intra, foarte ușor în niște 
chestii, și beleaua-i gata. Nu-mi făceam nici o iluzie în ce-l privește pe 
Mistreţ. M-a pocnit peste față cu documentele și, cu un zîmbet răută- 
cios, a adăugat pe tonul cel mai patern: 

„Unteroffizier Martin, dacă te-ai fi născut cu douăzeci de ani mai 
devreme și ai fi trăit la Chicago, Al Capone ar fi aflat în tine omul care 
să fie mîna lui dreaptă. Chiar și acum, orice tribunal din lume te-ar 
condamna fără șovăire la închisoare pe viaţă pentru cît -ai făcut.” 

Un sfert de oră m-a spurcat cu nerușinare. Cînd ești Unteroffi- 
zier, trebuie să înghiţi chestii din astea, mai ales dacă le servește chiar 
șeful de Stat Major. Și-a dat la iveală toate simțămintele alea cazone 
primitive. Se plimba încolo și încoace și, de fiecare dată cînd se oprea, 
bițiia din genunchi în sus și-n jos, de-i scîrțiiau cizmele. Avea cele mai 
cu scîrț cizme, făcute anume pentru treaba asta. Avea nasul în genul 
ălora care-ţi dau de furcă cu ușile batante și-ți amintesc de istoria Romei. 
Ochelarii îi arătau ca farurile unui Horsch. Am tras adînc aer în piept și 
m-am ținut tare, întrebîndu-l dacă pot să aștept pînă cînd se întoarce 
generalul meu, cu monoclul nostru, ca să-l pot felicita pentru cea de-a 
patra stea. Nu oricare prusac reușește așa ceva. Gradul de Generaloberst 
nu e decît pentru creme de la creme. Generalul meu mi-a spus întot- 
deauna că-i mai ușor pentru un criminal să ajungă în rai decît pentru 
un bărbat născut dintr-o muiere să ajungă general prusac. 

A trebuit să întreb de două ori pînă s-a prins Mistreţul ce-i 
ceream. Și-a virît bărbia în guler și a pufnit pe nas ca un rinocer care 
se pregătește să atace. 

— Crezi că sînt idiot? a țipat el înfuriat. 

Așa credeam, dar m-am gîndit că s-ar putea să-mi prelungesc 
niţel viața dacă ţin părerea asta numai pentru mine. Știa el ce face, 
ticălosul! Dacă m-ar fi lăsat să aștept să-mi iau rămas-bun de la gene- 
ralul meu și de la monoclul nostru, nu s-ar fi ajuns aici. Ar fi fost la 
fel ca atunci cînd am rîs de generalii ăia care erau întinși pe spate, pe 
gheaţă, și trăgeau cu mitraliera. ?] Generalul meu a încercat de cîteva 
ori pînă acum să mă ia înapoi, dar jigodia aia de Mistreţ împiedică de 
fiecare dată treaba prin rețeaua lui de la Berlin. 

Nu-i așa că viața e cumplită? 

Își ridică privirea la ceruri, ca și cum ar fi aşteptat vreun ajutor 
de acolo. 

V-aţi dat seama vreodată cît de rar obţii ceea ce dorești? Cînd o 
duci și tu bine, te prăvălești deodată pe scara de serviciu. Uitaţi-vă la 
mîinile astea. Îşi arată mîinile jegoase, zgiriate și bătătorite. Înainte 
erau albe și moi ca ale unei călugărițe. Uitaţi-vă la cizmele mele. Tot 
rahatul din Balcani e lipit de ele. Pe cînd eram cu generalul meu, luceau 
ca niște oglinzi. Oftează și-și șterge o lacrimă stingheră, gîndindu-se 
la măreții trecute. N-am fost făcut pentru toată tirșa asta la infante- 
rie. Oftează din nou. În templul inimii mele arde o lumînare pentru 
generalul meu și monoclul nostru, și eu știu că și el se gindește la mine 
atunci cînd îngenunchează în uniforma lui de noapte, îndărătul patului 
său de campanie, și se închină Conducătorului suprem al războaielor 
rugîndu-se să binecuvînteze războiul nostru. 

Mărșăluim de vreo oră cînd, deodată, din cactuși începe să răpăie 
înspre noi o mitralieră. 

— Fugiţi, fugiți! ţipă Țeastă, isteric, gonind înapoi pe cărarea 
îngustă. 

— Gura, idiotule! ocărăște Porta, enervat, aruncînd cu o grenadă 
de mînă în direcția din care vine focul de mitralieră. 

O explozie seacă, și arma amuţește. Aproape instantaneu, o alta 
se pornește să latre în spatele nostru. 

Izbucnește panica. O grenadă explodează în mijlocul nostru, 
smulgînd picioarele unui cincisutist. 


[5] Vezi General SS (n. trad.) 

Micuţul se adăpostește înapoia unui cactus. Gloanţele mușcă 
frunzele cărnoase din jur. 

M-am întins la pămînt, îndesîndu-mă după un mușuroi de fur- 
nici. Bivolul, cu o sută cincizeci de kilograme ale sale, o cască de oțel 
și un automat, vine pe cărare ca o avalanșă. Automatul său scuipă foc. 
Se aruncă între cactuși, unde izbucnește o luptă infernală. Răcnetele 
sălbatice ale Bivolului întregesc scena. 

— S-a zis cu el, declară Porta, îndesîndu-se mai bine în țărină. 

În curînd, îl vedem pe Bivol că apare dintre cactuși tîrînd după 
el două cadavre ce musteau de sînge. 

— Ce dracu' te-a apucat? întreabă Porta, urmărind uluit cum 
Bivolul își șterge pumnalul de unul dintre leșuri. 

— M-au apucat pandaliile. Atît de tare, c-aș fi spart și nuci de 
cocos cu curul, strigă el furios. Nemernicii ăștia de partizani și-au bătut 
joc de noi destul. Aveau nevoie de-o urecheală zdravănă, nemţească. 

Bem apa din vasul de răcire al uneia dintre mitralierele Maxim. 
Are un gust oribil, dar e totuși apă. 

Se ivește și soarele de după munți, în timp ce noi ne continuăm 
marșul. Totul e învăluit într-o nuanţă rozalie, plăcută. Ne înfiorăm. 
Nopțile sînt reci, dar nouă ne fac bine. Într-o oră, va fi ca într-un cup- 
tor încins. Începem să ne răstim unul la altul. Pe la amiază, ne urîm 
cu toţii. Cel mai tare îl urîm pe popă, cu veșnica lui vorbărie despre 
mătănii, și rugăciuni: 

— Domnul e cu noi! Domnul ne va ajuta! 

— Gura! urlă Heide, turbat. Dumnezeu ne-a uitat! 

— Dumnezeu și derbedeii ăia „roșii”, pufnește Bivolul, folosind 
o frunză de cactus drept evantai. 

Transpiră de două ori cît un om normal. De două ori cât oricine. 
De două ori a încercat să lase aruncătorul de grenade în urmă, dar 
Bătrînul a băgat de seamă de fiecare dată și l-a trimis înapoi după el. 

Doi cincisutiști deschid drum cu machetele. Sînt schimbaţi la 
fiecare jumătate de oră. E muncă grea să croiești o cărare prin cactuși. 

La amiază, Bătrînul ordonă oprirea. Grupa e complet epuizată. 
Unul dintre cincisutiști moare în convulsii groaznice. I-au găsit un 
șarpe mic și verde într-una din cizme. Porta îl omoară și-l aruncă pe 

Heide, care e atît de șocat încît leșină. La început am crezut că a făcut 
un atac de cord, dar în clipa în care și-a revenit avea mai multă viaţă 
în el decît se aștepta Porta. Au trebuit să-l ţină doi oameni, în vreme 
ce al treilea îi lega mîinile. 

După o oră, Bătrinul ordonă ridicarea, dar acum avansăm foarte 
încet. Nu străbatem decît vreo cîțiva kilometri pînă la apusul soarelui. 
Fără să ne mai pese de mincare, ne prăbușim și cădem în nesimţire. 
Rămînem pe loc toată ziua următoare. Întunericul s-a lăsat înainte 
de a ne trezi. 

— Ia să facem niște cafea și să încercăm să ne deznodăm niţel, 
sugerează Porta, scoțind dopul unuia dintre cele cinci bidoane ale sale. 

Micuţul șade în mijlocul cărării cu melonul său absurd pe cap. 
Își rostogolește un trabuc imens dintr-un colţ în celălalt al gurii. 

— Să vedem numai părțile bune ale lucrurilor, proclamă el. Cac- 
tușii ăștia împuţiţi prin care ne tirîm nu-s atît de răi ca vreo vizuină 
scîrboasă în care, pină la noapte, să fim prăjiţi ca o felie de șuncă de 
către aruncătoarele de flăcări ale nemernicilor ălora păgâni. Aici vă 
smiorcăiți de căldură, dar aţi uitat cînd am fost la Kilima, unde, dacă 
ieșeai să te piși, îți cădea membrul? Și ce naiba înseamnă niște furnici 
în comparaţie cu afurisiţii ăia de lupi siberieni, a căror haleală prefe- 
rată sînt nemții? Cînd mă gîndesc la toate alea, ce-i pe aici îmi pare 
un rahat de picnic. 

— Ești prea timpit ca să pricepi cît de îngrozitor e locul ăsta, 
zice Bivolul, care transpiră de parc-ar fi într-o saună. 

Micuţul continuă să fumeze, cu nasul în aer. Scutură scrumul 
de la trabuc cu un gest elegant, cum a văzut el odată într-un film ame- 
rican cu oameni de afaceri. 

— Tîmpit? Poate că sînt, poate că nu-s. Serviciul militar, amice, 
m-a învățat că e nevoie de un trup sănătos, dacă vrei să supraviețuiești. 
Creierul crește el singur, fiule. Dacă ai prea multă umplutură de-aia 
cenușie de la început, o iei razna fără să-ți dai seama. Indivizii ţestoși 
n-o duc mult. 

Un scorpion traversează sprinten cărarea. Ţeastă îl zdrobește 
cu patul puștii. 

Bubuitul greu al artileriei continuă neîntrerupt. 

Un roi de Ju-87 Stuka—apare de după munţi. Bombele pe care 
le poartă sub aripi sînt perfect vizibile. 

— Or să provoace nițică dezordine acolo unde vor vărsa chestiile 
alea, spune Feldwebelul Schmidt, umplindu-și încărcătorul automatului. 

Bătrînul îl muștruluiește pe un fost locotenent care a aruncat 
două tambururi de rezervă. 

— Următorul care va fi prins că abandonează arme va fi îimpuș- 
cat, strigă el furios. 

— Mă întreb dacă vor inventa, vreodată, o Germanie în care să 
fie plăcut să trăiești, spune Bivolul gînditor, strivind o insectă lungă 
și verde sub tocul cizmei. 

— Peste tot e plăcut, face Porta—fără a se adresa cuiva anume— 
dar puţini dintre cei din jur îl aud. Îmi amintesc de perioada în care am 
fost arestat în garnizoana din Miinchen și asta numai fiindcă voisem 
să fiu confirmat la biserică. Ăia credeau că mă pedepsesc virindu-mă 
la închisoare, dar se înșelau. Au fost unele dintre cele mai minunate 
clipe ale vieții mele. Clipe de care o să-mi amintesc mereu cu plăcere. 
O perioadă de pîrnaie e necesară dacă vrei să te alegi cu ceva din viaţă. 

— Tu ai spus-o, zice Micuţul, plimbindu-și trabucul prin gură. 
Chiar și în războiul ăsta nenorocit, în care am intrat, nu te plictisești. 

— Doar n-o să vii să ne spui că-ți place, strigă scandalizat Ţeastă. 

— De ce nu? întreabă Micuţul, cu o expresie fericită pe chip. 
N-am timp de pierdut autocompătimindu-mă. Eu savurez războiul. De 
unde să știu cum va fi pacea? Sînt unii care-ţi vor spune că va fi mult 
mai a dracului decît războiul. Bunică-miu, care a înfundat opt ani puș- 
căria din Moabitt, pentru că a ameninţat că-i va tăia bucile Kaiserului, 
mi-a spus că pînă și la Moabitt te puteai simţi bine. 

— Crezi că furnicile se simt bine? întreabă Barcelona, răvășind 
cu țeava un mușuroi de furnici. 

— Nici o fiinţă vie, nu poate trăi fără să se distreze, răspunde 
Porta. Chiar și pasărea-colibri mai izbucnește în rîs din cînd în cînd. 

— L-am văzut o dată zîmbind pe detectiv-inspectorul Nass, strigă 
Micuţțul, și ăsta e un lucru aproape imposibil. Oţetul e șerbet în com- 
paraţie cu ticălosul ăla acru. 

— Jos! urlă Porta, aruncîndu-se ca fulgerul îndărătul mitrali- 
erei grele. 

Se aude un zgomot de tunet și proiectile-trasoare își mușcă 
drum prin sălbaticii cactuși. Arunc grenade. Un automat izbucnește 
dindărătul unui trunchi de cactus. Se aud țipete care taie vacarmul, 
apoi asupra desișului ars de soare, se lasă o liniște mormâîntală. Greierii 
își văd mai departe de muzica lor nesfîrșită. 

Rămînem la pămînt și așteptăm. 

Heide sprijină aruncătorul de flăcări de un bolovan și trimite 
un jet de foc între trunchiurile cactușşilor. În aer rămîne o putoare de 
ulei arziînd. Două torţe vii ies împleticindu-se din pădurea de cactuși 
şi se rostogolesc pe cărare în agonie. Încet-încet se carbonizează. 

— Pentru numele lui Dumnezeu, ce-a fost asta? întreabă Bivo- 
lul, uimit. 

— Partizani, zîmbește Porta. A strălucit un colț de metal, altfel 
am fi încasat-o, fiule. Tot mai avem și noi niţel noroc porcesc. 

Printre partizanii morți, sînt și trei soldaţi bulgari. 

— Se pare că prietenii noștri din Balcani ne cam lasă baltă, spune 
Bătrinul, înghiontind cadavrele cu ţeava pistolului-mitralieră. 

— O să-ţi despic foarte curînd beregata aia idioată. Așa o să fac, 
papagal al Bibliei, nătărău și negru ce ești, urlă Micuţul, care s-a luat 
la harţă cu preotul. 

Îl îmbrânceşte destul de tare, încât îl face să cadă pe spate, lovin- 
du-se cu capul de un ciot. 

— De ce brutalizezi un om fără apărare? îl ocărăște Bătrinul. 

— De ce nu? întreabă Micuţul, scuipîndu-l pe preot. Cine m-a-n- 
văţat s-o fac? Te întreb pe tine. Nenorocita asta de armată, nu? Ai văzut 
vreodată un soldat prăpădit vărsîndu-și năduful pe un nemernic de 
ofițer? Ai văzut? Spune! 

— Asta-i o scuză ieftină, zice Heide, didactic, luîndu-i dintr-o dată 
apărarea preotului. Ești un individ rău, Wolfgang Creutzfeldt. Mereu 
brutal, mereu mitocan. Nu corespunzi spiritului noii Germanii. 

— Uită-te la capul tuturor relelor, mîriie Micuţul, dindu-i un șut 
părintelui. Crezi că vreau să ajung căpitan în Armata Salvării? 

— Ce arată busola, îl întreabă Bătrînul pe Stoiko. 

— Patruzeci-șase, cum spus tu, Feldwebel. Voi nu vreți înnebuniţi, 
eu spun voi mișcaţi repede, fugiţi! 

— Să-i dăm drumul, hotărăște Bătrinul, neliniștit. 

Stoiko merge în frunte. 

— Pentru Dumnezeu, pune-te cu fundul înspre linia frontului, 
băiete! strigă Micuţul, care se află imediat în urma lui Stoiko. 

Coboară cu toţii de-a lungul unui povirniș. Chiar și cincisutiștii 
se descurcă mai bine acum cu macetele lor. Povîrnișul e atît de abrupt 
încît e nevoie să ne înfigem zdravăn călcîiele în pămînt. 

Ajungem la o întindere de pietriș și sintem nevoiţi să folosim 
funia de alpinist a lui Gregor. Bătrînul nu ne dă pace pînă la lăsarea 
nopții. Numărătoarea ne arată că lipsesc doi inși. 

Spumegînd de mînie, Bătriînul cere voluntari care să se întoarcă 
să-i caute. Nimeni nu face un pas înainte. Departe, în urma noastră, 
se văd dîre de proiectil, iar între noi și ele se află, desigur, partizanii. 

Preotul se ridică și se oferă să meargă singur să-i caute. 

— Nu, îi respinge Bătrînul oferta, brusc. Partizanii or să te înhaţe 
înainte de a apuca să iei distanţă și nu cred că mai e nevoie să-ți spun 
ce le fac ei preoților. 

— Domnul mă va ajuta. Nu mă tem, răspunde părintele încetișor. 

— Domnul, Domnul, Domnul, șuieră Micuţul. Mai bine te-ai 
încrede în tipa asta de-aici. Îşi mîngiie arma. Partizanilor nu le place 
deloc. Un 42 în mînă e mai bun decit Dumnezeu în cerul lui. 

— Să mă duc să-i caut? întreabă părintele, ignorîndu-l pe Micuţul. 

— Am spus nu, decide Bătrînul. Nu vreau să răspund de faptul că 
vei fi căsăpit. Arată spre Unteroffizier Kriiger de la RD-iști. Ia doi cinci- 
sutiști cu tine. Fă o cercetare. Întoarce-te în două ceasuri cu sau fără ei. 

— Ce dracu ne pasă nouă de ocnașii ăia? strigă Kriiger, cu o faţă 
temătoare. De ce să ne riscăm noi viețile pentru ei? Poate au dezertat 
la partizani. Rahaţii ăștia fără epoleți sînt în stare de orice. 

— Gura, îl întrerupe Bătrînul, și mișcă! 

Kriiger alege doi cincisutiști. Pufnește de furie. 

— Luaţi-o înainte, ordonă el, cu răutate. Ca niște foști ofițeri 
ce vă aflaţi, sînteți obișnuiți cu asta. Și acum, aveţi grijă băieţi! Am un 
arătător foarte nervos pe trăgaci. 

— Dar ce ţi-am făcut noi? protestează timid unul dintre ei. 

— Încercaţi numai să faceți ceva, urlă Kriiger, turbat. 

Mult timp după ce-au dispărut, auzeam vocea lui aspră. 

Micuţul a făcut o mică escapadă în desiș și s-a întors cu trei 
obiele bulgărești și cu un Kalașnikov rusesc. 

— Unde ai găsit toate astea? întreabă Bătrînul, mirat. 

— Le-am cîștigat la tabinet, rinjește Micuţul, trintindu-se pe 
burtă. Se pornește să ridă, părînd că nu e-n stare să se mai oprească. 
Are, probabil, senzaţia că a făcut o glumă din cale-afară de amuzantă. 

Se aprinde un foc. Lemnul e complet uscat, așa că nu scoate 
fum care să ne dea de gol. 

Porta vrea să fiarbă niște cafea, dar Bătrînul îi dă permisiunea 
să folosească prețioasa noastră apă numai după un scandal prelungit. 
Cafeaua miroase minunat. Stăm jos și tragem cu urechea la sunetul 
greierilor și la vocea îndepărtată a războiului. 

— Cînd ţi-e sete, e bine să sugi o piatră, ne spune Legionarul. 

— E al naibii de plăcut să șezi aici și să te cerți în noapte, zice 
Micuţul, visător. Ca și cum ai fi un mucos de cercetaș. Mereu am vrut 
să mă înscriu în gloata aia. 

— O să fie groasă! face Tango, profetic, lustruindu-și arma. 

— Va veni pasărea neagră a Morţii și ne va lua, șoptește, preves- 
titor, Gregor, în timp ce o grindină de explozii zguduie munții. 

Porta cîntă încetișor o melodie la flaut. Micuţul își scoate și el 
muzicuţa. Tango dansează folosindu-și carabina drept parteneră. 

— Te culci cu mine la noapte? șoptește el, tandru, către armă. 

Ne atacă un roi de insecte ciudate. Miinile și braţele ni se umflă 
violent la fiecare pișcătură. Porta și Micuţul își acoperă capul și ceafa 
cu căștile lor pentru aruncătorul de flăcări, dar noi, ceilalți, n-avem 
apărare. În curînd, forţele ne slăbesc şi ajungem de nerecunoscut. 

Setea devine și mai cumplită. 

— Bon, mes amis! Atâta timp cît mai sînteţi în stare să transpi- 
Tați, nici unul dintre voi n-o să moară de sete, spune Legionarul, încet. 
Abia în clipa în care nu mai transpiraţi sînteți în pericol. 

Mai avem apă doar pentru patru zile, chiar și așa, drămuită de 
Bătrinul în raţii foarte mici. Tango e de părere că ne vor trebui pe puţin 
două săptămîni ca să răzbatem. Ne mișcăm însă foarte încet. Cîţiva 
încearcă să sugă apa din cactuși, dar se îmbolnăvesc jalnic. Stomacu- 
rile li se întorc, pur și simplu, pe dos în explozii de vomă convulsivă. 

Kriiger se înapoiază fără să fi dat de oamenii lipsă. 

— I-ai căutat? vrea să știe Bătrînul, suspicios. 

— Am căutat peste tot, Herr Feldwebel, răspunde fostul Leutnant, 
supărat. 

— Tu, Unteroffizier Kriiger? întreabă tăios Bătrinul. 

— N-am lăsat nici o piatră neîntoarsă. Ar fi trebuit poate să 
interogăm furnicile dacă nu cumva i-au halit pe indivizi?! strigă Kri- 
ger, înroșindu-se. 

— Au trecut dincolo, la inamic, spune fostul locotenent de 
infanterie. 

— Ţie, tacă-ţi fleanca pînă cînd ești întrebat, strigă Bătrinul, 
violent. 

— Ce, a șters-o careva din vinătorii ăia de fuste? întreabă Micu- 
ţul, cu un rînjet. 

— Dacă te referi la mine, îi răspunde, din umbră, vocea unui 
cincisutist, eu sînt încă aici! 

Dormisem doar cîteva ore, cînd veniră santinelele să ne tre- 
zească. O coloană de partizani a trecut prin întuneric, fără să ne observe. 

Temători, ne încordăm auzul în noapte. Plesnesc două împuș- 
cături nu departe de noi. 

— Fiți gata s-o luăm din loc, șoptește Bătrînul, aruncindu-și 
echipamentul pe umeri. 

Eu închei formaţia. E atît de întuneric încît nu-mi văd mîna 
înaintea feţei. 

Deodată, bag de seamă că sînt singur. Folosesc precaut lanterna 
de campanie. Numai cactuși și insecte. Ascult cu încordare. Nici un 
zgomot. Se pare că i-a înghițit pămîntul pe toţi. Am impresia că fac 
o glumă. Sînt destul de trăsniţi ca să le treacă prin cap să glumească 
chiar și într-un moment ca ăsta. Trag din nou cu urechea. Liniște. Nu 
se aud nici măcar greierii. Fac cîțiva pași șovăitori. S-au ascuns. Numai 
pentru plăcerea de a mă vedea speriat. 

— La naiba, arătaţi-vă! strig înfundat. Nu-i deloc hazliu! 

Nimic nu se mișcă. Oare i-am pierdut? 

— Bătrinule! îl chem, încet. 

O sudoare de gheață îmi podidește fața. Singur într-o ţară de 
partizani, în mijlocul pădurii ăsteia oribile de cactuși. 

— Porta, ieși odată, fir-ai să fii! 

Nici un răspuns. Și, totuși? Nu s-a auzit o voce? Mai strig o dată 
și trag cu urechea. Nimic. Vîntul? Simt din cînd în cînd o ușoară adiere 
pe obraz. Deodată îmi dau seama îngrozit că sînt singur. Absolut singur. 
Am pierdut grupa, și ea pe mine. Nici n-am băgat de seamă c-am rămas 
în urmă. Poate că ceilalți încă nici nu știu c-am dispărut. Or să se-n- 
toarcă în clipa în care or să-și dea seama. Bătrinul nu-i abandonează 
pe cei rămași în urmă. S-ar întoarce chiar și pentru Kriiger. 

Stau nemișcat, trăgînd cu urechea în noapte. Doar respirațiile 
monotone ale vîntului, freamătul furnicilor și bizîitul insectelor. Mai 
rămăsesem eu singur, de-a lungul războiului ăstuia, dar niciodată într-o 
asemenea situaţie. Știam întotdeauna unde se află inamicul, precum și 
direcția propriilor linii. În pădurea asta nenorocită de cactuși, inamicul 
poate fi oriunde. Un inamic crud. Liniile noastre sînt departe. Nici nu 
știu pe unde. Poate c-au fost chiar rupte fără să știu și întreaga Armată 
de Sud se retrage înspre Germania. Trebuie să încerc să dau de grup. 
În cel mai rău caz, să răzbat de unul singur. Îmi pregătesc automatul 
și înșfac o grenadă. Ţine-ţi firea, îmi spun. Nu-i arunca în aer pe ai tăi. 

Nu se poate să fi dispărut. Sînt de ani de zile în grupa Bătrinu- 
lui și, slavă Domnului, prin cîte n-am trecut împreună! Patru ani, zi 
de zi, pe tot felul de fronturi. Mă rog, am stat cîteodată despărțiți prin 
spitale de campanie, dar nu pentru multă vreme. Grupa asta e căminul 
meu. Aici mă simt în siguranță, îţi poate fi dor și atunci cînd stai întins 
comod într-un pat de spital. Dor de grupa de acolo, din prima linie a 
frontului. Atunci cînd ieși și ești trimis înapoi cu trei dungi roșii în 
acte—ceea ce înseamnă că vei avea parte doar de sarcini ușoare și de 
schimbarea îmbrăcămințţii în fiecare zi—toate durerile și neliniștile 
dispar la vederea figurilor binecunoscute. Și din nou o pornești cu grupa 
ta înspre linia întâi. Pînă și rana din plămân, care deseori mai-mai că 
te-a sufocat la spital, nu-ți mai face probleme. Ai ajuns din nou acasă, 
între ai tăi. Nimic altceva nu mai contează. Prietenii au grijă de tine. 
Te pun trăgător la mitralieră sau îţi dau în grijă stația radio. Cu astea 
te descurci chiar dacă rana din plămîn nu-i complet vindecată. 

N-o să las să se rupă asemenea legături numai pentru că m-am 
rătăcit într-o pădure blestemată de cactuși. Or să mă caute ei imediat 
ce vor băga de seamă că am dispărut. 

Tango se va întoarce, va vedea că nu-s și va da alarma. Tango 
era chiar în fața mea. 

Ar fi nebunie curată să continui drumul în aceeași direcţie. 
Ne-am putea foarte ușor pierde unii de alții. Mai bine mă odihnesc 
și aștept ivirea zorilor. Lucrurile arată întotdeauna altfel la lumina 
soarelui. 

Nu mă așezasem de multă vreme cînd, deodată, mă cuprinde 
panica. Mă ridic și încep să înaintez încet. Tot timpul am impresia că 
aud voci. Dar nu-i decît vintul. Instinctul de luptă mă previne. Nu mai 
sînt singur. lau poziţie, tăcut, lîngă un cactus. Automatul meu e gata 
să intre în funcțiune. Liniște. Nimic altceva decît liniște. Și o beznă 
zdrobitoare, care îmi dă senzaţia că mă înăbuș. 

Cît timp am stat acolo nemișcat n-o să știu niciodată. Mă hotă- 
răsc s-o iau din loc. Din întuneric se aude un zăngănit de oțel pe oţel. 
Îmi sfişie nervii încordaţi ca o împușcătură. Mă las tăcut la pămînt și 
scot o grenadă din cizmă. 

— Aoleu, măi closet ambulant! șoptește din beznă vocea minu- 
nată a lui Porta. 

— N-am făcut-o intenţionat, nătărăule! tună vocea de bas a 
Micuţului, al cărei ecou se răsfringe prin pădure. 

Careva ride. Trebuie că e Barcelona. 

Înlăuntrul meu, urlu de uşurare, dar nodul din gât nu-mi dă 
voie să scot nici un sunet. 

Înaintez cu grijă. 

— Stai, că trag! hăulește Porta din întuneric. 

— Eu sînt, strig. 

Mă aflu din nou acasă. Bătrînul e cu ei. 

— Unde naiba ai fost? întreabă Porta, cu un aer de reproș. Data 
viitoare n-o să ne mai întoarcem după tine. 

— Vinai fuste, așa-i? face Micuţul, chicotind. E cam criză de 
așa ceva pe-aici. Mai degrabă poţi regula un mușuroi de furnici. O să 
te gidile niţel la instrument. 

Le explic ce s-a întîmplat. 

— Las' că-ţi trece, zice Porta. Credeam că de data asta am scăpat, 
în sfîrșit, de tine. 

— O să fie cu noi cînd ne-om lua livretele, rinjește Gregor. 


31 


DRUM SÎNGEROS CĂTRE MOARTE 


Cu puțin timp înainte de răsăritul soarelui, ne așternem din 
nou la drum. Unul dintre răniţi moare. În timp ce-l căram, își dăduse 
duhul, tăcut. Bătrinul ne cere să-l îngropăm. 

— Întinde-l acolo și o să dispară mai repede decît îți închipui, 
face Micuţul, practic, arătind spre un mușuroi uriaș de furnici. Chestiile 
alea roșii pot curăța un elefant cât timp mănînc eu un ou fiert. 

Dar Bătrînul e încăpăţinat. Vrea să-l îngropăm pe soldatul mort. 

Preotul confecționează o cruce din două tulpini de cactus. 

Furioși, ne punem pe săpat și rostogolim cadavrul în groapă. 
Mormântul nu e destul de mare, așa încît sîntem nevoiţi să-l îndoim 
și să călcăm pe el ca să-l facem să încapă. 

Preotul ţine o scurtă cuvintare și recită slujba de înmormâîntare 
deasupra lui. În cele din urmă, nivelăm cu picioarele pămîntul de pe 
mormânt și Bivolul aruncă pe el o cască. Una turtită și găurită care a 
făcut războiul chiar de la început. 

— La merde aux yeux, șuieră Legionarul. Nu fiecare poilul€! are 
parte de un tacîm atît de drăguţ, cu rugăciuni și cu pămînt deasupra lui. 

— Milităria nu prea le are pe astea cu recunoștința zice Porta, 
acid. 

— Nu amesteca Armata în treaba asta, ţipă Heide. 

— Nu dau doi bani pe Armata ta, răspunde Porta enervat. N-a 
făcut decît să mă stoarcă din prima zi în care am dat ochii cu ea. 

— Armata mea, cum îi spui tu, va avea ea grijă de tine, promite 
Heide. (Îşi ridică amenințător mîna.) Nemernici mai mari decît tine 
au crezut că-și pot bate joc de ea fără urmări. 

Un șir întreg de cadavre—soldaţi din armata bulgară—e întins 
de-a lungul cărării. Schelete și uniforme zdrenţuite. Restul a fost cură- 
țat de furnici. 

Porta sprijină unul dintre schelete de un cactus, arătînd cu o 
mînă înspre sud. 

— O să-l bage la balamuc de groază pe următorul erou solitar 
care se va arăta pe-aici, ride Micuţul, punînd un chiștoc de trabuc între 
dinții rînjiți. 


[6] (fr) POILU: „păros”, termen folosit în jargonul soldățesc pentru recruți. La 
noi își are echivalentul în „biban”, „tilicar”, „pufarez” (n. trad.) 

Ne-au mai rămas doar cîțiva stropi de apă. Ne luptăm anevoie 
cu drumul prin iadul ăsta încins. 

Mintea preotului o pornește razna. Se crede episcop și ia cac- 
tuşii drept enoriași. Îşi tirăște picioarele de-a lungul coloanei cîntînd 
psalmi, cu o voce răgușită și spartă, băgind spaima în păsările negre, 
mîncătoare de hoituri. 

Bătrînul nu mai suportă. Îl plesneşte de cîteva ori, urzicător, 
peste față. 

Preotul se așază și smiorcăie ca un ţinc. 

— Doamne, Dumnezeul meu, de ce m-ai părăsit? plinge el înspre 
cerul senin. 

— Lichidaţi-l, sugerează Julius Heide, cu răceală. Porcii ăștia 
negri aduc ghinion. Fiihrerul ne-a spus că slujitorii sfinți pe pămînt 
sînt inutili. Dumnezeu are el grijă de noi și fără ei. 

— Şi pe-asta a zis-o Adolf? se miră Micuţul. Cîte n-a zis pînă 
acum ticălosul ăla crăcănat. 

Îl cărăm pe preot mai departe cu noi. Ne binecuvîntează şi ne 
garantează viața veșnică. 

— Lasă asta, popo, strigă Porta, agitindu-și automatul deasupra 
capului. Mai bine ne-ai ajuta să ne păstrăm viaţa asta pe care-o avem 
cît mai mult posibil. 

— Ce-ai zice de cîteva fulgere din alea de-ale lui Dumnezeu— 
Doamne-Doamne!—aruncate în căpățina partizanilor ăstora păcătoși 
din urma noastră? întreabă Micuţul, practic ca de obicei. 

Acum, sugem cu toții pietricele, care zornăie lovindu-se de dinţii 
noștri, în timp ce ne dăm osteneala să scoatem și ultima picătură de 
salivă din glandele secate. Setea ne duce la limita nebuniei. Bătrinul 
amenință că-l va împușca pe primul pe care-l vede luînd o înghițitură 
din bidonul cu apă. 

A doua zi la prînz, Porta îl surprinde pe Feldwebelul Schmidt bînd 
pe furiș și-l duce în fața Bătrinului. 1 se ordonă să care greul aruncător 
de grenade. Pierde dreptul la următoarele patru rații de apă. Numai 
o gură pentru fiecare, dar asta prețuiește mult mai mult decît perlele. 

Schmidt reușește să fure din nou apă. La început e bătut măr 
și, dacă n-ar fi intervenit Bătrinul, ar fi fost omorît. Acum aleargă în 
cerc la soare, în timp ce noi, ceilalți, ne odihnim. 

După treizeci de minute, începe să țipe și se trîntește la pămînt. 
Refuză să se ridice. Legionarul îl pune pe picioare cu lovituri de pat de 
pușcă și îl obligă din nou să alerge sub soarele arzător. În curînd, Sch- 
midt se trîntește pe coate și pe genunchi. Legionarul îl pocnește între 
coaste și îi înfundă mutra în pămîntul prăfos. 

— O să crape, spune Gregor. 

— Nu-i nimic, răspunde Țeastă, indiferent. E vina lui, nu? 

Nici unuia dintre noi nu-i e milă de el. Bătrînul îi încredințase 
provizia de apă și, în calitate de Feldwebel, știa ce-l păștea dacă fura apă. 
Bătrînul n-avea de ales. Dacă-l lăsa pe Schmidt nepedepsit, noi, ceilalți, 
ne căsăpeam pentru apă înainte de căderea nopții. Nu-i ușor să conduci 
o formație, și nici nu-i felul Bătrinului de a vedea un om cum moare 
alergînd. Dar chiar dacă l-ar împușca pe Schmidt, n-am prea băga de 
seamă. Am văzut prea mulți oameni împușcați. E un lucru de fiecare 
zi pentru noi. Prima oară cînd am văzut un individ împușcat în ceafă 
ni s-a făcut rău. Împușcarea în ceafă e, probabil, cel mai ticălos mod 
de a lichida un om. Se bagă gura ţevii pistolului în scobitura cefei și 
se orientează în sus. Un pocnet, și capul se întoarce aproape de tot pe 
dos. Creierii curg peste față. Corpul înțepenește și cade ca un buștean. 
Faţa ajunge adesea la spate. 

Acum putem privi un om împușcat în ceafă fără nici o remușş- 
care. Poate părea chiar amuzant. Nu pentru că am fi din cale-afară de 
brutali, ci pentru că războiul ne-a schimbat. Dacă n-ar fi făcut-o, am fi 
ajuns de mult clienţii azilurilor armatei. Mulţi au sfirșit-o acolo. 

Schmidt se prăbușește. Aruncătorul de grenade îl pocnește în 
ceafă. Amîndouă cutiile cu proiectile îi scapă din miini. 

— Bte! Sus cu tine! strigă Legionarul, turbat. Îl plesnește pe 
Schmidt cu baioneta, dar nu se întîmplă nimic. 

— Jigodie moale și împuţită, aruncă Tango, disprețuitor. 

— Bagă-i un cactus în cur, sugerează Bivolul. Asta ar trebui să-i 
dea fiori. 

Legionarul îl pune din nou pe picioare pe Schmidt. 

— Școala Legiunii, rîde el, triumfător. 

După cîteva clipe, Schmidt e mort. Cade ca o foaie de hîrtie 
purtată de un vînticel lin. 

Trupul său e lăsat pe un mușuroi de furnici. Îndată e acoperit 
de uriașe furnici roșii. 

Bătrînul dă ordin să continuăm imediat marșul. 

În ziua următoare, străbatem o întindere de bolovani și pietriș 
mărunt. Pe aici nu cresc nici măcar cactuși. Limbile ni se umflă ca 
niște bucăţi de piele uscată. N-a mai rămas decît o gură de apă pentru 
fiecare. Bidoanele sînt goale. 

Doi cincisutiști mor fără cel mai mic zgomot. Nici măcar ulti- 
mul spasm convulsiv. A muri de sete e cu totul diferit. 

— De ce nu și-au dat duhul nemernicii ăia înainte de a turna 
pe gât raţia lor de apă? se plînge Tango. 

— Oh, Doamne, vă mai aduceţi aminte cînd am făcut dragoste 
cu mongolezele alea sub cascadă? ţipă Porta. 

— Îl împuşc pe următorul care mai scoate o vorbă despre apă, 
strigă Heide, răgușit. 

Ţeastă descoperă că preotul are un burduf plin cu apă sub sutană. 

— Dă-ncoace apa aia, părinte! cere Bătriînul, tăios, punînd mîna 
pe el. 

— E apă sfințită, zimbește părintele, prostește. Trebuie să ne 
spălăm picioarele cu ea înainte de a păși în Templu. 

Dintr-o ţopăitură comică, e sus pe un bolovan. Ţine burduful 
ridicat deasupra capului. 

— N-o să spele picioarele nimănui cu apa aia, ţipă Bivolul, 
înnebunit. 

Facem cerc în jurul părintelui. Un cerc care se stringe 
amenințător. 

— E apă sfinţită, urlă, apă sfințită de la Dimitrovgrad! 

— Ne doare-n cur chiar dacă-i pișatul marelui preot din Ieru- 
salim, urlă Micuţul. Dă-o-ncoace, maniacule! 

— Ne aduce ghinion, strigă, furios, Barcelona. Pe cînd eram în 
Brigada Alpină, trebuia să cărăm cu noi un ticălos ca el. Ne-au căzut în 
cap arbori de mahon. Transportorul de trupe s-a făcut zob. Am nimerit 
în mijlocul unui cîmp de mine care ne-a rupt în bucăţi. La Drutus a 
trecut o avalanșă peste noi. O lună de zile am dus-o tot așa. Un dezertor 
rus—un comisar—ne-a convins, în cele din urmă, că totul nu era decît 

din vina nenorocitului de preot. Dar știți cum sînt ăștia din Alpină— 
misionari pină la ultimul. Cînta psalmi deasupra sărmanilor morți, 
dar nimeni nu voia să-i vină de hac. Tot rusul ne-a scutit de treaba 

asta. Fusese educat în așa fel încât să nu aibă scrupule în legătură cu 

lichidarea unui preot. S-a strecurat în spatele lui pe cînd se pregă- 
tea să halească niște budincă georgiană. Pac! Și creierii preotului s-au 

amestecat cu budinca. Prieteni, încă în aceeași seară, norocul nostru 

revenise! Totul a mers ca-ntr-un vis pînă cînd am ajuns la Elbrus, unde 

ne aștepta un alt popă. S-a dus iarăși norocul nostru. La opt zile după 

asta, întreaga brigadă era în Walhalla. 

Iute ca o pisică, Bătrînul ajunge lingă preot, îi smulge burduful 
din miîini și-l aruncă lui Porta. 

— Răspunzi de ce-i înăuntru! 

— Prea bine. Porta face o reverență adiîncă. Ai chiar atîta încre- 
dere în mine? Nici măcar taică-meu n-ar avea. Cel puţin din clipa în 
care m-a prins că băusem din sticla sa personală de șliboviță. 

Mărșăluim în sus pe o pantă abruptă și dăm din nou de cactuși. 
Trupul Micuţului se ridică în fața mea precum o casă. Vorbăria sa neîn- 
treruptă mai-mai că face curent în jur. Cînd se oprește, mă ciocnesc de 
el. Cară mitraliera grea de companie, cu afet cu tot, legată de spinare. 
Pare inepuizabil. Trei pași de-ai mei fac cît unul de-al lui. Are o statură 
ieșită din comun. Mușchii imenși îi umflă uniforma, prea strimtă pen- 
tru el. Puterea lui e anormală. Se opintește cu umărul într-un perete 
și acesta se prăbușește. E un fleac pentru el să spargă cărămizi dintr-o 
singură lovitură cu muchia palmei. 

Porta crede că străbunicul Micuţului a fost o gorilă care a scăpat 
din grădina zoologică de la Hagenbeck și a violat-o pe străbunică-sa, 
care tocmai săpa prin împrejurimi. Micuţul e foarte mîndru de această 
anecdotă. 

Mă încurc într-o încrengătură de ghimpi. Mă aplec să mă elibe- 
rez și o creangă mă plesnește peste față, sfișiindu-mi-o. Sîngele curge 
gîrlă. Mă împiedic, și ghimpii lungi îmi trec prin uniformă, înfigindu-se 
în carne ca niște baionete. 

Porta mă ajută să mă descurc. Formaţia ia o pauză, în vreme ce 
sanitarul îmi extrage ghimpii veninoși și curăță rănile. Pe după-amiază 

sînt umflat și am temperatură foarte mare, dar, din fericire, sanitarul 
are nişte ser la el. Înfige acul seringii în mine direct prin uniformă şi 
prin bluza de camuflaj. Am senzaţia că tot serul mi se duce într-un 
plămîn și, furios, dau să-l pocnesc cu automatul. Acul se fringe, în timp 
ce el se aruncă într-o parte. 

— Maimuţoi blestemat, ţipă, scoțindu-și arma P-38. Te-nvăţ eu 
minte să mai pui labele tale jegoase pe Corpul Medical! 

Pistolul său trosnește de două ori înainte ca ceilalți să sară la 
el să i-l smulgă. Îi trebuie mult timp să se potolească, dar nici măcar 
atunci nu vrea să mă mai atingă. 

Un cincisutist cu ceva pregătire medicală îmi scoate acul rupt 
din spinare. 

— Să mori de sete e cel mai rău, spune Legionarul, privind peste 
deșertul pietros, unde aerul dogorește. 

Ajungem, la un perete impenetrabil de lăstăriș. Macetele nici 
nu-l pot ciupi. 

— Înapoi, ordonă Bătrinul, strîngînd din dinţi. 

Teama și disperarea pun, încet-încet, stăpînire pe noi. Totul 
pare fără speranţă. 

Auzim rafale violente care par să vină de dincolo de dealuri. O 
mitralieră Maxim răpăie furioasă și o MG-42 îi răspunde. Cărarea ne 
conduce înapoi în desiș. 

Porta recunoaște un locșor prin care am trecut mai devreme. 
Ne oprim epuizați și ne trîntim la pămînt. 

Bătrînul studiază atent harta și încruntă din sprincene, ciocă- 
nindu-și capacul pipei. Stoiko cîntă pe înfundate un cîntec popular. 

— Unde dracu ne duci? strigă Bătrinul, lovind furios cu pum- 
nul în hartă. 

— De ce nervos, Herr Feldwebel? întreabă Stoiko, mirat. Voi nebu- 
nește mers busolă 46. Ac aleargă jur-împrejur tot timpul. Dar om din 
Gardă bulgar ascultă numai ordin. Numai soldat tîmpit gîndește singur. 

Bătrînul îi smulge busola și harta. 

— Busola e în regulă! strigă el, roșu la față. 

Dar cînd Stoiko se apropie de busolă, acul acesteia se învîrte 
nebunește. 

Bătrinul îl fixează pe Stoiko cu privirea. 

— Ce-ai în buzunare, bulgar criminal ce ești? urlă Porta. 

— Numai lucruri eu folosește la fermă cînd război gata. 

Bătrînul îl caută prin buzunare și scoate la iveală o frumusețe 
de dinam. 

Magnetul a dereglat, firește, acul busolei. 

Bătrinul răcnește ca un apucat și azvîrle magnetul departe, în 
desiș. 

— Feldwebel avut grijă, îl previne Stoiko. Nu face gălăgie. Diavol 
vine, cactus rău. Taie cu cuțitul maceta ascuţit! La duhul din cactus nu 
pasă tu neamț, tu rus. Taie beregata înainte zice tu Heil Hitler, sau ei 
Front Roșu. Duhul nu place om nebun face gălăgie. Tu avut grijă. Pleacă 
soare, venit diavol rău din cactus! 

— Fac ceva pe diavolul tău ăla rău, urlă Bătriînul scos din minţi. 

Stoiko își face trei cruci și sare în cerc cu niște mișcări ciudate. 
Se pare că asta îl protejează de diavolul cactușilor. 

— Nu-mi place treaba asta, îmi șoptește Micuţul, făcîndu-și cruce, 
la rîndul său. Are un mare respect pentru tot ceea ce este supranatural. 

— De ce dracu n-ai luat-o pe drumul pe care-l știai? ţipă, turbat, 
Bătrinul. 

Stoiko dă din cap disperat și-și desface brațele. Soarele face să-i 
strălucească epoleții lați ai Gărzii Regale. 

— Feldwebel ordonat mergem busolă 46. Stoiko crezut nebun, dar 
Garda Regală bulgară nu gîndește singur, așa mie nu păsat tu nebun. 
Ordin e ordin. Tu ordonat busolă 46. Eu văzut ac nebun și el, dar nu eu 
conducător. Tu conducător. Tu nu spus „mergi scurtătură acasă”. Tu 
zis așa, noi de mult acasă acum. 

— Isuse! geme Bătrinul. De ce a trebuit să-mi ieși în cale? 

— E băiat în regulă, zice Micuţul, rizînd înfundat. Încă vreo câţiva 
din ăștia ca el și n-o să mai scoţi la capăt războiul haotic pe care-l vor 
provoca nici cu toate armele lumii. 

Bătrinul dă de cîteva ori din cap, pe urmă se așază și-l trage pe 
Stoiko după el. 

— Ascultă, Stoiko. Las-o încolo de militărie. Din clipa asta nu 
mai ești soldat. 

— Feldwebel! Stoiko se ridică și începe să-și scuture praful de pe 

uniformă. Stoiko merge acuma fermă. Face treabă rămas nefăcut de 
cînd început război rău. Tu scrie scrisoare cînd ajuns acasă Germania. 

Trece pe la fiecare dintre noi să-și ia rămas-bun. Bătrînului îi 
trebuie cîteva minute să-și revină. Pe urmă, explodează cu intensitatea 
unui baraj de artilerie. 

— Îţi dau eu ţie fermă, om nebun, nebun ce ești. N-o să-ţi mulgi 
vacile alea păcătoase încă multe sute de ani de-acum încolo. Șezi, netreb- 
nicule, șezi! Bătrînul trîntește patul armei de pămînt, în spatele lui. 
Ascultă-mă și ţine-ţi gura închisă pină cînd termin. Dacă nu pricepi 
ceva, îmi spui. M-ai înţeles? 

— Feldwebel, nu pricepe! 

— Ce? Ce nu pricepi? 

Bătrînul rămîne cu gura căscată. 
— Nu pricep ce vrea tu să pricep, zice Stoiko, cu un zîmbet amabil. 
Bătrînul își aruncă boneta în praf, lovește violent o cutie cu 
muniție, pe urmă își pironește lung privirea pe faţa lui Stoiko. O față 
calmă de țăran. 

— Eşti din nou soldat. Îţi ordon să gândești! Așa! Dacă ceva nu-i 
în regulă, spune-mi! 

— Feldwebel! Război nu în regulă. Tot război. Nu înţeleg război! 

— Doamne Dumnezeule din cer! strigă Bătrinul exasperat. Știu 
asta! Dar sîntem în război. Și trebuie să-l facem. Lasă asta. sîntem în 
mijlocul unei grămezi de cactuși. Asta contează acum. Nu te mai gîndi 
la nimic altceva. Poţi să faci asta? Ești propriul tău conducător. Tu sin- 
gur. Eu și toată formaţia te urmăm. Tu ești șeful. M-ai înțeles? 

— Tu mi-ai dat stele, eu dau ordin. Gardă bulgară nu îndrăznește 
dat ordin fără stele. 

Bătrînul își smulge, fără să șovăie, stelele de pe epoleți și-l 
numește pe Stoiko temporar Feldwebel (fără soldă). 
Formaţia îi dă onorul. 

— Acum înţeleg. Noi doi Feldwebel. Ride fericit. Făceai așa prima 
oară, noi acum acasă, beam apă rece bună. Aşteptaţi. Găsesc drum în 
cactus. 

Cîteva ore mai tîrziu, cînd aproape că ne luasem gîndul de la 
el, îl vedem că apare din desiș murdar și zgiriat, dar cu o expresie de 
mulțumire pe chipul tăbăcit de ţăran. 

— Eu găsit cărare, striga el, fericit. Cărare grea, cărare bună. Nu 
întîlnim demonul din cactus. Demon nu place cactus albastru. Nu 
atinge cactus albastru. Omoară scorpion. Atunci cărare ușoară. 

— Luaţi-vă armele! Mișcarea! ordonă Bătriînul, care a și pornit 
pe urmele lui Stoiko. 

În depărtare, se face auzită o întreagă gamă a zgomotelor de 
război. 

— Parcă-ar sări în aer întreg bordelul, face Porta, ginditor, tră- 
gînd atent cu urechea la bubuitul tunurilor. 

— Hai mai repede, cum a zis și puștoaica pe cale de a fi violată 
pentru a patra oară, rînjește Micuţul. 

— Aoleu, băieţi, vă dați seama ce-ar fi să ne întîlnim acuma cu 
vreun transport de care să ne agățăm? spune visător Bivolul. 

— Transport? Aici? zice Porta. Nişte cai ne-ar prinde bine. Dacă 
mor de sete, le poți bea măcar sîngele. 

— Imediat ce ajungem înapoi la regiment o să mă îmbolnăvesc. 
Ia gîndiți-vă că o parte a tratamentului ar fi să bei un butoi întreg de 
apă ca gheaţa, oftează Gregor, lingîndu-și buzele crăpate. 

— Euo să le consult mai întâi pe artistele trotuarului în privința 
stării în care se află omulețul ăla mic de jos, strigă Porta obscen. Mă 
gîndesc să nu se fi ales nefericitul cu vreo indispoziție permanentă 
din cauza lipsei de apă. 

Traversăm un șir nesfîrșit de dealuri și, în cele din urmă, ajun- 
gem la unul care arată altfel decât celelalte. E mai abrupt, mai înalt, iar 
sus e neted. Stăm și ne holbăm cîteva minute. Are în el ceva amenin- 
țător, ceea ce ne pune pe gînduri. 

Stoiko găsește un drumeag care pare acceptabil. Gîfiind și icnind, 
începem să ne cățărăm. Odată ajunși în vîrf, ni se deschide în fața ochilor 
o panoramă fantastică. Ne aruncăm la pămînt pentru un scurt răgaz. 
Stăteam întinși, moțăind numai de vreun sfert de oră, cînd, deodată, 
preotul începe să urle. Punem mîna pe arme, primul gînd ducîndu-ne 
la partizani. În culmea isteriei, acesta ne arată deşertul bolovănos, care 
se întinde înaintea noastră, tremurînd în soarele fierbinte. 

— Apă, ţipă. Priviţi! Priviţi! Un lac! Un lac cu lebede! 

Bătrinul se ridică și-și scoate binoclul. Nu există nici un lac. 
Doar stînci și pietriș. Pietriș sclipitor și încins. 

Preotul aleargă împleticindu-se, ţinîndu-și bastonul lung în 
față. Se împiedică şi se rostogolește pe panta abruptă. În prima clipă 
am crezut că și-a friînt gâtul, dar apoi e din nou în picioare și fuge mai 
departe, țopăind printre bolovani. Se aruncă la pămînt și se rostogo- 
lește încoace și încolo, ridicînd nori de praf în jur. 

— Apă, apă! Doamne, Tu nu m-ai uitat! 
Dar nu în apă se tăvălește el, ci în praf, în praf uscat și roșu. 
— Sus! poruncește aspru Bătrînul, și o ia din loc. 

E nevoie să ne folosim paturile puștilor ca să-i punem în mișcare 
pe unii dintre ei. Un rănit a murit, dar n-avem putere să-l îngropăm. îi 
înfigem carabina în pămînt și îi atirnăm casca de ea. Bătrînul își vîră 
în buzunar plăcuţa lui de identitate. Astfel, părinţii acestuia vor afla 
și vor fi scutiți de chinul de a spera la nesfîrșit că, odată și-odată, se 
va întoarce acasă. 

Legionarul începe să cînte. Porta își scoate flautul din carimbul 
cizmei. Micuţul își apucă și el muzicuţa. Cu voci răgușite, începem să 
cîntăm cu toții. Sună ca o petrecere de maniaci ambulantă. 


Es waren zwei Legionăre, 

Michael und Robert, 

Sie hatten das Fort verlassen 

Und suchten den Weg zum Meer. 

Sie wollten nie wieder Patrouille gehen 
Und nie wieder im Leben auf Posten stehen 
ES waren zwei Legionăre, 

Michael und Rvbert, 

Adieu, mon general, 

Adieu Herr Leutnant...!| 


Cu priviri posomoriîte, îl urmărim pe preot care face mișcări de 
înot, întins pe burtă, în praf. Nici unul nu are putere să-l ajute. Întreaga 
atenţie ne e îndreptată spre noi înșine. 


[7] (germ.) Au fost doi Legionari/Michael și Robert,/Părăsiseră fortul/Și 
căutau drumul înspre mare./Nu mai voiau să meargă niciodată în patrulă/ 
Și niciodată să mai stea planton./Au fost doi Legionari/Michael și Robert/ 
Adio, domnule general/Adio, domnule locotenent... (n. trad.) 

— Apă! strigă acesta. Ride dement, aruncîndu-și praf roșu în 
cap, ca și cum s-ar împroșca cu apă. 

— Să-i crăpăm ţeasta, sugerează Heide, răgușit, ridicînd mitra- 
liera ca pe-o măciucă. 

— Lasă-l în pace, tună Bătrinul, ștergîndu-și faţa arsă de soare 
cu voalul care-i atîrnă de pe casca sa tropicală. 

Soarele e necruţător. Ai impresia că-ți fierbe și măduva din oase. 
Doi cincisutişti încep să se păruiască. Înainte de a apuca să-i despăr- 
țim, unul îi spintecase celuilalt stomacul cu baioneta. Măruntaiele i 
se revarsă afară și muștele albastre-verzui roiesc în jurul unui ospăț. 

Sanitarul îl scapă din chinuri pe omul rănit mortal. 

Nu e permis, firește, să-i administrezi cuiva lovitura de graţie. 
Însă aici e necesar. Bătrînul nu prea știe ce să-i facă ucigașului. E un 
fost Stabsfeldwebel. Convenim asupra unui verdict de nebunie trecă- 
toare și uităm întimplarea. 

Preotul a dispărut. Băgăm de seamă numai atunci cînd Bătrinul 
întreabă de el. Doi inși sînt trimiși înapoi să-l aducă. E nevoie de ame- 
nințări cu procedura de urgenţă și de automatul Bătrînului ca să-i 
determinăm să plece. 

Tîrziu, în noapte, se întorc. Trîntesc furioși leșul preotului la 
picioarele Bătrînului. 

— E, în sfîrşit, în siguranţă, în sînul lui Avraam! mormăie Tango, 
dansînd în nisip. 

— Vai, sărmanul om! Ce păcat că a trebuit să moară tocmai în 
mijlocul încercării la care l-a supus Dumnezeu, oftează Porta, simulind 
părerea de rău. 

Formaţia e din nou pe drum, cu Stoiko și Bătrînul în frunte. 
Spinarea lată, gri-verzuie a Micuţului e tot în fața mea. Nu văd nimic 
dincolo de el. Umerii i se leagănă în mers, precum cocoașele unei 
cămile. Spinarea i se încovoaie sub greutatea mitralierei grele. Mai 
de mult, singura armă pe care un soldat trebuia s-o care era o pușcă, 
dar uită-te la noi, soldaţii actualului război mondial. Puști-mitraliere, 
afeturi, tambururi de rezervă, tambururi duble, pistol, pistol automat, 
stație radio, muniție o grămadă, echipament de semnalizare, și apoi 
efectele personale. Singura pe care am aruncat-o e masca de gaze. Nu 

fiindcă ar fi fost din cale-afară de grea, dar cutia ei e bună să-ţi ţii în ea 
tot felul de mărunțţișuri: țigări, chibrituri și alte chestii din astea. Dacă 
se vor porni să folosească gaze pe neașteptate, războiul se va sfirși brusc. 
Foarte puţini soldaţi și-au mai păstrat masca. Jumătate din Europa e 
presărată cu măști de gaze nedorite. 

Deșertul pietros pare fără margini. Bolovani în stînga, bolovani 
în dreapta. Cît vedem cu ochii în fața noastră, o mare nesfirșită de 
pietriș roșu ca tăciunii iadului. Soarele prăjește pietrele, care degajă 
o dogoare aidoma respirației dintr-o gură de furnal. Noaptea e un frig 
cumplit, de ne clănțăne dinții. Pe-aici nu zboară păsări. Le întîlnim la 
tot pasul hoiturile uscate de soare, cu aripile desfăcute. 

— Oare ce le omoară? întreabă Porta, împingînd cu țeava auto- 
matului hoitul unei păsări negre. 

— Ciuma. Ciuma păsărilor, spune Heide care, ca de obicei, e sur- 
prinzător de bine informat. Ţineţi-vă departe de ele. O poate lua și omul. 

Precipitat, Porta își freacă ţeava automatului în praful roșu. 

— Ciumă? Doamne, ăsta-i un lucru scîrbos, face Micuţul răgu- 
șit, privind împrejur la puzderia de păsări moarte. Război și mizerie. 
Astea-s treburile în care se curăță majoritatea speței umane. 

— Poţi trece și prin ciumă și prin război dacă te obișnuiești să 
trăiești în rahat, ride Porta, obosit, făcîndu-și vînt cu jobenul său galben. 

Cădem într-un somn frate cu moartea. Un cincisutist se omoară 
cu o grenadă de mînă. E o priveliște îngrozitoare. Măruntaie împroșcate 
peste tot. Acest lucru ne dă pentru un timp subiect de vorbă. 

Micuţul e convins c-o să găsim apă. Se jură c-o poate adulmeca 
și freacă aerul între degetul gros și arătător. 

— E umezeală în aer, declară el, plin de sine. 

Mai-mai să ne luăm la bătaie din cauza acestei afirmaţii. 

Porta găsește o mînă de melci galben-maronii, pe jumătate morți. 
Au un gust acceptabil. Trebuie doar să-i înghiţi repede. Întreaga formaţie 
se tiîrăște în patru labe căutînd melci, pînă cînd Micuţul strică treaba, 
întrebîndu-l pe Heide dacă melcii sînt purtători de ciumă păsărească. 

Vomităm cu toţii. Numai Porta, indiferent, adună melcii de la 
cei care nu-i mai pot mînca. După ce-i aruncă în aer, îi prinde în gură 
şi-i înghite ca o barză care înghite broaște. Îi poţi vedea alunecînd de-a 
lungul gîtlejului său lung și subțire. 

Eu nu pot înghiţi decît cinci. Al șaselea începe să mi se plimbe 
prin gură și sînt nevoit să-l scuip. 

Ciudat, melcii par să ne mai potolească setea. Ne simțim ceva 
mai bine și ne continuăm drumul. 

Stoiko ne conduce printr-o trecătoare dintre creste. Pereţii de 
granit se înalță deasupra noastră de ambele părți. Cerul senin, cu soa- 
rele său dogoritor, nu mai e decît o fișie îngustă, departe, deasupra 
capetelor noastre. 

— Doamne, mărșăluim într-un mormânt, geme Gregor, sfîrșit. 

E în pragul deznădejdii. N-ajută nici conversaţia pe care o începe 
Porta despre mașinile Ferrari. 

— Și cum zici că arată Mercedesul cu înaltă compresie pen- 
tru curse? îl întreb. Aveai și tu cu generalul tău așa ceva în care să vă 
plimbaţi? 

Gregor se uita la mine cu o privire stinsă. Și-a pierdut tot inte- 
resul pentru mașinile de curse. Nu reușim să-l înviorăm nici măcar 
atunci cînd îi cerem să ne descrie cutia de viteze din porțelan Meissen 
a generalului său, asta fiind de obicei cheița magică. 

În cursul zilei, ieşim din trecătoare şi ne trezim din nou în fața 
întinderii bolovănoase. sîntem bucuroși că am scăpat de întunecimea 
apăsătoare. 

Heide le-a văzut primul. Schelete. Sute de schelete. Oase care 
strălucesc, albe, în verdele cactușilor. Sînt și oase de măgar. De jur-îm- 
prejur zace echipament împrăștiat. Unele dintre schelete mai poartă 
căști de oțel. Majoritatea sînt bulgari, dar zărim și cîțiva bersaglieri 
italieni. Îi recunoaștem după căștile împodobite cu pene. 

— Sfintă Maria, ce-a fost pe-aici? întreabă Barcelona, neliniștit. 

— Numai Dumnezeu știe, răspunde Bătrînul. Partizani, probabil, 
și se poate să nici nu fie prea mult de-atunci. Pe-aici, soarele, vintul și 
seceta fac urgent dintr-un cadavru un schelet. 

— Și furnicile, adaugă Porta. 

Regimul nostru devine ciudat și variat. Legionarul găsește cîțiva 
gindaci învîrtindu-se în jurul scheletelor. Sînt mari și grași și au un 
gust minunat. 

— În deşert, obișnuiam să-i halim, explică el, rupind unul. 

După-amiază, tîrziu, ne tîrîm într-un sat unde, de asemenea, 
peste tot sînt schelete, dar aici s-a dat o luptă. 

În piaţă, spînzură un șir întreg de schelete. Îmbrăcămintea le 
ține întregi. 

Porta și Micuţul dispar între ruine. Nu putem să ne credem 
ochilor cînd îi vedem apărînd cu un burduf plin cu apă. 

Bătrînul e nevoit să ne ţină la distanță cu automatul. sîntem 
ca animalele sălbatice și nu ne liniștim decît atunci cînd e nevoit să 
împuște un fost locotenent care refuză să-i asculte ordinele. 

Corpul însîngerat ne încremenește. A înnebunit Bătrinul? De 
obicei e în stare să menţină disciplina și fără să folosească arma. Își 
învîrtește automatul în semicerc. 

— În formaţie, nenorociţilor! Mai vrea careva un bilet în rai? 

Îmbrîncindu-ne și mîriind ca niște cîini turbaţi, intrăm în rînd. 

Porta îi întinde burduful Bătrînului. Ne umplem bidoanele pe 
rînd și burduful se golește. 

În ciuda avertismentelor Bătrinului, ne bem pe loc întreaga raţie. 
Apa are un gust oribil, dar nu ne pasă. Ne mai astîmpără setea o vreme. 

Porta e atît de fericit încît își scoate flautul din carimbul ciz- 
mei și cîntă. 

În umbra spînzurătorilor în care atârnă mulțimea de schelete, 
care zornăie și se leagănă, cîntăm cu toţii, laolaltă: 


Germanie, nobilă casă, 

Atîrnă stindardele însîngerate. 
Lasă-le să fluture și să se întindă, 
Dumnezeu e cu noi pe soare și furtună. 


Ni se face foarte rău din cauza apei. Oamenii se cufuresc peste 
tot, cu pantalonii în vine. 

— Dizenterie, comentează doctorul. 

Șase inși au murit deja. Noi, ceilalți, zăcem întinși cîteva zile, 
în vreme ce temperatura ne răvășește trupurile. Doctorul ne dă ce are 
la dispoziţie. Încet-încet, ne revenim. 

Porta a găsit din nou apă. De data asta, doctorul insistă s-o 
fierbem. Nu e prea multă, dar ne e de folos. 

— Aţi văzut? Ce v-am zis eu? N-am găsit apă? rînjește Micuţul, 
triumfător. 

Primul care i-a văzut pe cei doi a fost Bivolul. Aproape că ne-am 
lovit nas în nas. Lucru ciudat, dar n-au băgat de seamă prezența noastră. 

Îi urmărim tăcuți. Se mișcă sprinteni, părînd să aibă o treabă 
importantă. 

Mărșăluim toată noaptea. Luna își trimite lumina palidă asupra 
pustiului bolovănos. Undeva urlă un cîine. Unde sînt cîini trebuie să 
fie și apă, și, în general, oameni. 

Casa e de fapt o cocioabă aruncată pe-o creastă, gata să se pră- 
vale, în orice clipă, în hăul de dedesubt. Cei doi indivizi grăbiţi dispar 
în spatele ei. 

Porta și cu mine ne strecurăm în urma lor. Grupa se desfășoară. 
Mitraliera grea e instalată îndărătul unei stînci. În noaptea care frea- 
mătă de încordare, nu se aude nici un zgomot. Cei doi parcă au fost 
înghițiți de creste. Luăm poziţie în spatele unui balot de paie, care ar 
trebui să ne protejeze de gloanțe. 

Se aud parcă niște bătăi într-o ușă, și noaptea e sfișiată de o 
voce aspră. 

— Delco! Olia! Aveţi musafiri! leșiți afară și întîimpinaţi-ne! 

Nici o replică. Doar fluieratul înăbușit al vîntului nocturn și un 
zgomot de lemn crăpat sub lovitura unui pat de armă. 

— Afară, porcilor! Nu vă puteți ascunde de judecata noastră. 
— Judecata nocturnă, șoptește Porta, chicotind. 

Cei doi năvălesc în cocioabă. Cizme ţintuite răsună crunt. Pasul 
călăilor. 

— Delco și Olia! Ieșiţi și apărați-vă, trădători nenorociţi! Prie- 
tenii voștri germani nu mai sînt aici să vă apere. 

— Se mai înșală omul! șoptește Porta, mîngiindu-și tandru auto- 
matul. Moartea vine cel mai adesea ca urmare a unei erori! 

Îndărătul geamurilor înguste pîlpîie ceva ca o lumină, aruncînd 
umbre prelungi. Îl putem vedea limpede pe cel care o ţine. 

— Ce ţintă perfectă, spune Porta, ridicînd automatul! Crezi că 
nimeresc punctul negru? 
— Arde-i, șoptesc, cu respiraţia tăiată. 

— Niet, rinjește Porta. Stai să aflăm ce au de gînd candidații 
ăștia la călătoria verticală înainte de-a le vărsa creierii. Nu-s decît niște 
momiîi, nimic altceva. 

O lumînare lungă și subțire începe să ardă obosită. Într-un colț, 
pe un pat scund, stau oameni lipiți de perete. O femeie tînără, un bărbat 
și un copil de vreo cinci ani. 

— Iată-i pe Olia și pe Delco, șoptește Porta. Trădători, dar depinde, 
bineînţeles, din care parte privești lucrurile. Cunosc o grămadă de tră- 
dători cumsecade care sînt de departe mai cinstiți decît naționaliștii 
ăștia de ultimă oră. Își pune o ţigară în gură. 

— Doar n-o s-o aprinzi acum, fac eu, îngrozit. 

Porta mă privește disprețuitor, scoate o scînteie din tăișul unei 
lame de ras, suflă într-o cîrpă arsă și-și aprinde ţigara de la jar. „Bri- 
cheta” rusească e făcută pentru fumatul în război pe timp de noapte. 
Primitivă ca și poporul care a inventat-o, dar fără vreo flacără care să 
te dea de gol. 

Suflă fumul, ţinînd ţigara în căușul palmei, ca să nu poată fi 
văzută bobița de jar. 

— O distracție cere și-un fum, șoptește el. 

Omul din interior ride mulțumit. 

— De ce n-aţi deschis ușa? De ce-a fost nevoie s-o spargem? 
Vino-ncoa, Liuco! Toată familia-i adunată, dar, la vederea noastră, le-a 
pierit graiul de bucurie. Ride zgomotos și prelung. 

Liuco, tovarășul său, care stătea în cadrul unei uși înguste din 
capătul colibei, intră cu pași apăsaţi. Un ţigaret îi joacă între dinți. 
Ride parcă ar cîrîi, ciudat și sec. Doar călăii mai rîd așa cînd povestesc 
despre cîte-o execuție deosebită. 

— Aveţi ceva șnaps? întreabă, deschizind ușile dulapurilor și 
aruncînd pe podea oale și crătiți. Ustensilele sărăcăcioase de bucătărie 
se fac ţăndări pe podeaua de piatră. 

— Ce... ce vreţi? biiguie bătrînul de pe pat, cu o voce tremurătoare. 
Întreaga încăpere miroase a groază. 

— Să stăm niţel de vorbă cu tine, dragă Delco. Să vorbim în 
nemțește sau poate preferi limba noastră? Hai să vorbim nemțește. 
Precis ţi-ai uitat limba maternă după atiţia ani petrecuţi cu prietenii 
tăi germani! 

— N-am nimic de-a face cu nemții, se apără Delco. Dacă aș fi 
avut, crezi că aș mai fi locuit aici? 

— Delco dragă, ce prostie! Știm totul despre tine. Te-ai lovit 
cumva la cap de ţi-ai afectat memoria în halul ăsta? Nu-ţi mai aduci 
aminte de Peter, de Pone, de Ilieco? De frate-miu? 

— Nu știu despre ce vorbești. Știu ce i s-a întîmplat fratelui tău, 
dar n-am nici un amestec. 

— Pierderea memoriei! Un caz elocvent, face omul cu ţigaretul 
și cu risetul acela uscat. 

A dibuit o sticlă de șliboviţă și o golește pe jumătate înainte de 
a O pasa tovarășului său. 

— Se pare că e contagioasă. Nimeni nu-și mai amintește nimic. 
Boala se pare că-i foarte răspîndită în vreme de război. Dar tu, Olia, 
te-ai contaminat și tu de amnezie? 

Femeia nu-i răspunde. Din ochii ei larg-deschiși răzbate groaza. 
Îl ţine pe băiat strâns lipit de ea. 

— Aerul uscat de prin partea locului face gîndurile atît de ușoare, 
încât, pînă la urmă, zboară și se duc, ride omul cu ţigaretul, după care 
sloboade o rîgîitură sonoră. 

— De ce dați buzna aici la miezul nopții și spargeți ușa? De ce 
nu veniți ziua, ca niște oameni cinstiți? 

— Delco, Delco, ţi-am simţit lipsa atât de tare încât, pur și simplu, 
n-am mai avut stare cînd am aflat unde ești. Prietenii tăi, nemţii, au 
fost destul de amabili și ne-au ajutat. Știi că și noi facem niţică treabă 
pentru ei. Sau poate nu știi? Sînt foarte mulțumiți de tine și de Olia. 
SD-Obersturmfiihrer Schandt ne-a cerut în mod special să vă vizităm și 
să avem grijă de voi. Și iată-ne, am venit. Aruncă o privire prin camera 
sărăcăcioasă. Locuinţa voastră de la Sofia era mult mai drăguță. 

Omul cu ţigaretul ride sinistru și atonal, parcă ar scîrții o spîn- 
zurătoare în bătaia vîntului. 

Tovarășul său cîntă încet: 


Wenn was nicht Rlappt, dann sag ich unverhohlen, 
Wie man so sagt: „Die Heimat hats befohlen” 

ES ist so schon gar keine Schuld zu Rennen 
und sich nur einfach ein Soldat zu nennen. 8l 


Se urcă gălăgioși pe masă și dau din picioare. Cizmele lor de 
călărie, lustruite, sclipesc în lumina candelei. Au ceva ameninţător în 
ele. știa doi sînt niște soldaţi și totuși lasă impresia că ar fi pe jumă- 
tate civili. 

— Nu vă plictisiţi aici, în munţi? întreabă răutăcios omul cu 
țigaretul. Numai între scorpioni, șerpi și ciupitori din alea mici și roșii 
care să vă ţină tovărășie? 

Cu degete tremurînde, tînăra femeie își încheie rochia de noapte 
pînă la gât. Băiețelul se lipește mai strins de maică-sa. Nu pricepe limba 
germană, dar simte încordarea din aer. 

Omul cu ţigaretul ia o chitară din perete, se urcă din nou pe 
masă și începe să zdrăngăne. 

— Ţineţi și seri muzicale pe-aici? Scoate de pe corzi cîteva acor- 
duri aspre și disonante. 

Mica familie se înghesuie mai tare în perete, ca și cum ar spera 
că acesta-i va înghiți. Feţele le sînt doar niște pete palide. Greierii cîntă 
asurzitor, înecînd aproape sunetele turbate ale chitarei. 

Mă uit la Porta, nesigur, și ridic automatul. 

— Încă nu, șopteşte, dînd din cap. Încă nu-i treaba noastră. Asta-i 
o chestie între greci și bulgari. Dacă se întîmplă ceva ilegal, atunci 
intervenim. O să ne ocupăm de situaţie în locul poliției, care nu-i cu 
noi în momentul de față. 

Zimbesc obosit și-mi doresc să fiu oriunde, numai aici nu. 

În interiorul colibei, vinătorii triumfă. Prada lor e încolţită. Băia- 
tul își lipește capul ciufulit de pieptul tatălui. 

— De ce-ați trecut de partea diavolilor ălora bruni? întreabă șeful. 

— Pentru că au crezut că e în folosul lor, e limpede, zice omul cu 
țigaretul riîzînd. Își apucă încet carabina de pe umăr, o dezasigură cu 
zgomot și scoate din buzunar o șină cu gloanțe. Le expune la lumină. 
Cele șase gloanţe strălucesc ca aurul. Drăguţe, așa-i? șoptește el. Gloanţe 


[8] (germ.) Dacă ceva nu-i în regulă, atunci spun fără tăgadă,/Așa cum se 
spune: „Patria a dat poruncă.”/E atât de bine să nu porţi nici o vină/Și să te 
numești pur și simplu Soldat. (n. trad.) 

nemţești! Scoate unul de pe șină și-l cercetează atent. Sînt nou-nouțe. 
Făcute la Bamberg, în 1943, și cred că au numele voastre pe ele. 

Olia plinge încet. 

— V-am căutat multă vreme, zice șeful, cu răceală. Nu v-am dat 
de urmă decît după ce-am întrebat de voi pe la prietenii voștri nemți. 
Și-acu' am venit! 

— Și nu păreţi din cale-afară de fericiți că ne vedeți. Omul cu 
țigaretul ride. Aţi fost condamnați la moarte! V-aţi trădat poporul și 
noi am venit să executăm sentința. 

— N-am trădat pe nimeni, strigă Delco, sălbatic, luîndu-și 
nevasta sub braț. Ţara noastră e aliată Germaniei. Armata noastră se 
bate în Soviete. Eu sînt polițist bulgar. 

— Delco, pricepi atît de puţin. Ai fost polițist, sărmană unealtă 
a regaliștilor ce ești. Poporul bulgar nu vrea să lupte pentru rege și 
vasalii săi fasciști, împotriva marii noastre surori, Uniunea Sovietică. 

— Regele a poruncit să ne luptăm cu sovieticii, strigă Delco, 
disperat. 

Cele două țevi de carabină se ridică încet, pînă cînd sînt îndrep- 
tate exact înspre el. Omul cu ţigaretul scoate un rîs fără nici o urmă 
de amuzament în el. 

— Cît de proști sînt oamenii, oftează. Pur și simplu nu vor să 
priceapă. 

Olia scoate un țipăt sfișietor și-și ascunde fața în palme. Delco 
încearcă să se ridice în picioare, dar cade înapoi, disperat. E pus în fața 
inevitabilului. Băiețelul pare că se face mai mic, înghesuindu-se între 
părinţii îngroziți. Cu ochii negri, se uită la musafirii ăștia înfricoșători 
care au apărut brusc din noapte. 

În cameră domnește tăcerea morții. 

Omul cu țigaretul zdrăngăne, visător, la chitară. Brusc, o azvirle 
cît colo. Corzile vibrează și plesnesc. Ride zgomotos. 

Două împușcături trosnesc aproape simultan. 

Olia alunecă încet de pe pat, cu faţa încă îngropată în palme. 
Delco se ridică pe jumătate, apoi cade de-a curmezișul patului, agăţin- 
du-se de pernă. Corpul i se contorsionează și devine inert. 

În clipa imediat următoare împușcăturilor, în încăpere se lasă o 
liniște stranie. Cei doi călăi rămîn cîteva minute așezați ţeapăn pe masă. 

O chemare de pasăre, lungă și ascuţită, vine dinspre grupul 
nostru. Porta le dă de știre cu un cîrîit de corb că sîntem în regulă. 
— De ce nu i-ai chemat și pe ei? întreb, în șoaptă. 
— Niet, Bătrinul ar fi stricat ultimul act și nu cred că bunului 
nostru Dumnezeu german i-ar fi plăcut. 
Porta rîde cu răutate. 
— Ce facem, intrăm? 
— Nu, nu! Lasă-i să se mai distreze puţin. Rahaţii! 

Cei doi călăi încă mai stau așezați pe masă și privesc la băiat. 
Acesta mîngiie drăgăstos părul tatălui. 

— Mă împușcați și pe mine? Acum am rămas singur. 

Călăii se uită întrebător unul la altul. Omul cu ţigara ridică arma. 
— Nu, șuieră șeful, lovindu-l peste mînă. 
— De ce nu? face celălalt, surprins. Așa-i trebuie micului trădător. 

Îmi pregătesc o grenadă. Dacă-l omoară pe puşti, o arunc. Sînt 
atit de furios, încît mă trec fiori. 

— Tăticule, mămico, am rămas singur. Unde-o să mă duc? 

Vocea micuțului tremură. Se vede că e pe cale să izbucnească 
în plins. Războiul ăsta „mare” i-a călit pe copii într-un mod neobișnuit. 
Chipul brutal al morţii a devenit pentru ei o imagine comună. 

Călăii sar sprinteni de pe masă. Omul cu ţigaretul ride, apucîn- 
du-se din nou să răscolească șifonierele să vadă dacă nu dă peste ceva 
ce i-ar putea folosi. Examinează cadavrele cu țeava carabinei. 

Olia încă mai respiră. Îi proptește gura ţevii în ceafă. Trosneşte 
o împușcătură. Ţeasta explodează. Bucăţi de os și de creier împroșcă 
încăperea. 

Porta mă privește. Nu spunem nimic, dar ne înțelegem asupra 
a ceea ce e de făcut. 

Părăsesc gălăgioși coliba. 

Un căţel mic și alb apare sprinten de după colț. Omul cu ţigaretul 
îl omoară cu cîteva lovituri de pat de pușcă, iar cu un șut îi proiectează 
corpul în colibă. 

— Ar fi mai bine să omorîm copilul, zice el, după ce-au mers o 
bucată de drum. Dacă vin nemţii, ne poate identifica. 
— Ai dreptate, spune șeful, du-te și fă-o! 

Omul cu ţigaretul ride sec și sacadat. Risul i se fringe într-o 
horcăitură în clipa în care mai-mai că se ciocnește de ţevile automa- 
telor noastre. 

— Hai noroc! zice Porta amabil, ducînd mîna la jobenul său 
galben. 

— 0oo, exclamă uimit omul cu ţigaretul. 

— Hooo! rîde Porta. 

— Avem Ausweis, zice șeful, neliniștit. sîntem în slujba SD-ului. 

— Aveţi pe dracu, răspunde Porta, brutal, izbindu-l fără aver- 
tisment cu automatul peste față. 

Cătarea îi sfișie obrazul. 

Îmi înfund arma în plexul omului cu ţigaretul și trag piedica 
de siguranţă. 

— Uşurel, amice, sau îţi zbor măruntaiele prin spinare. 

Ca toți ucigașii, și el e îngrozit de moarte. 

— Ce-aveţi de gînd? întreabă șeful, ștergindu-și sîngele de pe față. 

— Ghici, răspunde Porta, aspru. 

— Să-i spunem? 

Porta îl scuipă în faţă pe șef. 

— Zici că aveţi Ausweis! Zici că sînteți în slujba SD-ului! Zici că 
sînteți prietenii noștri, așa-i? 

— Bineînțeles că sîntem, se grăbește să răspundă omul cu 
țigaretul. 

În ochii săi se citeşte panică și groază. 

— Așa, așa! face Porta, cu un rînjet teribil. Eraţi prieteni și cu 
decedaţii ăia doi dinăuntru? 

— Erau trădători, zice șeful. Comuniști, spioni sovietici. 

Porta fluieră, surprins: 

— Și voi doi le-aţi luat piuitul? Îmi pare rău, puișorilor, nu ţine. 
V-am urmărit toată noaptea. Un lucru: voi doi vă pricepeţi să creaţi o 
scenă de execuţie interesantă, dramatică. O să primiţi de la un critic 
cinci stele pentru lucrul ăsta. 

— N-am făcut decît să executăm ordinele, se precipită, neliniș- 
tit, omul cu ţigaretul. 

— Ordinele? șuieră Porta. Și coaiele tot din ordin le purtați, așa-i? 

Uite ce-i, copilași, noi sîntem plătiți ca să ucidem. Plătiți de către statul 
german. Ne-au dat pentru asta grade pe mînecă și tinichele pe piept. 
sîntem buni în meseria asta, pricepeţi? Așadar, în general, o facem doar 
pentru bani, dar voi, băieți, sînteți SD-iști și sînteți prietenii noștri. Așa 
că de dragul vostru o vom face pe degeaba. O să vi se zboare maţele 
gratis. Și încă de către niște experți! 

Auzim călcaturi de cizme și zornăituri de echipament venind 
dinspre cărare. E grupa, cu Bătrinul în frunte. Îi arunc o privire scurtă 
lui Porta. Dă încet din cap. 

— Roiu, prieteni, le spune celor doi călăi. Dacă fugiți mîncînd 
pământul, încă vă mai puteţi salva. 

Pentru o clipă, nu par să priceapă ce le-am spus. Figurile noas- 
tre sînt prietenoase. Părem că le vrem binele. Se răsucesc fulgerător pe 
călcîie și o șterg cît pot de iute. 

— Salutare, băieţi, strigă Porta, ducînd mîna la jobenul său 
galben. 

Automatele noastre scuipă foc. Cei doi se prăbușesc și se ros- 
togolesc pe cărare în jos. 

— Ce dracu se-ntimplă, strigă Bătrinul, din urma noastră. Vede 
cadavrele. Ce-i asta? întreabă, amenințător. 

— Ciîţiva păgâni, rinjește Porta. Tocmai au asasinat un bărbat și 
o femeie. Le-am poruncit să se oprească, dar n-au vrut. Au fugit și noi 
am deschis focul, conform regulamentului. 

Bătrînul ne cercetează, bănuitor. 

— Dacă aţi aranjat o „încercare de evadare”, vă paște procedura 
de urgență! 

Micuţul apare, cu un rîs scurt, și ne arată trei dinţi de aur. 

— l-aţi aranjat cum trebuie, băieţi. Aproape că i-aţi tăiat în două. 
Trebuie că erau nebuni de legat de-au încercat s-o șteargă. 

Băiatul încă mai stă lîngă trupul tatălui său mort, mîngîindu-i 
părul. Mîinile îi sînt acoperite de sînge. 

— Acum sînt singur. Unde să mă duc? repetă el automat, 
încremenit. 

Bătrînul îl ia și-l mîngiie. 

— O să vii cu noi! 

Pe părinţi îi îngropăm în spatele casei, apoi controlăm prin 
cocioabă, dar nu găsim nimic. Nici apă nu e multă. Două burdufuri, 
pe jumătate goale. 

— Trebuie să fi luat apa de pe undeva, face gânditor Legionarul 
și continuă căutarea. 

Încercăm să-l întrebăm pe băiat, dar acesta e ca paralizat și 
repetă întruna: „Acum sînt singur. Unde să mă duc?” 

Ajungem din nou la întinderile dezolante de stînci și grohotiș. 
Într-un fel de poiană, dăm peste cadavrele a cinci soldați bulgari. Cînd 
le atingem, se fărimițează. 

— Setea, face Bătrinul, laconic. 
— Mai degrabă dezertori. Obosiţi de război și de tot rahatul, e 
de părere Porta. 

Micuţul caută dinţi de aur. Nu găsește. 

— Hai să mergem, strigă Bivolul, disperat. 
În ultima vreme slăbise considerabil. 
Sanitarul le dă roată. 

— Isprăviți! Isprăviți! murmură acesta. 

Sintem epuizați de sete și nu putem mărșălui decît cîțiva kilo- 
metri dintr-odată. După fiecare pauză, e nevoie de paturi de armă ca 
să ne punem din nou în mișcare. 

Un cincisutist e înțepat de un scorpion și moare în convulsii 
groaznice. Stăm înspăimâîntaţi în jurul lui și-l privim cum moare. 

În timpul unei pauze din ziua a patra, sîntem speriaţi de o 
împușcătură de pistol. S-a împușcat sanitarul. Zace cu capul într-o 
baltă de sînge. Muștele albastre au acceptat deja invitaţia la cină. 

— Asta-i o soluţie, zice Gregor, cu o voce morbidă. 

— Fără prostii acum, șoptește răgușit Bătrinul. 

Nu ne putem aduna forțele ca să-l îngropăm pe sanitar. Furnicile 
roșii își iau imediat în primire sarcina și-l vor curăța în curînd. În câteva 
zile, rămîn doar o uniformă și un schelet. Îi înfigem carabina cu ţeava 
în pămînt, după ce i-am scos închizătorul, și-i așezăm o cască în vârf. 

— Hai mai departe, mormăie Barcelona. 

Folosește o pușcă drept cîrjă. Un picior îi e teribil de umflat și 

emană un miros de carne putredă. 

După-amiază se iscă o gîlceavă între Micuţul și fostul colonel. 
Arată ca niște păsări care stau gata să se încaiere. 

Colonelul trage. Glonţul șterge beregata Micuţului. Legionarul 
își ridică automatul și-l doboară pe colonel, apoi se așază tăcut, ca și 
cînd nimic nu s-ar fi întîmplat. 

Colonelul cade în genunchi, ţinîndu-se cu mîinile de stomac. 
Singele îi șiroiește printre degete. 

— Ucigașilor! 

Horcăie și se prăbușește înainte. 

Brusc, băieţelul începe să ridă. Un ris ascuţit și penetrant. Pen- 
tru o clipă, îl privim surprinși. Apoi ne punem și noi pe rîs. 

Colonelul își ridică privirea. Are fața schimonosită și nouă ni 
se pare că seamănă cu un clovn de la circ. 

Riîdem croncănitor, ca o grămadă de ciori maniace. Bătrinul 
e singurul care nu rîde. Îl priveşte pe colonelul mort, ca și cum n-ar 
pricepe ce se întîmplă. 

— Generalul a murit în zori! urlă Bivolul nebunește și dă un șut 
în capul colonelului. 

Nu vom ști niciodată cine i-a tăiat capul. Tango e pe cale să-l 
proiecteze cu un șut, cînd o rafală de automat se înfige înaintea picioa- 
relor sale. 

— Ajunge, șuieră Bătrînul, virîndu-și un încărcător plin în 
automat. 

Ne revenim și cădem la pămînt, care pe unde apucăm. Cînd 
Bătrînul ne zorește din nou, patru dintre noi mor ca în somn. 

Ne simțim picioarele ca și cum am umbla pe cioburi de sticlă. 
După-amiază, dăm peste un cactus al cărui suc e bun de băut. Legio- 
narul știe treaba asta de pe vremea cînd era „șobolan al deșertului”. Ne 
simțim atît de împrospătați încît mai mărșăluirăm vreo zece kilometri 
înainte de a ne odihni din nou. 

Porta mărșăluiește în fața mea, mormăind ca pentru sine. 

— Rața trebuie lăsată întotdeauna să atîrne. Jumulirea penelor 
trebuie făcută cu mare grijă. Pielea nu trebuie găurită în nici un caz. 
Aripile pot fi tăiate. Capului, îngăduiţi-i să rămînă și el. Pipota trebuie 
scoasă, pentru că orătăniile mai au obiceiul de a se umple cu nisip 

și aceasta crănțăne între dinţi cînd mănînci, dar restul trebuie lăsat 
înăuntru, în pasăre. Apoi, legi o felie subțire de slănină în jurul diha- 
niei. Niţică sare și piper și, pe urmă, o azvirli în cuptor. Dar, pe sfinta 
Elisabeta, fă orice, numai n-o lăsa acolo mai mult de opt minute. Sosul 
trebuie subțiat atent doar cu un strop de apă. Coniacul trebuie lăsat 
să se ardă. Coniacul ars și cu untul îi dau arătării aroma ei adevărată. 

Un timp își continuă drumul în tăcere. Apoi se linge pe buze și 

își ridică privirea spre soarele arzător. 
Mărșăluiește și vorbește de parcă ar fi absolut singur. 

— Sper că iepurele a fost lăsat să se îmbibe cel puţin două ore 
în rachiu și-n vin roșu. Cepele le punem în unt. Opt sute grame de 
carne de porc, tăiată felii groase, trebuie fiartă ușor. Și, hop, iese la 
suprafaţă lighioana noastră cea iute de picior. Rotiţi-l cu gingășie ca 
să se rumenească peste tot. Mai apoi presăraţi pe corpul delict o mînă 
de făină. Totul trebuie lăsat să se prăjească niţel. Trei pahare de vin 
roșu, puţină supă, un căţel de usturoi pisat și, dacă nu vreţi să atrageți 
asupra capetelor voastre mînia Maicii Preciste din Kazan, nu uitaţi 
sarea și piperul. Acum lăsaţi alergătorul să se perpelească în cuptor 
vreo oră, timp în care pregătiți verdeţurile. Un kil de bureţi, tocați atît 
de mărunt de parcă ar urma să fie presărați pe sînii delicaţi ai unei 
tinere fecioare. La asta adăugaţi niște măceșe tocate mărunt. Mai apoi, 
se prepară cepele rumenite. Înlăturăm coaja de pe opt roșii fără sămânță 
și le stoarcem bine. Un mic rozmarin în virf și ne alegem vinul. Pentru 
desert, aș alege Hamantaschen, pe care jidanul îl savurează la marea 
sărbătoare de Purim. 

— Ce naiba, delirezi? îl întreb, uimit. 

— Îmi fixam numai un ospăț pentru propria-mi pomană în 
binecunoscuta mea bucătărie. 

— Taci din gură, te rog, spune Gregor, cu vocea înecată în lacrimi. 
Mai am puțin și crăp de foame. 

— Dacă-om ajunge vreodată p-acasă, spune Porta, oprindu-se o 
clipă, vă recomand o mîncare de păstrăv în sos cu unt, sau poate nisetru, 
dar aveţi grijă ca peștele să fie servit veritabil. Pentru felul doi, nu veţi 
fi dezamăgiți dacă veţi alege o musaca de miel, gătită în stil franțuzesc. 
Asta însă trebuie servită din străchini de lut. Între aceste feluri, puteți 

încerca și niște melci burgunzi, în suc propriu. Ăștia măresc pofta de 
mâncare. Dacă vă hotăriți asupra mielului, atunci trebuie să încheiaţi 
masa, se înțelege, cu creveţi prăjiți. 

— Încă o vorbă şi-ţi zbor blestematele tale de fălci, urlă Bătrinul, 
îndreptîndu-și pistolul-mitralieră către Porta, care e tocmai pe cale să 
explice care fel de vin l-ar alege pentru meniul recomandat de el și de ce. 

Ne reperează un Fieseler Storch!?l. Pilotul ne dă ocol de cîteva ori. 
Stăm împrăștiați pe culmea platoului, într-o stare de epuizare totală. 

Bătrînul trage cu toată muniţia noastră de semnalizare. 

Cîteva ore mai tîrziu, Storchul e înapoi. Ne aruncă burdufuri 
cu apă. 

În ziua următoare, eram destul de înzdrăveniţi ca să ne conti- 
nuăm marșul. 

Ne găsește o coloană blindată. De-abia mai sîntem în stare să 
ne suim în camionete, care ne duc spre Corint. Petrecem cîteva zile 
în infirmerie. Băiețelul e preluat de autorităţile grecești. Nu vom afla 
niciodată ce s-a întîmplat cu el. Grupa noastră s-a oferit să-l adopte, 
dar NSFOI!9! respinge ideea, cu dispreţ. Să adoptăm un Untermensch? 
Nu e permis. 


[9] FIESELER STORCH: avion triloc multifuncțional, capabil de a decola și 
ateriza pe spații mici, putînd zbura și planat; atingea înălțimi mari și avea 
cîmp vizual în toate direcțiile. A fost folosit îndeosebi ca avion de legătură 
între comandamentele de trupe. (n. trad.) 

[10] (germ.) NSFO—Nationalsozialistischer Fiihrungsoffizier. ofițerul politic. 
(n. trad.) 

Odată ce-ai executat un ordin pentru SD ești legat de noi 
pentru totdeauna. Ai priceput? Pentru totdeauna... Nimeni 
nu părăsește viu Serviciile de Securitate. 


SD Obergruppenfiihrer Heydrich 
către SS Haupisturmfiihrer Alfred Naujock, 
aprilie 1936 


Puricii 


Ceasul arată puțin după ora unsprezece, într-o 
dimineaţă călduroasă de duminică a anului 1944. 

Străzile orașului Essen sînt pustii. A fost dată 
alarma. Toată lumea e în adăposturi. Nu, nu toată lumea! 
Din Rottstrasse își face apariția o patrulă SD în uniforme 
de culoarea șoarecelui, cu capete de mort argintii sclipind 
pe caschete. În fața lor, merg doi puști de treisprezece ani, cu 
mîinile împreunate la ceafă. 

Patrula o cotește pe Kreuzehkirchstrasse. Puțin mai jos, 
de-a lungul străzii, intră într-o curte bombardată. 

— Treceți acolo! comandă Unterscharfiihrerul SD, 
arătînd cu ţeava automatului spre un zid înnegrit de funingine. 

Puștanii trec la perete și se postează cu spatele la el. Își 
coboară miinile. Ochii, adînc înfundați în orbitele scheletice, 
privesc îngroziți. Amîndoi sînt mici și din cale-afară de slabi. 

— Fața la perete, ţipă Unterscharfiihrerul cu o voce 
ascuțită și penetrantă. Mîinile la ceafă! 

SD-iștii fac cîțiva pași înapoi și-și ridică automatele. 

Puștii încep să plîngă. Se lipesc de zidul negru, ca și cum 
ar aștepta ajutor de acolo. 

— Opriţi, strigă deodată o voce. 

Un civil bine îmbrăcat se apropie grăbit. 

— Ce cauţi aici? întreabă Scharfiihrerul, coborind încet 
țeava automatului. 

— Sînteți nebuni? Nu puteţi împușca copiii, pur și 
simplu. 

— Nu putem, ai? Putem, ba chiar mai mult decît atit. 

— Dar nu sînt decît niște copii! zice civilul, pe un ton 
stăruitor, 

— Nu mă mai freca la cap, răspunde Scharfiihrerul. În 
timpul unui raid aerian, jaful se pedepsește, pe loc, cu moartea. 
Nu-mi pasă nici dacă sînt copii de ţiță. 

— Sînt profesorul Kuhlmann, Oberstabsarzt și 
supraintendent al Spitalului auxiliar nr. 9 de aici, din Essen. 

— Ia te uită, rinjește Scharfiihrerul, privindu-și oamenii. 
Nici unul dintre noi nu-i beteag în clipa asta, doctore. 

— Vă interzic să-i împușcați pe copiii ăștia! M-ai înţeles, 
Her Scharfiihrer? 

— Lasă-l pe „Herr” la o parte, răspunde Scharfiihrerul, în 
timp ce un licăr periculos îi apare în ochi. Își ridică automatul 
și-i vîră țeava în stomacul profesorului. Acum, ascultă-mă, 
prăpăditule! Pentru mine nu ești decît un civilaș tîimpit, așa 
că-ți ordon s-o ștergi de-aici, și repede! 

— Îţi poruncesc să le dai drumul copiilor ăstora, strigă 
profesorul, înroșindu-se. 

— Număr pînă la trei, șuieră Scharfiihrerul. Dacă nu 
dispari pînă atunci, o să le ţii tovărășie. Unu... 

Profesorul se dă înapoi încet, pas cu pas: 

Scharfiihrerul zimbește mulțumit și-și concentrează 
din nou atenția asupra celor doi copii de la zid. Trupurile lor 
plăpînde tremură în spasme convulsive. 

— Foc! strigă el. Ecoul comenzii răsuflă prin curte. 

Cinci pistoale-mitralieră latră. 

Puștii se prăbușesc. Sub ei, se formează o baltă de sînge, 
care se întinde pe betonul curții. 

Profesorul fuge din locul ăsta, astupîndu-și urechile cu 
mîinile. 

SD-iștii își aruncă nonșalant automatele pe umăr și ies 
zgomotoși din curte. N-au făcut decît să execute ordinul. 


Două corpuri se leagănă încet, încolo și-ncoace, în adierea căl- 
duţă. Birne uscate trosnesc. 
Plutonul 2 șade sub spinzurătoare, jucînd zaruri. Micuţul pri- 
vește îngrijorat în sus. 
— Sper că prăpădiţii ăia doi n-or să ne cadă în cap pe neașteptate. 
Nici unul dintre noi nu știe cine i-a spînzurat pe generalul ger- 
man și pe femeia-căpitan rusoaică. Toţi și totul a fost ucis în acest 
sat. Pînă și cîinii, și pisicile. Compania a fost trimisă încoace pentru o 
operațiune de „măturare”, dar în dimineaţa asta, cînd am ajuns, satul 
era deja un sat-fantomă. 
Cadavrele începuseră să miroasă din cauza căldurii. 

În dosul clădirii școlii a fost ridicată o spînzurătoare, de care 
atîrnă doi partizani și un SS-ist din Divizia musulmană. Musulma- 
nul mai are încă pe cap fesul său cenușiu. De crengile copacilor din 
pădure atîrnă o grămadă de civili. Generalul și căpităneasa se pare că 
au fost puși să stea pe un butoi cu vin care le-a fost apoi smuls de sub 
picioare. O bună parte din vin s-a vărsat, dar mai rămăsese destul în 
butoi pentru a ne umple bidoanele de apă. 

— Unde naiba a dispărut Porta? întreabă Bătrînul, aruncînd 
un șase. 

— Lavinătoare, spune Gregor, agitînd vertiginos, deasupra capu- 
lui, cornetul cu zaruri. 

— N-are nimic altceva în bilă, mormăie Bătrînul. Numai la dinți 
de aur îi e gîndul. 

— Uşurel, Bătrînule, ușurel, protestează Micuţul. Cum ar putea 
un amărit să facă altfel rost de capital pentru a-i ţine piept ticălosului 
ăluia de Wolf, mecanicul-șef, fără să mai ciupească niţel din cînd în cînd? 

— Lasă asta, șuieră Bătrinul, aprinzîndu-și pipa cu capac de 
argint. N-o să mai tolerez așa ceva, luați aminte! Asta se cheamă jefuire 
de cadavre și vă costă capul în oricare armată aţi fi. 

Porta apare de după colţ, fluierînd fericit. Duce pe umăr trei 
blănuri albe. 

— Ce ungher lovit de sărăcie, ne strigă. Nimic altceva decit astea 
trei piei. 

Bătriînul îi cumpără una pe loc. Pe celelalte două, le păstrează 
Porta pentru el. Nopțile sînt reci și noi îl invidiem. 

Micuţul îi cere lui Porta să-i împrumute o piele pentru o jumă- 
tate de noapte ca să simtă și el o dată cum e să dormi în ceva moale 
și călduros. 

— După ce mă voi lăfăi în ele cîteva nopți, am hotărît să le închi- 
riez, face Porta, de pe poziția proprietarului. Vei fi primul pe listă, fiule. 

Dormim într-unul din bordeiele țărănești. Înfășurat în blană, 
Bătrînul scoate un oftat de mulțumire. 

La miezul-nopțţii, izbucnește tărăboiul. Bătrînul aleargă, urlînd, 
prin bordei, scărpinîndu-se ca un apucat. Tot corpul îi e acoperit cu 
ciupituri de purici. Faţa îi e presărată cu pete roșii, care se transformă 
curînd în bășici. 

În scurt timp, sărim cu toţii în picioare, țopăind și scărpinîn- 
du-ne. Mii de purici ne-au atacat trupurile lipsite de apărare. Blănurile 
mustesc de mulți ce sînt. 

Ne precipităm afară din încăpere, departe de micii vampiri. 

Numai Porta doarme mai departe netulburat. Stă întins în ace- 
lași loc, înfășurat în cele două blănuri ale sale. 

Nu pricepem nimic. Pe noi mai-mai că ne-au ciupit pînă la os. 
Micuţul e de părere că Porta a scăpat din cauză că e roșcovan. 

— Aveam 0 tirfă pe Reeperbahn care era roșcată și-și avea tar- 
laua în jurul lui Caf& Keese, explică el. Fund-Încins îi spuneam noi. Și 
nu lua niciodată purici. Chiar și atunci cînd tot Sankt Pauli era plin, 
ea n-avea treabă. Toţi scandinavii ăia tîmpiți care veneau să bea una 
ieftină plecau încărcaţi de purici germani. 

— Dacă te apropii cu blestematele alea de incubatoare de purici, 
le dau foc, spumegă Bătriînul, scărpinîndu-se în continuare nebunește. 

— Ho, ho! strigă Porta, indignat. Nu există purici în blănurile 
astea. Trebuie că i-ai avut dinainte. 

A doua zi după întoarcerea noastră la Corint, Porta se plimbă cu 
blănurile pe umăr. Nu apucă să se depărteze prea mult, cînd îl ajunge 
din urmă Kiibelul comandantului. 

— Ce blănuri sînt alea pe care le ai acolo, Porta? întreabă colo- 
nelul Hinka, aplecîndu-se curios în afară. 

— Trăiţi, don' colonel, sînt cadou de la unchiul meu din Suedia, 
să trăiţi! Trebuiau să fi ajuns de ziua mea, dar, din Suedia pînă aici, au 
întârziat, domnule. Poșta suedeză se face cu reni, să trăiţi! 

— Chiar ai un unchi în Suedia? se interesează colonelul Hinka, 
uimit. N-am știut. 

— Trăiţi, don” colonel, familia Porta se întinde în toată lumea. 
Feldwebelul Blom a întîlnit cîțiva în Spania, iar pe cînd eram staționat 
în Italia am dat de numele ăsta pe o grămadă de firme, să trăiţi! Sîn- 
tem o adunătură nomadă, domnule, nu facem niciodată purici într-un 
singur loc, să trăiţi! 

— Și unde mergi cu blănurile alea? Ai de gînd să le vinzi? 

— Don' colonel, străiți, unchiul meu suedez nu vrea să-mi fie 
frig noaptea, dar pătura ersatz!i germană, pe care ne-o asigură Fiihrerul, 

[1] (germ.) ERSATZ: de rezervă. (n. trad.) 

e destul de călduroasă pentru mine. Da, domnule, niciodată nu mi-e frig 
noaptea, așa că acum mă îndrept spre Corint ca să vînd blănurile astea. 

— Cât costă? întreabă colonelul Hinka, trecîndu-și mîna peste 
blănuri. 

— Don' colonel, să trăiţi, dumneavoastră vi le vînd ieftin. Un 
kilogram de cafea, o sticlă de șnaps și un cartuș de țigări, ăsta-i prețul. 

— E-n regulă, zimbește colonelul Hinka. Te poți duce să-ţi iei 
mărfurile de la popota ofițerilor. 

Porta aruncă cea mai mică dintre blănuri pe bancheta din spate 
a Kiibelului și le saltă pe celelalte două înapoi pe umăr. 

— Ce-i asta? îl cercetează surprins colonelul Hinka, ridicînd 
blănița cea mică. Am crezut că le iau pe toate trei. 

— Nu, să trăiţi, don' colonel! Aţi cumpărat numai o blană. 

— Nu crezi că ești cam prea șmecher, Porta? 

— Don' colonel, ăsta-i un preţ foarte ieftin și numai pentru o 
singură blană. 

— Nu mă-ndoiesc, murmură colonelul Hinka. Bine. Dă-le-ncoa 
pe toate trei. Chiar așa scumpe cum sînt. 

— Don colonel, să trăiţi! Blănurile suedeze și tot ceea ce are de-a 
face cu ele sînt acum proprietatea unică a domnului colonel, zbiară 
Porta, punînd celelalte două blănuri pe bancheta din spate, îndărătul 
adjutantului. 

— Oberst Hinka o să te vire în pușcărie pînă putrezești, prooro- 
cește Bătrînul, în clipa în care află de la Porta unde sînt acum blănurile 
puricoase. 

— Nu l-am obligat să le cumpere, rînjește Porta, nepăsător. Era 
înnebunit să pună mîna pe ele. L-am atenţionat că i-am vindut mai 
mult decît blănurile, așa că n-are de ce se plinge. 

— Să vinzi un asemenea circ de purici propriului comandant, 
asta-i sinucidere curată, strigă Gregor, cu un rîs sec. 

A doua zi, în zori, Porta primește poruncă să se prezinte de 
urgenţă la reședința comandantului. 

Colonelul Hinka îl întîmpină dezbrăcat pînă la brîu și acoperit 
cu o puzderie de pișcături de purici. 
Urlă neîntrerupt la Porta, vreme de douăzeci de minute. 

— Îmi dau seama, ţipă el, în cele din urmă, că ai în faţă o carieră 
promițătoare de cămătar. Dar cu mine să nu-ți mai permiți una ca asta, 
întrucît îți promit că-ți va fi întreruptă fulgerător. Ai fost la Germer- 
sheim. Ce părere ai de locul ăla? 

— Să trăiţi, don colonel, răspunde Porta, pocnindu-și călcîiele cu 
toată forța, de pe celălalt mal al Rinului, Germersheim face o impresie 
plăcută, care-ţi amintește puternic de marele nostru trecut imperial. 
N-am auzit însă pe nimeni în toate minţile care să-l găsească atractiv, 
văzut din interior. 

— Piei din ochii mei! urlă Hinka, arătînd violent cu degetul spre 
ușă. 

Afară, Porta dă nas în nas cu adjutantul, căruia colonelul Hinka 
îi îimprumutase, cu generozitate, peste noapte una dintre blănuri. 

— Se pare că ești de părere, șuieră ofițerul torturat, că sîngele 
meu e bun pentru purici?! 

— Domnule adjutant, să trăiţi, nu știu nimic despre purici. Pro- 
babil că vreun păduchios de ofițer, domnule, din Statul Major, domnule, 
s-a apropiat de blănurile alea suedeze. 

Cîteva minute mai tîrziu, Porta e în stradă, cu blănurile și puri- 
cii săi. 

În susul străzii adormite se întîlnește cu preotul regimentului 
care trage invidios cu ochiul la blănurile albe pe care Porta le poartă 
nonșalant pe umăr. 

— Ale tale sînt astea? întreabă el, prudent. 

— Da, domnule Uberfeldkapellan, răspunde Porta, salutind ţeapăn. 

Preotul își trece cu gingășie, degetele lungi și subțiri peste blă- 
nuri, gîndindu-se ce bine le-ar sta pe post de șa pentru calul său. 

Calul se uită la Porta și Porta se uită la cal cu figura preocupată 
a unui negustor de cai sadea. 

„S-ar putea scoate din tine niște fripturi zdravene”, își spune 
el în gînd și calculează rapid ce cîștig i-ar aduce calul, măcelărit cum 
trebuie, pe piaţa de carne din Corint. 

— Ce ai tu acolo sînt niște blănuri foarte frumoase, le laudă 
preotul, cu convingere. N-am mai văzut așa ceva. 

— Da, sînt suedeze, zice Porta, cu emfază. 

— Marfa suedeză e marfă de calitate, zîmbește sfetnicul mili- 
tar spiritual, aplecîndu-se înainte pe gâtul calului. De unde a obținut 
bunul nostru Obergefreiter aceste blănuri minunate? 

— Mile-a dat colonelul meu. Le-a primit de la o fermă de blănuri 
din Finlanda, explică Porta, cu niște ochi mari și inocenți. 

— Așa deci, colonelul tău are o fermă de blănuri în Finlanda? Se 
pare că au fost trezite bănuielile înnăscute ale preotului, căci, pentru 
o clipă, se uită cercetător la Obergefreiterul lung și slăbănog dinaintea 
sa. Parcă ai spus că blănurile sînt suedeze! 

— Îmi pare rău, domnule, blănurile astea sînt din partea suedeză 
a Finlandei, pe care cei de acolo o numesc Nyelanda. 

— Dar cum de-a ajuns colonelul tău să posede o fermă de blă- 
nuri în Finlanda? 

— Vă cer scuze, domnule, mama colonelului meu e una dintre 
marile fiice ale Finlandei, zice Porta, uitîndu-se la preot cu o expresie 
care trădează atîta naivă bunăvoință încît ar fi de ajuns să-l facă pînă 
și pe cel mai dur gardian NKVD-ist să izbucnească în lacrimi. 

— Are doi metri și zece centimetri înălțime, adaugă el, după o 
scurtă pauză, oftînd destul de tare. Mama colonelului meu a moștenit 
o fermă de animale cu blană, cum ar fi urșii polari, samurii și toate 
celelalte care mai trăiesc în partea suedeză a Finlandei. Vă rog, dom- 
nule, cunoașteți Finlanda? 

Preotul militar trebui să admită că n-o cunoaște. 

— Regimentul nostru a fost odată pe-acolo, în războiul ăsta, i 
se destăinuie Porta, scărpinînd calul preoţesc după ureche. Eram par- 
tizani voluntari conduși de un căpitan Guri!?] care era și el partizan. 
Credeţi-mă, domnule, aproape toţi vecinii pe care i-am întîlnit au murit 
de atac de cord. Era aproape ca o epidemie pe care-o duceam cu noi. 
Bineînţeles, domnule, acest căpitan Guri al nostru nu era german, ci 
un fel de lapon, și un ofițer foarte pios, domnule. Niciodată nu-l vedeai 
omorînd un vecin înainte de a spune o rugăciune pentru sufletul lui. 

— Da, da, bineînţeles, răspunde preotul, dus pe gînduri, trecîn- 
du-și încă o dată degetele peste blănuri. De vînzare, Obergefrei ter? 

— Ce, domnule? Eu, domnule? întreabă Porta, prostește. 


[2] Vezi Curtea marțială (n. trad.) 

Experienţa l-a învăţat că, ajutîndu-te de prostie, faci ce vrei cu 
preoții militari. Oamenii evlavioși sînt de cele mai multe ori oameni 
stupizi. 

— Nu, omule, blănurile, bineînţeles, face preotul iritat. De multă 
vreme n-a mai dat peste un asemenea idiot ca Obergefreiterul ăsta roș- 
covan. Ce vrei pe ele? 

— Păi, domnule Uberfeldkapellan, să trăiţi, mă gândeam la cinci 
sticle de șnaps și trei kilograme de cafea. Și mă mai gindeam și la cinci 
cartușe de țigări, dar, dacă blănurile vor servi cauza cea bună, o să cer 
numai trei. 

— N-ar trebui să bei alcool, îl mustră preotul, cu severitate. 

— Nu, domnule, nu! Nu pun nici o picătură pe limbă, niciodată. 
Îmi fac frecție la genunchi cu el, domnule. Ajută contra reumatismului 
grecesc. 

— Îmi pare rău, nu am șnaps. Cafeaua și țigările, de asemenea, 
nu intră în discuţie. Îţi voi da, oricum, cinci sute de mărci pentru ele. 

— Nu, domnule, îmi pare rău, să trăiţi! Dar nu pot primi mai 
puțin de două mii, oftează Porta, cu tristeţe. Sînt un biet soldat ger- 
man, domnule, care nu am pe lume altceva de dat țării decât viaţa și 
blănurile mele suedeze. Și în ce privește viaţa, nu prea mai pot spune 
că-mi aparține, nu-i așa? Fiihrerul și armata hotărăsc în privința asta, 
domnule. Sînt ultimul din cei șaișpe fii ai bietei mele mame, domnule. 
Toţi ceilalți cinșpe au fost oferiţi Vaterlandului, domnule. 

— Asta e foarte greu pentru mama ta, spune preotul cu blîndețe, 
gindindu-se la ororile războiului. 

— Se descurcă, domnule, ca o adevărată mamă germană, spune 
Porta, mindru. Simte că cinșpe fii e minimum ce poate da pentru Fiihrer 
și Vaterland cînd știe că în viitor ne așteaptă o mie de ani de pace și 
libertate. Mama mea spune că nu i-e dat oricărei țări să-i vină Fiihrerul 
trimis de Dumnezeu via Austria. 

Preotul îl părăsește derutat pe Porta, cu blănurile atîrnîndu-i 
de oblincul șeii și cu punga ușurată de o mie de mărci. 

Porta a descoperit dintr-o dată că în blănurile astea zace o mină 
de aur. Dacă le folosește cum trebuie, afacerea poate continua la nesfîrșit. 

— Ce-a avut de spus Oberst Hinka? întreabă Bătriînul, cu interes, 
în clipa în care Porta intră în bordei. 

— Nimic deosebit. A avut o noapte neliniștită cu puricii. Mi-a 
înapoiat blănurile și acum au intrat în serviciul Sfinţiei Sale. Nu orice 
păduchelniță are o asemenea ocazie. 

Micuţul își bea cafeaua și rîde atît de tare încît se îneacă. 

— Pun pariu zece contra unu că popa te va blestema toată noap- 
tea și mîine-dimineaţă îţi vei primi pieile înapoi fără binecuvîntare, 
proorocește Gregotr, freciîndu-și mîinile în așteptare. 

În dimineaţa următoare, părintele soseşte în galop cu calul 
numai spumă. 

— Vei suferi pentru asta, fornăie, azvirlind blănurile peste fața 
lui Porta. 

Porta își ridică brațul ca pentru salut, dar și-l îndoaie și-și lovește 
interiorul cotului cu mîna stîngă. Clasicul semn internațional, pe înțe- 
lesul oricui. 

— O să mai auzi de mine, Obergefreiter! ţipă preotul, palid de 
furie. Să nu crezi c-am terminat cu tine. 

— Înapoi la tăticu', drăguţii mei, se adresează Porta rîzînd puri- 
cilor, în timp ce scutură blănurile de praful drumului. 

Numai vederea blănurilor ne dă mîncărime, dar între Porta și 
purici pare că s-a instaurat un armistițiu. Sînt prieteni și nu se atacă 
Teciproc. 

O motocicletă BMW cu ataș coboară zgomotos de pe deal. În 
ataș, cu un aer de general, șade mecanicul-șef Wolf. Pe motocicletă stau 
cocoțate cele două gorile chinezești ale lui, înarmate cu Kalașnikovuri. 

Wolf se oprește într-un nor de praf, în clipa în care privirea i 
se lovește de blănuri. 

— Ce-ai acolo? întreabă el, arogant, plesnind blănurile cu nagaica, 
o moștenire de la NKVD. 

— Ce-i? Ţi s-au căcat în ochi câinii ăia ai tăi? Nu știi ce-s niște 
blănuri cînd le vezi? aruncă Porta, cu dispreț. 

— De unde le-ai șutit? insinuează Wolf jignitor. 

— Crezi că toţi sîntem ca tine? îi înapoiază Porta insulta, cu un 
aer degajat. 

— Se confiscă, declară Wolf, categoric. Conform HDVI., tot ce 


[3] (germ.) HDV—Heers dienstvorschrift: Regulamentul Serviciului Militar. 
(n. trad.) 


67 


DRUM SÎNGEROS CĂTRE MOARTE 


se găsește în zonă trebuie depus la cea mai apropiată magazie. Aia-s 
eu, amice. S-a-nţeles, pui de cățea? 

— Beşi! Vîră-te în propriul tău cur, face Porta, disprețuitor. Eu 
și forțele armate germane avem idei diferite pe tema „ce-i proprietatea 
privată” și „ce aparține prăpădiților de nemți”. 

— Limba aia a ta te va duce într-o zi la ștreang, ţipă acuzator 
Heide din interiorul colibei, unde zace cufundat în Mein Kampf. 

— Ce vrei pe ele? întreabă Wolf, tăios. Sare din atașul BMW-ului, 
deschizîndu-și tocul pistolului, în timp ce se apropie. Experienţa l-a 
învăţat să nu riște nimic atunci cînd face afaceri cu Porta. Se poate 
întîmpla orice. 

— Nu-s de vinzare! i-o întoarce Porta glacial, și își aprinde un 
trabuc imens. 

De fapt nu suportă trabucul, dar consideră că, într-un moment 
critic, e bine să se învăluie într-un nor de fum și să i-l sufle adversaru- 
lui în față. Al Capone din Chicago avea mereu un trabuc în gură cînd 
trata afaceri. E singurul din șaizeci și două de milioane de italieni la 
care Porta privește cu admiraţie și pe care vrea să-l imite. 

— Nu-s de vinzare? 

Lui Wolf nu-i vine să-și creadă urechilor. Pînă și cei doi cîini-lupi 
ai săi par scandalizaţi. Să posede Porta ceva care să nu fie de vînzare? 
Cu neputinţă! S-ar vinde pînă și pe el însuși negustorilor arabi de sclavi 
dacă prețul ar fi destul de bun. 

Wolf se joacă distrat cu pușca-mitralieră montată pe ataș și, ca 
din întîmplare, ţeava armei se pune pe direcția lui Porta. 

— Lasă prostiile, jidan scîrbos, șuieră Wolf, iritat, agitînd mitrali- 
era de parcă ar vrea să pună la pămînt întreg plutonul 2 dintr-o singură 
rafală. Sînt gata să cumpăr blănurile alea, și cînd zic că sînt gata, atunci 
cumpăr. Ai băgat la cap? Ce zic eu e bătut pe muchie. Dacă nu le vinzi, 
le iau pe gratis, înţelegi? Ţi-a intrat în mizeria dintre urechi ceea ce-am 
zis? Aruncă-le în ataș și poți veni la următoarea chenzină să-ți iei un 
coșuleț cu mere, să-ți faci o plăcintă. Socotește-te norocos că nu te 
raportez la Gefepol“! pentru hoție. 


[4] (germ.) GEFEPO—Geheime Feldpolizei: Poliţia secretă de campanie. 
(n. trad.) 

— Ar trebui să intri într-un circ ambulant, Wolfi, băieţaș! se 
hlizește Porta. O să te descurci foarte bine căzind în fund în pauzele 
dintre două numere. 

— Vreau blănurile alea! latră Wolf, șfichiuind aerul cu nagaica. 

— Una e să vrei, alta să poți, ripostează Porta, pufnind cu dis- 
preț. Își aruncă blănurile pe umăr, ca semn că subiectul e încheiat, și 
începe s-o ia pe drum în jos. 

— Ia stai, glumeţule, strigă Wolf, alergînd în urma lui, nu te pișa 
împotriva vintului, n-o să faci decît să te uzi. Noi doi putem rezolva o 
afacere la fel de bine ca niște fiice de preot. 

Porta îl ignoră şi mărește pasul. Îl observase pe prietenul său, 
preotul micuţului sat grecesc, cocoțat pe clopotniță, și-i face amical 
semn cu mîna. 

Preotul îi răspunde zimbitor la salut și începe să tragă de funie. 
Aerul se umple cu dangăt de clopot. Sătenii ies din case și se adună 
în piaţetă. 

Wolf își dă o palmă peste frunte, încercînd să-și pună creierul 
în funcțiune. Mai-mai că se înăbușă de furie din cauza încăpăținării 
lui Porta, care intră în crîșma ținută ilicit de către podar tocmai în 
clipa în care un infanterist beat-criță e azvârlit afară și ameninţat cu 
moartea dacă încearcă să se mai întoarcă. 

— Acid pentru amigdale, comandă Porta, ciocănind cu auto- 
matul în tejghea. O halbă mare cu „șampania săracului” alunecă pe 
tăblie spre el și, cu o mișcare bine sincronizată a braţului și a cefei, o 
dă de dușcă pe nerăsuflate. 

Tango își croiește drum spre el, cu Bivolul pe urmele sale. 

— Știu unde se află o încărcătură întreagă de vin, șoptește Bivo- 
lul, conspirativ. Grecoteii o pot livra la noapte și se poate întoarce în 
Germania în cutii de muniții goale. 

— Mai avem o alternativă, rînjește Tango, șiret, schițind cîțiva 
pași de dans. O putem trimite la Bielefeld ștampilată Gekados, în cutii 
de zinc sigilate. N-ar îndrăzni s-o atingă nici măcar SS-iștii lui Heini. 

— Ne întîlnim la preot diseară la unșpe, spune Porta, dind peste 
cap încă o halbă, și acum întindeţi-o, copilași, și dați-mi pace. Trebuie 
să gîndesc. 

— E mai mult decît poţi tu cumpăra, ricanează Tango, aruncînd 
o privire plină de înţeles mecanicului-șef Wolf, care dă ușa de perete 
în aceeași clipă. 

Porta suflă fumul trabucului ușurel în nasul lui Tango. 

— Uite ce-i, Tango, băiete, tu exiști numai pentru că eu sînt un 
om de treabă. Sorocul tău în Wehrmachtul Marii Germanii va veni în 
clipa în care simt că nu mai vreau ca tu să respiri același aer cu mine. 
De-alde-ăștia de ţeapa ta, care nu sînt în stare să numere pînă la două- 
zeci fără să-și scoată cizmele din picioare, ar trebui să fie fericiți pentru 
fiecare minut în care le permitem să umble drepți pe faţa pămîntului. 

Wolf ride mulțumit. Putea să guste o glumă, cu condiția să nu 
fie îndreptată împotriva lui. 

— Ştiai că ai o mutră de tîmpit cînd rizi? îl întreabă Porta, cu 
dispreţ. 

Lui Wolf i se pune un nod în gât și e pe cale să spună ceva gro- 
solan, dar își amintește de blănurile acelea atractive. Îl bate pe Porta 
pe umăr, cu amiciţie forțată. 

— Atunci cînd are loc un război e momentul potrivit pentru 
oamenii cu vederi largi să facă afaceri. Știu eu ce-i cu cutiile alea de 
zinc. Sînt ca și ale mele, dar, bineînţeles, că mă voi da la o parte și ţi le 
voi lăsa ţie, dacă-mi vinzi blănurile. 

— Ai arăta grozav într-o caricatură, îi aruncă Porta, făcîndu-i 
semn unei fete drăguţe, cu părul lung, care șade pe genunchii unui 
Wachtmeister de artilerie. 

— Ce vrei? întreabă fata, cu o expresie rece pe frumoasele ei 
trăsături slave. 

Porta îi ridică fusta. 

— Ţi-o arăt pe-a mea, dacă mi-o arăţi pe-a ta! 

— Porc! miîrîie fata. 

— Obergefreiter, completează Porta, încliniîndu-se. 

— O adunătură cultivată, grecoteii ăștia, rînjește Wolf. Își rostesc 
numele îndată ce-i întîlnești. Să lăsăm gluma, Porta, prietene, ce-ai 
zice de trei chile de caviar, cinci cartușe de Came! și o ladă întreagă 
de șliboviță pentru vechiturile tale de blănuri, și ăsta-i preţul maxim! 

— Trei chile de caviar! O să-mi crească aripioare de pește în 

urechi și bronhii în fund pînă cînd l-oi termina de mîncat, spune Porta, 
sarcastic. Hai, deschide vorba despre whisky și cafea, ca să avem măcar 
un punct de plecare. 

Pornesc de la o sticlă de șnaps și, după trei ceasuri de discuții 
încinse, presărate din abundență cu ameninţări grele, tîrgul e încheiat. 
Beau adălmașul și, cu pași nesiguri, se duce fiecare la treburile sale, 
Wolf purtînd blănurile sub braț. Hotărăște să le inaugureze imediat, 
culcîndu-se cu o Blitzmădel pe ele. 

— Va fi cea mai înfocată ciocnire pe care-o vor avea cei doi, rîn- 
jește Porta, nerăbdător. 

— O să te sfișie, proorocește Bătrînul, sumbru. 

Porta mai-mai să se-nece cu mîncarea la gîndul nopții pe care-o 
vor petrece Wolf cu Blitzmădel și cu puricii. 

— Aș vrea să le împrumute și neisprăviților ălora chinezi o blană, 
zice Micuţul. Ce n-aș da să-i văd pe cei doi năpădiţi de purici! 

În ziua următoare, apare Wolf cu toată gașca. Blitzmădel șade 
în Kiibelul blindat între el și unul dintre chinezi. Puricii au făcut-o să 
arate ca o găină fiartă. 

— Ce dracu s-a-ntimplat cu mutra ta? strigă Porta, cu prefăcută 
nedumerire, privind cu interes trăsăturile umflate ale lui Wolf. 

— Doar n-o să crezi, lepădătură de jidan, că o să scapi după ce 
m-ai tras în piept pe mine? urlă Wolf, scrîșnind din dinţi și azvîrlind 
blănurile în capul lui Porta. 

— Închide-ţi gura aia puturoasă, Wolf. Faci o gălăgie ca un porc 
care și-a prins boașele în mașina de tocat, răspunde Porta, cu un aer 
condescendent. Nu te-ai târât tu în genunchi prin fața mea ca să-ți vind 
blănurile alea minunate? Eu n-am vrut să le vind. 

— O să plătești pentru asta! rage Wolf, îndreptîndu-și automatul 
către Porta. Furios, îl lovește pe unul dintre chinezii săi. 

— Calm, calm, îl sfătuiește Porta, părintește, oamenii pot muri 
din cauza tensiunii prea mari. 

— Să-mi returnezi tot ce ţi-am dat, zbiară Wolf, în pragul nebu- 
niei. Ţi-am înapoiat blestematele alea de păduchelnițe. 

— Crezi că stai de vorbă cu un idiot? ride Porta, scuturind din 
cap. Treaba ta dacă te lipsești de blănuri, dar îți datorez eu ceva? Nu, 
fiule, nu aici. Nu știai că sîntem în Grecia? 

— Dar tu știai că-s purici în blană? urlă Wolf, scărpiniîndu-se 
cu disperare. 

— Adevărat, admite Porta, nonșalant. 

— De ce n-ai zis? fornăie Wolf. 

— Pentru că n-ai întrebat, zimbește Porta. 

Wolf izbucnește într-un răcnet prelung de animal, proferînd 
amenințări sîngeroase despre răzbunări stranii și nemaipomenite. 

— Faci o impresie proastă din clipa în care deschizi gura zice 
Porta. Pînă și un italian hămesit n-ar îndrăzni să primească de la tine 
o cutie gratuită de spaghete. 

— O să-ţi trag pielea peste urechi, făgăduiește Wolf, arătîndu-și 
colții. 

— O să-ţi scuipăm pe mormiînt, prăpăditule, îi promite Micuţul, 
din întunecimea bordeiului. 

— Ești fraier, Wolf, zîmbește Porta ironic, și fraierii se ard! 

— Liniște, băieți, spune Wolf, mîngîindu-și dulăii, care-l asculta 
orbește. Voi doi o să căpătaţi un cadou frumușel. O să primiţi capul unui 
ticălos într-o cutie drăguță, roz, legată cu o fundă albastră. 

— Nici nu-ţi închipui ce ne gîndim noi să-ți pregătim ţie striga 
Micuţțul de la fereastră. 

— Ia te uită, ride Wolf sarcastic și scuipă în direcția Micuţului. 
Tu să gindești? Ţi-am văzut hîrțoagele, băiete. La școala de instrucţie ai 
avut coeficientul de inteligență treizeci și nouă și chiar numai pentru 
atit au fost nevoiţi să te dea cu căpățina aia idioată de un perete de beton 
timp de zece zile. De atunci îți tot scade nivelul, încet, dar sigur. Tu ești 
ăla căruia-i scriu pe frunte numărul de la cizme atunci cînd i se dau 
altele de la magazie. Oamenii de știință ai lui Adolf de la Buchenwald 
încep să intre la idei. Dacă sînt în stare să înveţe un dobitoc ca tine să 
tragă cu pușca, atunci ar trebui să încerce și cu maimuţele același lucru. 

— Dă tu din gură, dă! Arunci cu rahat în jur ca o stropitoare din 
cîmp care împrăștie apă, strigă Micuţul din bordei. Eu stau mult mai 
bine decît tine, Wolf. Am acte care spun că-s ţicnit, dar tîmpit nu sînt, 
amice, ţine minte! Ș$mecher da, și gorobeţii ăștia șmecheri, de ţeapa 
mea, sînt cei care vor scăpa vii din războiul ăsta. Indivizii deștepţi se 
aleg cu o moarte eroică, așa-i? 

— Mecanic-șef Wolf, ești puiul rătăcit al unei tirfe de cinci mărci 
și, în calitatea asta, îți vom scoate cu gloanţe buricul prin șira spinării 
la prima ocazie, promite Porta, solemn. 

— Mai avem unul și pentru gămălia ta, cîine mizerabil, zbiară 
Micuţul, fericit. 

— O să slobozim o încărcătură dintr-o pușcă cu țeava retezată 
direct în curul tău, Wolf, chiuie Gregor, vesel. 

— Pentru voi, adevăratul război începe din clipa asta, urlă Wolf, 
lovindu-și automatul. O săvă halesc, unul cîte unul. 

— Dacă mă-ta a fost scroafă, înseamnă că tu ești un porc avortat, 
Wolf! i-o întoarce Porta, scuipînd pe fereastră. 

— Toată lumea știe de ce nu capețţi niciodată permisie, strigă, 
triumfător, Gregor. Pentru că ţi-ai violat toate cele cinci surori! 

În aceeași zi, Wolf își transpune amenințările în fapte. 

Numai printr-o minune, nu moare Porta otrăvit. Luase de la 
căruța-bucătărie două budinci, dintre care, una i-a aruncat-o unui cîine 
aflat pe-acolo din întîmplare. Două secunde mai tirziu, cîinele a murit. 
Palid și tremurînd, Porta a zvirlit-o și pe cealaltă unui porc care a trecut 
în eternitate la fel de repede ca și cîinele. 

A doua zi, descoperim cu toţii scorpioni în cizme, iar Bătrînul 
găsește în buzunarul jachetei lui Porta un șarpe mic și veninos a cărui 
mușcătură ucide instantaneu. 

Micuţul zboară prin acoperișul closetului căci o mină „S” explo- 
dează exact în clipa în care se așezase comod pentru a răsfoi un nou 
teanc de poze pornografice. 

Treaba devine atît de groasă încît nu mai îndrăznim să ne vîntu- 
răm singuri pe-afară. Nu mîncăm nici măcar din sectorul Crucii Roșii 
înainte de a testa mîncarea pe altcineva. 

Într-o noapte, tîrziu, așezați în bordei, croim planuri cum să-l 
pierdem pe Wolf. Porta nu e de acord cu nici una dintre propunerile 
noastre. Micuţul își freacă fruntea în sus și-n jos de perete. A auzit el 
că asta ajută atunci cînd trebuie să te gîndești bine la o problemă. 

— Dac-ar fi să-l întîlnim întîimplător pe o cărare de munte, zice 
el, șiret, nu l-ar putea cuprinde vreun beteșug? 

— Ba da, s-ar putea, de exemplu, îneca din greșeală, oftează Porta, 
luînd o înghițitură de votcă. 


73 


DRUM SÎNGEROS CĂTRE MOARTE 


— Am cunoscut odată la Hamburg un tip care a făcut stop car- 
diac exact în clipa în care au venit să-l viziteze cîțiva prieteni cu cuțite, 
spune Gregor, agitind prin aer un cuţit de luptă ascuţit ca un brici. 

— Wolf nu-i atât de slab de înger. Și-ar fi greu să te apropii de el 
cu un cuțit, mormăie Porta, abătut. Ce n-aş da să am o asemenea ocazie! 

— Pas question! Trebuie să aflăm o metodă deosebit de rafinată 
prin care să ducem treaba la bun sfîrșit, afirmă Legionarul. 

Porta se îndreaptă spre ușă și aruncă o privire afară. Becuri 
electrice care se leagănă în vînt îl fac să gîndească cum i-ar sta lui Wolf 
bălăbănindu-se acolo, cu capul în jos și cu gâtul rupt. 

— Spurcăciunea dracului, urlă Micuţul, dindu-se cu capul de 
perete. L-aș spinteca cu mă-sa cu tot! 

— Ce-i de făcut? oftează Porta, așezîndu-se pe prag. Nu-l putem 
scoate din biîrlog. S-a baricadat în șandramaua aia ca Adolf în Vizuina 
Lupului. 

— În fiecare miercuri suie-n munţi ca să-ntîlnească pe cineva, 
spune Barcelona brusc. Am auzit-o întîimplător de la un negru neamț 
care-i gornist într-un regiment de infanterie. 

Micuţul scoate o fluierătură prelungă și ascuțită. 

— Și ce-ar fi dacă i s-ar opri motorul în trecătoare, iar nemer- 
nicul ar cobori să vadă ce-i? 

— Cu niţel ajutor din partea cuiva, ar putea cădea și s-ar răni 
grav, e de părere Bătrînul, după o clipă de gîndire. 

— Poate că printr-un boschete zace și-un cuțit lung și ascuţit, în 
care s-ar putea tăia la burtă, vărsîndu-și maţele, nu? rînjește Micuţul, 
fericit la acest gînd. 

— Nu, nu maţele, respinge Porta ideea. Un glonţ în frunte. Cum 
le fac vitelor la abator. 

— Și pe urmă îi vom azvârli creierul ăla ciupit de vărsat pînă în 
Creta, ca să-l halească jivinele sălbatice, jubilează Micuţul. 

— Ce grămadă frumușică de sînge va curge din ticălos, hoho- 
tește Gregor. 

— O să-l ardem drept între ochii ăia mici, de șobolan, urlă Micu- 
țul, scoțindu-și Naganul și ţintind pe fereastră. 

— O săvă scurteze de-un cap pe toți pentru crimă, proorocește 
Heide, sumbru. 

— Numai cei dovediți sînt executați, șoptește Porta, confidenţial. 
Băieții care știu cum să tragă rezolvă o treabă ca asta fără probleme. Sînt 
genul de indivizi care încasează după aceea recompense și felicitări. 

— Astea-s regulile societăţii, oftează Gregor. Numai tîimpiţii sfîr- 
șesc îngropaţi cu capetele între picioare și cu nume de criminal. Cei cu 
vederi largi fac aceleași fapte, dar sînt lăudaţi pentru că nu sînt prinși. 

— Wolf ăsta e cel mai laș porc de neamț pe care-l știu, strigă 
Micuţul, indignat. L-am urmărit deunăzi prin Atena, dar tot timpul 
caută adăpost îndărătul femeilor și al copiilor. E convins că nimeni 
nu va omori femei și copii numai pentru a-l curăța pe el. Nu știu decât 
pe unul dintre noi care e în stare de așa ceva. 

— Cine-i ăla? întreabă Gregor. 

— Eu, răspunde Micuţul, rizînd zgomotos. 

— Ce ziceţi de asta? strigă Tango. Îi putem trimite căpăținile 
chinezilor în pacheţele, sub formă de cadou. 

— Mai bine pe cele cinci surori ale sale și cîinii, sugerează Porta. 
Nu dă doi bani pe gălbezele lui. 

— I-ar putea zdruncina totuși nervii, e de părere Micuţul. Atît 
de tare încît ne va cere, probabil, iertare și va pune capăt războiului 
său personal. 

— Vom afla în curînd cât e de tare, spune Porta, mușcînd dintr-o 
halcă de friptură de porc. 

În aceeaşi seară, în timp ce ne îndreptam spre tripoul preotului 
grec, este aruncat asupra noastră un cocteil Molotov. Micuţului îi ia 
foc uniforma, dar se salvează aruncîndu-se în rîu. 

Cîteva zile mai tirziu, Porta capătă permisia să viziteze un Fel- 
dwebel de la Pionieri, o cunoștință de pe vremea cînd era la Școala de 
explozibili din Bamberg. Asistă interesat la pregătirile unui test de 
importanţă majoră cu toluen rusesc. Încărcăturile sub formă de bas- 
tonașe sînt plasate, de către pionieri, în jurul unei stînci uriașe. Mai 
tîrziu, Porta va susține că era de trei ori cît stînca Gibraltarului. 

Feldwebelul îi explică lui Porta cu atîta mîndrie principiul acţi- 
unii acestui explozibil, de parcă el, în persoană, ar fi inventat toluenul. 

— Funcţionează de fiecare dată? vrea să știe Porta. Nu există 
rateuri? 

— „Bum” de fiecare dată, garantează Feldwebelul. 

Pe înserat, echipa se pune la adăpost. Feldwebelul atașează două 
fire la o cutiuță neagră. 

— Acum ai să vezi ce n-ai văzut, îl anunţă pe Porta, aducînd 
cîteva ajustări cutiei. Apasă pe un buton și uriașa stîncă devine un 
imens nor de praf. 

— Fir-aș al naibii, strigă Porta, cu admiraţie, cînd i se permise 
să ţină aparatul în mînă. Seamănă niţel cu aparatele alea noi de tele- 
comandă. Apeși pe un buton și sare în aer vreun borfaș din Paris, apeși 
pe altul și se lasă cu ploaie de măruntaie la Viena. 

— Ai dreptate, ride Feldwebelul, numai că rezultatul e puţin diferit. 

După ce-au mai aruncat în aer cîteva tancuri rablagite, Porta le 
dă pionerilor o mînă de ajutor la împachetarea explozibililor și urmă- 
rește unde așază prietenul său, Feldwebelul, detonatorul. 

Cîteva ore mai tîrziu, bine dispus, face semn unei mașini-amfibie 
a SS-ului să-l ia și pe el. Se tolănește fericit pe banchetă și-și întinde 
picioarele peste parbrizul lăsat. Bagajul său e pe bancheta din spate 
și conţine destul explozibil pentru a curăța străzile din Tokio la o oră 
de virf. 

— Ia te uită, face Micuţul, privind cu ochii mari la sîrmele colo- 
rate, la bateriile și bastoanele cu explozibil pe care le scoate Porta din 
sac. Ce radiou de buzunar drăguţ ai tu aici, zice el, mîngâind cu gingășie 
detonatorul electric. 

— Tu ai spus-o, fiule. E atît de drăguţ că nu-ţi vine să crezi. O 
să-l punem pe postul „MS” („moarte sigură”), și Porta izbucnește în ris 
pînă ce-l umflă sughițul. 

Micuţul dă cu pumnul în masă cu atîta forță încît îi sare o scîn- 
dură și-l pocnește drept în bărbie, dar, la gîndul decesului iminent al 
lui Wolf, e atît de fericit încât nici nu bagă de seamă. 

— Minunat, pe cinstea mea, strigă el, jonglind neglijent cu un 
baston de explozibil. Chestiile astea ne vor produce o muzică plăcută. 

— Jos cu diavolul de pe tron, rînjeşte Porta, maliţios. Îl vor tri- 
mite pe Wolf, împreună cu chinezii și câinii săi, în călătoria cea mai 
lungă. După ce-o să-l vedem dispărind la orizont, o să tragem o beţie 
cum nu s-a mai pomenit. 

— Vezi să nu dai greș! îl previne Bătrinul, amar. 

— Mă îndoiesc, spune Heide, cercetînd bănuitor explozibilii. 

— Nu sînteți zdraveni, ride Gregor, din toată inima. E destul 
explozibil pentru a elibera tot regatul elenilor de prezența nedorită 
a nemților. 

— Dacă vrem să-l aranjăm pe Wolf cum trebuie, și asta am de 
gînd, afirmă hotărât Porta, ne trebuie cel puţin douășpe bastoane. Îl 
știu eu pe nemernicul ăla. Cred că e agentul Mafiei în armata germană. 
Cînd a fost citat ca martor într-un Consiliu de Război la Bielefeldt, 
ofițerul cu apărarea a spus: „Oberfeldwebel Wolf, dacă te-ai fi născut în 
Sicilia, ai fi fost unul dintre primii trei capi ai Mafiei!” 

— Vă sfătuiesc să vă asiguraţi că detonatorul e pus pe lungimea 
de undă care trebuie, zimbește Heide, tăios. Ar fi neplăcut să explodeze 
încărcăturile sub fundul vostru. 

— Sfintă Maria, Doamne ferește! mormăie Porta, speriat, făcîn- 
du-și cruce. 

— E uimitor, am mai spus-o, face Micuţul, ţinînd detonatorul în 
palmă și răsucind discul. E de necrezut cîte putem inventa noi, oame- 
nii. E nevoie doar să te dai cu capul de pereţi atît cît trebuie. O cutiuță 
ca asta și, ia gîndește-te, îl face pulbere și pe cel mai mare nemernic. 

— Pe toţi dracii, omule! strigă Porta, îngrozit, smulgîndu-i deto- 
natorul din mînă. Ne poți trimite la dracu' pe toți răsucind chestia aia. 
Cum naiba era poziția ei? Nu te amesteca în treburi tehnice pe care 
nu le pricepi. Asta-i numai pentru oameni ca mine, care-au călcat pe 
la școala de bubuituri din Bamberg. 

— Acum mai avem necazuri și cu detonatorul ăla blestemat, 
oftează Gregor, cu resemnare. Duceţi-l în cîmp mai repede, înainte 
de-a ne sălta în aer. 

— Eu n-o să păţesc, nimic, anunţă Micuţul, făcînd un gest ele- 
gant cu mîna. Mie mi s-a prezis viitorul și știu că o să mor de o moarte 
liniștită și drăguță. 

— Cum dracu să-l răsucesc? întreabă Porta, nesigur, învîrtind 
discul. 

— Pune-l pe treișpe, sugerează Micuţul, optimist. Treișpe e 
numărul meu norocos. 

Barcelona dă discul înapoi și îl fixează pe numărul treisprezece. 

Totul e împachetat în două cutii de trabucuri lungi și, ca o ultimă 
trăsătură de penel, acestea sînt legate cu o panglică din mătase albastră. 
La unul dintre capete i se face o fundă mare. 

— Poftim, face Porta, înmînîndu-i Micuţului pachetul. Du-te, 
prietene, și livrează cadoul nepotului lui Frankenstein. 

— Cum? zbiară Micuţul, îngrozit. Crezi că-s născut alaltăieri? 
Împinge cu gingășie pachetul din dreptul lui. Mai ales în situaţia asta 
cînd nici măcar nu știu dacă radioul ăla mic și afurisit a fost conectat 
cum trebuie sau nu! 

— Ai zis că treișpe e numărul tău norocos! strigă Porta, acuzator. 
Și tot tu spuneai că țiganii ţi-au promis c-o să mori în liniște. Atunci 
ce te roade? 

— Nu poți să crezi tot ce ţi se spune, nu? zice Micuţul, precaut. 
Treburi de genul ăsta sînt pentru oameni betegi. 

Ne așezăm și chibzuim. Cele două cutii periculoase de trabucuri 
stau pe masă înaintea noastră. 

— Am găsit! strigă Micuţul, cu seninătate. Noaptea trecută am 
dat peste un caraliu italian căruia i se spune Moacă-rece. Era băiat bun, 
am auzit, dar asta a fost înainte ca armata să-l ia în primire și să-i asi- 
gure o reputaţie proastă. A fost trimis aici la grecotei drept pedeapsă 
pentru că torturase oameni undeva, într-o pușcărie, la nord de Neapole. 
Obișnuia să le zdrobească toate deștele de la picioare în același timp, 
sau așa ceva. El se laudă cu treaba asta. Îl cheamă Mario Frodone și 
ține la afaceri. Se zice că dezgroapă cadavrele după execuţie și le vinde 
la o fabrică de cârnaţi, dar nu știu dacă-i adevărat sau nu. E genul de 
individ care poate rezolva o treabă ca a noastră. 

— Nu-i rău, nu-i rău deloc, răspunde Porta. Din cîte știu, Wolf 
are ceva scheme cu niște macaronari, așa că n-ar fi mare minune dacă 
un halitor de spaghete va apărea cu un cadou pentru el. 

— Prefer să zac toată viața într-o pușcărie din China decît să 
deschid cadoul ăsta, strigă Barcelona, lovindu-se fericit cu palmele 
peste coapse. 

Puțin mai tirziu, Micuţul revine însoţit de caporalul din poli- 
ţia italiană. Porecla de Moacă-rece i se potrivește de minune. Nici 
unuia dintre noi nu-i fusese dat să vadă pînă acum niște trăsături atît 

de brutale și respingătoare. Probabil c-a fost trimis în Grecia drept 
pedeapsă pentru brutalitate. 

Porta îi strînge mîna cu pretinsă cordialitate. 

— După ce duci cutiile astea două cu trabucuri unde trebuie, te 
așteaptă la noi cinci cartușe de țigări și trei sticle cu șnaps. 

Caporalul Mario Frodone își dezvelește două rînduri de dinți 
albi, strălucitori, într-un zimbet. E convins că asta-i cea mai simplă 
afacere care i-a ieșit pînă acum în cale. 

— Nu-l lăsa să te refuze, îl previne Porta. Domnul care trebuie 
să primească acest cadou e un om foarte bănuitor. 

Mario se îndepărtează cu pachetul sub braţ, fluierînd fericit. 
Porta stă la geam, odihnindu-și ușor degetul pe butonul de declanșare 
al detonatorului. 

— Lasă-mă pe mine să-l apăs! se roagă Micuţul. Ştii că-mi plac 
lucrurile care bubuie. 

— Nu! Porta i-o retează brusc. Vreau să am plăcerea de a face 
asta singur. Du-te și fii cu ochii pe macaronar, și fă-mi un semn cînd 
a înmânat trabucurile. 

Micuţul o șterge și, ascunzîndu-se îndărătul caselor, îl urmă- 
rește pe asasin, care fluieră vesel. 

Mario traversează piaţa cea mare, la capătul căreia e cantonată 
compania de transport a lui Wolf. Toate drumurile de acces în interi- 
orul ei sînt închise, zăvorîte și nituite, iar paza dindărătul sacilor cu 
nisip a fost dublată. 

— Halt, cine-i acolo? urlă Wolf de după un paravan de oțel, în 
clipa în care-l zărește pe italianul care se apropie fluierînd. 

— Caporal în Poliția Regală italiană, Mario Frodone. Prieteni 
buni aduc cadou de la alți prieteni buni! Ţine cele două cutii de tra- 
bucuri deasupra capului. 

— Ce fel de cadou? întreabă Wolf, ridicînd, curios, capul peste 
muchia paravanului de oțel. 

— Trabucuri, urlă Mario. Trabucuri din Brazilia! 

— Cine dracu să-mi trimită mie trabucuri? întreabă Wolf, 
bănuitor. 

— Căpitan din Corpul Regal de Bersaglieri, minte Mario. 

— Apropie-te încet, ordonă Wolf, tăios. Ţine cadoul meu în mîi- 
nile întinse. Și, fără figuri, că-ţi zbor căpățina aia plină cu spaghete. 

Mario observă limpede vreo cinci-șase țevi îndreptate asupra lui. 

— Gesu, Gesu, omoară încetișor oamenii ăștia răi cu cancer dacă 
ceva rău se întîmplă la caporal Mario Frodone, se roagă el, în șoaptă, 
cu ochii spre cer. 

Micuţul freamătă de nerăbdare și se apropie ca să nu piardă 
nimic din spectacol. 

Puțin mai încolo, unul dintre tancurile Puma ale companiei își 
verifică aparatul de semnalizare radio. 

Caporalul Mario Frodone e la jumătatea drumului prin piață 
în clipa în care Gefreiter Schmidt apasă pe butonul de emisie. Se aude 
un strigăt în difuzorul radioului său, urmat de o explozie prelungă. 

— Ce naiba a fost asta? întreabă Gefreiter Schmidt, scoțind capul 
prin trapa turelei. 

O coloană de foc se înalță spre cer și întreaga piaţă pare că se 
scufundă în pămînt. Casele din jur se fărimițează. Sute de găini albe 
filfiie afară din ferma de orătănii care este pulverizată într-un nor de 
moloz și praf roșcat de cărămidă. 

Caporalul Regal italian Mario Frodone dispare fără urmă în 
ciuperca de fum neagră care se ridică, aidoma unei umbrele, deasupra 
satului. 

Mecanicul-șef Wolf, gașca lui, cîinii-lup, cei doi gardieni chinezi 
și cinci tractoare zboară prin zidul opus al casei și aterizează în ruinele 
clădirii grădinarului, două sute de metri mai încolo. 

Wolf plinge, în timp ce gorilele sale chinezești se jură să dezer- 
teze înapoi, spre o viață mai liniștită, la plutoanele de execuţie ale 
NKVD-ului. Amîndoi sînt de acord că nemții au un fel ciudat de a face 
cadouri. 

— Isuse, ce bășină! icnește Micuţul, apoi e ridicat în aer și purtat 
într-un gigantic nor de praf, zburînd orizontal prin văzduh, împreună 
cu două camioane și un tun antitanc, pe lingă bordeiul în care Porta 
mai stă și acum, holbîndu-se, uimit, la butonul detonatorului electric 
pe care încă n-a apucat să-l apese. 

Deplasîndu-se, suflul ajunge la bordei și-l ridică în aer dimpre- 
ună cu toată strada. 

Sînt aduse, în grabă, din Atena, formaţiuni de salvare. Vina 
cade pe partizani, ca de fiecare dată cînd nimeni n-are habar de ce 
s-a întîmplat. 

Sintem transportaţi la Spitalul auxiliar nr. 9 din Atena. Wolf, 
cu ambele picioare rupte și în tracțiune, Micuţul, bandajat ca o mumie 
egipteană, iar noi, ceilalți, cu răni mai mult sau mai puţin grave. 

O lună mai tîrziu, se poate citi în ziarul italian Il Giorno, ediția 
din Neapole, la rubrica Decese următorul anunţ: 


Iubitul nostru fiu, frate, cumnat, văr, unchi și prieten, 
caporal în Corpul Regal italian al Poliţiei Militare, atașat 
Regimentului 4 Alpin, 

MARIO GIUSEPPE FRODONE 

decorat cu Ordine militare d'Italia și cu Croce di guerra 
al valore militaria pentru servicii mai presus de chemarea 
datoriei, în războiul care a fost impus scumpei noastre Patrii, 
a fost răpit foarte, foarte brusc dintre noi, ucis într-un mod 
îngrozitor de către persoane afurisite și rele. Fie ca boala și 
moartea să-i doboare! Soldatul ucis era fiul lui Giuseppe și 
al Catarinei, fratele iubit al Vittoriei, al Mariei, al lui Fabio 
și Roberto. Familia va primi condoleanţele duminică la ora 
douăsprezece, la cîrciuma Bombolini de pe Corso Mussolini. 


Cu puţin timp înainte de a ni se da drumul din spital, doi infan- 
teriști ruși declanșează o încăierare teribilă. Ei susțin că cei două sute 
cincizeci de mii de cazaci de-ai lui Vlasov aflaţi în serviciul nemților 
valorează de două ori mai mult decît tot restul armatei germane, care, 
luată la un loc, nu știe decît să defileze în pas de gîscă. De aceea, spun 
ei, Germania pierde toate războaiele sale. 

— Hău, hău! urlă un caporal de vinători bulgar, aruncînd un bor- 
can plin cu urină spre sora-șefă, care intră să vadă de ce-i atita gălăgie. 

Sora, care are grad de ofițer, îl înșfacă de urechi și-l dă cu capul 
de un perete. Caporalul o lovește între picioare și aceasta se rostogo- 
lește, țipînd, sub pat. 

Porta ciocăne de zor în piciorul de ghips al lui Wolf. Cei doi 
chinezi se grăbesc să-i sară în ajutor cu cîrjele ridicate, dar Porta se 
apleacă și loviturile îl nimeresc pe șeful lor. 

Micuţul rage ca un taur sălbatic și, învirtindu-și braţele prin 
aer ca pe niște pale de moară, lovește în tot ce-i intră în raza de acţi- 
une, fie prieten, fie dușman. Pune mîna pe doi ruși și-i azvârle afară pe 
coridor, unde Bivolul îl vînează pe un caporal italian chel, care nu are 
pe el decît bocancii de alpinist. Urlind și gemînd, cad grămadă peste 
cei doi ruși și alunecă toți patru pe coridorul lustruit oglindă drept în 
sala de operaţii, în care un Leutnant este pregătit pentru o operaţie de 
apendicită. Cu locotenentul pe ea, masa de operaţie, dispare pe terasa 
care duce în grădină. Crezînd că rușii au ajuns la Atena, locotenentul 
se tîrăște în patru labe spre adăpost. 

Cu figura schimonosită de furie, un sergent român își aruncă 
pipa aprinsă în aer și-și desface braţele ca și cum ar fi pe punctul de a 
se îneca într-un curent vertiginos, prăvălindu-se apoi cu o horcăitură 
în jos, pe scări. 

Un soldat bătrîn de la aprovizionare, care a fost pe-afară să cum- 
pere lucruri de pe piaţa neagră, vine șontiîncăind pe cîrje, cu o geantă 
mare atîrnată de gât. În aceeași clipă, apare, duduind pe scări, cu pistolul 
în mînă, sergentul de serviciu, și bătriînul soldat, închipuindu-și că a 
fost prins, își învîrte geanta cu cumpărături deasupra capului, azvâr- 
lindu-o drept în mutra sergentului. Ouă, cîrnaţi, dulceaţă, macaroane 
fierbinţi, muștar și o cantitate enormă de ketchup împroșcă în toate 
direcțiile, în timp ce geanta îi sparge sergentului capul. 

Ţopăind, cu un scaun pliant într-o mînă și cu un cîrnat din care 
picură ketchup în gură, apare un sergent italian lung și slăbănog. Cînd 
îl zărește pe unul dintre vlasoviști, crede că au năvălit rușii și-l pocnește 
pe cazac cu scaunul în cap. Acesta se prăbușește ca lovit de o bombă. 

Doctori, asistente, surori și pacienți dau cu toții buzna pe scări, 
în jos, inundînd coridoarele. Prin aer, zboară scaune, mese, cîrje și reci- 
piente medicale. 

Cît ai clipi din ochi, spitalul arată de parcă ar fi încasat un 
bombardament masiv de artilerie. Toate geamurile sînt ţăndări și nici 
o mobilă n-a rămas întreagă. Pînă și cei doi simulanţi încăpăținați de 
la rezerva 19 se numără acum printre cazurile de rănire gravă. 

Micuţul aleargă ca din pușcă cu chinezii lui Wolf pe urmele 
sale. Unul dintre ei agită un satir cu mîner scurt, pe care, fără îndoială, 
îl va folosi dacă va pune cumva mîna pe Micuţul. Tot ce le stă în cale 

zboară în lături. O cotesc pe pista acoperită pentru bicicliști, despre 
care localnicii spun c-ar fi cea mai mare din lume. 

Urlînd ca o fiară, Micuţul încalecă o bicicletă nou-nouță și por- 
nește în urmărirea propriilor urmăritori. Aceștia se aruncă la o parte, 
peste barieră, drept în scaunele spectatorilor. Micuțul apasă pedalele 
cu toată forța și țișnește spre curba cea mare. Picioarele i se mișcă pre- 
cum pistoanele unui motor la viteză maximă. 

— Slăvite Buddha! strigă Wu, cu admiraţie. Om ăla și bicicletă, 
bine împreună! 

Într-o viteză ameţitoare, Micuţul intră în curbă și iese imediat 
în linie, dreaptă cu vacarmul unui tren rapid. La priveliștea acestei 
goane, urmăritorii lui uită de supărare. Micuţul însuși e în extaz. Din- 
totdeauna și-a dorit să fie unul dintre marii cicliști de pistă, cu numele 
și fotografia în toate ziarele. De aceea, cînd a intrat în armată, a vrut să 
se alăture unei unităţi cicliste, să devină un dragon al pedalelor. 

Calcă și mai aprig în pedale, stînd aplecat peste ghidon și, în 
plin avînt, ia curba dinaintea „optului”, în care intră cu o viteză pe care 
n-ar putea-o obține nici un profesionist. 

Cînd intră din nou în linie dreaptă, vede, cu groază, că ceva mai 
încolo pista e blocată de o construcție din scînduri în formă de butoi. 
Pipăie precipitat după frine, dar o bicicletă de curse nu are frine. Apasă 
pedalele înapoi, dar acestea se rotesc liber fără a reduce din goana sa 
nebunească. 

Cu oviteză incredibilă, țișnește peste baricada rotunjită și, pen- 
tru o fracțiune de secundă, rămîne suspendat în aer; pare că se înalță 
înspre grinzile din tavan, se dă peste cap în aer și cade înapoi pe pistă, 
izbind-o cu un trosnet asurzitor. 

— Pe toate sfintele temple din China! exclamă Wang cu admi- 
rație, gorila aia își pierde timpul în armată! 

În ziua următoare, după ce-am ieșit din spital, Porta dă peste 
un intendent din Statul Major care caută un cadou pentru ziua de naș- 
tere a generalului său. Intendentul a auzit prin intermediul lui Wolf 
de cele trei blănuri ale lui Porta și e nerăbdător să pună mîna pe ele, 
convins că acesta ar fi cadoul cel mai potrivit pentru ziua de naștere 
a generalului. Wolf fusese convins că în felul ăsta îi face rost lui Porta 
de o ședere îndelungată în închisoarea militară. Care general ar trece 

cu vederea faptul că a fost ciupit aproape mortal de purici? Și încă de 
ziua lui de naștere! 

Se înţeleg repede asupra prețului și intendentul pleacă, în tovă- 
rășia celor trei blănuri, zimbind fericit. 

Două zile mai tîrziu, blănurile și puricii se întorc, ca de obicei, 
la Porta. 

Generalul îi telefonează colonelului Hinka și cere ca Porta să 
fie aspru pedepsit. 

Porta e chemat din nou la reședința comandantului, însă de 
data asta colonelul Hinka îi poruncește să îndepărteze blănurile din 
zona regimentului. 

Amărît, coboară la baza navală, unde întîlnește un vechi prie- 
ten, un Oberbootsmann, pe care însă nu-l interesează în mod deosebit 
blănurile, întrucît doarme întotdeauna lingă cazanele de la bordul cru- 
cișătorului. Dar un Kapitănleutnant din flotila puitoarelor de mine, fără 
să se tirguiască prea mult, cumpără blănurile pe loc. 

O oră mai tîrziu, puitorul de mine părăsește Pireul, ducînd cu 
el toți puricii. 

— Sper că sărmanii micuţi n-or să facă rău de mare, spune Porta, 
îngrijorat, fluturînd în urma lor un minuscul steag al Greciei. 

Cîteva zile mai tîrziu, află de la Oberbootsmann că puitorul de 
mine a fost capturat de englezi și că întregul echipaj se află prizonier 
în Anglia. 

Porta nu-și poate reține o lacrimă, gîndindu-se că a pierdut pen- 
tru totdeauna blănurile, cu micuţii lor purici zglobii, căci, fără îndoială, 
primul ofițer englez care le va vedea le va confisca. 

După o vreme, cînd colonelul Hinka îl va întreba ce s-a întîm- 
plat cu blănurile și cu puricii, Porta îi va putea răspunde fără a minţi: 

— Herr Oberst, să trăiţi! Vă aduc la cunoștință, cu regret, că puricii 
au trecut la englezi, domnule! 

Hitler s-a proclamat suprema autoritate juridică în Reich. 
Din acest moment, el singur hotărăște ce e bine și ce e rău. 
Și nimeni nu-i va contesta hotărîrea. 


Dr. Goebbels, 
30 ianuarie 1934, 
Fortăreața Germersheim 


Serviciu de escortă 


La 25 decembrie 1944, Maiorul Bruno Schau, condamnat 
la moarte pe 2 iulie 1944 la Paris, va fi executat de către un 
pluton de execuţie la fortăreața Germersheim la ora unsprezece. 

Ofițer-comandant: Maior Klein 

Comandantul plutonului de execuţie: Leutnant Schwarz. 

Ofițer-magistrat: Auditor Brandt 

Ofițer-medic: Stabsarizt Dr. Koch 

Preot: Oberfeldkapellan Almann 

Plutonul de execuție va fi format din zece oameni, numai 
țintași buni, aleși din compania a 2-a. 

O companie disciplinară formată din cincizeci de 
prizonieri. Zece oameni aleși din fiecare companie. 

Un grup care să-l lege pe condamnat la stilp. Un Feldwebel 
și doi Unteroffizieri să fie aleși pentru această acțiune. 

Echipament: 

Alte grade: uniformă de serviciu, cizme de infanterie, 
cască de oţel, echipament din piele, două cartușiere, baionetă, 
carabină K98. 

Ofiţeri: sabie, pistol de serviciu și cască de oţel. 

Restul personalului de serviciu detașat pentru execuţie: 
uniformă de serviciu și bonetă de campanie, centiron și 
baionetă. 

Unteroffizier Faber va fi responsabil cu ridicarea stilpului 
de execuţie care va fi livrat de magazia intendenţei la ora nouă. 

Maiorul Schau va fi informat despre ora execuţiei la ora 
nouă. Va fi întrebat ce dorinţe are, cum să fie înmormântarea și 
ce sfaturi are pentru rudele apropiate. Apoi, încătușat la miini 
și la picioare, va fi dus în fața părintelui pentru consolarea 
spirituală. Cătușele nu vor fi slăbite sau înlăturate nici în timpul 
consolării spirituale și nici în timpul examinării medicale. 
Condamnatul va fi tot timpul supravegheat strict de către doi 
Unteroffizieri înarmaţi cu pistoale-mitralieră. 

Adjutantul va da ordin să fie legat condamnatul la stilp. 
Stabsfeldwebel Albert va fi însărcinat cu atașarea a șase bucăţi 
de sfoară cu lungimea de 1,65 metri de inelele stilpului. De 
asemenea va procura și o bucată de pînză care va servi drept 
țintă. 

Plutonul de execuţie va bate pas de defilare în fața 
pavilionului companiei a 2-a, la ora zece și jumătate. 

Comandantul plutonului de execuție, Leutnant Schwarz, 
e răspunzător pentru ca deplasarea spre locul execuţiei să se 
desfășoare în cea mai strictă ordine și disciplină militară. Orice 
fel de manifestare va fi suprimată pe loc prin cele mai severe 
mijloace. Pot fi folosite arme de foc dacă nu se dă ascultare 
primei somații. 

Fluieratul, șoptitul și făcutul cu ochiul vor fi privite ca 
manifestări nepermise. 

După execuţie, patru oameni vor lua cadavrul, îl vor 
dezbrăca și îl vor așeza gol în sicriu. Echipamentul executatului 
va fi înmânat intendentului, care va răspunde de repararea 
uniformei. 

Unteroffizier Buchner va fi responsabil cu așezarea 
sicriului în spatele zidului protector la ora unsprezece fără un 
sfert. De asemenea, va fi responsabil cu livrarea sicriului după 
execuție către autorităţile de înmormîntare la cimitir, de unde 
va obține o chitanță. Documentele necesare vor fi obținute de la 
adjutant. 

Maiorul Schau va fi legat de stîlp cu două frînghii 
petrecute în jurul pieptului, două în jurul taliei și două sub 
genunchi. Frînghiile vor fi bine strînse. 

Preotul îl va însoți pe prizonier pînă la stilpul de execuție 
și va recita un Tatăl Nostru. Pe urmă va face patru pași lateral și 
comandantul plutonului de execuţie va da comanda: „Ochiţi!” 

Comanda „Pe loc repaus!” nu va fi dată decit în clipa în 
care ofițerul-medic îl declară pe omul executat mort. Plutonul 
de execuţie nu va pleca pînă cînd corpul nu va fi dezlegat de la 
stilpul de execuţie și întins în sicriu. Doi oameni din compania 
întâi vor fi însărcinaţi să îndepărteze urmele de sînge. Pentru 
acest scop vor fi echipați cu cîrpe și lopeți. 

Feldwebel Reincke va fi responsabil cu curățarea stilpului 
de execuţie și înapoierea acestuia la magazie. 

Începînd cu o oră înaintea momentului execuţiei, pînă 
cînd sicriul va fi îndepărtat și operațiunile de curățare vor fi 
terminate, locul execuţiei nu va fi accesibil personalului care nu 
este însărcinat cu servicii legate de execuţie. 

Semnat: Heinicke, Oberst și Comandant al fortăreței 
Germerscheim 


Serviciu de escortă 


— Cum te simți fără stele? îl întreabă Micuţul pe Feldwebel Sch- 
midt în timp ce străbat împreună cîmpiile întinse și mlăștinoase de 
anghinare. 

— În regulă, în regulă, căposule, mormăie Schmidt, ursuz. S-ar 
putea ca, în curînd, să te îndrepți și tu spre groapă fără dungi pe umăr. 

— Şi ce dacă? face nepăsător Micuţul, scuipînd în vînt. Viaţa la 
Barrasl!! e a naibii de nesigură. 

— Asta așa-i, oftează Carl, abătut. Acu' o săptămînă, Feldwebel 
și acu' un rahat, și totul pentru că am refuzat să trag într-o turmă de 
greci prăpădiţi. 

— Cine-a fost capiul care te-a făcut Feldwebel? întreabă Porta, 
dînd din cap și întinzîndu-i lui Carl o bucată de cîrnat de berbec. Să 
refuzi să împuști un civil, ce chestie! 

— O să înveţe el la Germerscheim să asculte de ordine, rînjește 
malițios Micuţțul. 

— Nu cred că-i așa de rău cum se spune, îngăimă Carl. 

— Ai fost pe-acolo? întreabă Porta, trăgînd la el cu coada ochiului. 

— Nu, dosarul meu e curat. 

— Acum e plin de rahat, fiule, spune Porta. 

— Zece ani în cotețul ăla blestemat, strigă Micuţul, vesel. 

Indiferent, Porta taie încă o felie din cîrnatul lung de berbec. 

— Pot să-ți povestesc o grămadă de chestii despre Germerscheim 
care nu li se spun copiilor la școală. 

— Știm și niște povestioare simpatice despre Torgau, Glatz și 
Fort Zittau!?l, rînjește Micuţul, înghițind o bucată de cîrnat. 

— Basme! refuză Carl ideea, încăpăţinat. 

— O să rămii uimit, zîmbește Porta. I-am văzut pe tipii cei mai 
duri spărgîndu-se ca niște coji de ou la cinci minute după ce-au pocnit 
din călcîie în fața Cerberului Heinrich. 

— Te-a luat dracu! strigă Micuţul, punînd o mînă încurajatoare 
pe umărul lui Carl. Nenorocitul de tine, o să-ți blestemi zilele că nu 
i-ai curăţat pe grecii ăia, fiule. 

[1] BARRAS: expresie, în argou, pentru armată. (n. trad.) 


[2] Torgau, Glatz, Fort Zittau—orașe germane în care se aflau închisori 
militare cărora le mersese faima în timpul războiului datorită regimului 
de detenţie extrem de dur și chinurilor inumane la care erau adesea supuși 
deținuții. (n. trad.) 

Ies în șoseaua spre Corint și încearcă să se alăture vreunui con- 
voi de mașini, dar nimeni nu oprește pentru ei. 

Micuţul trăncănește de zor despre pățaniile sale de la 
Germerscheim. 

— Am făcut instrucţie cinci ore încheiate, în apă pină la git, 
și totul sub comanda personală a lui Gustav-cel-de-Fier. Nu făcusem 
decît să-i scap un ţucal plin în cap, dar să știi că nu-i băiat rău. E în 
stare să-ți rupă coastele atît de repede că nici nu simți. 

— Fereşte-te de Cerberul Heinrich, spune Porta cu un zîmbet 
calm. Dacă te aruncă în celula 42, o să intri acolo în pas de gâscă și o 
să ieși tocătură. 

— Lipeşte-te de Ausbildungskompanie!? 3, îl sfătuieşte Micuţul. 
Acolo-i șef Puricele, Rittmeisterul Lapp. Ţopăie pe niște picioare de tini- 
chea care scîrțiie atît de tare că-l auzi venind de la doi kilometri. Și mai 
e și pe jumătate chior, dar asta-i bine pentru că mai tot timpul habar 
nu are cu cine stă de vorbă. 

Cei trei ajung la Corint după-amiaza tîrziu și prind un tren 
de marfă spre Atena, unde a doua zi de dimineaţă tocmai ploua, iar 
expresul de Salonic plecase, își ștampilează ordinele de serviciu la 
ofițerul din gară și se pun de acord, dacă tot erau acolo, să viziteze 
centrul istoric al orașului. 

— Avem trei săptămîni la dispoziţie, strigă Porta, extaziat. Trei 
săptămîni, drace, cu bani de drum și merinde! Vă dați seama ce pot 
face niște tipi inteligenţi cu așa ceva? 

Intrară în fiecare cîrciumă ce le-a ieșit în cale. 

Carl se teme să nu piardă trenul. 

— Ia-o ușurel, fiule! spune Micuţul. Noi, superiorii tăi, ne asu- 
măm răspunderea. Tu ești prizonierul nostru și în curînd o să intri la 
pîrnaie. Nu uita că durata călătoriei face și ea parte din sentinţa ta și 
orice-ai păți cît ești cu noi tot e mai bine decît ce-ţi va pregăti Cerberul 
Heinrich cînd va pune gheara pe tine. 

— Nu-i iese din cap că a fost Feldwebel și că acum doi Obergefre- 
iter-i îi spun ce are de făcut, zice Porta, înţelegător. 

— E greu, după zece ani de grad, oftează Cairl, apatic. 


[3] (germ.) AUSBILDUNGSKOMPANIE: companie de instrucţie. (n. trad.) 

— Las' că o să ai zece ani la dispoziţie să te obișnuiești, rînjește 
Micuţul. 

— O să afli acolo ce valoare au însemnele de Obergefreiter. Ăștia 
deţin toate cheile. 

Trec prin Ermos Epmoi și ajung la localul Sintagma, locul de 
întîlnire al aristocrației ateniene. 

Într-un restaurant de trotuar din faţa hotelului Grand Bretagne, 
Micuţul dă cu ochii de un domn obez, legăniîndu-se pe un scaun alb 
din fier. 

— Ia te uită la dihania aia osînzoasă, răsună strigătul său prin 
preajmă. Îl cercetează cu interes pe omul cel gras. Fesele îi atîrnă de 
ambele părţi ale scaunului. 

— Cîntărește cel puţin trei chintale, gîndește Porta, cu voce tare, 
mestecîndu-și buza de jos. 

— Patru, ghicește Micuţul. Așază-l pe un elefant, și face bietul 
animal hernie. 

— Și asta în toiul războiului, cu raționalizare și foamete la tot 
pasul, strigă Porta, indignat. Înnebunesc cînd văd așa ceva. 

— El foarte mulţi bani. Mult vapoare în Pireu, mult vile pe insule, 
șoptește precaut un lustragiu. 

Un chelner servil pune cu lingura mure în farfuria grăsanu- 
lui. Un altul presară zahăr și un al treilea toarnă frișcă. Nici unul nu 
ascunde faptul că se așteaptă la un bacșiș consistent. 

— Drace, ia uite-l cum mănîncă, face Porta, hămesit. 

— E imoral, spune Micuţul și înșfăcînd o lingură, o repede de 
trei-patru ori în farfurie. Murele zboară în toate direcțiile. 

Milionarul cel obez cade pe spate, scoțind niște sunete aidoma 
unei locomotive cu abur. 

Se iscă panică. Din partea opusă a pieţii, sclipesc zgărzi de cîini 
polițiști. O patrulă combinată a poliției germane și grecești se apropie 
în fugă, dinspre Ministerul de Război, cu bastoanele ridicate. 

— Oamenii afurisiți n-au pace, uite-așa! strigă Micuţul furios, 
punînd un bocanc pe burta grăsanului și lăsîndu-se cu toată greuta- 
tea pe ea. 

— Voi veniţi, strigă lustragiul, alergînd înaintea lor de-a lungul 
străzii Miltropo. Traversează o curte interioară și se cațără printr-o 
fereastră deschisă într-o încăpere în care cîteva doamne probează niște 
rochii. 

— Verificăm gazele, spune Porta, ajutîndu-l pe lustragiu să intre 
pe geam. 

Cînd apare și Micuţul, doamnele se pun pe ţipat. 

— Ușurel, ușurel, se hlizește Micuţul. Amînăm citirea contoru- 
lui pînă data viitoare. 

— Tîrfe stricate! ţipă lustragiul, scuipînd pe un portret al regelui. 

— Eşti o fată drăguță, spune Porta, ciupind-o de fund pe una 
dintre ele. 

Aceasta îi strigă niște blesteme grele și o bucată de lemn de foc 
îi zboară pe lingă cap. 

— Muierile care înjură și vorbesc murdar sînt cele mai strașnice, 
afirmă Micuţul, cu un aer de cunoscător. Aveam și noi una în Sankt 
Pauli. Cum deschidea gura, cum împroșca cu mizerii. Toţi o credeau o 
putoare din cauza asta, dar se înșelau. Cenușăreasa știa ea ce face. A 
sfîrșit-o măritindu-se cu un baron și mergînd la biserică trasă de patru 
cai albi. De-atunci n-am mai văzut-o pe Reeperbahn, dar proxeneţii de 
lux o mai întîlneau din cînd în cînd pe la intersecțiile de la Alster și-și 
scoteau pălăriile în faţa ei, cu toate că ea nu catadicsea niciodată să le 
răspundă. A ajuns atît de sus în societate încît nici nu era în stare să 
tragă adinc aer în piept și să le arunce o înjurătură. Pufnea pe nas sonor, 
ca ovacă atunci cînd miroase un taur în cur. Tipii din Sankt Pauli s-au 
scîrbit în așa hal încît întorceau privirea de fiecare dată cînd o vedeau, 
ca să nu și-o polueze. 

Ajung în faţa unei agenţii de turism unde Kraft durch Freudel“! 
anunță excursii la Veneţia. 

— Măi, ce-ar fi să facem și noi o excursie și să ne dăm pe-acolo 
cu gondola? întreabă Porta, arătînd spre un afiș colorat. 

— Ai căpiat sau ce? protestează Carl, neliniștit. Nu putem merge 
la Veneţia cînd avem de mers la Viena. 


[4] (germ.) KRAFT DURCH FREUDE: Forță prin plăcere—organizație specială, 
creată în 1934, în cadrul Frontului German al Muncii, menită să asigure 
membrilor ei petrecerea timpului liber și al vacanţelor într-un mod plăcut 
prin excursii, călătorii, sport, programe culturale. (n. trad.) 

— Şi mai zici c-ai fost Feldwebel într-un batalion de cincisutiști! 
oftează Micuţul, clătinînd, dezamăgit, din cap. Fă ce-ţi ordonăm, omule, 
pentru numele lui Dumnezeu! Nimeni nu-l poate trage la răspundere 
pe prizonier pentru aranjamentele de călătorie făcute de cei din escortă. 
Cine naiba poate demonstra că n-am crezut că Veneţia e o scurtătură 
către ţinta călătoriei? N-am prea avut note mari la geografie noi, așa-i? 

Se îndreaptă cu toţii spre Acropole, într-un taxi tras de cai. 

— Acum că tot sîntem aici, hai să admirăm priveliștea, e de 
părere Porta. Chiar pe-aici pe unde mergem în clipa asta au trecut 
odinioară legiunile Romei, explică el, cu patos. 

— Și mai trec și-acum, spune Micuţul, deloc impresionat, ară- 
tînd spre doi bersaglieri, urcînd dealul împreună cu trei fete. 

— Hei, puicuţelor, ce ziceți de o excursie, strigă Porta, arătîn- 
du-și ospitalier prohabul. 

Fetele rid și se urcă în trăsură. Bersaglierii mîriie ca niște tigri 
flămâînzi cărora li s-a luat prada. 

— E ceva de văzut acolo sus? întreabă Porta, arătînd spre Acropole. 

— Nu cine știe ce. Bolovani și trepte ciuntite, care te-ajută să-ți 
Tupi vreun picior. 

— Întoarce, îi poruncește Porta vizitiului. O să ne povestiţi voi 
ce-ați văzut pe-acolo, și în felul ăsta nu mai pierdem timpul. 

Se opresc la un restaurant de mîna a șaptea, proprietatea fra- 
telui vizitiului. După cea de-a treia sticlă de vin, Micuţul și vizitiul 
dansează sirtaki de se cutremură casa. 

— Soţul meu e pe front, spune Sula, o brunetă foarte drăguță. 

— Pe care? se interesează Porta, practic. 

— Nu știu, mărturisește ea. E ofițer. Erou grec. 

— Îmi dai voie să te ating? întreabă Porta, chipurile copleșit. 
N-am întîlnit niciodată o soție de erou. 

Se plimbă cu toţii prin parcul regal, oprindu-se la templul lui 
Zeus, unde mănîncă păsări din pădurile Seich-Sou. Se luminase aproape 
de ziuă în clipa în care pășeau pe scări, în virful picioarelor, spre apar- 
tamentul Katinei. 

— Te rog, mergi încet, șoptește ea. S-ar isca necazuri dacă ar afla 
cineva că ţinem nemți pe-aici. În cartierul ăsta sînt numai comuniști. 

— Ar trebui împușcați, strigă Micuţul, scuipînd pe o seceră și-un 
ciocan grosolane, desenate pe perete. 

— Frontul Roșu! strigă Porta în direcția unei babe care trage 
iscoditor cu ochiul dindărătul unei uși întredeschise. 

Femeia mormăie ceva către el și trintește ușa. 

— Partidul are întotdeauna dreptate, rinjește Carl, dînd un picior 
ușii. 

Apartamentul miroase a parfum ieftin. Sula se aruncă pe spate 
într-un pat larg și își ridică picioarele, descoperind o bucată de coapsă 
goală deasupra marginii ciorapilor. 

Micuţului îi joacă ochii în cap și o împinge pe Katina pe o blană 
mare de oaie întinsă pe podea. 

Fata ţipă indignată, își lipește strîns coapsele, își trage fusta în 
jurul lor și o ţine strînsă cu ambele mî.ini. 

— Așa, așa, chiuie Micuţul, satisfăcut. Fetele drăguțe nu-și scot 
singure chiloţii. Găsește o pană de giscă și începe s-o gidile sub braţ ca 
s-o facă să dea drumul fustei, dar fata nu se gidilă. 

— Ce e asta, ce faci tu? întreabă ea mirată. E vreo nouă perver- 
siune nemțească? Am avut odată un căpitan care mă zgâria cu un cui. 
Cînd cuiul lăsa urme pe picioarele mele, își dădea și el drumul. 

— Stai că-ți las eu niște urme, fetițo, promite Micuţul solemn, 
dar nu cu un nenorocit de cui grecesc. O înșfacă de glezne și o ţine în 
aer de parc-ar fi o găină atirnind spre vînzare într-o piaţă siciliană. 

Katina se cabrează în aer ca un acrobat și-și înfige dinţii între 
picioarele lui. Cu un urlet de durere, Micuţul îi dă drumul și se apucă 
cu ambele mîini de prohab. 

— Trebuie să fac pipi, chicotește ea și aleargă spre closetul incre- 
dibil de curat ca o măsură de precauţie împotriva bolilor genului. 

Micuţul se năpustește pe urmele ei. Din experienţă, se așteaptă 
ca ea să încerce să evadeze. Corpul său uriaș blochează intrarea, dar 
ea fredonează fericită un cîntecel, în timp ce „apa” pleoscăie în apă. 

Micuţul își vîră un trabuc între dinţi și scoate un nor de fum. 

— Te-ai pișat destul pentru un copil de talia ta, strigă el nerăb- 
dător și, înșfăcînd-o de păr, o tirăște înapoi în cameră. 

Fata scoate un țipăt ascuţit, îl pocnește în fluierul piciorului 
și-i mușcă aproape complet o ureche. 

— Isuse, mă iubește! răcnește Micuţul, cu vocea lui dogită de bas. 

— Te urăsc, ticălosule! șuieră ea, zbătindu-se să scape din 
strinsoare. 

— Mă iubești, cățea! zbiară Micuţul, încîntat. Dă-mi un pupic! 
Trage de hainele ei, dar acestea sînt făcute dintr-un material rezistent, 
care nu se rupe ușor. Poartă o fustă tricotată care se lungește pe măsură 
ce el trage de ea. 

Se rostogolește iar și iar, pînă cînd seamănă cu ceva făcut sul. 
Cei doi se luptă îndirjiți pentru fustă. Haina, bluza și sutienul au fost de 
mult făcute bucăţi. El are aerul că vrea s-o lege noduri-noduri. Gemetele 
sale de pasiune alternează cu răcnete de durere. Pentru un moment, 
e în genunchi în pat, pentru ca, în clipa următoare, capul să-i atîrne 
dincolo de marginea mesei. Amîndoi ajung cumva în virful dulapului 
enorm. Acesta se clatină și se prăbușește cu un trosnet asurzitor. 

Dintr-odată, amindoi, sînt în bucătărie bînd apă. Un urlet de 
groază alarmează toată casa. Micuţul atîrnă pe geam afară cu capul în 
jos, în timp ce ea îl pocnește între picioare cu un sucitor. 

— Porc împuțţit, dușman al ţării mele, ţipă ea și varsă un bidon 
de gaz peste el. 

Porta și Sula ajung tocmai la vreme, pentru a o împiedica să-i 
dea foc. 

Cu două salturi gigantice, Micuţul și fata sînt înapoi în sufra- 
gerie și reîncep bătălia pentru rămășițele îmbrăcăminții ei. 

— Isuse Hristoase, ești cea mai grozavă muiere pe care am întâl- 
nit-o în viața mea, gifiie Micuţul, mușcînd-o de coapsă, dar acum o s-o 
încasezi cu totul. 

Înainte ca ea să se dezmeticească, nu-i mai rămăseseră decât 
un ciorap și un pantof. O minge înciîlcită, formată din bocanci, curele 
de piele, ciorapi, pantofi și suspensoare, se rostogolește pînă sub pat. 

Pentru o clipă, se lasă liniștea. Apoi se aude un urlet prelung 
și patul e ridicat de la un capăt încît Carl și Sula zboară din el. Micu- 
țul gonește prin cameră, prin bucătărie, și în sus pe scara îngustă, cu 
Katina călărindu-l ca un jocheu. 

După scurt timp, apar din nou, tirîndu-se, Micuţul avînd buza 
de sus plesnită și un smoc de păr negru în mînă. Se rostogolesc peste 
masă, cad pe podea cu o bubuitură surdă, dar orice-ar face Micuţul, 

Katina se pune de fiecare dată de-a curmezișul. Cu o priză de luptă- 
tor, îi imobilizează mîinile și picioarele, dar ea se eliberează din nou. 
Continuînd lupta lingă fereastră, sînt pe punctul de a se prăbuși pe 
scara de incendiu. 

— Dacă o să cadă, șoptește Porta fascinat, o să merg mîine la o 
înmormâîntare. 

Cei doi își redobîndesc echilibrul în chip misterios și cad îna- 
poi în cameră. Katina sare în sus și-n jos pe stomacul lui și-l pocnește 
peste față cu un pantof cu toc înalt. El o învârte ca pe-un fus, încercînd 
s-o ameţească. Se prăbușesc peste dulap cu un zgomot infernal și trec 
prin tăblia subțire într-o ploaie de lemne și așchii. Dulapul se răsu- 
cește, ușile se deschid și apare Katina. Micuţțul e pe urmele ei, cu un 
ochi însîngerat. 

Carl și Thea abia au timp să se aplece, cînd cei doi zboară pe 
deasupra capetelor lor. Micuţul ajunge deasupra, în timp ce ea își înalță 
picioarele, către tavan. Răzbat molfăieli, gifiituri, clipoceli, icnete, parcă 
ar frămâînta un brutar aluatul. 

— Poate acum vom avea liniște, oftează Porta, încolăcindu-și 
mîinile în jurul Sulei. Se pun energic pe treabă în patul cel mare. 

Cînd i se face foame, prăjesc cîrnaţi pe balconașul cel mic. Apoi 
schimbă partenerii. Katina se suie în pat cu Carl, spunîndu-i că e băr- 
batul pe care îl așteaptă de-o viaţă. 

Micuţul se întinde pe podea și susține că e mort, dar Sula îl 
trage în pat și se așază deasupra lui. 

Thea și Porta li se alătură. În curînd se fac auzite oftaturi și 
gemete de satisfacție. 

În mijlocul întregii scene, e sfişiată o pilotă și camera se umple 
cu pene mici și rotitoare, aidoma fulgilor de zăpadă. 

Sula face crampe la stomac de atîta rîs. 

Deodată, ușa este izbită de perete cu un trosnet, și un bărbat 
uriaș, complet chel, năvălește în cameră învârtind un pește uscat în mînă. 

Katina, care atirnă de gâtul lui Carl, se smulge brusc și se por- 
nește să ţipe cît o ţine gura. 

— Porcul ăsta neamţ m-a violat! 

— Oare? urlă bărbatul chelios. 

Înșfăcînd-o de păr, o pune de-a curmezişul unei canapele demo- 
date și-o bate amarnic cu peștele cel uscat. Apoi ridică capacul canapelei, 
o azvârle înăuntru, îl apucă pe Carl și-l aruncă peste ea, așezîndu-se cu 
toată greutatea ca să se închidă bine. 

— Continuaţi, urlă el sălbatic. Ardeţi-vă pină cînd v-o cădea 
părul și-o să fiți pleșuvi ca mine. Daţi-i bătaie, că după aia vă iau eu în 
primire și vă tîrăsc prin toată Atena. 

Se prăbușește apoi greoi pe masă. 

— Nevastă-mea-i o curvă, se adresează el văzduhului. Se cuplează 
cu inamicul, scroafa! Îi omor pe amîndoi. Al dracului să fiu de n-o fac! 

— Asta-i soluția, spune Porta, pe un ton amical, împingînd o 
sticlă de bere spre soțul dezolat, care zace plingînd deasupra mesei. 

— Bătrina Grecie se duce de rîpă, geme el, muierile noastre și-au 
virît nasul în nădragii dușmanului. 

— Adevărat, adevărat! Porta scoate un oftat profund. Oamenii 
și-au pierdut fundamentul moral. Și asta pentru că regele vostru v-a 
părăsit. 

Sula se îmbracă încet. Mai întîi își trage ciorapii peste picioarele 
întinse, apoi se zbate să intre într-un corset cu dungulițe roșii și negre. 
Se joacă puţin cu sutienul înainte de a-l îmbrăca și de a-l încheia între 
sîni. Un furou scurt și negru zace întins peste masă. 

Micuţul stă în genunchi în pat și o urmărește cu interes. Tot 
mai are bocancii în picioare. 

Deasupra mesei, bărbatul cel chel plinge tot mai tare. 

— Striptease din cap pînă-n picioare, îngaimă Micuţul, privind 
fermecat la fată. 

— E îndeajuns ca să-i înțepenească toate degetele pînă și unui 
arab castrat, spune Porta. 

— Şi să-l transforme într-un violator, șoptește Micuţul. 

Sula zimbește și-și mișcă fundul în pantalonașii ei negri și 
strimți. Are tot ceea ce-și poate dori un bărbat, și ea știe lucrul acesta. 

Micuţul scoate becul electric și-l aruncă în stradă, dar nu se 
face mai întuneric. Nici n-a observat că între timp se luminase de ziuă. 

Un tramvai răpăie pe străzi. Două Messerschmitturi scheaună 
în văzduh. 

Sula se îndreaptă spre ușă, legănîndu-se și aruncîndu-i în trecere 
bărbatului bocitor de pe masă o oală cu apă în cap. Apoi se întoarce și 
îi aruncă Micuţului, în pat, o jumătate de cîrnat. 

— Aici, Fido, rostește cu dispreţ. 

Înainte ca ea să apese pe clanţa ușii, au și ajuns-o din urmă și 
au azvirlit-o înapoi în pat. Hainele zboară de pe ea mai repede decît 
și-ar fi putut închipui vreodată. 

Cînd pleacă cei trei, e aproape întuneric. Omul cu chelie și cele 
trei fete le fac semne de la balcon. 

Ei merg de-a-ndăratelea pe stradă, răspunzindu-le prin semne, 
pînă cînd nu-i mai pot zări. 

— O să fie plictisitor după ce nemții o să părăsească Grecia, 
spune Sula cu un oftat adînc. 

— Pe urmă or să vină englezii, zimbește Thea. Și cu ei te poţi 
distra. Doar uniforma diferă, restul e la fel. 

Pentru a masca aparențele, cînd se apropie de gară, îi pun cătu- 
șele lui Carl. La urma-urmei e totuși un prizonier în drum spre pușcărie. 

— Face o impresie mai bună, spune Porta, scuzindu-se, în timp 
ce-i închide cătușele. Uite aici cheia de rezervă, adaugă el, punînd-o 
în buzunarul lui Carl. În felul ăsta le poţi scoate urgent dacă pe noi ne 
curăță careva sau dacă războiul se sfirșește brusc și de bucurie uităm 
să-ți dăm drumul. 

— Nu le poţi acoperi cu ceva ca să nu vadă toată lumea că-s 
umflat? mormăie Carl, ţinînd în față cătușele lucitoare. 

— Nu, omule, nu! declară Porta. Dacă oamenii nu le văd e ca și 
cum nu le ai. Hai, înviorează-te și fă pe posomorîtul. Poate-ţi dă careva 
ceva din milă, ceva ce mai apoi să putem împărți. 

— Dacă ne întreabă cineva, spunem că i-ai dat în cap unui Oberst, 
face Micuţul convins. Oamenilor le plac treburi de genul ăsta. 

— O, Doamne, oftează Carl, amărit. 

— Şi să nu te superi cînd o să te lovim cu bastoanele pe spinare, 
continuă Porta. Trebuie să arătăm ce va să zică disciplina socialistă 
în armata prusacă. Ia-ţi figura aia încruntată, îi spune el Micuţului în 
clipa în care pășesc zgomotos în clădirea gării. 

Escorta și prizonierul reușesc să stirnească atenţia și majoritatea 

oamenilor îi aruncă lui Carl priviri pline de compasiune, uitîndu-se 
cu ură la cei doi însoțitori cu trabucuri. 

— Ăsta ne-ar omori dacă ar îndrăzni, șopteşte Micuţul, fericit, 
suflind un nor de fum în figură unui bărbat mărunțel cu melon. 

O bătrînă cu niște porci în lesă îl mîngâie pe Carl pe obraz și își 
plimbă miloasă mîinile pe cătușe. 

— Îl aşteaptă vremuri grele pe bietul soldățel! 

Carl încuviinţează din cap. 

— Nu-ţi fă griji, dragul meu. Viaţa pe-aici oricum nu valorează 
prea mult, iar dac-ai împușcat un ofițer sau i-ai jefuit pe bogați, te 
așteaptă un loc în rai. 

Îl înghionteşte în coaste pe Porta, furioasă. 

— Dar ăștia de-alde voi care fac hatîrurile grangurilor și duc 
băieți sărmani la pierzanie or să sfirșească în iad! 

Îl mângâie din nou pe Carl pe obraz. 

— Mergi cu Dumnezeu, soldățelule. Nu te pot spinzura decît 
O dată. Uite-aici o bucată de brînză pentru lunga călătorie pe care o 
mai ai înainte. 

Îi pune lui Carl sub braţo bucată mare și rotundă de brînză de 
capră. 

— Tîrșeloși, șuieră doi Gefreiteri, care joacă zaruri pe-o bancă. 

— Obergefreiter Joseph Porta, se înclină Porta drept răspuns. 

— Trenul, trenul, ţipă lumea îngrămădindu-se pe peron, ca o 
avalanșă. 

Poliția Civilă și Militară încearcă în zadar să menţină ordinea. 
Femeia cu porcii vine de-a lungul trenului în goană ca un berbece. 
Porcii guiță ca turbați. 

— Crezi că asta-i una dintre călătoriile de le zice Kraft durch Fre- 
ude? întreabă mirat Micuţul și-și rotește brațele ca o morișcă pentru 
a-și face loc prin mulțime. 

Conductori transpiraţi aleargă în lungul trenului, trîntind ușile. 
Bagajele sînt aruncate prin ferestre și proprietarii se cațără după ele. 

Trenul se urnește. S-au urcat toți și nu mai încape un ac. Toţi, 
cu excepția a doi grăsani de polițiști militari. 

— Trebuie să urcăm și noi, strigă ei. 

Încearcă să sară înăuntru, dar nimeni nu le face loc. Unul cade 
în nas pe peron și casca de oțel i se rostogolește sub tren. 

În gara din Lamia, Crucea Roșie distribuie carne de porc, fasole 
și cafea turcească. Porta, bineînţeles, face rost de trei porții. 

Trenului i se atașează un vagon-închisoare, un vagon lung de 
marfă, cu uși zdravăn zăvoriîte și cu guri de ventilație. 

— Dachau, Buchenwald, spune Porta, lingîndu-și gamela. Mă 
întreb dacă le-or da și lor fasole. 

— Un șut în cur, asta le dau, mormăie acru un infanterist. 

O soră de la Crucea Roșie îl raportase că a încercat să facă rost 
de o porţie în plus. Asta îl va costa un an fără permisii și de trei ori cîte 
trei zile de carceră. 

— Soră de caritate, cică. Pe bune că e, oftează un prizonier. Să 
mori de rîs, nu alta. 

La Salonic, trenul așteaptă ore în șir și e încontinuu cercetat. 
Tirziu după-amiază, se anunţă că nu va pleca pînă a doua zi, deoarece 
calea ferată a fost aruncată în aer. Soldaţii pot merge la barăci după 
rații. Civilii aprind focuri pe peron ca să-și pregătească mîncarea. 

După o noapte plăcută în oraș, cei trei ajung la gară numai ca 
să afle că reparația liniei va fi gata doar peste trei zile. 

Un polițist militar pistruiat și morocănos le ștampilează actele. 

— Escortă și prizonier, buchisește el și privește fericit la cătușele 
lui Carl. Ce-a făcut maimuţoiul ăsta? 

Porta își dă seama că adevărata crimă— refuzul de a executa 
ordinul—nu-l va impresiona îndeajuns pe copoiul pistruiat și se lan- 
sează, în stilul său caracteristic, într-o poveste sîngeroasă. 

— Un monstru, un adevărat monstru, asta e, spune el înghi- 
ontindu-l pe Carl. Omul ăsta și-a împușcat maiorul, a spintecat burta 
comandantului său de companie și i-a halit ficatul și ochii. Se pregătea 
să-i facă de petrecanie și Hauptfeldwebelului său, cînd a fost prins cu 
organul și cu boașele omului în mînă. Un maniac religios. Porta își dă 
ochii peste cap și se bate cu degetul la timplă. Nebunul credea că va 
putea salva lumea împiedicînd poporul german să se reproducă. 

— Nebunie curată! face copoiul uluit. Nu-i așa ușor să ne împie- 
dici pe noi, germanii. 


100 


Serviciu de escortă 


— Te cred, încuviințează Porta, dar el a fost membru onorific al 
societății Fără război, așa că, probabil, i se părea logic să încerce. 

— Unde îl escortaţi? întreabă polițistul, incapabil să-și desprindă 
ochii de la Cail. 

— Germerscheim, zîmbește Porta, amabil. O să-i scoată sufletul 
din el pe-acolo. 

— Asta și merită, decide polițistul, răgușit. Taică-miu e Hauptfel- 
dwebel într-o adunătură de infanterie. 

— Și încă nu și-a pierdut pendula? rînjește Micuţul, izbind vesel 
cu pumnul în masă, făcînd toate ștampilele să danseze. 

Puțin mai încolo, în oraș, sînt opriți de un Leutnant pentru că 
n-au salutat regulamentar. Trebuiră să-l încătușeze pe Carl de un stilp 
şi să treacă de patru ori prin faţa Leutnantului salutînd corect. În urma 
acestei întîmplări, încep să-i salute pe toţi cei care poartă uniformă, 
inclusiv pe poștași și pe îngrijitorii de parcuri. 

După o vreme, intră cu toții la Vulturul semeţ, ca să-și odihnească 
braţele și să bea bere. 

— Sper că n-o s-o iei la sănătoasa și să ne bagi în belea cu Poli- 
ţia Militară, îl atenționează Porta pe Carl, în timp ce-i scoate cătușele. 

— AI șterge-o ca din pușcă, dac-ar avea ocazia, comentează Micu- 
ţul, izbind cu halba în tejghea. 

— Opriţi gălăgia! strigă proprietarul, un Volksdeutscher?l, cu 
emblema partidului la butonieră. 

Caraba uriașă a Micuţului îl înșfacă de cravată. 

— Cu ce drept ne dă o lepădătură de Volksdeutscher ordine nouă? 

— Hai, plimbă ursul, strigă cîrciumarul furios, eliberîndu-se din 
strinsoare. Pot chema Poliția Militară cât ai zice pește. 

— Poliția Militară? izbucnește Porta, aruncîndu-și automatul pe 
tejghea și trîntind lingă el o banderolă a copoilor militari. Auzi. Poliție 
Militară! Cu cine dracu-ţi închipui că stai de vorbă? Noi sîntem Poliția 
Militară, idiotule! Tacă-ţi gura aia spurcată pentru ultima oară, sau vei 
fi tu ăla arestat. Ia spune, vrei să fii executat în propria-ți budă? 

— Hai să ne cărăm de-aici, zice Micuţul, scuipîndu-l în față pe 
cîrciumar. Caralii cinstiți ca noi nu pot bea bere în văgăuna asta. 


[5] (germ.) VOLKSDEUTSCHE: germani din popor—persoane de origine 
germană și vorbitori de limbă germană, cetățeni ai altor state. (n. trad.) 

— Mulţam pentru băutură, încuviințează Porta, plecînd fără 
să plătească. 

Se duc cu toţii la Sînul ospitalier, ceva mai la vale, unde servesc 
chelnerițe. 

— Noi sîntem Poliţia, tună Micuţul, aplecîndu-se peste tejghea, 
în așa fel încît toată lumea să-i poată admira banderola Poliției Militare. 

— Ce doresc domnii? întreabă ospătărița, ridicînd cotul Micu- 
ului ca să lustruiască tejgheaua. 

— Trei amestecuri, comandă Porta, punînd automatul pe tejghea. 

— Saltă fierul ăla! șuieră ospătărița. 

— Nu cotizezi la fiare vechi? întreabă Micuţul. Cu așa ceva îţi 
poți lichida datoriile. 

Porta îndepărtează arma fără o vorbă. 

Fata toarnă în trei halbe pe jumătate bere, apoi șliboviţă și suc 
de roșii, după care le amestecă folosindu-se de o baghetă de sticlă. 

Își urează unii altora sănătate, și golesc halbele dintr-o înghi- 
țitură prelungă. 

— Are un gust scîrbos, icnește Carl, da-și face efectul rapid. 

— Pînă în clipa asta mă îndoiam că pămîntul se-nvârtește, spune 
Micuţțul, uluit, dar acum chiar simt că o face. Ţineţi-vă bine de masă, 
băieţi, să nu cădeți de pe el. 

Cîntă Die Zeit Kennt Keine Wiederkehr'*l, în timp ce împleticesc 
de-a lungul străzii Metropolis în direcția bordelului Curcanul verde. În 
mod inexplicabil însă, aterizează la secția de poliție de pe strada Nico- 
demus, unde își strîng mîinile cu polițiștii greci, uimiți, și spun că au 
fost rugați să le transmită salutări de la prieteni anonimi. 

— Cînd or să te spînzure, o să ai dreptul la nițică mîntuire sufle- 
tească, susține Micuţul pe la miezul nopţii, în timp ce stau toți trei 
așezați pe marginea unei fîntîni arteziene, pescuind peștișori aurii pe 
care-i mănîncă de vii. 

— Regulamentul militar prevede toate posibilitățile, sughite 
Porta aprobator. 

Micuţul cade în fîntînă, încercînd să demonstreze că e în stare 
să stea pe buza ei într-un picior și cu celălalt la spate. 


[6] (germ.) DIE ZEIT KENNT KEINE WIEDERKEHR: Timpul nu cunoaște 
întoarcere. (n. trad.) 

— Mult zgomot pentru nimic, explică Porta unui public invizibil. 

— Să nu-ţi închipui că ai putea scăpa de noi, bolborosește, ame- 
nințător, Micuţul, înșfăcîndu-l de guler pe Carl și trăgîndu-l în fintînă. 
Să nu crezi că sîntem doar niște sălbatici, cu creierii între picioare. 

— Noi, și împreună cu noi armata, nu ne jucăm cînd e vorba de 
servicii de escortă, zbiară Porta, cu degetul ridicat. 

Se împleticesc pe stradă, salutînd un pisoi căruia i se adresează 
cu Herr General. 

— Aha, aici erai? ţipă Porta, aruncîndu-se de gîtul unui domn 
care tocmai trecea pe-acolo, întorcîndu-se de la amanta lui. Va trebui 
să dai o raită pe la școala de infanterie din Hammelsburg ca să înveți 
să halești bocanci vechi militărești la micul-dejun. 

— Mai tirziu, în viaţă, e foarte folositor pentru oricine, sughite 
Micuţul. 

— Cavaleria e baza, îngaimă Carl, fericit, încercînd să se caţere 
pe un gard de fier și căzînd, în repetate rînduri, de partea cealaltă. 

Civilul se smucește și pleacă grăbit în josul străzii. 

— Salutări mamei, strigă Porta după el, numai tu și cu mine 
știm c-a fost nemţoaică. 

— Trebuie să instituim un exemplu, spune Micuţul cînd se tre- 
zesc, în zori, în mijlocul pieţii de legume. 

Din toate părţile sosesc căruţe de la țară. Își proptește ţeava 
pistolului său P-38 în fruntea unui măturător de stradă, care moțăie 
sprijinit în coada măturii. 

— Ce-ai zice dacă te-aș împușca? Ţi-ar plăcea? 

— Heil Hitler Heil Hitler ţipă măturătorul. 

Sint singurele cuvinte în germană pe care le știe. A descoperit 
că merg de minune la majoritatea soldaţilor germani. 

Micuţul coboară pistolul și-l îmbrățișează, căzînd într-un tom- 
beron, de unde de-abia îl scot cîțiva oameni. 

— La Bruxelles, am pus mîna pe un grup deghizat în uniforme 
ale Armatei Salvării, îi explică Porta unui zarzavagiu. 

— Salvaţioniști! urlă Micuţul. Îmi place cînd aud de ei. Sînt dră- 
guți. Cînd e cazul, se duc la spînzurătoare fără să cricnească. 

Trenul oprește la Stoby. Partizanii au aruncat șinele în aer. 

Unităţi ale poliției croate spinzură trei civili de stilpii de telegraf. Cineva 
trebuie s-o încaseze în locul partizanilor, care au scăpat. 

În depărtare țăcăne puștile-mitralieră. 

— Iar mai lichidează un tren, spune ofițerul conductor, bătîndu-l 
pe umăr pe mecanic. Ai avut noroc, maiorule, c-ai întirziat la Salonic. 

Dintr-un vagon iese o femeie care aleargă, țipînd. Pe urmele ei, 
un soldat beat, fără veston și cu prohabul larg deschis. 

Un infanterist rezemat de un stîlp, mestecînd o bucată de pîine, 
întinde un picior, ca din întîmplare, și soldatul se dă de-a berbeleacul 
pe peron. Doi indivizi din paza gării se aruncă asupra lui ca niște lupi 
flămînzi. 

— Îi iau eu actele, maiorule, ca să-i anunțăm unitatea cînd l-om 
spinzura? întreabă ofițerul conductor. 

— O să-l spînzuraţi? face mecanicul, uimit. 

— Bineînţeles, aici sîntem în campanie. Un frumușel de Consiliu 
de Război fulger în care un ofițer și doi soldaţi vor analiza cazul. Firește, 
soldaţilor li se va spune dinainte care va fi verdictul. Am improvizat o 
spînzurătoare în dos, la grajduri, nu cine știe ce, doar un buștean pus 
pe niște bîrne. Putem spinzura zece inși dintr-odată. Călăul nostru, 
un civil, încasează cinci mărci pentru fiecare om și e foarte mulțumit. 

— Doamne! exclamă mecanicul, ștergîndu-și sudoarea de pe 
frunte. Și nu crezi că într-o zi veți avea necazuri din cauza asta? 

— De ce oare? întreabă ofițerul mirat. Curțile noastre marțiale 
sînt regulamentare și toate cazurile se înregistrează. Persoanele exe- 
cutate sînt îngropate în pămînt sfinţit. Totul e-n perfectă ordine. Noi 
nu sîntem ca ăia din SD. Cei mai răi dintre cei răi sînt trataţi aici legal 
și, aș putea spune, chiar cu căldură sufletească. 

Spre seară, trenului i se atașează cîteva vagoane de marfă pe 
care sînt montate tunuri cu tragere rapidă. 

În faţa locomotivei sînt cuplate două vagoane descoperite, pline 
cu saci de nisip, ca măsură de protecţie împotriva minelor. Prizonierii 
sînt așezați peste saci. Dacă linia e minată, ei vor fi uciși primii. 

Trenul pornește, tîrziu în noapte. Nu ia viteză pînă cînd nu intră 
în Valea Strumei. Aceasta este considerată porțiunea cea mai pericu- 
loasă a traseului. 

Prizonierii de pe vagoanele descoperite din față sînt puternic 
iluminaţi, ca un avertisment pentru partizani. Încet-încet, pasagerii 
adorm. 

Porta joacă zaruri cu un fruntaș de la Marină. Are de recuperat 
o restanţă de plată de vreo doi ani, și reușește. 

La ultima aruncătură, trenul e zguduit de fulgerul unei explo- 
zii. Scrîșnet de fiare și trosnet de lemne creează un vacarm îngrozitor. 
Tunurile sincronizate ripostează instantaneu și cascade de flăcări 
luminează povîrnișurile munților. Tremurul puternic al exploziilor 
zguduie întreaga vale a Strumei, mitralierele latră furioase, aruncînd 
dire fosforescente spre valul de figuri întunecate, care coboară pantele, 
azvirlindu-se în rîul înspumat. 

— Ne vedem în groapa comună! strigă Porta, sărind prin geamul 
spulberat, urmat de Micuţțul și de Carl. 

Un ciob de sticlă i-a retezat aproape complet capul marinaru- 
lui, precum o ghilotină. Întregul compartiment e împroșcat cu sînge. 

Porta și Micuţul se tîrăsc pînă sub vagonul pe jumătate răstur- 
nat. Carl se îndreaptă în goană către o movilă, unde zace o mitralieră 
părăsită. Încarcă rapid şi trage rafale scurte înspre partizani, care se 
află acum dincoace de rîu. 

Cîteva mortiere scuipă grenade. Pentru o clipă, atacul e respins, 
dar alte și alte valuri se năpustesc de pe rîpele și povirnișurile munţi- 
lor. Par inepuizabili. Neîntrerupt, figuri întunecate se aruncă înainte. 

Cei de la mortiere reușesc să regleze tirul și opresc atacul. Urlete 
ascuţite sfișie noaptea care ascunde masacrul pe toată lungimea căii 
ferate. 

Atacatorii se retrag la fel de brusc cum au și apărut. Gloan- 
țe-trasoare le mușcă urma. Grenade de mînă zboară prin aer, iar flacăra 
albastră a exploziilor dislocă stinci și răscolește pămîntul. Pentru o 
fracțiune de secundă, retina înregistrează imaginea unui corp uman 
suspendat în aer. Se aude un urlet prelung de moarte. 

În apropierea căii ferate, într-o cazemată veche, s-au adăpostit 
cîțiva partizani. O legătură de grenade smulge din țiţini ușa de oţel. 
Cîteva cocteiluri Molotov dispar în întuneric. Urmează o explozie 
înfundată și prin nișele de tragere răzbat flăcări. Supraviețuitorii se 
împleticesc afară, cu hainele arziînde, devenind ţinta mitralierelor. 

Porta își șterge sudoarea de pe faţă și se tirăște de sub vagon 
împreună cu Micuţul. Obrazul lui Carl a fost sfișiat de o bucată de 
șrapnel. Un sanitar îi închide rana cu două fîșii mari de leucoplast. 

— Pe toți dracii! strigă Carl. Se cheamă că sîntem în serviciu de 
escortă și, conform regulamentului, prizonierul trebuie să ajungă la 
destinaţie nevătămat. Partizanii ăștia nu par să fi citit regulamentul. 

O explozie asurzitoare sparge liniștea și flăcări albastre țișnesc 
spre înălțimi. E ca și cum întregul munte ar fi sărit în aer. Bolovani 
enormi se rostogolesc pe povirniș, ducînd cu ei, în adîncuri, partizani 
și soldaţi germani. Cu un bubuit prelung, avalanșa trece peste tren, 
smulgînd cîteva vagoane și aruncîndu-le în rîu. 

— Doamne Atotputernic! face Micuţul, gîtuit de emoție, dacă 
n-am fi avut norocul diavolului în persoană, n-am mai fi trăit pînă la 
virsta asta. 

Într-o oră, totul se termină. Partizanii dispar în noapte, în urmă 
nu rămîn decît morții. 

Locomotiva cea mare e neatinsă. Pistoanele ei pompează 
cuminţi și un șuvoi subțire de abur ţișnește dintr-o parte. 

Mecanicul și fochistul sînt morți. Cadavrul unuia dintre ei atîrnă 
în deschizătura ușii, cu capul pendulîndu-i inert. Celălalt zace întins 
pe cărbuni, cu beregata tăiată. Erau sîrbi, ucişi de către alţi sîrbi. Îl 
ajutau pe dușman. 

Personalul civil al trenului a dispărut fără urmă. Au fost luaţi 
de partizani și ca un avertisment, înainte de căderea serii, corpurile 
lor mutilate vor fi găsite pe străzile celui mai apropiat oraș. 

Cazacii lui Vlasov ajung la fața locului pe cai asudați, spintecînd 
leșurile cu săbiile lor lungi. Un Rittmeister german, în uniformă căză- 
cească, primește ordine de la comandantul trenului. 

— Es-ca-dri-i-i-lă, v-aliniaţi! Înainte! ţipă el cu o voce spartă. 

Multă vreme după ce aceștia s-au mistuit în depărtare, se mai 
poate auzi tropotul copitelor. 

În zare se înalţă o flacără și se fac auzite mitraliere furioase. 

— Acuma-i măcelăresc și pe ei, mormăie un Feldwebel de la Pio- 
nieri, continuînd să-și curețe arma. 

— Cine pe cine măcelărește? întreabă Porta, cu dispreț. 

— Cazacii pe partizani, rinjește Feldwebelul, mulțumit. 

Vîntul se joacă prin vagoanele devastate, suflind asemănător 
corzilor unei mandoline prost acordate. Cîinii pornesc să latre. Soa- 
rele, răsărit deasupra munților, își trimite razele fierbinți peste trenul 
distrus. Cadavrele de pe coastă încep să se umfle. Milioane de muște 
roiesc în sclipiri negre-albăstrui și se hrănesc din rănile larg deschise. 

— Războiul e un sezon bun pentru muște, spune Porta, gonind 
un roi de pe un braț smuls. 

Miîinii îi lipsesc trei degete. 

— Mă întreb unde-o fi restul, face Micuţul, interesat. 

— Dracu știe, spune Carl, dar trebuie c-a fost marinar. Ia uite 
cîte tatuaje! 

Porta ridică brațul și îi examinează mai atent tatuajele. 

— A fost la Bangkok. Desenul ăsta e chinezesc. Păcat că un ase- 
menea braț artistic va fi mîncat de un roi de muște de rahat iugoslave. 

Micuţul se tolănește comod pe spate, își vîră mîna sub cămașa 
sa jegoasă și scoate la iveală un pachet turtit de ţigări. Scoate nerăb- 
dător o țigară și o apucă între buzele însîngerate care au fost recent în 
contact cu un pat de pușcă. Fără o vorbă, întinde pachetul celorlalți 
doi. Ţigările sînt de tipul celor care se fumează în marina engleză. Le-a 
luat de la un partizan mort. 

— Așa întins și cu o ţigară bună, mai-mai că-ți vine să uiţi de 
războiul ăsta sîngeros, spune Carl, visător, întinzîndu-și picioarele pe 
o ușă smulsă. Aţi observat cît e de plăcut pe-aici? 

— Al naibi de plăcut, spune Porta, mulțumit, împingîndu-și 
cutia măștii de gaze sub cap, drept pernă. 

— Poate că scîrba asta de război s-a terminat cît am stat noi 
culcaţi pe-aici, visează Micuţul. Durează mult pînă să ajungă știrile 
într-un loc ca ăsta. 

— Aş avea chef de-o negresă grasă, ride Porta, obscen, suflind 
fumul pe nas. 

— Ciîte tirfe or fi pe lume, toate-s ocupate la ora asta, afirmă 
Micuţul, slobozind o bășină prelungă. 

— Tirfele ar trebui să ne fie distribuite de la popota armatei, e 
de părere Porta. 

— Vezi și pune mîna pe cît poţi de multe cît mai sîntem în călă- 
toria asta de escortă, îi spune Micuţul lui Carl. Din clipa în care-o să te 
trezești la pirnaie, prietene, fii sigur că nu mai pupi niciodată așa ceva. 

— Cum adică, niciodată? întreabă Carl, scoțind ţigara din gură. 
În zece ani o să fiu din nou liber. 

— O'să te omoare, fiule, proorocește Micuţul, ascultă ce-ţi spun. 
Pe toți ăștia cu șederi lungi îi curăță. Or să te bage într-o unitate de dez- 
amorsare a minelor și acolo o s-o duci cinci zile dacă ești foarte norocos. 

— De ce m-ar omori dacă-mi văd de treabă? 

— Oricine care face purici pe-acolo mai mult de-un an vede prea 
multe, afirmă hotărît Micuţul. Oficial, nu există închisori în Germania, 
nu uita că sîntem un stat socialist cu tentă de dreapta. 

— Ce porci, oftează Carl. 

— Acum spui adevărul! rîde Porta. Noi am descoperit asta de 
mult. 

— Cînd lucrezi în gropile comune, abia atunci trebuie să fii cu 
ochii-n patru, explică Micuţul. E posibil să te îngroape și pe tine lao- 
laltă cu morții adevăraţi. 

— Ai văzut tu așa ceva? întreabă Carl, cu îndoială. 

— N-am văzut nimic, rînjește Micuţul. Am citit despre asta în 
poveștile fraților Grimm. 

— N-o să ajung între mine și nici în gropile comune, spune Carl. 
Nu mă prezint voluntar pentru nimic, chit că mă viră la carceră zece ani. 

— Habar n-ai ce spui! ride Porta, sarcastic. O să vrei să halești 
și rahat, numai să te scoată din celula aia. 

— N-o să dureze decît jumătate din zece ani, spune Carl. Răz- 
boiul se va termina în cinci ani și o să mărșăluiesc acasă ca un erou. 

— Poate, răspunde Porta sceptic, ridicînd din umeri. 

— Cum ar trebui să arate tîrfa aia neagră de care vorbeai? 
întreabă Micuţul, revenind la lucruri mai interesante. 

— Nu prea grasă și cu plete lungi și negre, spune Carl. Nu le pot 
suferi pe muierile crețe. 

— La naiba cu părul, rinjește Porta. Nu asta cauţi la ele. A mea 
să fie grasă și cu niște mușchi la ţîţe care să-ți rupă falca dacă ţi le 
repede în mutră. 

— Eu vreau una lungă și slabă care să dea din cur, urlă Micuţul, 
vesel. Am auzit că fetișcanele negre sînt cele mai grozave din lume. 
Cînd și-or mișca o dată coapsele, ţi se face de poţi scoate dopuri cu ea, 
în vecii vecilor, amin! 

Un proiectil de semnalizare explodează departe, pe cealaltă 
coastă a muntelui, dar sunetul nu ajunge pînă la ei. 

— Iar pun ceva la cale bandiții ăia, e de părere Micuţul. Nu trag 
ei cu rachete numai ca să admire niște culori drăguțe. 

— Crezi că se vor întoarce? întreabă Carl, neliniștit. 

— Nu se lasă pînă cînd nu împrăștie trenul ăsta peste toată 
Valea Strumei, afirmă Micuţul, cu tărie. 

— Propun s-o ștergem urgent, înainte de-a începe hora, spune 
Porta. La urma urmei, nu prea avem motive de întîlnire cu indivizii ăia. 

— Ai căpiat? Asta-i dezertare, șoptește Carl, îngrozit. Nu pot face 
una ca asta. Mi-am făcut întotdeauna datoria de soldat. 

— Probabil că din cauza asta ai încasat zece ani, rînjește Micuţul. 
Te-ai născut într-un pat prea alb. Fă ca noi și-o să fie bine. 

— Fă-ţi boarfele și la drum! hotărăște Porta, ridicîndu-se ferm. 
Sint cîteva cutii cu proiectile în vagonul ăla stricat. O să arunc un ou 
într-una din ele, și-n clipa în care pornesc și bubuie facem pași. Or să 
se uite cu toții în direcţia aia și n-o să bage nimeni de seamă că exe- 
cutăm o retragere tactică. 

— Asta ne poate scurta de-un cap, oftează Carl, resemnat. 

— Sau ne poate prelungi vieţile, spune Porta, cu un rînjet scurt. 

— Băieţii deştepţi părăsesc întotdeauna corabia în prima barcă 
de salvare, filozofează Micuţul, ridicînd o grenadă de mînă de pe jos. 
Căpitanul e idiotul care pleacă ultimul. 

Carl îl privește îngrozit cum deșurubează capacul albastru al 
grenadei. 

— Ţineţi-vă chiloţii! face Micuţul, fericit. Vine furtună. 

Își leagănă braţul și grenada cade cuminte între cutiile cu 
proiectile. 

Ride, mai-mai să se-nece în clipa în care se ridică în văzduh 
rachete de semnalizare și flăcări, șuieriînd printre vagoane și cărucioare. 

— Pa şi pusi, dragilor! Cheia e sub preș, strigă Porta, luînd-o la 
sănătoasa. 

Un automat latră furibund și gloanţele răscolesc pămîntul chiar 
în spatele Micuţului, care s-a încurcat în niște sîrmă ghimpată. 

— Iob tvoiu mati! urlă el și, răsucindu-și automatul, golește tot 
încărcătorul înspre tren, în timp ce toată lumea se aruncă la adăpost. 
Eliberîndu-se din sîrma ghimpată, gonește și el pe urmele celorlalți. 

Cu răsuflarea tăiată, aterizează într-o crevasă îngustă din pămînt. 

— Ce mai duș de oţel! blesteamă el. Ticăloșii au tras în mine. 
Un neamț de-al meu. 

— Toţi germanii sînt nemernici, spune Porta, dar nu-ţi pierde 
vremea cu asemenea consideraţii. O să fie aici în câteva minute. În clipa 
de față sîntem mai în siguranță la partizani decit la ai noștri. 

— În ce rahat m-aţi băgat, afurisiţilor! spumegă Carl. Să fiu 
împușcat ca un dezertor mizerabil înainte de-a ajunge măcar la pușcărie! 

Gifiind, îşi croiesc drum prin desiș și ajung într-o vale lungă. În 
clipa în care ies de după o stîncă, le șuieră gloanţe deasupra capetelor. 
Sus, pe creasta dealului, stă comandantul trenului, amenințindu-i cu 
automatul. 

— Ne ducem după ajutoare, domnule! zbiară Porta, încurajator, 
agitîndu-și jobenul galben. 

— Înapoi, porcilor! urlă maiorul, răgușit. 

— Tot acasă-i cel mai bine, răcnește fericit Micuţul și dispare 
după un paravan de stînci din preajmă, nu înainte de a-i face un semn 
de rămas-bun comandantului. 

Mărșăluiesc toată ziua, ocolind satele și șoselele. 

Spre miezul nopții, cerul se aprinde și o explozie prelungă, răsu- 
nătoare, cutremură pămîntul. 

— Ăsta a fost trenul, spune Micuţul, privind înapoi. 

— Deci nu mai e nevoie să chemăm ajutoare, face Porta. 

— Atunci asta-i tot! ride Micuţul. 

— Ghinionul celor care-așteaptă, spune Carl, încet. 

— Întotdeauna ghinionul e de partea celor care așteaptă, răs- 
punde Porta, desfăcîndu-și braţele, dar epocile mari cer sacrificii pe 
măsură. Ce vrei, aparținem unei generații ghinioniste. 

După un scurt răgaz, pornesc mai departe și a doua zi de dimi- 
neaţă ajung în dreptul unei șosele largi. Cînd se pregătesc să intre pe 

ea, Micuţul ridică mîna și se aruncă în șanț. Un Mercedes negru cu 
trei osii trece, în plină viteză, pe lingă ei și oprește un kilometru mai 
încolo, la o fermă. Din mașină sar cinci bărbaţi în uniforme cenușii. 

Se aude o rafală scurtă de automat. Pe urmă se lasă din nou 
tăcerea. 

— Fantome ale SD-ului, șoptește Micuţul. Pe onoarea mea de 
Obergefreiter al Marii Germanii, dacă ăștia nu-s vînători de capete. 

— S-o ștergem, bîlbiie Carl, nefericit. 

— Păi asta și facem, rînjește Porta, cu nepăsare. 

— Ce-ar fi să le șutim gondola? întreabă Micuţul, plescăind, gîn- 
ditor, din limbă. 

— E mai puţin obositor să conduci decît să mergi, afirmă Porta. 

— Să nu vă-nchipuiți că mă amestec în furtul unei căruțe chiar 
de sub fundul Gestapoului, protestează vehement Carl. 

— Nu ţi-a cerut nimeni părerea, hotărăște brusc Porta! Ești un 
prizonier sub escortă. Poţi să te dai și cu curul de pămînt, pînă una-alta 
execuți ce spune escorta sau vei fi tu însuţi executat pe loc. 

— Și acum, îți ordonăm să mergi într-un Mercedes negru! 
comandă sever Micuţul. Prizonierii trebuie să asculte de ordine. 
Unde-am ajunge altminteri? 

— Sînteți amindoi niște descreieraţi, strigă Carl, bătînd furios 
cu piciorul în pămînt. Cînd o să ajungem la Germerscheim, o să înșir 
totul într-un raport. 

— Raport? ride Porta din toată inima. Va fi un roman. Și nimeni 
nu o să creadă o iotă. 

— O să-ltrimită la balamucul din Gressen, e de părere Micuţul. 

Se apropie precauțţi de imensul Mercedes mirosind de la o poștă 
a Gestapo, parcat sub un copac. 

Carl se ghemuiește pe bancheta din spate, blestemînd, cît pe 
ce să izbucnească în lacrimi, de frică. 

Purtînd o banderolă și o insignă a Poliţiei Militare, Porta ţopăie 
în virful picioarelor, înconjurind de cîteva ori mașina. 

— N-o s-o fac, șoptește Carl, încăpăţținat, înghiontindu-l pe 
Micuţul. 

— Atunci rămii aici și explică Gestapoului cine-a fugit cu 

gondola lor, rînjește Micuţul. O să fie atît de încîntați încît o să toarne 
la plumb în tine pînă o să-ţi iasă pe dincolo. Și pe urmă or să te halească 
la micul-dejun. Nu știu dacă ai aflat, dar asta fac ei cu prizonierii. 

Porta le face semn cu mîna. 

— Sînt patru canistre cu benzină de rezervă, șoptește el. Cu 
căruța asta ajungem la porţile iadului. 

— Probabil că știe și drumul, spune Carl. Să furi de la Gestapo, 
Doamne Sfinte! O să albesc de tot pînă la Germerscheim. 

— Am încurcat-o dacă n-au lăsat cheile în mașină, face Micuţul, 
vesel. Ai crede că vor să scape de ea. Mă-ntreb dacă n-au furat-o și ei, 
la rîndul lor. 

— N-o să ajungem prea departe cu numerele astea ale SS-ului, 
biiguie Carl, nenorocit. Și mai sînt și negre. Pute a Gestapo de la un 
kilometru. 

— Şi cine zice că nu sîntem de la Gestapo? întreabă Micuţul. 
Ticăloșii ăia umblă și ei în uniforme ale armatei. 

— Ar trebui s-o împingem puţin mai la vale, spune Porta, deblo- 
cînd frîna de mînă. 

Pietrișul zornăie sub cauciucurile late. 

— E a naibii de grea, mormăie Micuţul, punînd umărul la spa- 
tele mașinii. 

Porta se strecoară la volan, iar Micuţul sare cu îndemînare peste 
el și ocupă locul de lingă șofer. Cu mineca își lustruiește grijuliu plăcuța 
în formă de semilună a Poliţiei Militare. 

Carl se cațără pe bancheta din spate, ghemuindu-se cît poate 
de mult. 

— Ţine-mă, Doamne! șoptește el, pierdut. 

— Și acum trebuie să pornim, copăcel-copăcel, zice Porta, bîj- 
biind pe la bordul mașinii. 

— E o splendoare, face Micuţul, cu admiraţie, mîngîind căptu- 
șeala portierei. Ce mi-ar mai plăcea să mă plimb pe Reeperbahn cu 
dulceața asta. Nemernicul ăla de Nass o să-și piardă pardesiul de piele 
și pălăria lui cu boruri lăsate cînd m-o vedea. 

Motorul tușește scurt în clipa în care Porta răsucește cheia în 
contact. Lor li se pare ca un urlet, dar nici măcar găinile din preajmă 
nu reacționează. 

Porta apasă ceva mai tare pe acceleraţie, iar motorul geme încet 
și emană un miros puternic de petrol. 

— Dacă vin SS-iștii, îi dau drumul, șuieră Micuţul, punîndu-și 
automatul în poziţie de tragere. 

Carl își mușcă mîinile cu disperare și înalță o rugă fierbinte 
către ceruri, cu toate că nu e credincios. 

— Ce dracu se-ntîmplă? întreabă Porta, ștergîndu-și sudoarea 
de pe față. Chestiile astea de înaltă compresie pornesc de obicei numai 
cînd te uiţi la ele. 

— Poate că n-ar fi rău s-o întindem, spune Micuţul, suflîndu-și 
nasul cu degetele. Chiar dacă sîntem un fel de Poliţie Militară, o să fie 
cam complicat să le explicăm ălora din SS ce facem noi aici, în mașina 
lor. 

— Nu înţeleg, oftează Porta, dînd din cap. S-o fi înecat motorul? 
Pute ca un cîmp petrolier arăbesc. 

— Ia încearcă să demarezi brusc, sugerează Micuţul, întotdeauna 
un adept al soluţiilor dure. 

Porta apasă nebunește pe accelerator și joacă cheia în contact. 
Motorul sforăie încetișor. 

— Drace, strigă, călcînd furios pe accelerator. 

Motorul pornește cu un tunet și bubuie ca o baterie de artilerie. 

— Isuse! icnește Porta. Parc-ar fi un pachet de dinamită sub 
capota asta. 

Un SD-ist dă buzna pe poartă în clipa în care mașina se pune 
în mișcare. 

— Staţi! ţipă el. Aia-i mașina noastră. Opriţi, ticăloșilor! 

Dar nimic în lume nu-l mai poate opri pe Porta. 

Mașina cabrează și ţișnește înainte ca o ghiulea, în timp ce 
Porta se lasă cu toată greutatea pe accelerator. 

O rafală de pistol automat le trece șuierînd pe deasupra capetelor. 

— Las că v-arată mandea cum se mînuiește pocnitoarea, mîriie 
Micuţul, întorcîndu-se furios. Își ridică automatul și sloboade două 
rafale scurte spre SD-ist, care cade la pămînt. 

Mercedesul greu trece urlînd pe șosea, luînd virajele cu o sche- 
lălăitură ascuţită. Eșapamentul scoate încontinuu flăcări. 


113 


DRUM SÎNGEROS CĂTRE MOARTE 


— Maică precistă din Kazan, mormăie Porta. În armată, am avut 
de-a face cu o grămadă de vehicule ciudate, dar asta le depășește pe toate. 
Trebuie s-o schimbăm cumva, înainte de a face omletă din ouăle mele. 

Micuţul pune sirena să urle, aruncînd priviri semeţe în toate 
direcțiile. 

— Căpiaţilor, strigă Carl, înnebunit, de pe bancheta din spate. 
Într-un minut o să aveţi pe urme tot Gestapoul. 

Își fac intrarea în localitatea Brod cu o viteză mai mult decât 
respectabilă. Porta oprește în fața unui atelier de reparații, cu lungi șiruri 
de mașini hodorogite, așteptind afară să le vină rîndul. Smulge două 
tăblițe cu numere ale armatei de pe un Opel și i le întinde Micuţului. 

— Pune-le p-astea în locul numerelor jegoase ale SS-ului. Pină 
atunci, dau o raită prin zonă. 

— Asta-i falsificare, fraudă, protestează Carl. Pînă și o Curte Mar- 
țială formată din beduini surzi, muţi și chiori ne-ar spînzura pentru 
ce-am făcut pînă acum. 

— Ajunge, poruncește Micuţul. Tremuri ca o piftie, omule! 

Porta dispare în atelier, fluierînd fericit, și dă nas în nas cu un 
mecanic cu grad de Obergefreiter. 

Un cartuș de țigări dispare urgent în salopeta mecanicului. Porta 
capătă trei cutii cu vopsea și un steguleț triunghiular de comandant 
din hîrbul unui Horsch. 

— Totu-i în regulă cu ordinele de deplasare? întreabă mecanicul 
Obergefreiter, dind dovadă de un excelent simţ practic. 

— Da, spune Porta, gînditor, ai nimerit-o. Ce-ai zice dacă te invit 
să bem cîte ceva la popotă? 

— Niciodată n-am refuzat o așa ofertă, răspunde colegul său. Vezi 
biroul ăla cu multe geamuri? Cum intri pe ușă, pe stinga, o să dai de 
un dosar îndărătul unei perdele albastre. Acolo sînt păstrate ordine de 
deplasare în alb. Ia un teanc. O să ai destule să-ți ajungă pînă-n America. 

— Şi ștampilele? întreabă Porta, cu un zîmbet obraznic, în timp 
ce al treilea pahar le urmează primelor două. În ce-i privește pe pru- 
saci, un ordin neștampilat nu-i bun pentru ei nici să se șteargă la fund. 

— După ce-ai pus mîna pe ordinele de deplasare, explică tovară- 
șul său, împingînd paharul pentru a-i fi umplut a patra oară, ia-o-n sus 

pe scări spre galerie, a doua ușă pe stînga. Acolo găsești toate ștampilele 
de care ai nevoie pină la adinci bătrineţe. la una cu număr de FPO. Sînt 
în plasa aia galbenă. Modelele le găsești în plasa neagră. Ferește-te de 
Porc. Ăsta te-mpuşcă pe loc dacă dă de tine. 

— De unde știu cine-i Porcul? întreabă Porta, practic. 

— O să-l auzi cum grohăie, răspunde colegul său. 

— Hai să trăiești pînă la moarte, și să fii un hoit drăguţ, rînjește 
Porta, încurajator, și dă buzna pe scări spre galerie, după ce-a șterpelit 
un teanc întreg de ordine de deplasare. Aruncă precaut o privire prin 
birou și, văzîndu-l gol, intră nonșalant și subtilizează două ștampile. 

— Ce cauţi aici? vine o voce falsă dindărătul lui. 

Porta trage adînc aer în piept, se răsucește și pocnește din călciie. 

Un maior de la Corpul Tehnic, cu o față asemănătoare cu cea a 
unui porc, se află în fața lui. 

— Domnule, strigă Porta, permiteţi să raportez, îl caut pe șeful 
mecanic Lammert de la ateliere, să trăiţi! 

Porta văzuse numele scris pe geamul ușii de la biroul de jos. 

— Ce treabă ai cu șeful? 

— Trăiți, am un mesaj pentru el din partea unui prieten, domnule! 

— Nu are timp de pierdut cu mesaje prietenești. Lucrează pen- 
tru câștigarea războiului, grohăie Porcul, morocănos. Ce cauţi în biroul 
meu? Face un inventar fulgerător al obiectelor mutate de la locul lor. 

— Domnule, cer permisiunea să folosesc telefonul, să trăiţi! 

— Ce dracu îţi închipui că-i aici? Cabină telefonică? ţipă Porcul. 
leşi imediat afară, măi încurcă-lume, și să nu te mai prind prin sectorul 
meu, că te dau pe mîna Gestapoului. 

În spatele unui zid, vopsesc Mercedesul cel negru în culoarea 
de camuflaj a armatei. Pentru autenticitate, Porta îi mai aplică și cîteva 
lovituri cu un baros. Patina frontului de est, cum o numește el. 

— Ce păcat, era o mașină drăguță, se lamentează Micuţul. 

Trec încet cu mașina prin oraș. 

— Hai să luăm o cafea, propune Porta, arătînd spre o clădire 
pompoasă care aduce a hotel de lux. Îi lipsesc doar mesele de pe tro- 
tuar și umbrelele. 

O cotesc elegant pînă în faţa intrării. 

— Nu opri! strigă Carl. Uite santinelele. 

— Isuse! murmură Porta. Se pare că aici nu-i de noi. 

— SD-iști, mormăie Micuţul, grijuliu. Dacă ne-ntreabă cineva 
ceva, eu nu-s cu voi. 

Porta ambalează motorul și mașina ţișnește înainte, slobozind 
prin ţeava de eșapament limbi lungi de flăcări care-i determină pe 
SD-iști să sară la adăpost. 

Se strecoară pe lîngă o mulțime de patrule ale poliţiei și blo- 
caje rutiere, dar, de fiecare dată cînd polițiștii dau cu ochii de steagul 
triunghiular de comandant, fac semn mașinii să treacă mai departe, 
și astfel ies în curînd din oraș. 

În ziua următoare, își fac intrarea în localitatea Kukes, unde 
întîlnesc un „ajutante di battaglia” italian, care e bucătar-șef la o uni- 
tate de Stat Major. 

Spre surprinderea lor, află de la acesta că sînt în Albania. 

— Mergem pe drumul spre Germerscheim, via Viena, spune 
Carl, cu tristeţe. 

— Deci aveţi o mică deviere de la traseu, zimbește italianul. Dar 
acum că tot sînteţi aici, ce ziceţi de o gustărică? 

Două ordonanţe de bucătărie așază o masă pe pavaj, sub o 
umbrelă mare în culorile verde, roșu și alb ale Italiei. Felul întîi e un 
curcan într-un sos verde. 

— Asta trebuia să fie comandantul meu de divizie, spune itali- 
anul, numit Luigi Trantino. Lui i-am dat altceva. Oaspeţii lui Luigi au 
dreptul la mîncare bună. 

Stropesc curcanul cu vin de munte dintr-o stacană enormă. 

— Eu sînt soldat viteaz, afirmă Luigi, arătiînd spre baretele viu 
colorate de pe pieptul său. Asta am căpătat în Abisinia. 

— Ce, și tu ai fost pe-acolo să-i înveți pe negri ce-i aia credința 
romană? întreabă Micuţul. 

Luigi încuviințează, cu gura plină. 

— Ăia pricep repede. Dumnezeu este unul! 

— Normal, încuviințează Porta, lăsîndu-se pe spate și aruncînd 
o bucată de carne în gura-i larg-deschisă. 

— Cum sînt negrii? întreabă Micuţul, curios. Mușcă? 

— Sînt oameni de treabă, spune Luigi, gesticulind cu furculița 
prin aer. Nu put, cum zic americanii. Chestia asta cu rasa e o mare 
timpenie. 

— Pe mine mă lasă rece, strigă Porta, rînind cu pîinea prin sosul 
verde. 

— Înainte de război, aveam hotel prima categorie, izbucnește 
Luigi. Toţi ștabii veneau la mine la masă. Și Musso a halit de două ori. 
Aveam harem mare, muieri de tot felul, orice. Pe urmă, porci fasciști au 
făcut italieni pașnici să meargă la război, oftează el. Soldaţii luat hotelul. 
Făcut pe mine să port uniformă. Ce rahat! Teribilă Africa. Multe luni 
de zile fără zuppa de calamar. Acolo nu cultură. Răi ca nemții. Italianul 
moare fizic și moral dacă acolo multă vreme. 

Ordonanțţele vin cu următorul fel de mîncare. 

— Pasta con le sarde, proclamă Luigi mîndru. Asta mănîncă Mafia 
cînd mare Capo plănuiește mare lovitură. 

Porta plescăie din limbă. 

— Voi romanii știți să vă bucurați de viaţă. 

— Ne descurcăm bine, admite Luigi. 

— Spaghete aveţi? întreabă Porta. Știi de care, cu boia și brinză 
deasupra. 

— Avem, bineînţeles! 

Comanda e dată imediat la bucătărie. 

— Cînd aveam bordello, nu luam niciodată fată care nu a fost 
crescută cu spaghetti alla Carbonara, zbiară Luigi fericit. Unge totul de 
minune pe dinăuntru. 

Micuţul își toarnă o porție uriașă de spaghete din castronul așe- 
zat în mijlocul mesei. Mestecă, înghite și se opintește în ele cu stoicism. 
Pare că spaghetele nu-i vor dispărea niciodată pe gâtlei. Încet-încet, 
fața i se învinețește. 

— Trebuie să le mănînci cu brînză, spune Luigi cu un aer de 
cunoscător. 

Micuţul dă din cap a încuviințare, cu gura plină. Presară brînză 
pe niște fire kilometrice de spaghete. 

— O să moară, spune Porta, privind cu interes la fața vînătă a 
Micuţului. 

În disperare de cauză, Micuţul apucă spaghetele cu ambele 
mîini și le rupe. 

— Mamma mia, cum supravieţuiţi voi italienii unei astfel de 
porții de spaghete? geme el. 

— Trebuie înveți să mănînci, explică Luigi. Uite-așa! Răsucește 
fulgerător spaghetele pe furculiță. Fii atent, spune el, sigur de sine, și 
repetă figura de cîteva ori. 

Porta și Carl se dau bătuţi imediat, dar Micuţul, în încăpăţin- 
area lui, se încurcă în gesturi. În cele din urmă, renunţă și mănîncă 
restul cu degetele. 

— Locul ăsta o cloacă împuțţită, declară sumbru Luigi, după un 
timp în care au rîgîit cu toții în tihnă. Ofițerii, niște rahaţi. Mă bagă în 
balamuc. Tot timpul lacomi. Vinul ba prea rece, ba prea nou. Vor rață 
prăjită, friptură de căprioară, homar. Pare că nu au aflat că sîntem în plin 
război de treizeci ani, cu foame și mizerie la tot pasul. Mie mi-e scîrbă. 

— Se vede treaba că mai și beți strașnic, face deodată o voce 
dintr-o parte a mesei. 

— Ce dracu? sare Luigi ca ars, și nu-i vine să-și creadă ochilor. 

Un negru tuciuriu, cu un fes roșu pe cap, purtînd un veston 
iugoslav gri-albăstrui la două rînduri, stă în rigolă, zimbind cu toată 
gura. În piciorul stîng poartă un bocanc de vînător de munte italian, 
în dreptul o lungă cizmă de călărie germană. 

— Mîncaţi bine, repetă, arătind spre mîncărurile de pe masă. 
Daţi-mi! 

— Manierele îl fac pe om, fiul meu negru, spune Porta cu dem- 
nitate. Te afli într-o tovărășie albă. 

— Vezi-ţi de treabă, neamțule. Vrei să-ți sparg dinţii? 

— Fir-aș al dracului, urlă Micuţul indignat. Te-au învăţat colo- 
niștii să vorbești și acum te-ntorci acasă în Reich, așa-i, amice? 

— Dacă așa stă treaba, o să aibă un șoc, oftează Porta. Socialis- 
mul nu-i ceea ce se spune că ar fi... 

— De unde vii, negrule? întreabă Luigi, curios. 

— Du-te și tu dracului, Spaghetti! Eu nu te-am întrebat pe tine 
de unde-ai apărut. Dă-mi niște mîncare! 

Trage un scaun și se așază la masă fără să mai aștepte vreo invi- 
tație, împingînd la o parte farfuria lui Carl, ca să-și facă loc. 


118 


Serviciu de escortă 


— Beppo! strigă Luigi în direcţia bucătăriei. Adă un homatr. Îţi 
place sosul iute? i se adresează el negrului, cu un zîmbet șiret. 

— Pot mînca și foc, dacă vreau. 

— Doamne, asta vreau s-o văd și eu, zbiară Micuţul. Am văzut-o 
pe una de pe Reeperbabn făcînd asta, dar aia era o tirfă. 

— „Diavol roșu” extra, numărul unu! comandă Luigi cu o privire 
nerăbdătoare pe faţă. 

Porta se ridică și se îndreaptă spre bucătărie spre a-i da o mînă 
de ajutor lui Beppo. 

— Boia, comandă el, golind o cutie întreagă de praf roșu în sos. O 
lingură sau două de piper și niște sos picant. Tocmai la timp își aduce 
aminte și de ardei iute roșu. 

— Paprika e plină de vitamina C, spune Beppo, oferindu-i o cutie 
mare cu condimente. 

— O gustărică minunată, rînjește Porta, amestecînd și o canti- 
tate uriașă de praf de usturoi. 

Beppo rîde atât de tare încât e cît pe ce să scape cei cinci homari, 
în timp ce se îndreaptă, spre masă. 

— Servire leneșă! strigă negrul albanez. 

— Uite aici şi sosul special, spune Porta, dar sînt sigur că o să 
fie mult prea tare pentru tine. Numai albii îl suportă. 

— Nimic nu-i prea tare pentru mine, latră negrul, cu îngiîmfare, 
și, înșfăcînd un homar, smulge carnea de pe el, îi sparge cleștii în dinţi 
și scufundă conţinutul în sosul „Diavol roșu”. 

Porta îl urmărește cu ochi mari, ca un om care asistă la o încer- 
care de sinucidere. 

— Să chemăm pompierii? întreabă Beppo, cu ochii la victimă. 

Negrul își vîră homarul în gură și-l înghite. Faţa îi devine dintr-o 
dată cenușie, înțepenește, cască gura și grimase groaznice îi trec peste 
chip. Pentru un moment, pare că e deja mort. Dă să vorbească. Nici un 
cuvînt nu i se desprinde de pe buze. 

Politicos, Porta îi întinde niște vin. Negrul înșfacă stacana și 
și-o toarnă pe jumătate pe gât. 

Abia acum începe sosul să-și facă pe deplin efectul. Ca o rachetă, 
negrul ţișnește în aer, căutîndu-și respiraţia, aleargă în cerc, pe urmă 

în bucătărie, de unde se aruncă printr-o fereastră deschisă. Scoate un 
țipăt prelung și ascuţit și se oprește pentru o clipă la masă. 

Automat, Porta îi oferă stacana cu vin. Restul conținutului zboară 
în stomac și sosul arde de o mie de ori mai tare decit înainte. 

— Aa-a-a-a-a-ah! urlă el, ca un lup împușcat în burtă. O mînă 
i se crispează pe stomac, cealaltă pe beregată. Se trîntește pe spate 
și-și azvârle picioarele prin aer. Bocancul alpin italian îi zboară, își 
arcuiește corpul și, întins pe spate, se mișcă pe stradă ondulîndu-se 
ca un șarpe. Pe urmă e din nou în picioare. Se aruncă în rîu și bea de 
parcă ar vrea să-l sece. 

La scurt timp după aceea, iese din apă și se cațără pe o faleză, 
aproape verticală, cu agilitatea unei capre de munte. 

— E uimitor de cîte sînt în stare canibalii ăștia cînd vor, nu-i 
așa? strigă Micuţul. 

— Ce naiba ai pus în „sosul diavolului”? întreabă Luigi. 

— Ceva tranchilizante care or să facă un băiat bun din el, rîn- 
jește Porta. 

În următoarea clipă, negrul se întoarce. Arată ca un om care a 
traversat deșertul Gobi pe jos. Le întinde mîna politicos. 

— Pleci deja? întreabă Porta. 

— Mă duc înapoi în Libia. 

— De ce? vrea să știe Micuţul. 

— Mîncarea de pe aici nu-mi face bine! 

Homarii lui Beppo au depășit și cele mai mari așteptări. Porta 
îi laudă generos. 

Luigi ridică o gheară, de parcă ar fi un baston de mareșal. 

— În curînd vor închide dugheana. Cînd îmi fac bagajul, nu 
vreau să plec înapoi în Italia sărac, șoptește el confidenţial. 

— Ai dreptate, plescăie din buze Porta. Numai proștii ies din- 
tr-un război mai săraci decât au intrat. 

— Cei mai mulţi sînt idioţi, afirmă Luigi, înmuind o bucată de 
homar în maioneza de usturoi. 

— Domnul fie lăudat, zîmbește Porta, fericit, e opera Lui! 

— O să fie bine înapoi în Italia, spune Luigi. Mie nu pasă de 
război. În Italia am ce-mi trebuie. 

— Așa văd și eu lucrurile, e de acord Porta. Tot ce vor obține din 
treaba asta e că noi germanii și voi italienii vom sfirși-o cu fundurile 
tăbăcite. 

— Salută-i pe ăi din Italia din partea noastră, spune Micuţul, 
între două îmbucături de homar. Poate că n-o să fim cu mult în urma 
voastră. 

— Gesu, Gesu, ţipă Luigi, îngrozit, cât pe ce să se înece cu propriul 
homar. Madre di Christi, nu lăsa să se întîmple asta! Își face cruci, și 
ridică ochii către ceruri. Sper și mă rog ca ultimul dintre nemți să fii 
părăsit Italia înainte de a ajunge eu înapoi. 

— Ce, nu-ţi sîntem pe plac? întreabă Porta, surprins. sintem 
aliați și luptăm umăr lîngă umăr într-un război care ne-a fost impus. 

— N-am spus că italianul nu iubește pe neamțţ, intervine Luigi, 
dînd din cap. Cînd, ca acum, oameni de treabă, dar cînd mulţi la un 
loc, fac prea multă gălăgie, ocupă spaţiu. 

— Ai întrucâtva dreptate, admite Micuţul, lingînd platoul cu 
maioneză de usturoi. 

— Voi pușcaţi tot timpul, insistă Luigi, nu pricepeţi că asta peri- 
culos. Cînd puști într-un om, de obicei el pușcă înapoi. 

— Destul de adevărat, oftează Porta. 

— Ce ziceţi, luăm un coniac de cafea? întreabă Luigi, ridicîndu-se. 

— Am mâncat atît de mult, încît nu mă mai pot mișca, ride 
Porta, descheindu-se la pantaloni. Iubesc haleala. Sînt în stare să tră- 
iesc doar ca să mănînc. 

— Te-ai aranjat binișor pe-aici, îl laudă Carl pe Luigi, în timp 
ce gustă din coniac, cu un aer de cunoscător. 

— Aici e bine, admite Luigi, întinzîndu-și picioarele mai comod. 
Vreau doar libertate. Poate vine Tommy în curînd și ne bumbăcește atît 
de tare încît n-o să ne mai ardă să pușcăm înapoi. 

— Mai ai? întreabă Porta, îimpingînd spre Luigi paharul de coniac 
gol. Numai Dumnezeu știe cînd ne vom mai întîlni cu licoarea asta. 

Zimbind, Luigi îi umple paharul pînă la buză, astfel încît Porta 
e nevoit să se aplece și să soarbă. Suge lichidul ca un bivol care bea apă. 

— Chiar în clipa asta ai tăi încasează o ciomăgeală zdravănă, 
spune Micuţul, scuipînd în direcția unui desen de pe un afiș de recru- 
tare înfățișînd un SS-ist idealizat. 

— Ieri am văzut general în retragere, urmat de camion plin cu 
pradă eliberată, spune Luigi. Asta semn bun. 

— Peste tot dai de Consilii de Război fulger, spune Porta, slo- 
bozind o bășină răsunătoare. În curînd vor fi pe-aici mai mulți copoi 
decât soldaţi. Nici măcar lipsa de muniţie nu-i mai oprește. Întotdeauna 
se găsește un copac și o fringhie. Nu folosește fringhia, răsfeţi copilul, 
cum zic pedagogii. 

— Wehrmachtul Marii Germanii e pe butuci, am putea spune, 
oftează Micuţul, aruncînd peste umăr o bucată de plăcintă cu mere, 
spre marea fericire a unui cîine din spatele lui care o devorează. 

— O să-mi închei la Germerscheim socotelile cu campania asta 
faimoasă și o să mă acopăr de glorie cînd voi apărea acasă ca persoană 
persecutată politic, ride Carl mulțumit. De aici poate ieși ceva. Ticăloșii 
de ieri sînt eroii de mîine. 

— Nu te bucura prea devreme, i-o retează Porta, sec. N-o să 
dureze prea mult pînă cînd îngrămădijţii își vor reveni din șocul de a 
fi pierdut un război. 

— Se aude că toată afurisita de Armată a IX-a a șters-o la inamic, 
zice Micuţul conspirativ. 

— Armata a IX-a? Asta a fost curățată de mult! face Carl cu mirare. 

— Generalfeldmarschall von Manstein șade pe un bolovan în 
Polonia și plinge de sare cămașa de pe el, spune Porta, confidențţial. 

— Nu-i nici un von Manstein, urlă Micuţul, atoateștiutor. E năs- 
cut Lewinsky, un nume care nu-l face prea fericit pe Adolf. Puteţi spune 
ce vreți, dar e un lucru al dracului de surprinzător. 

— E haios. Veștile bune în armată nu le afli niciodată din ziar, 
filozofează Luigi. 

— Fihrerul a spus că nu mai e nevoie de genii tactice operațio- 
nale, explică Porta. De-acum vom avea comandanți gen „cap de lemn”, 
care ne vor călăuzi în bătălie cu urlete vesele, șezind alături de noi. 

— Atunci, ăsta chiar că e sfîrșitul, confirmă Micuţul, important. 
O armată de vite care stă nemișcată va fi curățată de către artileria 
vecinului nostru din două bășini. 

— Ce grămadă de minciuni împuţite ni s-au servit în ultimii 
ani, spune Cail, cu dispreţ. 

— Cu excepţia cîtorva dintre noi, în rest toţi le-au crezut, zim- 
bește Porta, superior. 

— Şi ce-i mai rău e că mulţi încă le mai cred, șoptește Luigi. 

— Căpeteniile noastre din război au scăpat hăţurile din mînă, 
decide Porta. Picioarele la spinare, băieţi! 

— Dar au avut vreodată în mînă hățurile? întreabă Luigi, sur- 
prins. Dintotdeauna am crezut că nemţii oameni ciudați. Capete pătrate. 

— Grofazl”] se va perpeli în curînd în suc propriu, spune Micu- 
țul, optimist. 

— Ne așteaptă vremuri grele, zice Porta. N-o să apucăm să facem 
stinga-mprejur, că imediat am fi numiţi dezertori. 

— La Cartierul General al Fiihrerului sînt nebuni cu toţii, e de 
părere Carl. 

— Pe cel pe care Dumnezeu vrea să-l bage în rahat, mai întâi îl 
orbește, explică Porta, cu voce patetică. 

O companie de recruți coboară, cîntind, de pe poteca șerpuită 
de munte. Cizmele și echipamentul le sînt curate și căștile, cu vultu- 
rul pe o parte, sclipesc de noi ce sînt. Porta se scarpină pe spinare cu 
baioneta și-i privește îngîndurat. 

— Cînd vezi o șleahtă de eroi germani dichisiți ca ăștia, țesălați 
din cap pînă-n picioare, mai-mai că-ţi vine să crezi că mitul despre 
eroismul german continuă să existe. 

— În trei zile, partizanii îi vor fi curăţat pe băieții ăștia, afirmă 
Luigi, sec. 

— Slavă Domnului că am intrat în horă de la început, spune 
Porta. Dacă nu, n-am mai fi fost acum în viaţă. 

— Soldaţii vechi nu mor niciodată, proclamă Carl, întinzindu-se 
atât încît scaunul de răchită pe care șade e cît pe ce să se rupă. 

Micuţul sloboade o rigîitură prelungă, în urma căreia Feldwe- 
belul companiei rămîne ca trăsnit. 

— Sinteţi în stare să salutaţi? întreabă el, nervos. 

Toţi patru salută în tăcere, dar fără a se ridica din scaunele lor 
de răchită. 


[7] (germ.) GROFAZ: poreclă dată lui Hitler, reprezentînd inițialele expresiei 
Grâsster Feldherr aller Zeite—cel mai mare conducător de oști al tuturor 
timpurilor. (n. trad.) 

Un zgomot de tunet se pornește dinspre răsărit și se apropie ca 
o furtună. O salvă de obuze se prăvălește cu un urlet peste oraș. Pămînt 
și foc se înalță către cer. Un șir lung de case dispare într-un nor de praf. 
Școala de dincolo de drum e săltată în aer și se prăbușește, bucată cu 
bucată. Acoperișul cade intact peste pereţii pulverizați. 

Feldwebelul de companie e tăiat în două și bucăţile azvirlite pe 
coasta muntelui. Compania de recruți se topește într-o mare de flăcări. 

Luigi dispare cu o iuțeală uimitoare într-o tranșee îngustă, urmat 
îndeaproape de Porta și Micuţul. Carl ridică un scaun de răchită și-l 
ține deasupra capului, în speranţa nebunească că se poate apăra de 
schijele care plouă în jur. 

Suflul exploziei unui obuz îl proiectează într-o adincitură din 
pămînt. 

Un alt obuz lovește din plin casa în care s-a stabilit bucătăria 
diviziei. Se înalță nori negri de fum și casa se surpă încet. Numai hor- 
nul și un cazan imens de aramă rămîn neatinse. 

Marea umbrelă verde-alb-roșie plutește prin aer și se așază încet 
pe tranșeea îngustă. 

— Culorile bătrînei Italii! spune Luigi, mîndru. Aduc noroc! 

O nouă salvă se prăvălește, gurile li se umple cu praf de cără- 
midă. Copacii de pe povirniș se rup precum chibriturile și zboară prin 
aer. Corpuri dezmembrate sînt azvirlite pe deasupra acoperișurilor. O 
pereche de cai e aruncată departe în sus, pe pantă. Strada devine un 
vulcan de schije de lemn și bolovani proiectaţi prin văzduh. 

— S-o ştergem de-aici! strigă Porta. Vii, Spaghetti? Ăștia de-aici 
nu mai au nevoie de arta ta culinară. 

Luigi rămîne un moment dus pe gînduri. Apoi își îndeasă pe 
cap căciula cu pene de bersaglieri, aruncînd o ultimă privire umbrelei 
colorate. 

— Si! Acuma plec acasă în Italia! 

Carl vine în goană de pe stradă, purtînd încă deasupra capului 

scaunul de răchită. 
— Cine dracu trage în halul ăsta? strigă el agitat. 
— Ia telefonul și întreabă la Informaţii sugerează Porta. 

Spre mirarea lor, găsesc Mercedesul neatins în mijlocul gră- 
mezii de ruine. 

— Diavolul are grijă de Gestapo, rînjește Porta. 

Părăsesc orașul în viteza maximă, urcînd pe o șosea îngustă de 
munte. Instinctul lui Porta îl previne să nu folosească șoseaua prin- 
cipală, pavată. 

— Unde mergem? întreabă Luigi, aranjindu-și penele. 

— Într-un loc îndepărtat, murmură Micuţul, misterios. 

— Sfinte Sisoe, războaiele astea moderne sînt groaznice! face 
Porta. 

— Crezi că erau mai distractive în vremurile de demult? întreabă 
Carl. 

— Erau foarte diferite, răspunde Porta. Un șmecher pe nume 
Marius i-a bătut pe Verceleni pe cîmpiile Provenţei cu ajutorul cîinilor 
de războil8l. 

— Asta-i o minciună sfruntată, zbiară Micuţul, dar probabil, 
c-ar fi mai distractiv. Auzi, cîini de război! Cu ăștia le-am veni de hac 
ticăloșilor de dincolo. 

Un maior de la Vînători îi oprește și le ordonă să-lia și pe el. 

Micuţul se așază pe bancheta din spate, între Carl și Luigi. 

Intră în Kralfero în fruntea unui batalion de vinători. 

Maiorul cercetează Mercedesul cu un ochi bănuitor. 

— Ce căutaţi aici? întreabă el, suspicios. 

Porta îi întinde, în tăcere, documentele falsificate. 

— Oho-ho! face maiorul, răsfoind gînditor ordinele de deplasare 
și foile de drum. Nu v-aţi abătut niţel de la ruta spre Viena? 

— Cu tot respectul, domnule, partizanii nu ne-au permis să 
urmăm ruta directă, zîmbește Porta, genial. 

— Ce caută italianul ăla alături de armata germană? mormăie 
maiorul, sceptic, și-i cere lui Luigi actele. 

Luigi se caută disperat prin buzunare. 

Maiorul le face semn unor polițiști militari, dar înainte ca aceș- 
tia să ajungă la mașină sînt seceraţi de o rafală de mitralieră. În stradă 


[8] Aluzie la generalul roman Caius Marius, care în anul 101 î.Hr. a zdrobit 
armatele cimbrilor la Vercellae (azi Vercelli). Fondator al armatelor 
profesioniste romane, pe lingă o serie de alte inovaţii organizatorice și 
tactice, a folosit în lupta corp la corp și cîini de război, obicei practicat de 
altfel și de către triburile celtice, galice, iberice, germanice și chiar de către 
greci. (n. trad.) 

plouă cu grenade de mînă. De pe acoperișuri se pornește focul asupra 
batalionului de vinători. Soldați răniți se tîrăsc gemînd la adăpost. Coc- 
teiluri Molotov explodează cu un șuier sec. Lichidul arzînd împroșcă 
oameni și materiale. 

— Partizani! icnește maiorul, sărind în lături de lingă mașină. 

Porta salută și zimbește idiot. 

— Da, domnule, se pare că ne curăţă. 

O rafală de pușcă-mitralieră mătură strada și gloanţele scutură 
trupurile celor morți deja. 

Porta pune mașina la adăpostul unui zid, de unde pot observa 
drama în oarecare siguranță. 

O mașină blindată, dotată cu un tun automat, își face apariția 
de după colţ, ciuruind pereţi și acoperișuri. Grenade zboară prin feres- 
tre, în case. Un cearceaf lung și alb se desfășoară în cădere de la una 
dintre ferestre. Soldaţii iau cu asalt ușile din stradă. În curînd zboară 
pe geamuri corpuri de bărbaţi și femei, care lovesc caldarimul cu un 
sunet înfundat. 

Două tancuri Puma apar huruind și puștile lor mitralieră trimit 
limbi de flăcări prin ferestre. 

Deodată, maiorul e din nou lingă ei. 

— Sînteţi arestaţi! urlă, ţintindu-l cu pistolul pe Luigi, dar se 
prăbușește înainte, horcăind. 

Micuţul se rostogolește într-o parte spre a evita corpul în cădere. 

Automatul lui Carl latră. O siluetă cade de pe acoperiș, după 
care cade, zornăind un pistol-mitralieră. 

O oră mai tîrziu totul s-a terminat. Prizonierii sînt îndesaţi 
într-o biserică și în jurul lor roiesc soldați turbați. 

— Căţeaua asta l-a omorît pe bătrînul Herbert dintr-a 4-a! zbiară 
un Wachtmeister gras de la Artilerie. 

Îi repede femeii un pumn în figură, spărgîndu-i buzele, şi apoi 
o lovește cu cizmele între picioare. 

— Tîrfă! urlă și alții. Termină cu ea! 
Un locotenent își croiește drum prin mulțime. 
— Atenţiune! strigă el, cu vocea înecată de furie. 

Pînă ce nu trage un foc de pistol în aer, soldaţii nu-l bagă în 

seamă. 

— Prizonierii trebuie trataţi corect, ordonă el. Noi nu sîntem 
niște bandiți, cum sînt dușmanii noștri. Vom constitui un tribunal 
de urgență și vor fi împușcați cu toții, dar mai întîi trebuie judecaţi. 

— Staţi numai, blestemaţilor! O să vă scoatem mațele prin gâtle- 
juri, îi ameninţă un Oberjaeger pe cei trei prizonieri, care stau cu fața 
la perete și cu mîinile împreunate la ceafă. 

— De ce să mai pierdem timpul cu judecata, întreabă un Gefre- 
iter, dintr-un batalion de pionieri. Arată spre o tînără femeie care stă 
într-un colț. Cățeaua asta îmi aparține. Pe toți dracii, o să cînte înainte 
de-a crăpa! 

— Aţi auzit ce-a ordonat locotenentul, îi previne un Wachtmeister 
de cavalerie pe cîțiva soldaţi, care încep să facă mai mult decît doar să, 
amenințe. Noi sîntem Herrenvolk, dar nu sîntem brute. 

— Cînd o veni Ivan Untermensch, așa ca noi, ticăloșii ăștia vor 
pricepe care-i diferenţa, strigă malițios un Feldwebel. 

Un soldat înalt și slab îl pocnește pe un tînăr cu ţeava 
automatului. 

— Porcul ăsta ne-a distrus căruța-bucătărie. El e nemernicul 
căruia trebuie să-i mulțumim că nu vom mînca nimic astăzi la cină. 

— Sparge-i faţa, sugerează un infanterist bătrîn, cu un cîrnat 
sub braț. 

Un ofițer magistrat s-a instalat îndărătul altarului, care, cu aju- 
torul unui steag, a fost transformat într-un pupitru al judecătorului. 
Ochelarii săi fără rame reflectă lumina asupra celor două șiruri de 
prizonieri aliniați înaintea sa. Își drege glasul, scoate la iveală o listă 
lungă și, cu o voce pițigăiată, începe să le recite numele. După fiecare 
nume, ridică privirea și spune solemn: 

— În numele Fiihrerului şi al poporului german, te condamn la 
moarte prin împușcare! 

Repetă această formulă de șaizeci și șapte de ori. 

Condamnații sînt duși afară din oraș într-o carieră de piatră, la 
o milă depărtare de Samaila, iar pionierii le înmînează cîte o cazma. 
Trebuie să sape cu toţii o groapă comună. Asta-i cel mai practic mod 
de-a rezolva lucrurile. 

După ce-au terminat, șterg cazmalele înainte de a le înapoia 
străjerilor lor. Sînt țărani săraci și cunosc valoarea unei cazmale. 

Un locotenent foarte tînăr comandă plutonul de execuţie. Tran- 
spiră și se bilbiie agitat. 

Prizonierii sînt aliniaţi de-a lungul marginii gropii, în așa fel 
încât să se prăbușească pe spate direct în ea. 

— Haide, haide! strigă locotenentul. Următorul, următorul, să 
vedem ceva mai multă mișcare pe-aici! 

Tînărul care a distrus căruța-bucătărie e atît de speriat încât 
cade în groapă, și ceilalți prizonieri sînt nevoiţi să-l ajute să iasă. 

Cîţiva dintre ei cîntă Internaționala și strigă „Naziști ucigași!” 

Colonelul, care a venit să asiste la execuţie, își exprimă admi- 
rația față de comportamentul prizonierilor. 

— Excelent, excelent! spune el. Au ceva de învăţat trădătorii 
germani de la oamenii ăștia. E o plăcere să-i vezi! 

— Fără îndoială că Domnul va ţine cont de asta, face adjutantul, 
cu un nod în gât. 

— Li se cuvine, spune colonelul, un om foarte pios. 

După ce a fost executat și ultimul condamnat, se aruncă pămînt 
deasupra lor și pionierii îl bătătoresc. 

Porta o cotește cu Mercedesul pe o stradă lăturalnică, acoperită 
cu pietriș. Un pod de pe șoseaua principală a fost aruncat în aer. 

Deodată are loc o explozie răsunătoare și șoseaua se despică. 
O perdea de flăcări se înalță spre cer, în timp ce Mercedesul e săltat în 
aer și cei patru oameni aruncați din el. 

— Şi-acum ce facem? piuie Luigi nefericit, la adăpostul unei 
căpiţe de fin, privind Mercedesul distrus. 

Singurul obiect rămas neatins e stegulețul de comandant pe 
care Porta îl viră la centură. Poate că, mai tirziu, va fi de folos. 

— Şi-acum? întreabă Carl, îngrijorat. O să ajung vreodată la Ger- 
merscheim, să încep să-mi execut cei zece ani? 

— Fiecare zi pe care-o petreci cu noi e o zi mai puţin din con- 
damnarea ta, îl liniștește Micuţul. 

— De ce nu am rămas eu la ai mei? se tînguie Luigi, cu glasul îne- 
cat de lacrimi. Aș fi primit bucătărie nouă de divizie. Niciodată armata 
italiană face război fără bucătărie pentru „spaghetti Carbonara”. 

În timp ce pășesc abătuţi pe şosea, începe să plouă. De pe culmile 

munţilor coboară frigul. Jos, în vale, șerpuiește Dunărea, cenușie și 
tristă, iar în depărtare latră puști-mitralieră. 

Cînd se înserează, se adăpostesc într-ovilă rece și neospitalieră 
de la marginea unui sat, dar nici nu apucă să ațipească că sînt treziţi 
de un grup de infanteriști care caută, la rîndul lor, adăpost. 

Un locotenent se răstește la ei și le ordonă să-și prezinte actele. 
Acestea arseseră însă o dată cu Mercedesul. 

— Miine veţi fi dați pe mîna Poliţiei Militare, latră el, brusc. 
— Noi sîntem Poliţia Militară, spune mindru Micuţul, scoțin- 
du-și la iveală plăcuța. 

În aceeași clipă, afară încep să răpăie pistoale-mitralieră și gre- 
nade de mînă sfișie șoseaua. Voci aspre strigă ordine în sîrbește. 

— Mișcaţi! ţipă locotenentul. Partizanii! 
— S-o ștergem de-aici, șoptește Porta și se strecoară precaut 
prin ușa din dos urmat îndeaproape de ceilalți trei. 

În timp ce pleacă, un grup de partizani pătrunde în vilă. Siluete 
sălbatice apar de pe străzile lăturalnice, cocteiluri Molotov pătrund 
prin ferestrele caselor. 

— Hai mai departe, rinjește Porta, săltindu-se într-un camion 
al unui convoi care se îndreaptă spre Belgrad. 

Cu puţin înainte de a pătrunde în Belgrad, convoiul e supus 
unui atac aerian. Camionul cu care au călătorit e azvirlit în mijlocul 
unui cîmp. Porta e lovit în umăr de cîteva șrapnele. Piciorul Micuţului 
e zdrobit sub o ladă cu muniţie. Brațul lui Carl e rupt. 

Se tirăsc optimiști pînă la Belgrad și se prezintă la un spital de 
campanie. Micuţul folosește o pușcă drept cîrjă. Luigi speră că va găsi 
un tren din Belgrad cu direcția Italia. 

— Mai bine erai și tu rănit, spune Porta, fixindu-l pe Luigi cu 
privirea și mingîindu-și automatul. Ţi-ai fi făcut rost de acte noi. 

În Ubi, nimeresc din nou în mijlocul focului. O grenadă explo- 
dează în fața lui Luigi, smulgîndu-i jumătate din față și un braţ. Zace 
gemînd și, înainte ca ceilalți să apuce să-i acorde primul-ajutor, e mort 
din cauza sîngelui pierdut. 

Îl îngroapă în grădina din faţa casei unui lucrător de la Căile 
Ferate, și-i agaţă casca cu pene de bersaglieri de crucea de mesteacăn 
înfiptă pe mormânt. 

— Opt zile sînt de ajuns, spune cu acreală un ofițer medic din 
Lazaretul de Rezervă 109 din Belgrad. 

Un tunar de la Antiaeriană le spune, cu un aer vesel, că pacien- 
tul care ocupase mai devreme patul lui Porta murise cu o oră în urmă. 

— Asta-i baftă, izbucnește Porta, mulțumit. Nu, mor prea des 
doi inși unul după altul în același pat. 

— Mi-au trecut o dungă roșie prin acte, spune încet un infante- 
rist, din colțul în care șade privind o muscă de pe abajurul lămpii cum își 
aranjează aripile. Credeţi că mă vor împușca după ce mă înzdrăvenesc? 

— Bineînţeles că te vor împușca, spune Gefreiterul de la Artilerie, 
care se află în spital de multă vreme. Tu, frățioare, ești de sus pînă jos 
o rană provocată prin automutilare. Cei mai mulţi indivizi de pe-aici 
sînt bătuţi în cap, spune, întorcîndu-se către Porta. Dacă inamicul ar 
infiltra un spion pe-aici, ăla s-ar duce înapoi și-ar raporta că întreaga 
armată germană e formată numai din maniaci. Avem și un tip din Cor- 
pul de mecanici constructori. Trebuia să construiască un horn pentru 
bucătăria Corpului de Aprovizionare. În mod ciudat, s-a trezit cu hornul 
gata construit și cu el însuși în interiorul hornului, fără a fi în stare să 
mai iasă. Asta s-a întîmplat într-o aripă mai puţin folosită a clădirii 
și, în consecință, a fost dat ca dezertor. Dacă nu trecea un brutar prin 
încăperea în care acesta zăcea în interiorul hornului, nu l-ar fi găsit 
nimeni niciodată. L-au scos pe diliu de acolo cu ajutorul cîtorva ciocane 
pneumatice. Stătuse în horn doișpe zile și cînd l-au scos delira. Acum 
vor să-l facă să mărturisească cum c-ar fi fost o tentativă de dezertare. 
El zice că nu și-a dat seama ce face și că mortarul s-a uscat înainte ca 
el să realizeze unde se află. Nu putea să iasă pe sus, pentru că hornul 
se îngusta pe măsură ce se înălța. Acum așteaptă o comisie de la Berlin. 
Au fotografiat hornul și i-au făcut schițe. Au încercat să se și caţere în 
sus pe el, pe dinăuntru, ca să se convingă că într-adevăr tipul n-avea 
cum să iasă pe-acolo. Dar tot mai vor să demonstreze c-ar fi fost o ten- 
tativă de dezertare din partea acestuia. 

— Dacă nu putea ieși din horn, spune Porta cu seriozitate, ar fi 
fost cam complicat să dezerteze. 

— Asta-i și părerea noastră, rîde artileristul, dar ăia cu epoleţii 
roșii sînt de altă părere. Unul din Poliția Militară îl vizitează în fiecare 

zi și șade lingă patul său, urlînd: „Mărturisește, omule, sau o păţești. 
Ai încercat să dezertezi!” 

— Au și ei nevoie de un amărît în care să poată trage cu pușca, 
spune Micuţul, sumbru. Un război fără execuţii nu-i un război în regulă. 

— Sînt o grămadă de grav-răniți pe-aici. Eu însumi mi-am pier- 
dut ambele picioare și jumătate din stomac. 

— Atunci n-o să-ți mai halești întreaga rație de mîncare, așa-i? 
spune Porta, cu un aer practic. Trebuie să te gindești și la genul ăsta 
de probleme pe timp de război. Cum s-a întîmplat? 

— Adormisem, într-o livadă. 

— Nu sună periculos. 

— Dar este atunci cînd o mitralieră autopropulsată trece peste 
tine, spune artileristul, cu tristeţe în glas. 

— Nu vei fi acuzat de automutilare? întreabă Carl. 

— Nu, totul s-a spart în capul comandantului bateriei. Livada 
era în afara perimetrului cîmpului de instrucție. Se afla sub comanda 
Diviziei, și eu o păzeam. Dormeam în timpul pauzei de masă. Coman- 
dantul bateriei se tîrăște acum pe frontul de răsărit, culegînd mine. 
Şoferul a încasat-o și el pentru conducere neglijentă. În beci la Torgau. 

— În Pavilionul B se află doi inși, unul a orbit şi celălalt a amuţit, 
spune artileristul. Se pregătește o rezervă și pentru surzi. În clipa de 
față nu-i decît unul surd, și pe ăsta îl împușcă săptămîna viitoare. Refuz 
de executare a ordinului. Uitase să-și vire dopurile în urechi. Era de 
la artileria de pe căile ferate. Au ţinut Consiliul de Război lingă patul 
său și au fost nevoiţi să-i comunice sentința în scris, pentru că nu era 
în stare s-o audă, De atunci plinge întruna și încearcă să se prezinte 
voluntar pentru orice, dar cine are nevoie de un soldat căruia să i se 
scrie toate ordinele? 

— Nu, nu prea-i timp pentru așa ceva, consimte Porta, ginditor. 

— În Pavilionul A îi avem pe simulanţi. Pe-acolo, viaţa e mai 
dinamică. În fiecare dimineaţă, toarnă în ei o doză de purgative și una 
de vomitive, indiferent de boala pe care o acuză. Același regim și îna- 
inte de culcare. Un banal caz de tifos a murit alaltăieri din cauza asta. 
E unul acolo care face pe nebunul deja de un an întreg. Îndată ce se 
apropie cineva de el, mîrîie ca un cîine și sare să-l muște de picioare. 

Dar cel mai interesant caz dintre toate e al puștiului din patul de lingă 
noi. Și-a rupt gâtul încercînd să le arate camarazilor cum se dansează 
prisiadska!?.. S-a încins prea tare dansînd și, cînd a venit clipa saltului 
celui mare în aer, a calculat greșit distanţa, sărind pe geam. În cădere, 
a rupt un catarg pentru steaguri, s-a dat peste cap, și ar fi aterizat în 
picioare dacă nu ar fi fost dat din nou peste cap de către un panou cu o 
lozincă pentru regiment. Așa stînd lucrurile, a căzut în gămălie și și-a 
frint gîtul. Dar unde mai pui că-l și costă. 1 s-a spus că accidentul nu 
s-a produs în timpul serviciului, ca urmare trebuie să plătească toate 
pagubele, plus tratamentul medical. 

— Asta îl va învăța minte să evite afurisitele alea de dansuri 
rusești, filozofează Porta. Mie-mi plac jocurile mai liniștite. Cînd te 
arunci într-un vals, cel puţin ai o parteneră de care să te agăți. 

— Ar fi nevoie să punem mina pe preot și să ne mai spălăm 
conștiințele de păcate, spune un dragon. 

— Şi-o s-o luăm imaculaţi de la început. Ai dreptate! consimte 
Porta. 

Ușa se dă în lături, izbindu-se de perete, și un soldat mic de 
statură, în uniformă finlandeză, pătrunde gălăgios în salon. Poartă pe 
umăr o uniformă nou-nouță de căpitan. Pocnește din călciie și salută. 

— Caporal de vinători lussi Lamio din Taijala, nimerit aici din 
greșeală! 

Își atârnă uniforma de lampă, se cațără pe masă, își taie cîteva 
felii dintr-un codru mare de pîine și trîntește o bucată groasă de cîr- 
nat între ele. 

— Care dintre voi a fost la Naesset? întreabă el, cu gura plină. 

— Dezbracă-te și vîră-te în pat, ordonă o soră, intrînd în salon. 
Jos de pe masă și ia uniforma de pe lampă! 

— Voi, căţelelor germane, sînteţi bune să dați ordine, strigă Iussi, 
dar ai grijă. Eu sînt caporalul Lamio din Batalionul 3 Sissi și la Kariliuto 
mi se spunea „scursoarea lui Dumnezevw”. În Karelia nu suportăm să 
ne spună nici o cățea germană cînd să mergem la culcare. Dacă vrem 
să stăm pe masă, atunci stăm pe masă, pe Dumnezeul meu! Urăsc 


[9] PRISIADSKA: dans rusesc care se execută așezat pe vine și sărind, 
aruncând înainte cînd piciorul stîng, cînd cel drept. Foarte asemănător cu 
cazaciocul. (n. trad.) 

muierile care încearcă să dea ordine. Locul femeilor e la bucătărie sau 
să ne facă să ne simțim bine la saună. 
Sora dă din cap și pleacă de îndată ce a făcut patul. 

— La Naesset, am aranjat un batalion de fuste din Leningrad, 
pe cinstea mea! Erau adevărate fiice ale lui Satan, nu ca golitoarea asta 
de ţucale care își închipuie că poate porunci unui caporal finlandez. 
Dacă vreau să stau pe masă, atunci stau pe masă. 

— Femei-soldat? întreabă artileristul, cu mirare. 

— În Rusia nu-i nevoie să ţi se bălăbăne un mădular între 
picioare ca să duci în tranșee o viață împuţită de infanterist. Ticăloa- 
sele alea comuniste ne-au aruncat gloanţele lor de mitralieră atîtea 
cîte au avut. Și pe urmă au sărit la bătaie cu paturile armelor. Aveam 
două companii de trupe de vinători din Batalionul Sissi, și eram pe 
urmele lor încă de la Suomisalmi. A fost un drum greu. Deseori eram 
în teritoriul inamic. Ne deplasam atît de repede încît era greu să duci o 
viață normală. Rușii ăștia parcă simt în fiecare clipă respirația noastră, 
a finlandezilor, în ceafă. Comandantul nostru de companie, fiul unor 
păgîni din Lahti, care n-avea în cap decît moarte și femei, hotărise ca 
unele dintre femeile astea de la Leningrad să fie ale lui. Oamenii care 
citesc și altceva decît numai Biblia, și care știu despre ce e vorba, spun 
că e minunat să te tăvălești prin fin cu una dintre cățelele astea ideolo- 
gice. Poate că n-ar fi stricat să citim cîteva cărți din bibliotecile pe care 
le-am ars pe drum. Cred că n-am mai fi fost atît de veseli. De două ori 
am fost cît pe-aici să punem mîna pe ele. Phiii, ale dracului mai erau! 
Poţi adulmeca în aer febra asta comunistă și fanatică. Le promiteam 
de toate, doar să ridice mîinile și să se predea. Căpitanul nostru avea 
un aparat care îi amplifica vocea și mai știa vorbi și rusește, așa că 
înțelegeau ce le spuneam: Veruski roi! Dar n-au vrut să arunce armele. 
Nu știu de cîte ori le-a strigat: Stoi! prin aparatul său. Nici un om creat 
de Dumnezeu nu le poate determina pe ticăloasele astea comuniste 
să arunce armele și să sfirșească lupta. 

Iussi trimite un jet lung de scuipat pe geam și mai ia o bucată 
de cîrnat. În același timp, mestecă și tutun. 

— E bun la gust? vrea să știe Call. 

— Dacă n-ar fi, n-aș face-o, nu? răspunse, nepăsător, micuțul 
finlandez, mușcînd din pîine. În cele din urmă, le-am tot urmărit pe 

muieri pînă la mare, de unde nu puteau ajunge înapoi acasă decît înot, 
continuă el, dar politica lor nu le-a făcut chiar atît de năroade. Acuma, 
cei mai mulţi dintre noi sîntem creștini și simțim că e păcat să împuști 
femei, chiar dacă sînt și niște cățele de soldățoaice comuniste. 

La început, le-am luat cu binișorul, dar, în curînd, a trebuit să ne 
răzgiîndim. Ele cîntau cîntece păgîne și se dădeau la noi cu cazmale de 
infanterie, așa că am fost nevoiţi să le înțepăm, pe ici, pe colo, cu gloanţe. 
Suomile!!0l noastre erau încinse la roșu. Dar trebuia să continuăm pînă 
cînd fiecare dintre ele era moartă ca un hering în piaţa din Wiborg. Pe 
urmă am eliberat ce mai era pe-acolo, și am luat cu noi multe lucruri 
folositoare. Căpitanul, fiul ăla de diavol, le-a luat tot părul. Din el și-a 
făcut perii fine pe care să și le-atirne pe pereţii din casă, pentru a-și 
aminti de soldații ăștia cu fustă din Leningrad. 

Sora revine împreună cu doi Feldwebeli din Corpul Medical, care 
caută gilceavă, dar, înainte ca aceștia să scoată vreo vorbă, lussi coboară 
de pe masă, își îndeasă bereta lui finlandeză de schi pe cap, salută și 
izbucnește într-un cîntec răcnit: 


Războiul ne călăuzea pașii 

Prin grindină, zăpadă și mocirlă, 
Plecam unde șuieră gloanțele, 
Departe de patrie, prieteni și blîndețe. 
Viaţa de-aici din tranșee 

Nu-i doar distracție și bere, 

Și poate că-n cele din urmă 

Vom muri pentru ceea ce apărăm. 


— Nu mai spune nimic, se întoarce el către soră. Mă voi da jos 
de pe masă, îmi voi lua uniforma de pe lampă și mă voi băga în pat. 
Asta o fac pentru că vreau eu, nu pentru că mă obligi tu. 

Fără să-i învrednicească pe cei doi Feldwebeli și pe soră cu vreo 
privire, atirnă uniforma de căpitan finlandez pe cuierul din spatele 
patului, o perie grijuliu, cu o mică perie de haine, lustruiește leul Fin- 
landei de pe revere și îl salută. Apoi se dezbracă tăcut și-și îimpachetează 
uniforma, după obiceiul din armata finlandeză. 


[10] SUOMI: denumire dată în jargon pistoalelor-mitralieră finlandeze. 
(n. trad.) 


134 


Serviciu de escortă 


— Ce uniformă ai acolo? întreabă Porta, curios. 

— Doar vezi că e uniforma unui căpitan finlandez de Jăgers!!!! 

— Pentru ce naiba o cari după tine? Doar nu ești căpitan! inter- 
vine Micuţul. 

— Doamne, da proști mai sînt nemţii. Nu pricep cum de-aţi 
avut îndrăzneala să intrați într-un război. Nici măcar nu știți că găina 
e mai mare decît puiul. Cine a zis că aș fi căpitan de vinători? Dacă a 
spus-o cineva, acela e un mincinos. Sînt caporal în Batalionul Sissi și 
uniforma am șterpelit-o de la croitorul din Kuusamo. Trebuia s-o poarte 
căpitanul Rissanen la o petrecere distinsă, dar, slavă Domnului, n-am 
plătit încă nici o marcă pentru ea. Fără îndoială că distinsul căpitan 
mai șade și acum în izmene și mă așteaptă. N-avea decît un veston de 
campanie în care-l hărțuise pe inamic luni de zile, astfel încît acum 
se tocise și se pătase niţel. Nimeni nu se poate prezenta la o petrecere 
cu femei drăguţe și ofițeri eleganţi într-o vestă veche de vară de com- 
batant finlandez, chiar dacă are stele pe guler. Mai devreme sau mai 
tirziu, tot o să-i duc uniforma asta. Cred că trebuie să-l sun înainte de 
a mă întoarce. Trebuie să vă mărturisesc că domnul căpitan Rissanen 
poate deveni foarte agitat la cap. O vreme, a fost la azilul Lapintahti, de 
lîngă Helsinki, pentru că, în timpul unei crize, a împușcat un pădurar, 
dar cînd a venit războiul ăsta a fost lipsă de ofițeri, așa că l-au declarat 
vindecat. Colonelul are ordin să nu-l enerveze. Cînd nu e furios, e un 
om foarte cumsecade. Dacă n-aţi fi fost voi, nemți tîmpiţi, căpitanul 
Rissanen și-ar fi primit de mult uniforma și ar fi putut merge la multe 
baluri și petreceri distinse. 

— Nu vorbiţi prostii, ride artileristul. Cum puteam fi noi, germa- 
nii, răspunzători pentru faptul că nu și-a primit uniforma căpitanul tău? 

— Dacă ai fi întîlnit vreodată Regimentul SS Alpin Nord, n-ai 
mai întreba ca un timpit, răspunde Iussi, desfăcîndu-și brațele într-un 
gest neputincios. Mi-au ordonat să merg cu ei, au făcut gălăgie mare 
și au spus o grămadă de prostii în nemţțește. După cum auziţi, sînt în 
stare să vorbesc bine germana, dar țăranii ăia nu puteau să mă înțeleagă. 
La Oulu, m-am trezit, dintr-o dată, prin nu știu ce întîmplare ciudată, 
la bordul unui mare vapor cu aburi care purta numele de SS Niedeross 
și am călătorit pe vaporul ăsta printr-o grămadă de locuri, pe care nu 

[11] (germ.) JĂGERS: vinători de munte. (n. trad.) 

le-aș fi văzut niciodată dacă oamenii ăștia cu capete de mort nu m-ar 
fi luat cu ei. M-au trimis apoi de la regiment la regiment. N-ar fi exclus 
să-mi fi vrut binele și să mă scape de monotonia războiului ăstuia. Am 
fost la Ssennosero, Kliimasware, Rovaniemi și Karunki, ca pe urmă, 
într-una din zile, să mă trimită împreună cu Divizia 169 turingiană 
de Infanterie la Hammerfest. De acolo am mers mai departe cu vapo- 
rul, un țucal scîrbos de vapor, și aveam impresia că fiecare e oarecum 
speriat. Ne deplasam de parcă Satan, în persoană, era la curul nostru, 
stringînd șurubul. În clipele alea, acostam, apoi o luam repede din 
loc. Am fost prin multe, multe locuri din Norvegia. Nu cunosc numele 
tuturor orașelor. Nu erau niște denumiri sonore, astfel încît n-aveam 
nici un motiv să le ţin minte. 

Într-o dimineaţă, ajungem într-o altă ţară, în Suedia. Toate 
vagoanele au fost sigilate și suedezii ăia se învîrteau pe-acolo înar- 
maţi, încercînd să pară înfricoșători. Dar erau ridicoli. Dacă i-ar fi văzut 
dușmanul, putea pleca acasă mulțumit. La Engelholm, au dispărut 
douăștrei de oameni. Nemţii spuneau că pe acolo mereu dispăreau 
oameni, oricît de severă ar fi fost paza. Era ca și cum i-ar fi înghițit cineva 
sau ceva. Călătoria a fost neobișnuită. Cu toții cîntau și erau fericiţi, 
pînă cînd au ajuns la Engelholm. Dar, îndată ce-au plecat de acolo, nu 
vedeai decît chipuri posomorîte și dezamăgite. La Trelleborg, m-am 
dus să mă plimb, lucru pe care n-ar trebui să-l faci dacă nu ești suedez. 
Totul e șui și cu curu-n sus în țara aia! Aștepţi cuminte să traversezi 
strada, uitîndu-te la stînga, așa cum ai fost învăţat, și apare, deodată, 
un camion care mai-mai că-ți zboară nasul. Intri în panică și începi 
să alergi, uitîndu-te mereu în dreapta, dar diavolii ăștia dau peste tine 
de unde te aștepți mai puţin. Cînd ajungi în mijlocul șoselei și te uiţi 
la dreapta, cum fac toți oamenii cu bun-simţ, se năpustesc asupra ta 
din stînga și te vinează ca pe-un șoarece. M-am înfuriat atît de tare 
încît mi-am scos baioneta și am început să urlu străvechiul strigăt de 
luptă al armatei finlandeze: Hug ind, nordens drengell!?l 

Și închipuiţi-vă că suedezii s-au pus în mișcare. Vecinii noștri 
ruși n-ar fi putut-o face mai iute. Un polițai, cu o sabie la șold, a încer- 
cat să-mi stea în cale. 


[12] (fin.) Loviţi tare, băieţi ai Nordului! (n. trad.) 

— Bagă-te pe unde-ai venit. În orificiul mă-tii, am strigat eu. 
Cale deschisă pentru fiii liberi ai Finlandei! 

Au venit mai mulți și-au încercat să mă aresteze, dar n-au reu- 
șit. Nici un suedez cu picioarele lui ca niște scobitori nu e în stare săi 
se opună unui caporal finlandez din Jăgers, care a trimis mai bine de 
o sută de vecini de-ai noștri lipsiți de Dumnezeu în braţele lui Satan. 
Apoi au apărut polițiștii militari nemți, cu căștile lor de fier victori- 
oase și cu toată artileria personală pe care-o puteau căra, agățată de 
ei. Îmi zbierau în față tot felul de cuvinte păgîne. Suna ca o petrecere 
rusească. Ne-am distrat cam vreo jumătate de oră. Singele curgea gârlă 
și uniformele erau în zdrenţe. A fost o zi minunată. 

„Slavă Domnului”, gîndeam eu, cînd am ajuns din nou la bordul 
vaporului. „Acum ne îndreptăm din nou către Finlanda, cu uniforma 
cea nouă a căpitanului Rissanen.” Dar am fost din nou dezamăgit. Am 
aterizat în Germania! „Foarte bine, mi-am spus. Acum, lussi, vei vedea 
Germania. O să ai ce povesti cînd te vei întoarce în Karelia!” Dar or să 
creadă cu toții că spun minciuni. Vreți să-mi faceți plăcerea și să vă 
înscrieţi numele în carnetul meu de serviciu? E ștampilat peste tot. 
N-aș fi bucuros gîndindu-mă că mă pot pune la zid drept trădător cînd 
o să ajung din nou acasă. 

— O să ai nevoie de o grămadă de ștampile ca să ţi se creadă 
toată povestea asta, chicotește Porta. 

— Atunci lasă-i să mă bănuiască, urlă lussi, dînd cu pumnul în 
pătură. Bănuiala nu face rău. E un lucru sănătos. Ce-ar fi dac-am crede 
toate minciunile pe care politicienii le îndrugă săracilor? La Berlin, am 
dat peste un maior finlandez, un bărbat lung și slăbănog, cu boneta trasă 
pe ochi, de parcă i-ar fi fost frică să nu fie recunoscut și dus în fața Curţii 
Marţiale să răspundă pentru crimele sale. Era un om rău, cu pinteni 
și cizme negre de călărie, cu toate că nu era nici măcar dragon. Nu-mi 
plac indivizii ăștia care poartă pinteni, dar nu știu nici să meargă pe 
bicicletă. Avea pe chip aceeași expresie pe care-o au toţi domnii ăștia 
distinși și radia de militarism. Se lăuda că mă poate expedia urgent 
înapoi în Finlanda. Doi tipi de la Misiunea Militară finlandeză m-au 
condus la tren. În drum spre gară, am aruncat o ocheadă prin oraş și am 
reușit să-i tragem o bătută finlandeză. După cîteva discuţii cu nemții 


137 


DRUM SÎNGEROS CĂTRE MOARTE 


din gară, ni s-a permis să trecem de bariere. Nemţii m-au ajutat să mă 
urc în tren, și-am plecat. Cei doi prieteni mi-au făcut semn cu mîna 
și-au strigat „Ura!” cît timp au fost în stare să zărească trenul. 

Ce s-a mai întîmplat la Berlin, nu știu, dar trenul mergea în 
direcție opusă. În loc să ajung la Helsinki, sînt acum la Belgrad şi aici 
am fost rănit. Toţi au căpiat în locul ăsta. Împușcă oameni peste tot. 

„Opriţi, fii ai lui Satan! Eu nu sînt neamțţi! Eu sînt un caporal finlandez în 
Jaegeri, care n-are treabă cu războiul de pe-aici!”, le-am strigat. Dar tot 
au continuat să tragă în mine și, în cele din urmă, m-au nimerit, dracii! 

Își trage pătura peste cap, se culcușeşte ca un cîine și adoarme 
imediat. Tot restul șederii lui la spital n-a schimbat o vorbă cu nimeni. 

Într-o dimineață, devreme, sînt eliberaţi și li se dau ordine noi 
de deplasare. Au devenit, după cum spune Porta, oameni noi, cu toate 
vechile lor păcate iertate. 

La gară, li se spune că trenul lor nu va pleca decit tîrziu, în noapte, 
așa că se duc la Tri Sesira, unde Porta comandă cu extravaganță bosansk 
cufe. Găluștile le mănîncă reci, dar asta nu le face mai puţin gustoase. 

Dau peste trei prostituate și se duc cu ele acasă. Vorba lui Cairl, 

„doar ca să vadă cum trăiesc”. 

Porta nu-și amintește din episodul ăsta decît niște despuiate 
și un scaun care se prăbușește. 

— E-n regulă, vrem numai cîteva delicatese, explică Porta, amabil, 
ospătarului-șef, în costum de seară, de la restaurantul de lux Zlatni Bokal. 

O orchestră de coarde cîntă Strauss și în aer plutește un miros 
de parfumuri scumpe. Oameni eleganţi se înghesuie în foaier. 

— Numele meu nu e Nico, spune ospătarul-șef, cu răceală. 

— Nu? Asemănarea e izbitoare! zîimbește Porta, legăniîndu-se 
pe picioare. Dă-te la o parte, Nico, și lasă-ne să intrăm! 

— Numele meu nu e Nico! șuieră ospătarul-șef, înroșindu-se în 
obraji. Numele meu este Pometniks! 

Porta se înclină de la mijloc și-și ridică jobenul galben. 

— Obergefreiter Joseph Porta, și ăsta-i Obergefreiter Creutzfeldt. 
Vino-ncoa, Micuţule, și salută-l cum se cuvine pe monsieur Nico! 

— Salut, amice, rînjește Micuţul șters, înșfăcînd mînuţa albă a 
ospătarului-șef și zdrobind-o în pumnul său uriaș. 

Pometniks inspiră adînc și-și aranjează cravata albă. 

— Îmi pare rău, domnule Porta. Acesta e un restaurant select. Nu 
v-aţi simţi în largul dumneavoastră aici și, din nefericire, toate mesele 
sînt ocupate. 

Micuţul izbucnește într-un hohot stupid de rîs și-și trece caraba 
prin părul dat cu briantină al ospătarului-șef, făcîndu-l să stea în 
smocuri. 

— Nico, Nico, ești o lozincă afurisită. Uite acolo o masă goală, cu 
două scaune. Îl ridică în aer pe Pometniks astfel încât să poată vedea 
pe deasupra capetelor mulțimii de oaspeți 

— Mare brînză! zbiară Porta. O să luăm unul din scaunele astea! 
Și, cu un scaun sub braţ, își croiește drum prin restaurantul aglomerat. 

Pometniks e nevoit să alerge ca să ţină pasul cu ei. Înjură încet, 
dar amarnic, în sîrbă și germană. 

— Masa asta e rezervată, gifiie el, vă puteţi așeza la cea din colţ, 
dar numai pentru o oră. Pe urmă va fi și aceea rezervată. 

— Şi tu cînd ești rezervat, Nico? întreabă Porta, gidilindu-l sub 
bărbie. 

— Pometniks, gijiie acesta. 

— Vrei să spui că nu ești Nico, celebrul criminal sexual? De 
necrezut, ce asemănare! 

— Eşti în regulă, rinjește Micuţul, trecîndu-și din nou mîna prin 
părul ospătarului-șef. 

Își dezbracă vestonul și-l atîrnă de spătarul scaunului, se des- 
cheie la cravată și la cămașă și își scarpină pieptul păros. 

Oaspeţii se holbează spre masa lor. Orchestra își pierde ritmul 
pentru că dirijorul uită să mai miște bagheta. Un chelner mititel, cu o 
mutră de șoarece, le înmînează meniul și așteaptă cu creionul pregătit. 

— Micky, ia chestia asta de citit de-aici! spune Porta. Doar nu 
sîntem la bibliotecă! 

— Îl cheamă Micky? întreabă Micuţul, privind la chelner cu o 
expresie de motan flămînd. 

— Nu-i limpede? rîde Porta. Dac-ar intra într-un spital, n-ar 
mai fi lăsat să iasă. L-ar închide cît ai clipi într-o cușcă, la un loc cu 
ceilalți cobai. 

— Ce doresc domnii? întreabă micuțul chelner, ostil. 

— Prase, comandă Porta arogant, lăsîndu-se pe spate și legă- 
nîndu-se cu scaunul. 

— Îmi pare rău, monsieur, nu avem purcel de lapte prăjit pe 
proțap. 

— Atunci, cur-de-șoarece ne poți aduce, djuvic? 

— Cu plăcere, monsieur. O doriți iute? 

— Bineînţeles, Micky. Doar nu-ţi închipui că halim tocană sîr- 
bească fără să fie iute. Dar mai întîi adă-ne cîte o porție zdravănă de 
poddvarac, să ne stîrnim pofta de mîncare. 

— Pui cu varză acră înainte de tocană, se miră chelnerul. Nu 
cred că domnii vor fi în stare... 

— Nu crezi nimic, rînjește Micuţul. Ad-o mai repede, amice. 

— Adu-ne înainte de toate ceai de prune ca să ne curățăm raha- 
tul dintre dinți. Două sticle, dar imediat! ordonă Porta. 

Nici n-apucă chelnerul să deschidă bine prima sticlă, că deja 
era goală. 

— Ăsta-i cel mai bun ceai pe care l-am gustat în viața mea, răc- 
nește Micuţul, încântat. 

— N-are nimic comun cu ceaiul, răspunde Porta. E spirt. 

— Atunci de ce-i spun ceai? întreabă Carl, uluit. 

— În felul ăsta, nu-s nevoiţi să-și mintă nevestele cînd le spun 
c-au fost să bea un ceai, explică Porta. 

După ce-au terminat cea de-a doua sticlă, Micuţul își aruncă 
brațul după umerii unei doamne de la masa vecină, care poartă o rochie 
foarte decoltată, și îi dă un bobiîrnac peste un sîn de i-l scoate afară. 

Porta începe să cînte un cîntec obscen, cu o voce ţipătoare. 

Carl o înșfacă pe fata cu ţigări și începe să danseze spietkal!5l, 
Ţopăie și ţigările sînt presărate pe podea. 

Ospătarul-șef se apropie în fugă, urmat de doi chelneri și un 
portar. 

— Ajunge, strigă el, încet. Aici nu-i bordel. Afară cu voi! 

— Încă n-am mîncat, protestează Porta. Fii băiat bun, Nico! 
Mama ne-a dat voie să venim aici singuri. 

— Afară, sau chem Poliţia Militară. 

[13] SPIETKA: dans popular sîrbesc. (n. trad.) 

— Nu te osteni, sîntem deja aici! Porta scoate la iveală nepre- 
țuita sa banderolă. 

— Azvirliți-i afară! poruncește ospătarul-șef portarului. 

Acesta întinde o mînă destul de masivă către Micuţul. 

— Haide, să n-avem necazuri! 

— Sparge-i dinţii! urlă Porta, înșfăcind un platou cu varză acră de 
pe masa vecină și repezindu-l în figura ospătarului-șef. Acesta aruncă 
în Porta cu un pahar de vin roșu. În cîteva secunde n-a mai rămas nimic 
pe masă care să poată fi aruncat. Micuţul își balansează cizma ţintuită, 
numărul patruzeci și nouă, și-i dă drumul. Aceasta percutează gamba 
portarului, care scoate un țipăt și începe să ţopăie într-un picior. 

Doi chelneri în jachete verzi de husar pun mîna pe Carl, care 
le dă în cap cu o scîndură pe care se taie carnea. 

Fata cu țigările vine alergând și zgârie fața Micuţului. Acesta o 
azvirle în orchestră, care cîntă neîncetat valsul Dunărea albastră. 

Porta înfige o furculiță în mîna ospătarului-șef. O supieră zboară 
prin aer, împroșcind cu supă de miel în toate direcţiile. 

Oaspeţii hohotesc de rîs. Cred că e un spectacol înscenat, La 
Zlatni Bokal e mereu cîte un eveniment-surpriză. 

Un Generalmajor rîde atît de tare încât îi cade proteza în supă. 

La plecare, Porta ia două sticle de șliboviţă de pe un raft și le 
declară confiscate de către Poliția Militară pentru analiză. 

În timp ce Micuţul trece pe lingă bufet, este împinsă prin ghișeu 
o oală cu tocană sîrbească. O ia ca pe un dar, însă mai întâi viră capul 
prin deschizătură ca să mulțumească. 

Nu protestează nimeni. Chelnerul-șef e bucuros că-i vede înde- 
părtîndu-se. Putuse vedea întreaga sa clădire pe cale de a fi făcută 
bucățele. 

— O să pun odată un cocteil Molotov în dugheana aia, zbiară 
Porta, în timp ce se suie într-o trăsură-taxi și se îndreaptă spre gară. 

Se duc în sala de așteptare a clasei întîi, unde scaunele sînt 
moi, instalează sticlele de șliboviță și oala cu tocană între ei și se pun 
pe treabă. 

— Ar trebui să ne întoarcem și să-i zburăm scăfîrlia ticălosu- 
lui de Nico, rage Micuţul, cu gura plină. Pe urmă ar trebui să-i dăm 
foc portarului și să privim cum se coace. Asta-i părerea mea. Ne-am 

pierdut demnitatea. I-am lăsat să-și bată joc de noi. N-am reprezentat 
Vaterlandul cum ar fi trebuit! 

Un agent de la Căile Ferate, care se îndreaptă spre ei să-i dea 
afară din sala de așteptare a clasei întîi, se răzeîndește cînd aude cuvin- 
tele Micuţului. 

Trenul hurducăie printre munţii întunecaţi și trece granița 
fără să oprească. Are deja două zile întîrziere. La marginea Budapes- 
tei oprește, așteptind semnalul de intrare. 

Privirea lui Carl cade pe niște morminte soldățești, cu căști 
ruginite atirnate de cruci rudimentare. 

— Sărmanii băieți, spune el, cu o voce melancolică. Vaterlandul 
nu prea le oferă multe eroilor morți, așa-i? 

— Vaterlandul nu-i decît o adunătură de jidani șmecheri! afirmă 
Porta. 

Un pescăruș mare aterizează pe una dintre cruci. Protestează 
țipînd cînd este gonit de o cioară. 

Curioasă, cioara își viră ciocul sub cască, se oprește o clipă ca 
să-și aranjeze penele, pe urmă continuă cercetarea. 

— Uite-o cum caută, spune Porta. Scîrba asta neagră n-a uitat 
vremurile bune în care cadavrele soldaților erau lăsate pentru ca ciorile 
să-și obțină delicatesa lor preferată, ochi de oameni. 

Un soldat le arată ciotul braţului său. 

— Bang, și s-a rupt, nemților, explică el într-o ciudată lingua 
franca autohtonă, gesticuliînd, în același timp, frenetic cu mîna lui 
întreagă. Mulţumesc frumos. 10b tvoiu mati! N-avem ce mînca. 

Trenul se tîrăște în gara principală din Budapesta. Trei ore de 
așteptare. Au prioritate transporturile de trupe. 

În restaurantul jegos din gară, care duhnește a soldaţi nespălaţi, 
încearcă să mănînce ceva. 

Meniul e foarte variat. Aleg supă de pui condimentată. Dacă ar 
fi să fie adevărat meniul, acesta conţine carne de pui, ţelină, morcovi, 
ghimber uscat, ceapă, fasole verde, ouă și lămii tăiate felii. Pină la urmă, 
se dovedește a fi doar apă gălbui-albicioasă, în care cea mai atentă 
inspecție nu poate descoperi nici măcar urme de grăsime la suprafață. 
Supa de pui condimentată mai e pe deasupra și rece. 

— Supa asta-i rece! spune Porta, arătînd spre farfuria sa. 

Ospătarul, în cămașa lui unsuroasă, vîră un deget în supă ca 
s-o verifice și dă din cap, zimbind. 

— E caldă, domnule soldat german. 

— E rece, domnule chelner ungur! replică Porta. 

Chelnerul îl cheamă pe bucătar, un individ gras, cu o căutătură 
rea pe față, care apucă, fără o vorbă, lingura lui Porta și gustă supa. 

— Caldă, rînjește el, dezvelind niște dinți negri; pe urmă se răsu- 
cește pe călcîie și dă să plece. 

Micuţul îl înșfacă de ceafă și-l împinge cu fața în supă. 

— Atunci bea, țigan nenorocit! răcnește el, turbat. 

Bucătarul bea ca un cal însetat, pentru a nu se îneca în supă. 
Celelalte două farfurii i le varsă în pantaloni. Urmat de ameninţări seri- 
oase cum că-i vor zbura creierii, țișnește ca o săgeată spre bucătăria lui. 

Cînd părăsesc restaurantul, purtîndu-și mai departe foamea 
nepotolită, veteranul ungur dă fuga după ei. 

— N-am de mincare, strigă el, disperat. 

Trenul e mai mult decît aglomerat. Nu e loc decît la clasa întii. 
Își pot întinde picioarele, în timp ce peste tot pasagerii sînt înghesuiți 
ca sardelele. Au loc chiar și la toaletă, de unde rîd de cei care au nevoie 
s-o folosească. 

— Pișaţi-vă pe geam, îi sfătuiesc ei, dar nu împotriva vintului, 
vă rugăm! Aici e o doamnă care vrea să se sloboade. Are careva un 
buzunar de cauciuc? 

La tot pasul, întîlnești uniforme din toată Europa centrală. Poli- 
țiști militari, cu tăblițele lor în formă de semilună, își croiesc brutal 
drum prin înghesuială. Dau discret din cap în faţa civililor cu pardesie 
din piele și cu pălăriile trase pe ochi. Gestapo. Tot timpul are loc cîte-o 
verificare. Dă-ți numai puțin drumul la gură și vei simţi o mînă grea 
pe umăr în clipa în care părăsești trenul. 

— Geheime Staatpolizei! 

Și încă o persoană dispare fără urmă. 

Trei mii de oameni se află împachetaţi în trenul special care 
se tirăște cu luminile stinse spre Germania. Germania, așezată ca o 
tumoare în măruntaiele Europei, cu cazărmile, închisorile, lagărele 

de concentrare, spitalele, locurile de execuție și cimitirele ei. O ţară 
în care milioane de oameni torturați își petrec majoritatea nopților 
ascunși prin pivnițe. 

Mecanicul locomotivei ia un gât din termosul său cu cafea. Con- 
duce neîntrerupt de optsprezece ore. Regulamentul spune „nu mai 
mult de opt ore”, dar acum e război și e criză de mecanici de locomotivă. 

Colegul său, fochistul, azvirle cu lopata cărbune în cuptorul 
încins de sub cazan. 

În vagoanele de clasa întâi, călătorii se pregătesc să meargă la 
culcare. Un Oberst în izmene ascultă povestea unui maior din Poliția 
Secretă. 

— La Odessa, îi puneam pe toți să stea în picioare într-un camion. 
Cînd camionul o lua din loc, rămîneau cu toții agățaţi în aer, ride maio- 
rul. Era un spectacol caraghios. 

Oberstul dă încet din cap, continuînd să-și stoarcă grijuliu un 
coș în fața oglinzii. 

Gemete prelungi răzbat din vagonul alăturat, unde un mecanic 
român are grijă de nevasta unui colonel german. Ea fusese la București 
în vizită la soțul ei grav-rănit. Mecanicul o sărută și-și plimbă palma 
pe fundul ei rotund. Ea chicotește și îl împinge încet. El o întinde pe 
bancheta capitonată cu pluș, îi ridică fusta cenușie plisată în așa fel 
încât iese la iveală suspensorul ei negru. O ridică puţin mai mult. 

Ea ride excitată, desfăcîndu-și picioarele. 

— Nu, șoptește ea. Nu trebuie! 

O înșfacă de dos şi-o împinge spre el. În ritmul trenului, cei doi 
savurează plăcerile dragostei. 

Într-un alt vagon, o infirmieră germană stă întinsă cu fusta dea- 
supra șoldurilor. Un locotenent de infanterie e cu fața între picioarele 
ei. Ea își încolăcește picioarele după grumazul lui, gifiind de plăcere. 

Pe bancheta din fața lor, un ofițer din Marină trage în jos o 
pereche de chiloței prăzulii peste coapsele soției unui renumit doctor 
din Viena. Degetele lui trag de nasturii de la pantaloni. Ea privește 
fascinată la cuplul de pe bancheta opusă. 

Porta tocmai a încheiat o afacere în legătură cu un porc negru 
care umblă în lesă ca un cîine. Carl și Micuţul joacă barbut cu doi 

marinari. Cornetele sînt împrăștiate pe podeaua care ţine loc de masă. 
Între aruncături, Micuţul mângâie o ţărancă unguroaică între coapse. 

— Cînd ajungi în Hein Hoyerstrasse, întreabă de Albert $me- 
cherul. Te va ajuta să găsești o meserie potrivită. O muiere ca tine n-ar 
fi trebuit să se spetească într-o nenorocită de fabrică. 

— Ce-o să spună Gestapoul? întreabă fata, neliniștită. 

— Fereşte-te de ei, și pe urmă ce naiba-ţi pasă ție ce-o să spună? 

Urlete și sunete ca de orgă se fac auzite în noaptea neagră. Meca- 
nicul scapă din mină termosul cu cafea și se năpustește la frîne. Colegul 
său e în ușă, pregătit să sară. 

Oberstul în izmene trage neliniștit cu urechea, în mînă cu periuța 
de dinţi. Maiorul sare de pe cușeta de sus și începe să-și caute febril 
uniforma. 

— Avioane, strigă. N-au pace, afurisiții! Dacă nu-i una, atunci e 
cealaltă. Ar fi timpul să se inventeze arma finală. 

— Ce se-ntimplă? întreabă infirmiera, care stă acum cu capul 
între picioarele Leutnantului. 

— Ascultă! spune soția maiorului către mecanicul ei. 

Fundul ei e ridicat în aer. 

— Dă-o naibii! gîfiie mecanicul, care e pe cale să termine. Și e 
hotărît să termine chiar dacă întreaga aviație americană ar ataca trenul 
în același timp. O înșfacă de coapse și se opintește înverșunat în ea. 

Ofiţerul de marină și soția doctorului sînt pe podea. Ea e deasu- 
pra. Sînt atît de preocupaţi de ceea ce fac, încît nu aud glasul războiului 
de afară. 

— Ce dracu? urlă Micuţul, care tocmai îi dăduse chiloţii jos țărăn- 
cuței. Nu puteau ticăloșii ăia zburători să mai aștepte zece minute? 

— Plecăm, spune Porta, luînd porcul cel negru la subțioară. 

Carl se aruncă la podea și-și ţine mîinile deasupra capului, ca 
un mijloc de protecție împotriva a ceea ce va veni. 

O fată în pielea goală aleargă pe coridor țipînd, urmărită de 
iubitul ei în ciorapi și cămașă scurtă. 

— Soldatul german poate fi numit murdar, însă niciodată nu 
este murdar, afirmă mândru un Generalmajor. 

Se adresează într-un vagon izolat unui grup de ofițeri români 

și unguri. Nu ajunge pînă la ei zgomotul avioanelor Jabo care se pră- 
bușesc din nori urlînd și aruncînd proiectile-trasoare spre linia ferată. 

Pământul țișnește în cascade de ambele părți ale liniei ferate. 
Bolovani și noroi se prăvălesc peste tren ca grindina. 

La următoarea măturare, lovesc locomotiva. Fochistul se sal- 
vează, aruncîndu-se în gol. Se dă de-a berbeleacul pe pantă, se ridică 
și țișnește înspre pădure precum un iepure. Nu e prima oară cînd își 
salvează viața în felul ăsta. Se aruncă într-o mică vale și urmărește cu 
privirea trenul care pierde încet din viteză. 

— Doamne Sfinte! Doamne Sfinte! icneșşte el. Ăștia fac curățe- 
nie în toată regula. 

Tunuri automate bubuie. Un alt vagon se rostogolește pe pantă 
în jos, cade într-o rînă și dispare. Un vagon german și unul iugoslav se 
ridică în aer, cap la cap, ca într-o îmbrățișare tandră. Roţile se prăbu- 
șesc cu greutate peste linii. 

Oberstul în izmene aleargă plîngînd peste calea ferată. Un pro- 
iectil-trasor trece prin el. Se rostogolește pe pantă ca un porc măcelărit. 

O pereche de roți smulse trece drept peste el, tăindu-l în două. 

Maiorul de poliţie aleargă cu mapa sa neagră, marcată Gekados, 
sub braţ: o mapă conținînd condamnări la moarte. Cade într-o groapă, 
dar nimerește în ea în același timp cu o bombă. Nu rămîne nimic din 
el, nici din mapa lui Gekados. 

Fata cea despuiată s-a adăpostit sub un vagon-restaurant. Suflul 
unei bombe aruncă vagonul pe pantă în jos. Fata e mînjită de o latură 
a lui, precum untul de o felie de pîine caldă. 

Infirmiera și locotenentul aleargă de-a lungul trenului. 

Nimeni nu băgă de seamă că fata poartă doar ciorapi și sus- 
pensor. Aleargă drept în deflagraţia unui Jabo și nici măcar nu simte 
sărutul morții. 

Soția doctorului din Viena e proiectată pe fereastră. Un ciob 
lung și ascuţit de sticlă o despică de-a lungul. Măruntaiele ei atîrnă 
de geamul spart al ferestrei. 

Ofițerul din Marină dispare cu totul. Nu mai rămîne din el decît 
boneta, aruncată pe podeaua compartimentului. 

Majoritatea pasagerilor zac risipiţi printre pinii subţiri. Ciori 
zboară lin pe deasupra trenului distrus. 

Bombele au penetrat pînă în interiorul trenului, azvârlindu-i pe 
călători între pomi. Ţipete și urlete se ridică din grămada măcelărită 
de carne, creier, oase și membre. 

Generalmajorul vomită deasupra unui cadavru. Strigătele răniţi- 
lor îneacă zgomotele produse de el. De obicei, e mindru de duritatea sa. 
A văzut destul sînge în viața lui și e obișnuit cu priveliștea corpurilor 
mutilate. Dar imaginea măruntaielor vînăt-roșietice acoperite de o 
mulțime de muște, îndopate și lucioase, e prea mult chiar pentru un 
dur comandant german de divizie, care speră o moarte eroică. 

Puțin mai adînc în pădure, zace un ofițer SD. Privind printr-un 
păienjeniș de ace de pin și de lumină difuză a zorilor, vede rămăși- 
țele unei femei răstignite în vîrful unui copac. Braţele i-au dispărut. 
Picioarele îi atiîrnă într-o parte, precum aripile unei păsări moarte. Pe 
cap încă mai are o pălărie cu o pană albastră. Probabil c-a fost lovită 
de suflu, gîndește el, incapabil să-și desprindă privirea de pe cadavrul 
grotesc, legănîndu-se în virful copacului. Nu se poate mișca. Un par 
l-a străpuns, ţintuindu-l la pămînt, dar nu simte nici un fel de durere. 

Cîteva vagoane rămîn pe linie. În interior, arată ca niște abatoare. 
Răniţi și morţi într-un amestec de oase zdrobite și carne sfîrtecată. 

Un soldat aleargă urlînd de-a lungul căii ferate. Siîngele îi țiș- 
nește din umăr. 

— Ticăloșii! Ticăloșii! Uite ce-au făcut cu brațul meu! 

Se împiedică, se prăvălește înainte și moare. 

Un Gefreiter care n-are mai mult de șaptesprezece ani șade pe o 
ușă smulsă dintr-un vagon și-și privește picioarele. Îi atîrnă de câteva 
fişii de tendon. Faţa îi e însîngerată. Numai ochii îi sînt vii. Își pipăie 
Crucea de Fier clasa 1. O fărimitură de plată pentru tinereţea pierdută. 
Mulţumirile mizerabile ale Vaterlandului pentru o generaţie trădată. 

Un tren auxiliar sosește din direcția opusă și oprește chiar în 
fața locomotivei răsturnate. 

Un Oberstabsarizt în cizme lungi și lustruite, de călărie, cerce- 
tează impasibil scena măcelului. Latră cîteva ordine și agenţi sanitari 
dau năvală cu brancarde sub braţ. Mai întîi soldaţii germani răniţi, pe 
urmă soldaţii germani morți. Apoi civilii germani și, în cele din urmă, 
cei din teritoriile ocupate. 

— Doamne, strigă Porta, care șade pe un parbriz între Micuţul 
și Carl. Bombele astea știu să facă curățenie. Mai ceva ca obuzele. 

— Ce-are ăla în mînă? întreabă Micuţul, arătînd spre cadavrul 
unui cavalerist. 

Carl se apleacă deasupra lui și deschide mîna crispată. Apare 
o bancnotă de o sută de mărci și trei zaruri. 

— Se pare c-a dat cu șase, spune Cail. 

— Maică Precistă din Kazan! izbucnește Micuţul, uluit. 

— Şi-a cîștigat un colțișor în rai, e de părere Porta. 

— Amărîtul! A murit cu trei șesari și-o miză de o sută de mărci 
pe joc, oftează Carl, scoțind dopul unei sticle de șnaps. O prinsese în 
timp ce zbura prin aer, aruncată din vagonul-restaurant. 

— Jigodia aia de porc al tău halește un mort, rînjește Micuţul. 

— E mereu flămînd porcul ăsta, spune Porta, clătinînd din cap. 
A fost prea multă vreme împreună cu nemții. 

Trec pe lingă ei doi agenţi sanitari, purtînd pe targă un locote- 
nent mort. I-a fost smuls piciorul, pe care l-au întins de-a curmezișul 
trupului. Acesta cade și se rostogolește pe pantă. Lunga cizmă lustruită 
e neatinsă. Pintenul sclipește în soare. 

Carl culege piciorul de pe jos și-l așază peste leșul locotenentului. 

— Sag zum Abschied, leise servusl!“l, cîntă Porta în urma brancar- 
dei cu locotenentul mort. 

— Au dat destui de dracu pe-aici, spune Micuţul. Vaterlandul 
e un ticălos lacom. 

— Îţi vine să urli cînd te gîndeşti la toți oamenii ăştia uciși atât 
de repede, spune Carl. 

— Un bărbat care se înduioșează la asemenea priveliști nu e un 
bun german, n-are vlagă în el, declară Porta, ridicînd porcul și luîndu-l 
sub braț. 

— Sînt atît de flămînd! face Micuţul. Mă-ntreb dacă ne-or da 
ceva potol. 

Se opresc lîngă trupurile a două Blitzmădel. 

— Rahat, strigă. Ce coapse! Ştie el, dracu, ce face dacă asta e 
ceea ce vrea. 

— Saltea militară de campanie model 39/40, rînjește Micuţul, 


[14] (germ.) La despărțire spune încetișor servus (n. trad.) 

ridicînd curios una dintre fuste. Mai sînt și din ăia care o fac cu cadavre, 
șoptește el confidenţial. 

— Ai înnebunit? protestează Porta. Ai ajunge direct în iad. 

Din niște tufișuri, răzbat pînă la ei blesteme și gemete. Dau 
crengile în lături și descoperă un Unteroffzier muribund, cu un obuz 
de 20 mm, neexplodat, răsărindu-i din piept. 

— Să blestemi în halul ăsta cînd ești pe ducă, spune Carl, 
contrariat. 

— Dacă nu-l vrea Dumnezeu, va trebui să-l ia Satana, spune 
Porta cel practic. 

Sanitarii îl ridică și-l duc. Un tren-atelier înlătură rămășițele 
garniturii distruse. 

La Viena, călătoria lor este întreruptă pentru cîteva zile. Porta 
vrea să meargă la Grinzing. 

— Întotdeauna te poţi alege cu ceva pe-acolo, le explică el celor- 
lalți doi. Trebuie să arăţi ca Frankenstein în criză, ca să pleci de-acolo 
fără să-ți potolești poftele. 

La Miinchen dau peste o cunoștință de-a lui Porta. Un Gefreiter 
de la Vînători de munte care sărbătorește ziua în care maică-sa era 
cît pe ce să moară, în urmă cu douăzeci și cinci de ani. Este invitat și 
porcul negru. La petrecerea aceea, învaţă să bea bere. 

Cînd părăsesc Miinchenul, plouă; e o zi umedă și sumbră. Vago- 
nul miroase a îmbrăcăminte udă și a trupuri transpirate. 

Carl e prost-dispus. Nu se mai grăbește. 

Stau înghesuiți unul într-altul pe coridor și privesc afară la 
peisajul mohorît care trece pe dinaintea lor. Peste tot ruine. La intra- 
rea în Stuttgart sînt nevoiţi să aștepte cîteva ore, în timp ce are loc un 
atac aerian. 

— Ciugulește-l de cap pe mîindrul războinic german! spune 
Micuţul. 

Porta mușcă, ginditor, dintr-o bucată de pîine. 

— Cît sîntem de norocoși că ne-am născut în Germania, oftează 
Carl, necăjit. 

— E vreunul pe-aici care e de părere că eu iubesc Vaterlandul 
și am de gînd să mă las omorît pentru el? întreabă Porta, provocator, 
adresînd întrebarea și celorlalți pasageri, de asemenea prost-dispuși. 

Micuţul se scutură de ris, și-l fixează cu privirea pe un țăran 

neamțţ, care e pe cale să ia un gât de băutură dintr-o sticlă de șnaps. 
— Dacă mi-ai oferi și mie un gât, crezi c-aș spune „nu'? 

Țăranul îi întinde sticla, mormăind. 

Micuţul ia o înghițitură uriașă și trece sticla lui Porta și lui Carl, 
care aproape că o golesc. 

Țăranul privește cu amărăciune, la ce-a mai rămas și se hotă- 
Tăște să bea și el restul. 

Într-o după-amiază ploioasă de duminică, ajung la Karlsruhe, 
de unde iau un tren regional. 

Un ofițer sașiu de la Căile Ferate îi oprește și le cere actele. Îl 
cercetează pe Carl din cap pînă-n picioare, pufnind. Pe urmă arată spre 
porcul cel negru care-l urmează pe Porta, în lesă. 

— Ce-ai acolo? șuieră el. 

— Cîinele meu! răspunde Porta, pocnind din călcî.ie. 
— Ăsta-i un porc jegos, protestează maiorul. 

— Nu, domnule, e curat! răspunde Porta. 

Maiorul dă din cap și pleacă zornăind din pinteni. 

Călătoresc scurt timp cu trenul regional. Linia este bombardată. 
La vreo treizeci de kilometri de Germerscheim, se hotărăsc să parcurgă 
ultima porțiune pe jos. Plouă cu găleata. Porcul grohăie prea tare și e 
acoperit cu foile de cort. 

— E flămâînd! spune Micuţul. 

— Dacă-am avea nițică făină, am putea face clătite, sugerează 
Porta, lingîndu-și buzele. Și porcilor le plac clătitele. 

— Sfinte Sisoe, clătite! Clătite cu zahăr și dulceaţă, zbiară Micuţul, 
întăritat. Poate că se găsește și niște rom prin preajmă! Ar fi prea frumos. 

— AT fi și o masă de rămas-bun pentru Carl, înainte de-a intra 
în Purgatoriu, spune Porta! Să știi că o să mîncăm clătite cu rom, cu 
zahăr și dulceaţă. Al naibii să fiu, vom mînca! 

— Încetează, răbufnește Carl. Mă înnebuniți. 

— O să ai parte de-o masă pe cinste înainte de a te livra la tică- 
loșşii ăia de la pîrnaie, promite Porta, solemn. 

— Chiar de-o fi să facem rost de ea cu armele, răcnește Micuţul. 
Așa or să afle nemernicii ăia de sedentari halitori de cîrnați că vizita- 
torii lor vin din est. 

După cincisprezece kilometri de discuţii, se așază obosiţi și uzi 

pînă la piele într-un șanț de la marginea drumului, să se odihnească. 

— La naiba, am obosit, mormăie Carl, vărsînd apa din bonetă. 
Dacă nu mi-aș putea vedea picioarele, aș zice că mi le-am tocit de tot. 

— N-ai nici pe dracu, spune Porta, golindu-și cizmele de apă. 
Tu nu mai ai decît cinșpe kilometri pînă la ţintă, dar noi avem de făcut 
tot drumul de întoarcere și pe urmă cine știe dacă regimentul nostru 
se mai află la Corfu? Poate c-au luat-o din loc. Poate că-s sus de tot, în 
nordul Finlandei. Trebuie să te gîndești la probleme de genul ăsta cînd 
călătorești în interes de serviciu militar. 

— Maică Precistă din Kazan! exclamă Micuţul, speriat. Din Corfu 
pînă-n nordul Finlandei! Nu cred că fac faţă. 

— Cei iubiți de Dumnezeu sînt trimiși în lumea largă să-l pro- 
povăduiască, spune încetișor Porta. 

— Pe noi înseamnă că ne iubește al naibii de tare, e de părere 
Micuţul. 

— Hai să căutăm un loc uscat, spune Porta, ridicîndu-se. 


Iată, vine El pe aripi cerești 
Și-ți aduce minunate vești, 


cîntă Micuţul în gura mare. Vocea lui răsună peste cîmpii. 
În Russheim, se aşază pe cheiul umed al Rinului și privesc 
șalupele. 

— Dac-am putea subtiliza una din astea, face gînditor Micuţul, 
am putea naviga cît ai clipi pînă-n Olanda. 

— Şi ce-ai face în Olanda? întreabă Porta, cu mirare. Eliberatorii 
germani sînt și pe-acolo, știai? 

— Ești tîmpit, strigă Micuţul, agitîndu-și mîinile prin aer. Nu 
ştii că în Olanda te afli față-n față cu marea? În gara din Miinchen am 
văzut o hartă care arăta că Anglia nu-i mai departe de Olanda decît te 
poți tu pișa cu vintul din spate. 

— AI fi grozav, oftează Carl. Se spune că Scoţia e foarte frumoasă. 

— Ai duce-o bine pe-acolo în calitate de antigerman, rînjește 
Porta. 

— Ia priviţi la curentul ăla! spune Carl, arătînd spre o șalupă 
care trece în viteză prin faţa lor cu curentul puternic de apă în spate. 

— Rinul aleargă repede! spune Micuţul. 

— Cum să nu! rînjește Porta. Doar trece prin Germania. 

La Sondenheim, trag la un han vechi, pe al cărui stăpîn îl 
cunoaște Porta din timpul șederii sale în Germerscheim. 

Hangiul, un bătrîn, e copleșit de bucurie cînd îl zărește pe Porta 
intrînd pe ușă. 

Îndată ce află destinaţia lui Carl, se pune pe făcut clătite. 

— Doamne Sfinte! oftează nevasta lui. Se duce în fortăreață? 
Nu mai încetează domnii ăia să arunce oameni în spatele gratiilor? 

— Ieri a plecat un batalion pe frontul de est, declară hangiul, 
aducînd clătitele. 

— Era și un fost ofițer din Karlsruhe cu ei, spune nevastă-sa, 
suflîndu-și nasul. Un om atît de cumsecade. Se purta mereu omenește 
cu soldații lui. 

— Probabil că ăsta-i și motivul pentru care l-au înfundat, e de 
părere Porta. Slujba pentru Vaterland îţi pretinde să fii dur ca oţelul 
Krupp, în caz contrar n-o să fii în stare să trimiți pe nimeni la luptă și 
la moarte. 

— Veniţi de departe? întreabă nevasta hangiului, întinzîndu-și 
șorțul șifonat. 

— Așa s-ar părea, spune Porta. Venim din țara zeilor. 

— Așa? spune zimbind femeia, neînțelegînd o iotă. 

Pune o grămadă zdravănă de clătite în fiecare farfurie și toarnă 
deasupra dulceaţă din abundență. 

— Cum e pe-acolo? întreabă hangiul, aprinzîndu-și opipă lungă 
din porțelan. 

— Ruine, hoituri, necazuri și durere, dar noi nemţii încă mai 
putem trece granița fără pașaport, spune Micuţul, cu emfază. 

— Da, va fi o belea mare, oftează Porta, cînd n-om mai putea 
trece decît cu arma în loc de acte. 

— Sînteți de multă vreme în armată? întreabă un client din- 
tr-un colț. 

— De prea multă! se destăinuie Porta. Mi-era dor de casă după 
primul ceas. 

— Subofițerii nu-s mai omenoși acum? întreabă femeia. Am 
auzit că unii dintre ei au fost împușcați în spate de către propriii soldaţi. 

— Din cînd în cînd, o mai păţește cîte unul în felul ăsta, recu- 
noaște Micuţul. Un glonţ nichelat în ceafă produce impresie și asupra 
celui mai tîmpit. 

— Singurii subofițeri buni sînt subofițerii morți, zice Porta, cu 
un ris scurt. Cel puţin tac din gură. 

— Trebuie să fie îngrozitor pe front, adaugă femeia, dusă pe 
ginduri. 

— Pe pămîntul ăsta poţi face tot ce vrei. Trebuie doar să te pri- 
cepi, îi destăinuie Porta. 

— E adevărat ce se spune despre tratamentul aplicat deținuților 
în fortăreață? întreabă bărbatul din colț. 

— La Torgau ne puneau să formăm un pod viu, cu scînduri în 
spinare, și pe urmă treceau cu camionetele peste el, spune Micuţul, 
grav, amintindu-și de iadul de la Torgau. 

— Apără-ne, Doamne! șoptește femeia hangiului și-i mai pune 
o porție de clătite lui Carl. 

Noaptea și-o petrec la han. 

— Sîntem de atîta vreme pe drum, încît o zi în plus sau în minus 
nu mai contează, spune Porta. 

În dimineaţa următoare, intră în satul Germerscheim, cu Carl 
între ei. Un vînt rece bate dinspre rîu și continuă să plouă. Și-au ridi- 
cat gulerele vestoanelor pînă peste urechi și tremură în uniformele lor 
ude. Se opresc, privind încă o dată Rinul, înainte de a intra pe străduţa 
abruptă care duce la închisoarea militară. Carl se oprește deodată în 
fața crișmei Curtea habsburgică. 

— Mai luăm încă una mică, ultima, pentru drum? Drumul vostru! 

— De ce nu? spune Porta, care comandă cîrnaţi cu salată de 
cartofi, bere și Wildhkatze. 

Măniîncă cu toţii în liniște înainte de a-și continua drumul către 
închisoare. Cînd ajung aproape în fața porţii, se opresc șovăitori. 

Porta se uită la Carl, zimbind ușor. 

— Ce rahat, amice. Și totul numai pentru că n-ai omorât cîțiva 
oameni. Știi, în general, se ajunge la pirnaie pentru c-ai săvirșit tocmai 
contrariul. Facem o plimbare prin parc? 

Se așază pe o movilă, între copaci. Porta își scoate flautul din 
cizmă, Micuţul pune mîna pe muzicuţă și cîntă încet împreună pri- 
vind cum plouă: 


So weit, so weit ist der Weg Zuriick ins 
Heimatland...l!?| 


Porta își lasă mîna pe umărul lui Carl. 

— Fugi, dacă vrei! N-o să tragem și n-o să raportăm cîteva zile 
c-ai dispărut. 

— O să intraţi voi la închisoare, spune Carl. 

— La naiba, exclamă Micuţul. Am mai fost! 

— N-aș ajunge prea departe. M-ar înhăţa vinătorii de capete, e 
de părere Carl. 

— Du-te-n Olanda, sugerează Micuţul. Te-ai putea ascunde într-o 
șalupă și-ai putea înota în Anglia, prietene. 

— Nu poţi înota pînă în Anglia, protestează Carl. 

— Cîţiva norocoși au reușit, spune Micuţul, optimist. 

— Cu puţin noroc, m-aș fi născut în altă parte decit în Germania, 
oftează Carl sfișietor. 

— Da, chestiune de noroc, spune Micuţul, scuipînd în vînt. 

— Vreau să vă mulțumesc pentru felul în care v-aţi purtat cu 
mine, spune Carl. N-am vorbit serios cînd am urlat la voi. 

— Ne-am distrat niţel, așa-i? întreabă Micuţul. 

— Mie-mi spui? face Carl, cu un zîmbet ușor. Dar pe de altă 
parte, ar fi fost mai bine să ajung mai repede. Acum, împreună cu voi, 
închisoarea mi se pare mai sumbră. 

— Te vei obișnui în curînd, îl consolează Porta. Dar nu li te 
împotrivi. Orice spun, tu execută fără comentarii. Poți obține orice de 
la viață dacă știi cum. 

— Nu te poţi pune cu nemernicii ăia, spune Micuţul, cunoscător. 
Eu am fost ticălosul cel mai dur care le-a intrat vreodată pe mînă. Tot 
mă mai bîrfesc. Dar m-au frînt în două luni. 

— Dar nu te-au înmuiat! spune Carl, cu un zîmbet șiret, privind 
la trupul uriaș și musculos al Micuţului. 

[15] (germ.) Atât de lung, atît de lung e drumul înapoi în patrie... (n. trad.) 

— Nu, nimeni nu e-n stare de așa ceva, spune Micuţul, convins. 
Mai întâi ar trebui să mă omoare! Nu, am văzut lumina de la capătul 
tunelului și-am făcut ce mi-au spus. Pe urmă, m-au lăsat în pace. 

— Mulţumesc pentru sfat, încuviințează Carl. N-o să-l uit. 

— Fac cinste, spune Porta, Wildhatze! 

Se întorc prin parc pînă la Curtea habsburgică. Dau pe gît mult 
Wildkatze. 

— Hai să terminăm povestea, spune Carl, hotărît. Mă simt mai 
bine acum, m-am împăcat cu gîndul. 

Își aranjează ținuta și se verifică reciproc. 

Un fost Feldwebel, prea bătrîn pentru armata lui Hitler, îi ins- 
pectează atent. Dă din cap, mulțumit. 

— Acum puteți intra acolo fără grijă. sînteți mai corect îmbrăcați 
decît desenele din regulament. 

— Ţintele din tălpi! strigă gazda, îngrijorată. 

Feldwebelul le verifică cizmele. Micuţului îi lipsesc trei ținte. 

Unul dintre clienţi dă fuga afară și face rost de ele. Sint gata 
de plecare. 

Își aruncă automatele pe umăr și-l plasează pe Carl între ei. 

— Dacă dau peste Cerberul Heinrich, îi vărs pe loc rahatul din 
căpățină, promite Micuţul, mîngîindu-și automatul. 

— Nu fă asta, spune bătrînul Feldwebel din armata Kaiserului. 
Așteaptă pînă cînd se sfirșeşte războiul. În frământările care vor urma, 
vei putea să-l aranjezi cum vei dori. 

— Atunci o să-i smulg ochii prin cur și o să i-i vir în urechi, urlă 
Micuţul, turbat. 

— Uşurel, îl roagă Carl. Îmi ajung zece ani. 

Clienţii se adună în ușă să-i petreacă. 

Comandantul gărzii, un Feldwebel, îi privește bănuitor cu niște 
ochi de gheaţă. Au intrat într-o altă lume. O lume rece și sumbră. Aici 
nu sînt oameni. Numai mașinării. 

— Duceţi prizonierul în birou, șuieră el. 

Traversează toți trei curtea. Poarta de fier se închide în urma 
lor. Cîţiva deținuți aleargă în cerc. În mijlocul cercului stă proțăpit un 
Feldwebel, cu cizme lustruite și cu un echipament sclipitor din piele. 

Tocul pistolului e deschis. În mînă agită un baston lung de cauciuc. Cu 
ochi mijiți, vînează greșelile din programul de instrucție. 

Din blocul A se aude zornăit de chei. Oțel se freacă de oţel și 
uși grele se închid cu zgomot. Șuieră fluiere și se aud comenzi aspre. 

În afara blocului B se face instrucție. Pas alergător, cu saci de 
nisip în spinare. 

Trei oameni zac în mijlocul curții. Unul dintre ei e un Oberst 
distrus. Tușește și trage să moară. 

Oberfeldwebelul îl înghiontește în coaste. 

Oberstul e mort. 

În birou dau peste Cerberul Heinrich, notoriul Stabsfeldwebel 
Heinrich Lochte. 

Carl își golește buzunarele și predă echipamentul. 

Mîini pricepute îl percheziționează, apoi semnează cîteva 
documente. 

Doi Unteroffizieri, bine făcuţi, năvălesc înăuntru. 

Cerberul Heinrich îl arată pe Carl în tăcere și, înainte ca Porta 
și Micuţul să-și dea seama ce se-ntimplă, închisoarea l-a și înghițit. 

După ce s-au îndepărtat puţin, cînd să intre pe Fischerstrasse, 
se întorc și aruncă o privire fortăreței care se înalță în ploaia deasă, 
cenușie și sumbră. 

— E bine că ne îndepărtăm de locul ăsta blestemat, spune Micu- 
țul, ridicîndu-și gulerul. 

— Sărmanul Carl, amărîtul de el, oftează Porta. Închis pentru 
că nu a omorît oameni. Urîtă treabă. 

— Da, nici măcar n-are plăcerea de a ședea acolo și de a se gîndi 
că l-a răcit pe vreun ticălos de ţeapa lui Heinrich, spune Micuţul. 

Un camion al unui batalion de pompieri îi duce pînă la Karls- 
ruhe. La Miinchen, își amintesc dintr-o dată de porcul cel negru. Nu-l 
mai văzuseră de la Curtea habsburgică. Se vorbesc între ei să plece înapoi 
după el, dar hotărăsc, în cele din urmă, că e prea riscant. 

Cînd ajung la Budapesta, sînt reținuți timp de trei zile întrucât 
le lipsea o ștampilă de pe ordinele de deplasare. 

La Belgrad, vizitează spitalul pentru a mai sta la taifas, dar nu 
dau decît peste figuri necunoscute. 

La marginea orașului Nis, nimeresc într-o luptă cu partizanii, 
iar între Salonic și Atena, trenul lor e aruncat în aer. 

În Atena, Feldwebelul din biroul comandantului gării privește 
lung la ei și răsfoiește numeroasele ordine de deplasare. 

— V-aţi cam învârtit, așa-i? Se pare c-ați explorat, în loc să escor- 
taţi. Daţi-i drumul, băieți, mai aveţi de străbătut cale lungă. 

Rinjind, le întinde noile ordine. 

— Brest-Litovsk, exclamă Porta, aruncînd o privire în documente. 

— Regimentul vostru e în Rusia, băieţi, chicotește Feldwebelul, 
și dacă vouă vă trebuie la înapoiere atîta timp cât aţi pierdut la plecare, 
al treilea război mondial va fi pe jumătate gata cînd veţi ajunge. 

Așa că o pornesc înapoi prin Praga, Berlin, Varșovia, unde sînt 
arestaţi în clipa în care Micuţul fură o găină care e proprietatea unui 
Oberst. 

La Brest-Litovsk, sînt trimiși din greșeală la Riga. Nimeni nu 
vrea să creadă că au nimerit acolo întimplător așa că sînt arestați. Eli- 
berați după numai cîteva zile, sînt trimiși în direcția Minsk. 

— Dacă și de-acolo ne mai trimit înapoi, spune Micuţul, obosit, 
O șterg la inamic! Trebuie să ajung din nou în luptă, ca să mă odihnesc 
niţel. 

Într-o dimineață, devreme, merg de-a lungul unui drum noroios. 
Tancuri și artilerie uruie, stropindu-i în treacăt. 

În depărtare, aud urletul frontului. Mii de explozii pictează cerul 
în purpuriu. Ultima parte a călătoriei o fac pe motocicletă. 

În fine, sînt înapoi. 

— Văd că mai trăiţi, spune Oberst Hinka, deloc surprins în apa- 
rență. Cum e pe-acasă? 

— Totul e răscolit, domnule, răspunde Porta. Dușmanii noștri 
sînt puși să ne distrugă Vaterlandul. Au început să ia lucrurile mult 
prea în serios. 

— Herr Oberst, domnule, rînjește Micuţul. Permiteţi să rapor- 
tez, inamicul a aflat, în cele din urmă, ce înseamnă meticulozitatea 
germană! 

Datoria voastră este să executați ordinele pe care vi le 
dau eu, și să nu comentaţi. Întoarceți-vă la ale voastre, 
domnilor, și nu vă încurcaţi în politică. 


Hitler către un grup de generali, 
octombrie 1937 

— Fără colonelul nostru, n-am fi scăpat nici unul. 
Trăgeam în tot ce mișca, pînă și în cîinii noștri de semnalizare, 
povestește un Obergefreiter, cu ochii bandajați. Companiile 
scăzuseră la cinșpe-douăzeci de oameni și se trăgea din toate 
părțile. Mai bine de cinci sute de răniţi erau întinși prin fabrică. 
O grămadă dintre ei s-au omorît rostogolindu-se pînă la 
macarale și aruncîndu-se în gol. Nimeni nu se îndoia de soarta 
care-l așteaptă în cazul în care cade în mîinile rușilor. 

— Dar cum de-ați scăpat? întreabă un Gefreiter din 
mulțimea adunată în jurul patului. 

— Vezi, ăsta a fost un caz deosebit. Ar fi însemnat ori 
sabotarea ordinelor, cum i se spune, ori moarte sigură, dar 
colonelul nostru a luat o hotărîre fermă și a ordonat retragerea. 
Asta se întîmpla după ce i-au căzut amîndoi fii. Fuseseră ambii 
locotenenți și comandau cîte-o companie. Răniții urmau să 
meargă cu noi, a ordonat colonelul. Au fost încărcaţi pe sănii 
și-am pornit prin furtuna de zăpadă. O mulţime au murit în 
timpul marșului. Am trecut prin liniile rusești în frunte cu 
colonelul nostru, cu un automat sub braţ. Trupe de schiori ne 
hărțuiau încontinuu. Colonelul distrusese toate tunurile, astfel 
încît puteam folosi caii la transportul săniilor cu răniți. 

— Ce dracu' spui, omule? ţipă indignat un Feldwebel. 
Să-ţi ruinezi propria artilerie? Halal comandant! 

— N-ai fost acolo, frăţioare. Ar fi trebuit să treci prin 
asta, ca să știi cum a fost. Cazaci cu săbiile scoase, schiori 
cu mitraliere, patrușcinci de grade sub zero, și o furtună de 
zăpadă! Ți-ar fi plăcut, ai, camarade? 

— Pe cine numești tu camarad? urlă Feldwebelul Nu vezi 
că sînt un subofițer? 

— Acum nu mai văd nimic, frățioare! Mi-am pierdut 
ochii în furtuna de zăpadă. Gheaţa, pricepi? Pentru mine nu 
ești decît o voce, 

— Orb sau nu, ești încă soldat, Obergefreiter! rage 
Feldwebelul, stacojiu la față. Încă mai ești în stare să iei poziția 
de drepți. Controlează-ți atitudinea, sau te raportez pentru 
refuz de executare a ordinelor. Să-ţi văd carnetul de serviciu! 

Orbul îi întinde Feldwebelului carnetul de serviciu, iar 
acesta notează, cu conștiinciozitate, numele și unitatea într-un 
caiet. Peste tot în jurul lui horcăie soldați răniți. 

— Liniște, răcnește Feldwebelul, sau vă raportez pe toți. 

Pleacă val-vîrtej din spitalul de campanie. 

— Ce s-a întîmplat cu colonelul ăla al tău care și-a 
aruncat în aer tunurile? întreabă un pionier, cu ambele picioare 
amputate. 

— Un Oberstleutnant de la Gefepo a venit și l-a luat la 
o zi după ce am trecut la ai noștri. Două zile mai tîrziu era în 
boxă. Toţi martorii erau de partea lui, și generalul nostru de 
divizie i-a luat apărarea, dar tot l-au împușcat, o zi mai tîrziu. 
Cunoașteți acuzaţia. Sabotarea ordinelor. 

— Porcii! se aude din colț. 

Nimeni nu e de partea Feldwebelului. 


Imediat ce primim ordinul de a rupe rîndurile, ne tîrîm în bor- 
deie și ne prăbușim pe jumătate morţi. Compania trebuia să păstreze 
Culmile Morților pentru încă trei zile, dar ea nu mai exista. Majoritatea 
dintre noi zac în gropi comune. Cei mai norocoși sînt în spitalul de 
campanie. Culmile Morților sînt exact ceea ce sugerează și numele— 
un iad pe pămînt pentru cei în viață. 

Nici unul dintre noi nu are putere să se ducă după raţii. sîn- 
tem stăpîniți de un singur gînd: dormi, uită de cele zece zile prin care 
tocmai ai trecut! Ne împleticim pînă în adăpostul mucegăit și cădem 
imediat într-un somn vecin cu moartea. 

Comenzile aspre ale armatei ne readuc la realitate. Noul nostru 
Spiesslil, Hauptfeldwebel Blatz, vrea să facă apelul. Încă se mai crede la 
Școala de subofițeri de la Neuruppin, la fel ca și Hauptmann von Pader, 
comandantul nostru vremelnic. 

Mirîind, și cu moartea în suflet, ne aliniem în piață. 

— Unde-s ceilalți? ţipă Blatz, isteric. 

— Ăia s-au dus, rînjește Oberfeldwebel Berner, obraznic, și acum 
îngrașă pămîntul. 

— De la stînga la dreapta, numărați! ordonă Blatz, tăios. 

[1] (germ.) SPIESS: plutonier de companie (n. trad.) 

Repetă operaţiunea de mai multe ori pînă cînd e mulțumit. 

— Raportaţi morții! Raportaţi răniții! 

— O sută douăzeci și cinci de morți, nouășpe dispăruți, patruzeci 
și doi de răniți, domnule, latră Bătrînul, în poziție de drepți. 

Blatz pălește, dar se stăpînește repede. Nu degeaba îi mersese 
lui faima de teroare a școlii de subofițeri. Ne gonește peste cîmp. Ca 
să ne mai înviorăm, spune el. Nu e mulțumit decit în clipa în care doi 
oameni se prăbușesc fără cunoștință. 

— O să mă ocup eu de nemernic! promite Gregor, arătindu-și 
colții. 

— Nu, fiule, va fi plăcerea mea, ride Porta, cu răutate. 

— Mai întii îl înnebunesc pe spurcat, pe psihopatul ăsta de cinci 
bani, face Micuţul. 

Se ridică în picioare cît e de lung și urlă, spre surprinderea 
generală: 

— Com-pa-a-a-a-nie, stai! 

— Cine-a fost ăsta? rage Blatz, căruia i se înroșește ceafa. 

— Fan-to-o-me-lee, vine ca un ecou din direcția Micuţului. 

Blatz explodează într-o furie turbată și gonește de-a curmezișul 
înspre companie. 

— Tu! Cum te cheamă? șuieră Blatz, virindu-și fața aproape de 
cea a Micuţului. 

— Eu? întreabă Micuţul, luîndu-și un aer timp și arătîndu-se 
cu degetul. 

— Eşti nebun? întreabă Blatz tandru. 

— Trăiți”, Herr Hauptfeldwebel, domnule, cică sînt dat peste cap, 
așa zic doctorii ăia din armată, domnule, spune Micuţul, cu un accent 
de țărănoi. 

— Te-am întrebat cum te cheamă! 

— Mă gîndeam că Herr Hauptfeldwebel vrea să știe dacă sînt idiot, 
așa credeam, domnule! 

— Ai să afli tu cine-s eu, n-avea grijă, pufnește Blatz, ameninţător. 

— Sînt încîntat să aflu cine-i Herr Hauptfeldwebel, da! Doctorii 
spun că e bine să cunosc pe cît mai mulți. 

— Direcţia pădure! Pas alergător, nenorocitule, urlă Blatz, scos 
din sărite. 

Micuţul pornește agale spre pădure, cu un zimbet prostesc pe 
față. 

— Aleargă, omule, aleargă! strigă Blatz, disperat. 

Micuţul se oprește și-și ține mîna pîlnie la ureche, de parcă ar 
fi surd. 

— Aleargă, omule, aleargă! repetă Blatz. 

Micuţul vine încet înapoi. 

— Stînga-mprejur! latră Blatz. Înainte, marş! În pădure! 

Micuţul continuă să se apropie de companie. 

— Halti ordonă Blatz. Culcat! Douăzeci de flotări! Rapid. Îndoaie 
genunchii! Brațele întinse! 

În cele din urmă, se încurcă în propriile ordine. Sudoarea îi 
curge pe față. Arată ca o statuie din gresie erodată de ploaie. 

Micuţul a rămas întins pe jos, ca și cum ăsta ar fi fost ultimul 
ordin pe care-l înţelesese. Își sprijină bărbia în palme și privește senin 
la Hauptfeldwebelul disperat. 

— Se vede treaba, Herr Hauptfeldwebel, că nu-mi intră în cap 
toate ordinele destul de repede. În perioada de instrucţie mi-au spus 
că un ordin trebuie să fie limpede. Ziceau c-așa scrie în regulament. 
Așa că nu mă pot ocupa de toate ordinele în același timp, deci îl întreb 
pe Hauptfeldwebel dacă e atît de bun să-mi spună ce să fac pentru el. 

Fără o vorbă, Blatz se răsucește pe călcîie și pornește cu pași 
apăsaţi spre comandamentul companiei. La scurt timp după aceea, 
apare alături de Hauptmann von Pader, care pare extrem de energic. 

— Ce cauţi tolănit acolo și făcînd pe prostul? șuieră el către 
Micuţul. 

— Herr Hauptmann, domnule, execut ordine, asta fac, răspunde 
Micuţul. 

— Ridică-te! 

Micuţul se ridică aidoma unui om foarte, foarte bătrin, ajutin- 
du-se de carabină. 

Hauptmann von Pader devine stacojiu. 

— Eşti consemnat în cazarmă pe timp nelimitat, spune el scurt. 

— Asta pentru ce-am mai încasat-o, domnule? întreabă Micu- 
țul, cu mirare. 

— Porcule! urlă von Pader, pierzindu-și cumpătul. 

Regretă ieșirea sa din clipa în care cuvîntul îi pleacă de pe buze. 
Un ofițer prusac trebuie să fie în măsură să-și stăpînească furia. 

— Cum vine asta, Herr Hauptmann, domnule, cum vine asta? Să 
arestezi un porc pentru că e ce e? De ce n-ar intra la răcoare întreaga 
armată germană în cazul ăsta, pentru că nu-i nici unul în ea care să 
nu fie porc, nu credeţi? 

— Ţi-ai pierdut minţile, soldat? ţipă von Pader, cu voce spartă. 
Vrei să spui că toţi soldaţii germani sînt porci? 

— Păi, domnule, Herr Sauer, intendentul, cică sîntem toţi niște 
pui de tîrfă jidancă și doctor Miiler zice că nu sîntem decit niște porci 
simulanți. 

— Atenţiune! piuie Hauptmann von Pader, vînăt la față. Înainte 
marș! Pas alergător! Direcţia pădure! 

Micuţul ţișnește ca din pușcă. Nimeni nu poate spune că nu 
execută ordinul. Ajungînd în pădure, se oprește într-un copac și con- 
tinuă să fugă pe loc, ţinîndu-l la piept și ridicînd un genunchi. 

— Ocolește copacul! ţipă von Pader, bătînd isteric cu piciorul 
în pămînt. Pas de voie! Marș forțat! Ocolește toți copacii! 

Micuţul parcă are pe dracu' în el. Aleargă drept peste creasta 
unui deal, dispare în valea dindărăt, apare pe creasta altui deal, fuge 
în zig-zag printre copaci, nechează fericit și dă din copite ca un cal. 

— Halt, halit! ţipă von Pader, dar Micuţul, care-i departe, se face 
că nu-l aude și continuă să alerge săltind și nechezînd. 

Coboară în spatele unui deal, dar mult timp după ce-a dispărut 
din vedere, îi auzim nechezatul. 

— În clipa în care omul ăla se întoarce, se precipită von Pader, 
să fie pus în cătușe și încuiat în beci pînă cînd îl va putea lua Poliția 
Militară. 

Compania rupe rîndurile. Nu-l vedem deloc pe Micuţul. L-au 
înghițit pădurile și dealurile. Porta spune că a dezertat la Berlin și că 
la viteza cu care alerga a ajuns acolo destul de repede. 

Hauptmann von Pader scrie un raport de cîteva pagini despre 
compania a 5-a, în general, și despre Micuţul, în mod special. Oberst 
Hinka îl așteaptă. A auzit din alte surse de spectacolul hipic al Micuţului. 

Monoclul lui von Pader îi cade de pe ochi de uimire în clipa în 
care aude în receptor șuieratul comandantului. 

— Ce dracu faci, von Pader? Program de frecuș cu compania ta în 
timpul unei perioade speciale de odihnă ordonate de către mine? Cînd 
oamenii se întorc din prima linie, se odihnesc. Repaus. M-ai înțeles? 

Maiorul trintește receptorul cu atîta forță încît von Pader 
asurzește. 

— Încă nu mă cunosc, afurisiţii, izbucnește von Pader, dar or 
să afle ei cine sînt. 

— Să trimitem raportul la regiment, domnule? întreabă Blatz, 
inocent. 

— În viaţa mea nu vreau să mai văd un raport referitor la indi- 
vidul ăla oribil, ţipă von Pader furios, sfîșiind raportul într-o mie de 
bucățele. Pentru mine nu mai există. Niciodată să nu-i mai pomenești 
numele în prezența mea. 

Hauptfeldwebel Blatz dă iama prin companie, întrerupînd jocuri 
de cărți, confiscînd provizii procurate ilegal, pretinziînd de la șefii de 
grupă cifrele exacte ale muniției consumate și împărțind corvezi în 
dreapta și-n stînga. Cînd, tîrziu după-amiază, a ajuns, el însuși într-o 
stare de epuizare totală, convins că are compania a 5-a la degetul mic. 

— Sînt moi ca rahatul! îi mărturisește el furierului de companie. 
Le arăt eu urgent pe cine au drept Hauptfeldwebel. Au sosit listele alea 
de inventar de la mecanicul-șef Wolf?! 

Furierul înghite în sec. Îl știe pe Wolf și-și dă seama că vor fi 
necazuri. 

— Listele de inventar! Au sosit? repetă Blatz. 

— Nu, Herr Hauptfeldwebel, și mă tem că nici nu vor sosi. Wolf 
mi-a spus să, ăă..., adică să-l pup în fund, domnule. 

— Omul ăsta e nebun? spune, aproape șoptit. 

Nu-și credea urechilor. 

Furierul dă din umeri. Nu vrea să și-l facă dușman pe Wolf. 

Blatz se duce la Wolf. Asta-i o chestiune de disciplină. Wolf 
îl întîmpină tolănit în scaunul său rotativ, cu picioarele pe birou. Își 
aprinde nepăsător un trabuc cît toate zilele, fără a-i oferi unul și lui Blatz. 

Alb de furie, Blatz se îndreaptă către el, dar se oprește brusc în 
clipa în care cei doi cîini-lup își arată colții și încep să mîrîie amenințător. 

— Ce-ţi închipui că faci? întreabă el, tremurînd de indignare. 
Unde sînt listele de inventar pe care ţi-am ordonat să le pregătești? 
Nu știi cine-i Hauptfeldwebel în compania asta? 

Wolf ride zgomotos și îndreaptă spre Blatz o sabie căzăcească. 

— Şterge-o, și nu-ți băga nasul în treaba mea. 

— O să-ți pară rău! șuieră Blatz. 

— Cară-te, pînă nu pun câinii pe tine, rînjește Wolf, arătînd spre 
ușă. 

Blatz pleacă blestemînd și jurînd răzbunare. Pășește încrezător 
în josul aleii principale a satului. Trecînd prin fața cartierului coman- 
dantului, aude un cîntat zgomotos dindărătul casei. Precaut, se uită 
după colţ și-l vede pe Micuţul tolănit lîngă o tranșee și cîntiînd vesel: 


Draga mea, dulcea mea, zîna mea, 
Sîngerez, mor după dragoste, 

Vino-ncoace și nu vom mai pleca niciodată 
Din acest adăpost tăcut și solitar 

În care zac, în ger și zăpadă. 


Blatz e pe cale să dea colțul și să dispară, cînd Hauptmann von 
Pader bate în geam și-i face semn. Acesta n-are încotro, trebuie să intre, 
oricît de puțin îi suride ideea. 

— Blatz, gonește idiotul ăla cîntător! șuieră căpitanul furios. 
Împușcă-l, dacă vrei! 
Blatz scurmă podeaua cu picioarele, ca o găină pe cale să ouă. 
— Herr Hauptmann..., se bilbiie el, încurcat. 
— E un ordin! Fă să dispară de-aici bufonul ăla, ţipă von Pader 
scos din minți. 

Blatz oftează ca un condamnat. Cu pași nesiguri, se duce să-l 
alunge pe Micuţul. 

Dindărătul perdelei, von Pader urmărește scena în tovărășia 
unei sticle de coniac. Să frîngă și să zdrobească un soldat a fost pînă 
acum la fel de ușor pentru el ca strivirea unei muște. Ia o înghițitură 
lungă din sticlă. Cu puţin noroc, se va întoarce la Berlin și apoi va avea 
grijă ca acești șobolani sălbatici de tranșee să afle cine e el. 

Trage atent cu ochiul pe fereastră și observă, spre satisfacția lui, 
că Blatz îi vorbește Micuţului. Dacă e cineva care să-l poată fringe pe 
țărănoiul ăla, atunci cu siguranţă că, acesta va fi Hauptfeldwebel Blatz, 
teroarea oricărei școli de subofițeri, zdrobitorul de oase Blatz! 

Von Pader ride în sinea lui, mai ia un gât de coniac și începe să 
se plimbe încoace și-ncolo prin încăperea joasă; s-a încartiruit într-un 
stil la care are dreptul un ofițer german, cu sînge albastru. Proprieta- 
rul locuinţei a fost, bineînţeles, azvârlit afară și s-a adăpostit într-o 
gaură din pămînt. Baronul von Pader nu s-ar cobori să locuiască sub 
același acoperiș cu un Untermensch rus. S-ar putea să-l umple de vreo 
boală. A tras în femeia rusoaică atunci cînd aceasta a făcut gălăgie în 
legătură cu niște oale și crătiți pe care voia să le ia cu ea. La ce dra- 
cu-i mai trebuiau oale și crătiți? 1 se spusese că unul dintre gloanţe a 
lovit-o pe femeie, dar nu i-a permis Feldwebelului sanitar să se uite la 
ea. Medicii germani nu trebuiau să atingă niște Untermenschen. N-au 
fost instruiți cu atîta cheltuială ca să se ocupe de așa ceva. Niciodată 
să nu fii drăguţ cu un rus. Sînt obraznici, ca și negrii. Biciul, de asta 
au nevoie. Și o execuție din cînd în cînd nu e nici ea un lucru rău. Lui 
Hauptmann von Pader îi plăcea să spinzure oameni. Oberst Hinka se 
împotrivea la genul ăsta de practici. A dat ordin ca Untermenschen să 
fie tratați asemenea germanilor. Dar colonelului ăstuia, plin de el, îi 
va pieri în curînd graiul cînd îl vor duce pe Admiral Schroderstrasse. 
Defetist, pingăritor de rasă! 

Micuţul cîntă din ce în ce mai tare de lingă tranșeea acoperită 
cu frunze de sfeclă. 

Hauptfeldwebel Blatz a dispărut. 

Baronul von Pader stringe din buze, înșfacă pistolul de pe masă 
şi împinge perdeaua în lături. În aceeași clipă, un geam din spatele lui 
zboară în țăndări. O grenadă de mînă se rostogolește pe podea. Ţipă 
îngrozit și se trintește pe burtă. 

Micuţul năvălește înăuntru cu automatul pregătit, se oprește în 
mijlocul camerei și-și plimbă privirea de la ofițerul care bolborosește 
ceva la podea și apoi la grenada de mînă. Se apleacă, ridică grenada și 
o aruncă elegant prin ușa deschisă. 

Von Pader se ridică greoi, își șterge de praf uniforma sa cenușie 
și-i întoarce ostentativ spatele Micuţului. 

Micuţului puţin îi pasă. Sporovăiește vesel despre grenade de 
antrenament, partizani și multe alte lucruri care fac parte din viața 
în spatele liniei frontului. 

— Herr Hauptmann, domnule, sînt sigur că niște ofițeri de pe-aici 
VOI Să vă joace un renghi. Dac-aș face rost de un șobolan mort, care 
mai și pute niţel, l-am putea arunca în mijlocul lor. Pentru că asta nu-i 
glumă, să arunce careva cu grenade false în tine, nu-i așa? Unde mai 
pui că sînteţi și nou pe-aici. 

Hauptmann von Pader își stringe buzele și-și desface pumnii 
într-un efort de stăpînire. Bijbiie la tocul pistolului. N-ar trebui să-l 
împuște pe omul ăsta și să spună pe urmă că a fost atacat? Se hotă- 
Tăște să nu o facă. 

Porta șade în fața mecanicului-șef Wolf, la biroul masiv al aces- 
tuia; ducînd tratative pentru patru camioane și cîteva lăzi cu provizii 
de la cantină. Wolf înfulecă o jumătate de cap de porc. Porta își con- 
fecționează un sandvici așa cum știe el. 

Mai întâi o felie de pîine uscată, unsă cu un strat de untură de 
giscă. Pe urmă, o bucată apreciabilă de șuncă afumată, presărată cu 
felii de cîrnat vînătoresc și cu cîte puţin din tot ce-i mai cade în mînă. 
La sfîrșit, totul e acoperit cu un strat de dulceaţă de mure. 

Își deschide larg fălcile și manevrează sandviciul enorm în gură. 
Îi vine greu să muşte din el, dar, pînă la urmă, reușește. 

— Sper c-ai să te îneci, spune Wolf, optimist. 

Porta înghite și ultima fărimă, pe urmă ia un pui și toarnă peste 
el un borcan de dulceaţă. 

— Nu spera prea mult, Wolf, spune el, umplîndu-și gura cu carne 
de pui. Sînt în stare să înghit pe de-a-ntregul un porc mărișor, să-l 
ascult cum grohăie în mine toată ziua și pe urmă să-l cac afară sub 
forma unei grămezi de purcei de lapte. 

— Nu m-ar mira, mormăie Wolf, încruntat, aruncînd varză acră 
asupra unui picior de porc. Adu-ţi numai aminte că înfuleci din haleala 
mea și, din câte știu, nu te-am poftit la masă. 

Porta ride zgomotos, relaxîndu-și fălcile. 

— Nu-i nimic, Wolf, băiețaș, află că niciodată nu sînt poftit. Nici 
n-ar fi nevoie. Întotdeauna sînt gata de masă. 

Mănîncă un timp în tăcere, studiindu-se reciproc. Singurele 
sunete sînt produse de oasele care trosnesc în fălci și de vinul care 
spală gîtlejurile. 

Wolf, bine-crescut, bea din pahar, Porta însă gîlgîie direct din 
sticlă. Wolf are propriul tacîm, Porta soarbe mîincarea direct din oală. 
În ceea ce-l priveşte, mîncare să fie. 

— Împărțim capul de porc? întreabă el, plimbînd un cuţit lung 
de bucătărie între ochii animalului care domină masa cu o roșie în bot. 

Wolf mormăie ceva indescifrabil, care se termină cu cuvintul 

„rahat”. 

Porta despică în două capul porcului, oprindu-și pentru el par- 
tea cea mare. O golește cu o sorbitură guturală prelungă, nepotrivită 
pentru stomacurile sensibile. 

Wolf îl privește dezgustat. 

— Spune-mi, fiule! Nu mănînci niciodată în sala de mese? 
— Se-nţelege că da, zimbește Porta. Pe-acolo se găsește de mîn- 
care, nu-i așa? 

Se tolănesc în scaune. Se fac auzite două rigiituri de mulțumire. 
Porta își scoate bocancii și ciorapii și-i pune pe masă. Din ei se ridică 
o aromă acră. Se uită ţintă la Wolf, care s-a apucat să mănînce o porție 
caldă de budincă, și împinge un ciorap mai aproape de el, cu degetul 
mare care nu-i din cale-afară de curat. Își mișcă degetele de la picioare 
cu un aer elegant. 

Fără să clipească, Wolf toarnă sos de mere peste budinca lui 
neagră. 

Porta începe să-și taie unghiile. Schije de unghie îi zboară lui 
Wolf pe la ureche. 

Cîinii-lup pufnesc pe nas deranjaţi și se îndepărtează de masă. 
Ciorapii lui Porta sînt prea mult pentru nasurile lor sensibile. 

— Ce dracu pute aici, întreabă Wolf, brusc, ridicîndu-și privirea 
de pe cîrnatul pe care se pregătea să-l savureze. 

— Pute? întreabă Porta, nevinovat. E de așteptat, nu-i așa, în 
tovărășia ta? 

— Nu deveni obraznic, fiule, îl previne Wolf mîrîind. Nu uita 
cine-i mecanic-șef și Stabsfeldwebel pe-aici și nu uita cine-i deținăto- 
rul Crucii Germaniei în argint. Ia ciorapii ăștia puturoși de-aici, omule! 

Cine-a mai pomenit ciorapi pe o masă din sufragerie? Cu furculița îi 
azvârle pe podea. Ciorapii aterizează în faţa cîinilor, care fug schelălăind. 

— Știu un loc unde-s trei tractoare, spune Porta, după o tăcere 
prelungită. Tracţiune integrală, cum sînt alea cu care se joacă artileria 
grea. 

— Ce fel de tractoare, întreabă Wolf, aparent dezinteresat. 

— Scule clasa-ntii. Nu-s ruinate de ulei sau combustibil prost. 
Au venit direct de la americani, pe adresa lui Ivan. 

— Ce marcă, vrea să știe Wolf, adunînd grăsimea cu o bucată de 
pîine țărănească din Ucraina. Dacă-s Forduri nu mă interesează. Tito 
a început să-i urască de-a binelea pe capitaliști în clipa în care i-au 
trimis cîteva Forduri. Astea reprezintă răzbunarea Americii la adresa 
Europei, pentru că i-am trimis pe cap toate oile negre. 

Porta își clătește gura cu o jumătate de sticlă de șampanie din 
Crimeea, pe care o înșfacă fără a fi poftit. 

— Cine vorbește de Forduri? Eu mă refer la Caterpilar. Ce zici 
de asta? 

— Minţi, vine din partea lui Wolf, înainte ca acesta să-și aducă 
aminte de prima lege a cumpărării: nu te arăta interesat de ceea ce ţi 
se oferă. 

Porta deschide o cutie de carne de vacă, fără a cere permisiunea, 
și își împinge conţinutul pe gît cu ajutorul baionetei. 

— Unde ţii Caterpilarele astea? 

Porta isprăvește cutia înainte de a răspunde și se bucură vizibil 
de nerăbdarea lui Wolf. 

— Nu le am. Știu doar unde se află în momentul de față. 

— Ne pierdem timpul, hotărăște Wolf, brusc. Nu poţi vinde ceva 
ce nu-ți aparține. 

— Tu cu asta te ocupi tot timpul, ride Porta bine-dispus. Bem 
o cafea după așa o masă modestă? 

— O să aduc și closetul încoace dacă vrei! șuieră Wolf. Ia-ţi picioa- 
rele astea împuţite de pe masă, trogloditule! N-o să te cizelezi niciodată, 
măi! Vîrîndu-ţi picioarele în farfuria gazdei, nu vei ajunge popular. Mă 
gindeam să-ţi ofer o slujbă cînd terminăm războiul, însă ar fi ca și cum 
aș da drumul unui porc turbat în mijlocul lumii nefericite. 

— Mocca! 

Wolf îi poruncește fără tragere de inimă servitorului său, un 
fost sergent rus, să vină cu cafeaua. 

— Omul a spus: cafea! zbiară Porta în urma rusului. 

— De cînd te știu pe tine, m-am uitat niţel mai bine la partidul 
ăla roșu și nici nu-ţi închipui cît de mult urăsc mocirla socialiștilor 
proletari, mîriie Wolf, acru. 

— Nu beau decît Java, urlă Porta, fără a se simţi deloc insultat. 

— Java? De unde naiba crezi că pot procura eu Java? minte Wolf. 

— Scoate-ţi rahatul din urechi, Wolf, rîde Porta confidenţial. Ai 
șutit trei saci de Java luna trecută. Poţi fraieri întreaga armată germană 
tot timpul, dar pe mine nu mă fraierești niciodată, amice! 

— Santos nu-i destul de bună pentru tine? Sărmanul popor ger- 
man persecutat și-ar da și boașele pentru o ceașcă de Santos. Mai sînt 
și cîțiva din Herrenvolk care în viața lor n-au gustat Santos. 

— Eşti un afurisit, Wolf, zîimbește Porta, triumfător. În primul 
rînd, eu nu sînt un sărman neamţ persecutat, de care ai pomenit adi- 
neauri. Pe urmă, din partea mea se pot duce dracului cu toţii. Vaterlandul 
și cu tot ce conţine el, inclusiv steagurile, l-aș vinde și mîine lui Ivan. 
N-am nevoie de rahatul tău amar de Santos. Vreau Java. Și, băiețaș, 
dacă nu-mi dai acum, mîine nu vei mai avea nimic în stoc. 

Wolf întoarce capul și urlă în urma sergentului rus. 

— Igor, Java! Aroma B! 

— Aroma A, prietene! îl corectează Porta. 

O aromă minunată umple toate încăperile. Alături de cafea, 
mănîncă tarte cu brînză. 

— Am cinci chile de ceai, spune Porta, după cea de-a patra ceașcă 
de cafea. Ceai negru, chinezesc, cu niţel ceai verde înăuntru, adaugă. 
E treabă aleasă. Îl face pe-un mandarin chinez să ţîșnească în sus, cu 
boașele zornăindu-i Radetzsky Marsch pe tot parcursul drumului. 

— Pe dracu! face Wolf. Ceaiul e absolut imposibil de procurat 
în ziua de azi. Știu sigur. Am încercat. China e destul de mare și-i aco- 
perită de ceai. Chinezii mei îmi spun că pe-acolo e destul, să se înece 
dacă vor. Dar aici nu sîntem în China. 

— Relaţiile, se laudă Porta, trufaș. Posed așa ceva. Ce-ţi dorește 
inima? Poate o caravană de cămile, cu un harem complet și niște eunuci 
arabi, sau poate un submarin englezesc, cu obuze și torpile cu tot? 

Nimic mai simplu. Scotland Yard-ul e pe urmele comandantului, așa 
că ţi-l dau și pe el. Te poți plimba după voia inimii, Wolf! 

— Fleacuri, mormăie Wolf, indiferent. Cămile am. Cui îi mai 
trebuie cămile în ziua de azi? Cu toții vor roți. Ce să-ți dau pe el? 

— Ce ai? întreabă Porta, scobindu-se între dinţi cu cuțitul de 
luptă. 

— Zece mii de mărci, oferă Wolf, cu o privire lacomă. 

Porta se lasă pe spătarul scaunului, rizînd în hohote. 

— N-am nevoie de hirtie de șters la cur, Wolf. 

Wolf se ridică fără un cuvînt și intră într-o cameră alăturată. 
Pipăie peretele cu degetele. Acesta se deschide și iese la iveală un seif. 
Deconectează cîteva fire și deschide seiful. Oricare altul care ar fi încer- 
cat să-l deschidă ar fi fost făcut fărime. 

Cînd se întoarce, Porta e cocoțat pe masă și întărită cîinii-lup 
care miîrîie turbaţi și dau să-l muște. Wolf ride din toată inima. 

— Nu mai încerca să-mi hrănești cîinii, copile! Dă un șut unui 
cîrnat de pe podea. Te-aș putea face să-l halești. Cît crezi că ţi-ar trebui 
ca să dai ortu' popii? 

— Sînt destul de rezistent, zimbește Porta, prietenos. Cred că 
mi-aș acorda treizeci de secunde. 

Wolf gonește dulăii într-un colț. Aceștia stau întinși și-l urmă- 
resc, mîriind, pe Porta, care coboară de pe masă. 

— Poftim! spune Wolf, împingînd spre el o cutie neagră. Ţi le 
dau pe astea în schimbul ceaiului. 

Porta cercetează cu o lupă de bijutier trei diamante mari. 

— Ai haz. O să ajungi cap de afiș la circul sătesc. Știi, ăla care 
cade-n cur tot timpul. Arată rahatul ăsta unui jidan din Amsterdam, 
Wolf, și te va duce la doctor cît ai clipi. 

— Cum? face Wolf, insultat. 

— Ştii tu ce vreau să spun. Te afli-n treabă. Vîră-ţi cioburile astea 
unde știi și păstrează-le pînă cînd o să ai de-a face cu un socialist, sau 
cu alt fel de idiot. 

— Nu-nţeleg o iotă, oftează Wolf, închizînd cu zgomot capacul 
cutiei negre. 

— Arăţi ca un ziar ud cu tipăritura mînjită, zimbește Porta, 
sarcastic. 

— E-n regulă, las-o baltă! admite Wolf. Recunosc că-s false, dar 
cum era să știu că nu te-ai lovit la cap săptămîna trecută cînd ai fost 
aruncat în aer cu vagon cu tot? Trăim vremuri grele. Merită să-ncerc. 

— Îmi dau lacrimile, Wolf! face Porta. 

— Ce-ai zice de-o permisie de-o lună? zîmbește Wolf afectat. Sau 
poate o călătorie în interes de serviciu prin toată Europa? Dar de-o spi- 
talizare cu o boală căreia nu-i poate veni de hac nici un doctor? Vreau 
să spun, atita timp cît nu vrei tu să te vindeci. 

— Doamne, Wolf, prost mai ești! Porta dă din cap, resemnat. 
Dacă aș vrea permisie, aș putea pleca de-aici în zece minute. Dac-aș 
vrea să mă-mbolnăvesc, am o gamă de zece mii de boli despre care 
tu n-ai auzit în viaţa ta, începînd cu durerile de cap, pînă la ciumă și 
tifos. Pe cinstea mea, orice spital m-ar aștepta cu covorul roșu dacă aș 
binevoi să le fac o vizită. Generalul Sauerbach, cel mai mare din ier- 
arhie, s-ar sui urgent în avion pentru a se ocupa de cazul meu cît mai 
temeinic. Și călătorii în interes de serviciu... Păi, Wolf, sînt expert în 
organizarea treburilor de genul ăsta. Hai mai bine să vedem ce mai ai 
tu prin seiful tău. 

— Porta, apropie-te numai de seif și vei avea mai multe găuri în 
corpul ăla de jidan decît un ciur. Ai avea nevoie de toți generalii-medici 
din armatele nemţești și rusești ca să te peticească, fiule! 

— E-n regulă, Wolf, n-am nevoie să-mi scot cizmele din picioare 
ca să număr pînă la douăzeci. E limpede că n-o să facem nici o afacere. 
Porta se ridică și se îndreaptă spre ușă. Îşi deschide tocul pistolului, 
trage piedica de siguranţă a automatului și se retrage de-a-ndăratelea. 
Din fericire, mai știu cîteva persoane care cunosc valoarea ceaiului 
negru chinezesc și a ceaiului verde. Am venit mai întâi la tine pentru 
că ne cunoaștem de mult, așa că nu izbucni în lacrimi cînd o să afli 
peste zece minute c-am vîndut stocul. 

— Ușurel, ușurel, zîmbește Wolf, încercînd să pară amabil. De 
unde-ai scos-o că nu vreau să-ți cumpăr ceaiul? 

Se așază amîndoi pe niște perne arăbești. Șeful gărzii lui Wolf 
le mai servește cafea. Apare și-o sticlă cu coniac Napoleon. Dintr-o 
cutie de argint, care a aparținut odinioară unui prinț român, răsar niște 
trabucuri. 

După trei ore de discuții aprinse, ceaiul și-a schimbat proprie- 
tarul. Se duc să-l ia. Zîimbind, se acoperă unul pe celălalt cu automatele. 
Se cunosc de multă, multă vreme. 

Ceaiul e dosit după niște baloți imenși de paie într-un colhoz. 
Wolf îl gustă sceptic. Experții săi în ceaiuri, cei doi chinezi, îl cercetează 
mult mai științific și, după un timp, declară că e ceai negru chinezesc 
cu un amestec de ceai verde. 

— De unde dracu-l ai? întreabă el, bănuitor. 

— Din China, răspunde Porta. De unde credeai? Acolo se face 
chestia asta. 

— N-ai fost în viaţa ta în China, Porta! 

— Ia te uită! Te-am întrebat eu de unde-ai făcut rost de biștari 
ca să-ţi cumperi ceai negru? 

— Ceva nu-mi miroase a bine în treaba asta, mormăie Wolf, 
sumbru. 

— Ceai bun, ceai foarte bun, strigă Wung. Garantez ceai bun. 
Nu alt ceai mai bun! 

— Cred, spune Wolf, gînditor, dar am un instinct mai sigur decît 
cincizeci de jidani. E ceva în neregulă care nu-i în regulă. Îmi urlă în 
cap o sirenă de alarmă. 

— Atunci las-o baltă, spune Porta, indiferent. O să scap de el 
destul de ușor. O să vezi unde te-au dus cei cincizeci de jidani ai tăi. 

Wolf ia din nou ceai pe limbă și ridică privirea la ceruri, ca și 
cum ar aștepta un semn divin. Ceaiul e bun. E ceai de calitate formi- 
dabilă. Își revine și îi aruncă lui Porta o privire crincenă. 

— Joseph! Dacă mă tragi în piept cu ceaiul ăsta, atunci Isus din 
cer și Maica Precistă din Kazan să te aibă în pază. O să ai nevoie de 
mai mulți. O să ai nevoie de fiecare sfînt în parte din tot calendarul 
ca să te ţină în viaţă, fiule. 

Wolf plătește și pleacă cu ceaiul. 

Porta dă să se urce în mașina-amfibie a lui Wolf, dar gorilele 
sale îl îmbrîncesc brutal cu automatul. 

— Tîrgu-i încheiat! Nu e loc pentru tine aici, Porta! Umblă ca 
toți ceilalți gîndaci. Numai păturile superioare ale armatei călătoresc 
în mașini. 

— Ar fi trebuit să păstrezi niţel ceai din ăla negru și pentru noi, 
spune, dezamăgit, Bătrînul la întoarcerea lui Porta. 

— Chestia asta e mai bună decit ceaiul! rînjește Porta, scoțind 
la iveală o cutie plină cu monede vechi de aur. Ceaiul îl piși la gard, dar 
mălaiul ăsta galben își păstrează valoarea. 

— Pe toți dracii! explodează Micuţul, uluit. E destul aici pentru 
a cumpăra un ticălos de general înzorzonat cu Statul său Major cu tot. 

— Poate că asta am să și fac într-una din zile, răspunde Porta 
misterios. Indivizilor ălora le va crește prețul văzînd cu ochii în clipa 
în care inamicii noștri vor începe să facă procese pentru criminalii 
de război. 

— I-ai ajuta? întreabă, dezgustat, Bătrînul, aprinzîndu-și pipa 
cu căpăcel de argint. 

— Ajut pe oricine cu orice, atîta timp cît scuipă loveaua în 
cantități mulțumitoare. Vaterlandul și agitatul stegulețelor nu sînt 
specialitatea mea. 

— Ţi-ai vinde și propria mamă dacă ai avea ocazia, spune Heide, 
cu dispreţ. 

— Și dece nu, mă rog? răspunde Porta, zîmbind. Îndată ce-or s-o 
cunoască, or să fie dispuși să-mi plătească, doar-doar oi lua-o înapoi. 
Acuma însă, vă rog să mă scuzaţi, mai am cîteva tractoare ale armatei 
de care trebuie să scap. Salut! 

Cînd revine Porta, Wolf are oaspeţi. Un ofițer de intendență de 
la Armata a IV-a Panzer, care a venit să cumpere săpun aromat și fete. 
Privirea îi cade pe un săculeț de ceai și uită pentru ce a venit. 

— Ce-ai acolo, Wolf, întreabă el, cu o privire lacomă. 

— Ceai, răspunde Wolf cu jumătate de glas, blestemîndu-se în 
sinea lui că nu a ascuns săculețul mai devreme. 

Există anumite limite ale prețului pe care-l poate pretinde 
ofițerului. 

Porta zîmbește cu toată gura, observînd licărul de lăcomie din 
ochii intendentului, și începe, fără cel mai mic spirit de camaraderie, să 
expună calitățile deosebite ale ceaiului. Wolf n-o să profite prea mult 
de pe urma ceaiului, și Porta e vizibil încântat la acest gînd. 

— Cît e aici? întreabă intendentul cel gras, cîntărind săculețul 
în mînă. 

— Un chil și ceva, mormăie Wolf, tentat să-l pocnească pe inten- 
dent în boașe. 

— Şi ce preţ te-ai gîndit să ceri, Wolf? Vreau să spun, de la mine! 

— Mă tem că nu pot să vi-l vind, domnule. Nu îmi aparține. 
Scoate niște coniac și speră că ofițerul de intendență își va pierde 
interesul pentru ceai. În schimb, vă recomand fermecătoarele tinere 
poloneze și slave. Sînt adevărate maimuțe pe saltea, domnule. Știu să 
dea nu numai din urechi, ţipă el entuziasmat. 

— Hai să revenim la problema proprietarului ceaiului, spune 
intendentul, cu un licăr șiret în dosul ochelarilor săi cu lentile groase. 

Aceștia îl fac să arate ca un broscoi așezat pe un bolovan încins 
la soare. 

— Regret, domnule. Ceaiul e proprietatea unui ofițer mare în 
grad. 

Wolf se bate pe umăr și-și trece degetul de cîteva ori peste par- 
tea stingă a pieptului pentru a arăta cît de mare în grad este ofițerul 
respectiv. 

— Știu cazuri în care s-a furat chiar și de la ofițeri înalți în grad, 
în ciuda șirurilor lor de decoraţii, e de părere intendentul, umflîndu-și 
obrajii. 

În sinea sa, mecanicul-șef Wolf îi dă dreptate. 

— Domnule, domnule, nu! Deloc! Eu sînt un om cinstit. N-aș fi 
în stare de o asemenea faptă. 

Pentru o clipă, Wolf arată ca un sfînt într-un vitraliu. 

Porta tușește discret în colțișorul său și-și mai toarnă niște 
coniac. Wolf l-a uitat de tot. Cînd dă să-și toarne din nou, Wolf îi smulge 
sticla din mînă, își umple propriul pahar și pe cel al intendentului, 
cu figură de broscoi. Schimbă fulgerător paharul său gol cu cel plin 
al lui Wolf. Wolf îi aruncă o căutătură rea. Între Wolf și intendentul 
Broscoi începe o lungă discuţie avind ca subiect ceaiul. Intendentul îi 
explică, amabil, procedeul prin care ar putea, dacă ar dori, să intre în 
posesia ceaiului. La urma-urmei, e, după cum se știe, șef al Serviciului 
de intendență al Armatei a IV-a Panzer. 

Wolf îi răspunde cu o amenințare delicată, pe care intendentul 
o lasă neobservată. Are prea multe afaceri dubioase cu Wolf pentru 
a-şi putea permite să se simtă insultat. Wolf joacă tare. Dacă va da de 

belea, întreaga Armată a IV-a Panzer va avea de suferit, împreună cu el, 
și furtuna ce se va stîrni îi va afecta și pe mulți alții. S-ar ivi probleme 
pînă și în Admiral Schroderstrasse. 

După un timp, intendentul pleacă în tovărășia săculețului cu 
ceai. E în al nouălea cer. Pe de o parte, datorită coniacului, pe de altă 
parte, datorită obținerii ceaiului. A uitat complet de domnișoarele alese 
pe sprinceană. Adoră ceaiul și și-a făcut socoteala că ăsta-i va ajunge 
pentru tot restul războiului, chiar dacă se va transforma într-un război 
de poziţii, cu tranșee și cu tot soiul de gaze toxice. 

Wolf a devenit fericitul posesor al unui urs mare și brun care 
bea bere și aruncă cu grenade de mină. 

— Ce-ai de gînd să faci cu monstrul ăsta oribil? întreabă Porta, 
uluit, în timp ce cercetează împreună cu Wolf ursul, care tocmai a sosit 
ca pasager al unui Mercedes impresionant. Șoferul, un Oberscharfiihrer 
SS, îl salută în timp ce coboară din vehicul. Ursul poartă pe cap o bonetă 
verde de ofițer NKVD și e servit imediat cu o ladă de bere. Wolf știe cum 
trebuie întîmpinat un ofițer superior rus. 

Porta rîde pînă face crampe la stomac și, în curînd, leagă o pri- 
etenie strînsă cu ursul. Cei doi se pupă în stil rusesc. Wolf privește 
ginditor de la urs la Porta. 

— ȚI-l vând, hotărăște el. Îţi va fi extrem de folositor pe front. 
Învaţă-l să-i halească pe „roşii” şi cînd vei fi în recunoaștere le va adul- 
meca ascunzișurile în locul tău. 

— Asta nu-i o idee rea, e de părere Porta, privind ursul cu mare 
interes. Am auzit că pe urși îi poți dresa mult mai ușor decît pe cai 
sau pe cîini. L-aș putea învăța să execute „salutul roșu” cu laba închisă. 
Băieţilor ălora cu trese din aur le va plăcea cu siguranță. Nici măcar ei 
n-ar putea pedepsi un urs rusesc pentru că e fidel Moscovei. Mă rog, 
și cît îți dă voie conștiința să ceri pe el? 

— Nu știu, spune Wolf, încet. Urșii nu prea sînt specialitatea 
mea. L-am primit de la un circ rusesc falit. 

— Nu se caută pe piaţă, spune Porta, cu un aer de cunoscător. 
Siberia e plină de ei. 

— Aici nu sîntem în Siberia, Porta, îi amintește Wolf. 

— O să ajungi și acolo, mai devreme sau mai tîrziu, îl previne 
Porta, cu răutate. 

— Da, judecînd după felul în care soarele pare să apună peste 
Reichul german, cu acuta posibilitate a unei noi migrații germane înspre 
nord, poate că ai dreptate. Wolf arată spre urs. Se prea poate să fie mulți 
ca el în Siberia, dar n-au învăţat toți să bea bere și să dea cu parul. 

— Aici te-nșeli, omule, te-nșeli! Cum de n-ai auzit pînă acum? 
protestează Porta. Crîșmele siberiene sînt pline de ei pînă după mie- 
zul nopții! 

Se duc împreună să tirguiască niște Caterpilare. Cînd, în cele din 
urmă, se înțeleg și Wolf le vede, băgînd de seamă că sînt atât de noi încât 
nici n-a fost șters stratul protector de unsoare de pe ele, exclamă uimit: 

— La naiba, Porta! Ţi le-au trimis yankeii direct ție? 

— Eşti pe aproape, se laudă Porta, gesticulînd larg cu mîinile. Au 
venit pe calea ferată direct din Împărăția Domnului, via Cercul Polar. 
E și-o Biblie montată în dosul carburatorului! 

— Pe cinstea mea, băiete! face Wolf, plin de admiraţie. Conti- 
nuă în felul ăsta și-o să ajungi să te prăjești la soare, alături de grecii 
bogaţi, la Monaco. 

Merg împreună acasă la Wolf, ca să bea în cinstea târgului. Ursul 
se ghemuiește într-un colț și le aruncă dulăilor o privire plină de dis- 
preț. Aceștia păstrează o distanţă apreciabilă. 

— Ca să-ţi dovedesc că-ți sînt cu adevărat prieten, începe Wolf 
solemn, îţi fac ursul cadou. 

— Asta numești tu prietenie? întreabă Porta, bănuitor. Vrei să 
scapi de el, Wolf! E de nevindut, și indivizii ăștia bruni halesc mai 
mult decît un neamţ flămând care a trecut prin ultimele trei războaie. 
Să fiu sincer, mă cam lasă rece cadoul tău. Cu siguranţă îmi va aduce 
mai multe necazuri decît bucurii. Poţi intra foarte ușor în bucluc cu 
un asemenea monstru. Îți mai amintești de scroafa pe care am avut-o? 
Aia, pe care nu ne lăsa inima să o tăiem. Dacă vecinii noștri de dincolo 
n-ar fi capturat-o pe Sofia, am fi avut-o și acum, dar voinicul ăsta brun 
pare mult mai simpatic decît Sofia. Animalele de casă n-au ce căuta 
în armată. Uită-te la ochii lui. Ceea ce-i trebuie e un cămin liniștit în 
care să îmbătrinească în voie. Că veni vorba, cum îl cheamă? 

— L-am întrebat, dar n-a vrut să-mi spună. Vrei să vezi cum 
bea bere? 

Fără a aștepta un răspuns, Wolf așază patru sticle de Schlosspilz 
pe masă și îi face semn ursului. 

— Nu i le deschizi mai întîi? întreabă Porta, mirat. 

— Nu, nu, nu, nu! Asta o face el singur! 

Ursul se leagănă înspre masă, înșfacă o sticlă și-i sfarmă gâtul cu 
dinţii. Pe urmă își toarnă conţinutul pe beregată cu viteza unui docher 
însetat, azvârle sticla goală spre cîinii-lup și o apucă pe următoarea. 

— Maică Precistă din Kazan! exclamă Porta, uluit. Să fiu al dra- 
cului! Crezi că poate fi învățat să tragă cu un Kalașnikov? 

— Cum să nu? spune Wolf. Învaţă-l pe urs tot ce știi! E un ani- 
mal foarte inteligent. A fost la Moscova într-o unitate specială înainte 
de-a ajunge la circ. 

Ursul se îndreaptă spre Porta, legănîndu-se, îi pune o labă uriașă 
pe umăr și îi dă un sărut mare și bălos în mijlocul feţei. 

— Mă iubește! strigă Porta, entuziasmat. Nu prea sînt mulți ca el! 

Porta și Wolf sînt serviţi cu cafea. Hotărăsc să ridice tractoarele 
la miezul nopţii. De preferință, între orele două și patru. Asta-i partea 
din noapte cînd santinelele sînt mai somnoroase. 

Motanul mare și alb al lui Wolf hoinărește arogant prin cameră 
venind din magazia alăturată. 

Porta îl cheamă. Adoră pisicile. N-a încetat să sufere în urma 
pierderii lui Stalin.2l Motanul lui Wolf îl ignoră cu desăvârşire. Dă furios 
din coadă, cînd Porta îl strigă din nou și vrea să-i ofere o bucată de pateu. 

— E un pisoi franțuzesc, se fălește Wolf cu animalul său. Din 
Paris! 

— Se vede! Are un accentuat simţ al patriotismului. 

— Așa-i! spune Wolf. Prizonierii mei francezi sînt singurii pe 
care-i lasă să-l atingă și să-i dea de mincare. 

— Nu te lasă să-l mingii? întreabă Porta. 

— Non, monsieur! Cred că nu ne-o iartă că i-am furat Alsacia și 
Lorena în 1870. 

— Ăsta a fost un gest tipic pe care-l puteau face nemţii unor 


[2] O mică nepotrivire în cronologia derulării evenimentelor din romanele 
lui Hassel: în Legiunea blestemaților, în scena morţii lui Porta, acesta cere 
să-și mai vadă o dată motanul, pe Stalin, pentru ca aici să aflăm că regretă 
pierderea lui. (n. trad.) 

vecini buni, recunoaște Porta solemn. Privește cu admiraţie pisica, în 
timp ce aceasta trece prin fața cîinilor-lup cu coada sus și cu un aer de 
profund dispreţ pentru toţi câinii, în general, și pentru cei doi, în special. 

Cînd aude Hauptmann von Pader despre urs, se duce țintă la 
Cartierul General al regimentului. 

— Porta cu un urs, ha! ride Oberst Hinka. Și ce dacă? Regula- 
mentul nu interzice păstrarea urșilor. 

— Vreţi să și defileze? întreabă von Pader, trăsnit. 

— Treaba ta! Tu ești comandantul! i-o retează sec colonelul 
Hinka. 

Ursul defilează împreună cu compania. După un timp, toată 
lumea se obișnuiește cu el. Singurul lucru care-l scoate din sărite e 
vederea uniformelor kaki. Acestea îl transformă dintr-un uriaș prietenos 
într-o fiară sîngeroasă. Ochii i se îngustează și sclipesc amenințător. 

Organizăm un botez de pomină în cinstea lui și-i dăm numele 
de Rasputin. Ursul are ceva în el care ne amintește de călugărul rus. 
Mai ales cînd bea bere. 

Wolf vine la petrecere însoţit de corul său personal. 

Între cîntece se ţin discursuri. Heide se îmbată în așa hal încât 
se lasă convertit la comunism. Mai tîrziu, în aceeași noapte, cînd îi 
revine puţin luciditatea, devine catolic și se spovedește lui Porta, care 
a făcut parte odinioară din Corpul de preoțil?.. 

Bătrânul se ridică de pe bancă cu greutate. Încăpăținat, încearcă 
să se așeze într-un scaun rulant și, în cele din urmă, reușește. Rezulta- 
tul este minunat. Scaunul o pornește prin magazie. Micuţul deschide 
politicos ușa dublă și Bătrînul zboară de-a lungul potecii înguste drept 
în rîu. Se organizează rapid un lanţ de salvare. 

— Preacinstiți cîntăreți, bolborosește după ce l-au tras la mal. 
Omul ăsta, sughite el, și își plimbă degetul în direcția lui Gregor, omul... 
ăsta! Cîntă ca un porc! Întocmai ca un porc! Îl privește din nou pe Gre- 
gor. Și are trei capete! 

Gregor se pune pe picioare cu mare greutate. Ș$napsul i-a ajuns 
la nivelul amigdalelor. Se sprijină nesigur de un tun de douăzeci de 
milimetri. 


[3] Vezi Blindatele morții (n. trad.) 

— Trebuie să-ți spun ceva, domnule! sughite el, încercînd să 
scuipe în direcția Bătrinului. Trebuie să-ți spun că ești dobitocul cel 
mai timpit pe care l-am întîlnit în viața mea. Ești un adevărat rahat, 
domnule! 

Bătrinul se prăbușește peste masă, cu fața în ornamentele florale. 

— Soldați germani! Habar n-au să cînte! Să fie împușcați în zori! 
Nu merită să trăiască! mormăie, cu voce înăbușită. 

Se apucă să mănînce florile de pe masă. 

— Cîntaţi, nenorociților! zbiară Gregor, cățărat pe scăunelul 
tunului de 20 mm. Un, doi, trei, cîntați! Gata cu trindăveala, pufnește. 
Dacă nu sîntem în stare să cîntăm, nu ne mai rămîne nimic. Cîntecul 
€... €... e coloana vertebrală a armatei! Bate darabana pe tun. 

— îm... Îm... Îm... Împuşcă-mă, bilbîie Porta, şezînd beat turtă 
lingă Rasputin. 

— Împușc pe cine vreau eu și cînd vreau, îngaimă Gregor, și 
vomită brusc peste tun. 

— O să cureţi tunu ăla, urlă Heide, turbat. Chiar de-ai fi de o 
mie de ori Unteroffizier, o să-l cureţi, băiete! 

Tunul se declanșează, trimiţind o serie de obuze de 20 mm prin 
acoperiș. Din fericire, sînt obuze perforante, și nu brizante. 

— Gata cu prostiile, îi dojenește Wolf, pe un ton părintesc. Unul 
din obuze i-a smuls boneta. sîntem un cor serios, preocupat să onoreze 
un botez, și nu o șleahtă războinică la instrucţia de tragere din parcul 
comunal, duminica de dimineaţă. 

— Feldwebel Beier va cînta următorul cîntec, mugește Gregor, 
cu o voce groasă, căzind de pe tun. 

— O să te dau pe mîna Poliției Militare, răcnește Bătriînul. 

Încearcă să înghită tulpina lungă a unei garoafe. Își închipuie 
că mănîncă asparagus. 

— Unteroffizier Gregor Martin! zbiară Heide. Eşti o rușine pen- 
tru Corpul subofiţerilor germani. Ai ajuns de risul lumii. Unteroffizier 
Martin, ești o pată pe onoarea armatei! 

— Membri ai Corpului care nu pricep că trupele trebuie ţinute la 
respect printr-o disciplină severă n-ar trebui să ajungă subofiţeri, urlă 
Wolf, solemn. Încearcă să se ridice de pe scaun, însă dă greș. Aterizează, 

în schimb, sub masa sub care șade Legionarul, comandînd o escadrilă 
de cămile. Se crede pe undeva, prin Sahara. 

— Mille diables, adulmeci curmalii, mon ami? Înfloresc în peri- 
oada asta a anului. Allah el-Akbar, îngenunchează și roagă-te! ţipă el, 
pocnindu-se pios cu fruntea de podea. 

Wolf dă să se urce iarăși în scaunul său, dar se prăbușește în 
ceafa lui Heide și spune lumii cât e de fericit că a dat peste sora lui cea 
mare, al cărei soț a părăsit-o din nou. 

— O să zdrobesc mutrele cîinilor ălora puturoși! rage Heide. 

— De noi vorbeşte, face Porta, insultat. Îl ia pe Micuţul prie- 
tenește pe după umeri. Nu pricepe diferențele de rang din armată, 
gunoiul ăsta brun. 

Ursul își înalță căpățina și mormăie amenințător la cuvintul 

„brun. 

— Unteroffizier Julius Heide, spune Porta, condescendent, ai rahat 
acolo unde-ar trebui să-ţi fie creierul. Am fost cît pe ce să-ţi spun că 
ești timpit ca un neamţ, dar m-aș jigni pe mine însumi. 

— E un cretin, proclamă Micuţul. Privirea i se încețoșează și se 
prăbușește peste dulăi, care-l mușcă de picior. Din fericire, e prea matol 
ca să bage de seamă. Julius, sughite el, nu știi că noi, Obergefreiter-ii, 
sîntem în anumite privințe mai valoroși decît ofițerii de Stat Major? N-o 
să găsești vreun Unteroffizier sau vreun Feldwebel la Statul Major, poate 
nici măcar un locotenent. O să aflii doar o grămadă de Obergefreiter-i 
de-ai noștri, care se-nvârt prin preajmă și mai ridică moralul din zonă. 

— Micuţul știe ce spune, îl laudă Porta. Noi purtăm cu demni- 
tate și mîndrie cele două trese care sînt acordate numai soldaţilor cu 
materie cenușie în țeastă. Luaţi aminte, Unteroffizieri puturoși, conti- 
nua el cu o voce care domină vacarmul infernal.. În unele aşternuturi, 
Obergefreiter-ii îi depășesc în grad și pe amăriîții de generali! 

— Nu uitaţi, adunătură de prăpădiţi, comandantul suprem ger- 
man nu-i decît Gefreiter, rinjește Micuţul, șters, și n-a primit niciodată 
tresa următoare. 

— Așa-i, spune Porta, tărăgănat, e nevoie de materie cenușie ca 
să ajungi Obergefreiter. 

— Lasă-l să-și poarte singur de grijă, avertizează Micuţul, ngiind 
sonor. 

— Briider, zur Freiheit, zur Sonne...I“., cîntă Porta, cu o voce ţipătoare. 

— Înaltă trădare, mugește Heide, turbat. Ar trebui să vă arestez. 

— Die Strosse frei, SA marschiert...!, zbieră el, încercînd să acopere 
imnul comunist al lui Porta. 

— Să fie arestaţi, rinjește Wolf timp, căutiîndu-și pe podea, în 
patru labe, centura și tocul pistolului. 

Satan, cîinele său lup, i le aduce în bot. 

Wolf salută cîinele și-i mulțumește. Cu mare greutate își scoate 
pistolul din toc. Îl ţine cu ambele mîini întinse, încercînd să-l ochească 
pe Heide. Ţeava se leagănă încolo și încoace, ţintindu-l cînd pe unul, 
cînd pe celălalt. 

— Unteroffizier Julius Heide, lepădătură beată, ești arestat! Dacă 
încerci să scapi, te curăţ. 

Se prăvălește peste masă și pistolul i se declanșează. Un glonț 
îi șuieră lui Heide pe la ureche și se înfige în peretele din spatele lui. 
Heide privește în jur, îngrozit. 

— Partizanii, șoptește el, țeapăn și tremurînd de spaimă. 

— Nix partizanschi, rinjește Porta, și cîntă: 


Heute sind wir rot, 
Morgen sind wir tot.€! 


— Ce naiba? bolborosește Wolf, clătinindu-se periculos și descri- 
ind cercuri prin aer cu țeava pistolului. Nu te-am nimerit, Julius? Ia să 
mai încerc o dată. Dacă nu-ţi reușește ceva din prima... 

— Foc! poruncește Bătrinul, pe jumătate adormit. 

Heide scoate un țipăt ascuţit de groază și se ascunde sub masă. 
Două împușcături fluieră pe deasupra lui. 

— Sînt rănit, sînt mort, sanitarii! 

— Eşti un rahat, se hlizește Wolf, sprijinindu-se de gorila lui 
rusească. Așteaptă numai, Julius, te aranjăm noi! Dacă ni se permite 
să lichidăm comuniști, de ce n-am face același lucru și cu naziștii? 


[4] (germ.) Fraţilor, spre libertate, spre soare...—cîntec comunist german. 
(n. trad.) 


[5] (germ.) Eliberaţi strada, mărșăluiește SA... (n. trad.) 
[6] (germ.) Astăzi sîntem roșii/Mîine sîntem morți (n. trad.) 

— Dovedește-ne că ești mecanic-șef și responsabil cu ordinea, 
îl încurajează Barcelona, într-o beţie fericită. 

— Drept înainte, în ţinta brună, foc! urlă Bătrînul, energic. 

Wolf înșfacă un automat, îl îndreaptă spre masă și sloboade o 
rafală. Cioburi, vin și bere plouă peste noi. 

— O să-ți zbor mădularul cu pușca, promite Wolf, schimbînd 
încărcătorul. Ești la fel de greu de lovit ca și mîţa ticălosului ăstuia rus!]. 

— Mor, latră Heide de sub masă, fluturînd un steguleț mic din 
dantelă albă. 

W/olf se resemnează și-l salută pe paznicul său rus. 

— Sergent Igor, suie-te pe bicicletă, aleargă la Moscova și rapor- 
tează c-am bătut un batalion de naziști. 

— Bicicleta mea e-n pană, domnule! răspunde Igor, ajutindu-l 
pe Wolf să se așeze într-un fotoliu, unde acesta adoarme instantaneu. 

Abia mai apucă să-i ordone lui Igor să repare pana. 

Sanitarul îl pansează pe Heide. Virful urechii stîngi i-a fost 
retezat de un glonţ. 

La scurt timp după aceea, Wolf se trezește și vrea să ne dea afară 
pe toţi. E pe cale să asmută dulăii pe noi, cînd, deodată, telefonul se 
pornește să sune, furios și nerăbdător. Gorila lui Wolf răspunde. 

— Domnul Stabsfeldwebel și mecanicul-șef nu-i aici, spune el 
sec. Pe urmă pare că se face mai mic, pocnește din călciie și ia poziția 
de drepți. Chiar dacă vine din armata rusească, e prizonier de atîta 
vreme încît poate deosebi anumite nuanţe vocale și e în stare să-și dea 
seama dacă sînt sau nu periculoase. 

— Cine-i rahatul ăla? urlă Wolf, din adincurile fotoliului. 

— Inspectorul de la Poliţia Militară, Zufall, spune rusul, cu 
osîndă și prăpăd în glas. Tot ceea ce miroase a poliție reprezintă un 
pericol mortal în închipuirea sa, mai ales atunci cînd sună între orele 
două și patru din noapte. Orele morții. 

— Întreabă-l pe caraliul ăla imbecil, ce-și închipuie de sună 
la ora asta! rage Wolf, făcînd să răsune grinzile. Ticălosul poate suna 
mîine între zece și unșpe. 

— Gospodin, inspector Zufall spune că-i important, raportează 
rusul, salutînd cu receptorul. 


[7] Vezi Legiunea blestemaților. (n. trad.) 

Wolf izbucnește într-un hohot de râs. 

— Lămurește-o pe cotarla aia de doberman că ce-i mai impor- 
tant pentru el nu-i și pentru mecanicul-șef al Marii Germanii de aici! 

Rusul turuie mesajul lui Wolf cu asemenea viteză, încît omul 
de la celălalt capăt al firului nu reușește să-l întrerupă, trîntește recep- 
torul în furcă și dispare din magazie să se ascundă pînă cînd se vor 
lămuri lucrurile. 

Ceva mai tirziu, sună din nou telefonul. 

— Lasă că răspund eu, face Porta, sigur pe el. Noi, soldaţii pro- 
fesioniști, nu ne lăsăm scuipaţi în pălărie de muștele astea de rahat. 
Smulge telefonul cu siguranţa de sine a unui Rockefeller pe cale de a 
accepta o ofertă pentru sondă secată. Ascultă, căposule! zbiară el în 
receptor. Sună mîine între zece și unșpe, dacă ţii morțiș să vorbești cu 
noi. sîntem în mijlocul unui botez, așa că-ți poți vîri problemele tale 
importante unde știi, amice. Dacă vrei, poţi veni încoa să te botezăm și 
pe tine. Cu cine vorbești? Cu mine, tolomacule! Cu cine altcineva? Mă 
doare-n cur cine ești, așa că dacă asta vrei să aflu, nu mai e nevoie să 
vii. Fac ceva pe tine și pe Curtea ta Marţială. Ţi-am mai spus. Vino, dacă 
vrei. Se vede treaba că nu ţii minte nici propriile-ți cuvinte. E pentru 
a treia oară cînd îmi spui că vii. Păi atunci, pentru numele lui Dum- 
nezeu, scoate-ți degeţelul din nas și hai! Dacă știi să cînți, cu atît mai 
bine. Am terminat! Porta trîntește receptorul hotărît. Nouă, celorlalți, 
ne aruncă o privire superioară. Nulităţilor ăstora de la poliție trebuie 
să le vorbești cu hotărîre, explică el. Ai să vezi că imediat încep să-ți 
lingă mîna. Acum s-a lămurit că noi și armata poruncim pe-aici. 

— l-auzi, i-auzi! mormăie Wolf, din fotoliu. Are în poală un 
buchet imens de garoafe îmbibate cu bere. Puterea e în mîinile noas- 
tre, și cînd vom obține victoria finală s-a zis cu marțafoii ăștia. Nu sînt 
decît niște lipitori inutile pe visteria statului. 

— Alt cîntec, ordonă Heide, care a adunat corul în cerc în jurul 
său. 

Cu voci înecate în bere, se pun pe cîntat: 


Geht auch der Tod uns dauernd zur Seit 
geht es auch driiber und drunter, 

braust auch der Wind durchs finstere Heid, 
uns geht die Sonne nicht unter. El 


— Jos bonetele! Să ne rugăm! poruncește Porta. 

Îngenunchem în bălți de bere și resturi de mîncare și ne strîn- 
gem căștile la piept solemni. 

Porta se roagă pentru ocrotire și pentru ca sufletelor noastre 
să li se permită accesul la Căminul Veșnic atunci cînd va sosi vremea. 

— Dar mai întîi vom rezolva acest război, tună Wolf, pe urmă 
vom avea o vorbă și cu Dumnezeu. 

— Cînd o să fiu departe de frontul ăsta blestemat, în pace și 
liniște și-n afara oricărui pericol, n-o să mai dau doi bani pe toată ches- 
tia asta cu Doamne-Doamne, le explică Micuţul cîinilor-lup și ursului, 
dar înțelegeți, prieteni, dacă nimeresc din nou acolo unde ţi se aruncă 
în cap tot felul de fiare, roșii, și riști să te cureți în fiecare clipă, mă ţin 
aproape de Domnul și sînt atît de credincios cum nici nu vă închipuiți. 
Toate la timpul și la locul lor. 

— O să-l aranjăm noi pe copoiul ăla nemernic, promite Wolf, 
cu voce răgușită. 

— Îi arătăm noi ce-s tipii duri, spune Gregor, străduindu-se să-și 
ia o înfățișare de dur. 

— Așa-i! Bună treabă, îngaimă Julius, făcîndu-mi vînt cu rămă- 
șițele jalnice ale unui buchet de trandafiri. 

Gregor își repede pumnul cu hotărîre într-o baltă de șnaps. 

— Să bei, asta-i soluţia! Știi unde ești. Știi ce-o să pățești. Muie- 
rile-s mult mai primejdioase. Nu știi niciodată la ce să te aștepți. V-am 
povestit cum am nimerit în așternut cu amanta generalului meu? 
Căţeaua aia blestemată mai-mai c-a făcut să fiu împușcat. 

Ușa se izbește de perete. Un omuleţ gras, într-un pardesiu mult 
prea mare pentru el, se rostogolește în magazie. Are un cap rotund ca 
o ghiulea și te face să te gîndești la capul unui porc adult. Urechile îi 
ies în lături ca niște clape de frinare, și sînt singurele care împiedică 
imensa lui caschetă să-i cadă peste față. Se îndreaptă direct spre Wolf 


[8] (germ.) Chiar dacă moartea merge alături de noi,/Și ne urmează la fiecare 
pas,/Chiar dacă vîntul bate peste lunca mohorită/Soarele nostru nu va 
apune (n. trad.) 

și-i bagă în ochi fasciculul unei lanterne imense, cu toate că încăperea 
e puternic luminată. 

— Mecanic-șef Wolf, confirmă el pe un ton ţipător, închizînd 
lanterna. 

— Şi Stabsfeldwebel, îl corectează Wolf, aruncînd cîțiva stropi 
de bere în capul musafirului său. 

— Faci afaceri cu ceai, afirmă omuleţul. 

Dintr-o dată, Porta e foarte grăbit. Vede că se apropie necazuri de 
la orizont. Două gorile imense, în uniforme cenușii-metalice, îl opresc 
la ușă. 

— Încotro, Obergefreiter? rînjește unul dintre ei, împingîndu-l 
pe Porta înapoi cu atîta forță încît se prăbușește peste masă. Nu pleca. 
O să ne distrăm niţel. Sînt sigur că n-ai văzut în viața ta așa ceva. 

— Cine naiba ești? întreabă Wolf, condescendent, bătîndu-l pe 
umăr pe omuleţ. 

— Zufall, inspectorul Zufall. 

— Așa și arăți!”, spune Wolf, izbucnind într-un hohot de ris. 

— Eşti un adevărat comediant, spune inspectorul. În curînd o 
să ai nevoie de tot simțul umorului de care ești capabil. Își scoate din 
cap cascheta enormă, își trece mîna peste ţeasta cheală și-și pune cas- 
cheta la loc. Știi care-i pedeapsa pentru cei care sabotează activitatea 
Statului Major? 

— Sint puși la zid și împușcați, declară Wolf, pe negîndite. 

— Sîntem perfect de acord cu tine, zîmbește inspectorul Zufall, 
fericit. Mă aflu aici pentru a cerceta un caz de asemenea natură. 
Îndreaptă spre Wolf un deget gros, cu gestul unui procuror public. Și 
tu ești sabotorul. 

— Nu-nţeleg ce vreți să spuneți, mormăie Wolf, începînd să vadă 
nori negri la orizont. 

— Bineînţeles că nu, zimbește Zufall, făcînd un efort eroic să 
pară prietenos, dar dind greș cu totul. Scoate din buzunar un carnet 
cît toate zilele. Ai vindut niște ceai ofițerului-intendent Ziimfe, din 
Armata a IV-a Panzer. L-ai asigurat că e ceai negru chinezesc, în ames- 
tec cu ceai verde. 


[9] (germ.) ZUFALL.: coincidenţă. (n. trad.) 

— E interzis? întreabă Wolf înțepat, tolănindu-se într-un scaun. 

— Nu, se înțelege, ride inspectorul cu răutate, dar ai uitat să-i 
spui intendentului că în ceai mai era adăugat un articol-surpriză! 

Wolf îi aruncă o privire întrebătoare și tăioasă lui Porta, care în 
clipa aceea trage o înghițitură zdravănă dintr-o sticlă, ca să se învioreze. 

— Surpriză? Nu știu nimic despre vreo surpriză. 

— În schimb, ştie Statul Major German, urlă inspectorul, roşu 
la față ca un curcan. Sînt cu toții pe cale de a se căca de moarte și nu-i 
mai încap closetele. 

Gregor explodează într-un hohot de rîs molipsitor. Pînă și cele 
două gorile de la ușă izbucnesc în ris. 

Și inspectorul se molipsește, dar mustăcește discret. 

Numai Wolf și Porta par că și-au pierdut simțul umorului. Wolf 
e renumit pentru capacitatea lui de a vedea întotdeauna latura comică 
a lucrurilor, mai ales cînd e îndreptată împotriva altcuiva. 

— De unde ai ceaiul ăla? îi aruncă Zufall întrebarea, și risetele 
amuţesc. 

Wolf îl arată, în tăcere, pe Porta. 

— Ah, da! Obergefreiter Joseph Porta, murmură inspectorul cel 
gras. Am auzit de tine și de mult doresc să te cunosc. 

— Sînt onorat, domnule, spune Porta, înclinîndu-se slugarnic. 

— Și de unde a obținut Herr Porta ceaiul? 

— Dintr-o parașută, spune Porta sincer. 

— Nu-ţi bate joc de mine, șuieră Zufall, furios. Ceaiul nu creș- 
te-n cer. Voi amîndoi, traficanţii de ceai, sînteți arestați. O mulțime de 
generali vor să vă prăjească la foc mic. O să blestemaţi ziua în care ați 
intrat în afacerea ceaiului. 

— Noi nu știm decît de ceai veritabil, se apără Porta. Poate că 
intendentul a băgat ceva în el în drum spre Statul Major. 

— Probabil că le-a afectat domnilor stomacul. Dacă nu-s obiș- 
nuiți cu ceaiul ăsta, îi poate apuca cufureala, sugerează Wolf. 

Inspectorul Zufall zimbește fals. 

— Ceaiul a fost analizat în laborator. Conţine un fel de laxativ 
puternic, al cărui efect doctorii noştri n-au fost în stare să-l oprească. În 
curînd, acești domni se vor căca pe ei înșiși cu totul prin gurile closetelor. 

— Ai pus tu ceva înăuntru? se întoarce Porta către Wolf. 

— Crezi c-am înnebunit? Sînt om de afaceri, nu sabotor ordinar. 

— Un lucru e sigur, oftează inspectorul. Ceaiul provine de la voi 
doi. Dacă inamicul ar ataca în clipa asta, ar avea o sarcină ușoară. Mul- 
țumită vouă, întregul Stat Major e scos din funcțiune. Se cacă deja de 
șaisprezece ore și ăsta-i doar începutul. Un grup de specialiști zboară 
încoace de la Berlin. Dacă aţi avut de gînd să sabotaţi, aţi reușit mai pre- 
sus de orice așteptări. În treizeci de ani de serviciu, n-am văzut așa ceva. 

— Nu știm nimic despre asta, șoptește Wolf, pierdut. 

Are o senzaţie îngrozitoare de vid în regiunea stomacului. Parcă 
vede aievea întregul Stat Major așezat pe un rînd în latrine, cu General- 
felimarschall Model în faţa formaţiei, pe flancul drept. Unde altundeva 
ar putea fi plasat Generalfeldmarschallul într-o astfel de situație? 

Porta privește neajutorat la inspectorul mic și supraalimentat. 

— Trebuie să vă dați seama că n-am vinde niciodată ceai laxativ. 
Pînă și un idiot în delir din celulele capitonate de la Giessen ar ști că 
nu trebuie să facă una ca asta. 

— Așa cred și eu, răspunde Zufall. De aceea vreau să aflu de 
unde ai ceaiul ăla. Îmi închipui că n-ai început să cultivi ceai pe-aici, 
prin Rusia. 

— Am cumpărat ceaiul de la Obergefreiter Porta, declară Wolf, și 
e convins că asta l-a spălat complet de păcate. 

— Și mie mi-a fost trimis din cer, agăţat de o pereche de parașute 
galbene, afirmă Porta, însoțindu-și explicația cu gesturi. 

— Chiar aștepți din partea mea să cred povestea asta? întreabă 
Zufall, care e în posesia unei mari cantități de neîncredere sănătoasă. 
Crede numai în ceea ce vede și simte. De ce dracu ar arunca cineva 
ceai cu parașuta? 

— Se vede treaba că pentru a determina armata germană să se 
cace pe ea, spune Porta, fără a-și da seama că are dreptate. 

— Din câte observ la voi doi, negustori de ceai, sînteţi în stare 
de orice pentru a vă asigura ieșirea din rîndurile armatei cu averi con- 
siderabile, spune Zufall, cu un zîmbet amar. 

— Asta așa-i. Wolf emite un rîs forțat. Nu-i interzis să încerci 
să aduni ceva avere, dreptu-i? 

— Oamenii cinstiți, rareori ajung bogaţi, e de părere filozofic 
inspectorul. 

— Să zicem că doar proștii rămîn săraci, sugerează Porta, încet, 
și majoritatea oamenilor rămîn săraci. 

— Oamenii săraci sînt oameni de treabă, spune Zufall, gîndin- 
du-se la el însuși. Funcţionarii de stat nu se prea văd prin cercurile 
înstărite. 

— Nu, Doamne ferește! vine spontan din partea lui Wolf. Bătrinul 
meu a fost și om de treabă, și sărac, și funcționar de stat. N-avea prea 
multă materie cenușie în cap, dar avea o reputație bună. Nimeni nu se 
îndoia de faptul că era demn de încredere. Era împăcat și cu Dumnezeu, 
şi cu vecinii. În zilele sfinte, îl vedeai la biserică, și noaptea îl puteai 
auzi cum doarme somnul liniștit al drepţilor. Dacă întreaga poliție i-ar 
fi bătut în ușă noaptea, între două și patru, ar fi continuat să sforăie 
liniștit. N-a fost niciodată bogat. Eram nouă frați, și avea bătaie de cap 
să ne pună fiecăruia o haină în spinare. 

— A călcat vreunul dintre fraţii sau surorile tale pe urmele tată- 
lui tău, intrînd într-o funcție de stat? întreabă Zufall, interesat. 

Se și simte Herr Wolf senior. 

— Pe naiba, rînjește Wolf. Cu toții am moștenit-o mai mult pe 
mama în ce privește inteligența. Avea în vine ceva mai mult decît numai 
sînge german. 

— Jidănesc, poate? aruncă Zufall întrebarea, inocent. 

— N-aș jura că n-a avut. Dar un strop sau doi de sînge jidănesc 
nu-s de refuzat. Limpezesc giîndirea. Și certificatul ăsta de arian nu va 
mai fi valabil în curînd. 

— Așadar nu mai crezi în victoria finală? întreabă Zufall, cu un 
accent sumbru în glas. 

— Tu crezi? rînjește Wolf. 

Gorilele din ușă rîd laolaltă cu noi. Numai că ele nu știu de ce rîd. 

— Nu doresc să-ți răspund la întrebare de data asta, face inspec- 
torul, întorcînd capul. 

Cînd ajung la Cartierul General al Statului Major, prima per- 
soană care le iese în cale e intendentul, Ziimfe. Dă fuga la Wolf. 

— Şacalule! Hienă! urlă el. O să atîrni pentru asta. Cum de mi-ai 
putut face așa ceva? Întotdeauna m-am purtat bine cu tine, ticălosule! 

— N-am vrut să vă vind ceaiul ăla, afirmă Wolf. Din contră. M-aţi 
amenințat că mi-l veți confisca dacă nu vi-l vînd. E treaba voastră că 
l-aţi vîndut Statului Major. Și, cine știe, poate că tocmai dumneavoas- 
tră ați amestecat praful de umblătoare în ceai. Arătaţi destul de hain, 
ca s-o fi făcut. 

— Ești martorul meu, ţipă Broscoiul, apucîndu-l pe inspector de 
braţ. Omul ăsta face acuzaţii false la adresa mea. E în slujba Armatei 
Roșii și folosește arme interzise de Convenţia de la Geneva. 

Nu apucă să continue. Aleargă la closet. Se descheie, din alergare, 
la nădragi. Toate locurile sînt ocupate și, cu un țipăt disperat, năvălește 
în closetele de rezervă. Și astea sînt toate ocupate. Apăsîndu-și strîns, 
cu ambele mîini, bucile rozalii, cu pantalonii fluturîndu-i în jurul ciz- 
melor de călărie, dă fuga la fereastra deschisă, sub care se leagănă ușor 
în vînt niște trandafiri roșii. Oftind, își scoate fundul dincolo de pervaz 
și împroșcă întocmai ca o mitralieră în plin avînt. 

E o priveliște caraghioasă, dar nimănui nu-i arde de ris. Mai 
ales atunci cînd doi generali cu șnururi purpurii dau năvală, unul pe 
urmele celuilalt, și practic aruncă afară un Major și-un Oberstleutnant 
de pe scaunele lor. În armata germană, gradul își are privilegiile sale, 
chiar și la closet. 

Porta și Wolf îi urmăresc cu interes pe generalii cu trese aurii. 
Aceștia privesc drept înainte, cu niște ochi inexpresivi. 

— Arată ca o pereche de pisici înecate, își permite Porta o 
remarcă. 

— Păcat că individul care-a avut ideea asta nu se află aici să-i 
vadă, rînjește Wolf. 

Broscoiul revine gîfiind. Mai are să-i spună cîteva cuvinte lui 
Wolf. 

— Ești cel mai afurisit om pe care l-am întîlnit în viața mea, 
îngaimă, agitîndu-şi pumnul sub nasul lui Wolf. Îți dai seama c-am 
fost arestat datorită ceaiului tău blestemat? Nu, nu, nu, iarăși! schelă- 
lăie el, ţopăind pe culoar. Se prăbușește pe un scaun din closet, dind 
în lături un Rittmeister, pe care-l întrece în grad. 

— Spune-mi, unde se „basculează” Generalfelămarschall Model? 
întreabă Porta, cu interes. 

— Şi-a comandat o privată în propriul birou, explică Zufall, neno- 
rocit. Slavă Domnului că n-am gustat din ceaiul respectiv. Era cît pe 
ce s-o fac, dar snobul ăla ticălos de adjutant n-a vrut să-mi îngăduie 
să iau nici o înghițitură și m-a dat afară din popotă. Nu-i plac funcţi- 
onarii de stat. 

— Dac-ar fi știut că-i explozibil pentru maţe în ceai, te-ar fi obli- 
gat să bei o găleată, rînjește Wolf. 

— Are altceva de făcut acum, nemernicul, spune Zufall, fericit. 
S-a căcat în neștire. 

Porta și Wolf sînt duși la Poliția Secretă a Armatei, care e într-o 
stare de activitate febrilă, pentru a descoperi proveniența ceaiului. După 
O oră de interogatoriu, sînt închiși în celule separate. Pompează apa 
afară din closete și-și pot vorbi unul altuia. 

— O să le arătăm rahaţilor ălora de nemți, cînd ne-or executa, că 
știm cel puţin să murim, strigă Porta, sumbru, prin scobitura veceului. 

— Trebuie să ţinem fruntea sus, bilbiie Wolf, neliniștit. Să zim- 
bim și să privim înfringerea ca și atunci cînd am privit victoria. 

— Da, ne consolăm cu gîndul că asta-i ultima și cea mai mare 
înfrîngere, și mai mult decît să ne împuște o dată n-au ce ne face, spune 
Porta, cu demnitate. 

După trei zile, cad de acord să înceapă greva foamei, dar, două 
zile mai tîrziu, gardienii aduc gamele, aburinde cu fasole brună, în fie- 
care gamelă plutind și o bucată imensă de carne de porc, așa că renunţă. 

— Mîncarea mea preferată, spune Porta cu regret, și conținutul 
uneia dintre gamele îi trece în stomacul micșorat cât ai clipi. 

Pun la cale o evadare. Să sape un tunel de ieșire e dificil, din 
moment ce nu au pentru treaba asta decît cîte-o lingură de lemn. Un 
Obergefreiter corupt din rîndul gardienilor le face rost de două joagăre, 
dar, înainte de a se pune pe treabă, întreaga afacere e încheiată. S-a 
făcut o investigaţie temeinică și autorităţile au impresia că au descope- 
rit răspunsul. Un Lancaster MK-II englezesc a fost observat zburind pe 
deasupra liniilor. Există dovezi cum că acesta ar fi aruncat containere. 
Perioada corespunde cu cea din declaraţia lui Porta. Ceaiul provine din 
Anglia sau, în orice caz, a fost aruncat de către englezi, 

— Aţi avut noroc, oftează inspectorul Zufall, vizibil dezamăgit. 

Arată spre un șir lung de carabine, în timp ce străbat un culoar întins. 
Douăsprezece dintre ele sînt încărcate și pregătite pentru voi doi. Cred 
că vom avea nevoie de ele. 

— Se spune că speranța poate muta munții din loc, face Porta, 
virtuos, pe un ton solemn. 

— Vă consider pe amindoi oponenții mei și voi face tot ce-mi 
stă în putință să vă combat, spune Zufall, sumbru. 

— E bine să-ţi cunoști dușmanii, zimbește Porta. 

Sint duși în fața Generalfeldmarchall-ului Model, care s-a refă- 
cut suficient de pe urma ceaiului pentru a fi în stare să-și țină din nou 
monoclul la ochi. E un om mic de statură, cu o faţă tăioasă, subțirel ca 
o fată mare. Curajul său personal e legendar, însă are un aer caraghios 
de învățător. Timp de zece minute, se învirte în jurul lor, privindu-i 
prin monoclul său imens. 

— Deci ăştia, sînteţi! începe el, pe tonul său specific. 

Pare că scuipă vorbele cu ură. 

— Herr Generalfeldmarschall, să trăiţi! răcnesc Porta și Wolf, 
într-un glas. 

Își pocnesc călcîiele violent. Sînt conștienți că dacă acum fac 
o impresie proastă, s-a zis cu ei. 

— Aţi întrecut măsura! Model își mingîie Crucea de Cavaler cu 
frunze de stejar și spade. 

— Da, să trăiţi, Herr Generalfeldmarschall! 

— Dacă v-a mai rămas ceva din ceaiul ăla îngrozitor, vă sfătuiesc 
să-l trimiteţi cadou adversarilor noștri ruși. 

— Am înțeles, Herr Generălfeldmarschall. Să trăiţi! 

— Ar trebui să dau ordin să fiți spînzuraţi de picioare... 

— Da, să trăiţi, Herr Generalfeldmarschall. 

— Dar am de gînd să vă iert, dat fiind că sînteți parțial nevino- 
vați în afacerea asta cu partida de ceai. 

— Da, să trăiţi, Herr Generalfeldmarschall! 

Porta îi dă un ghiont lui Wolf. 

— Dar aici se spun cîteva lucruri foarte interesante despre voi! 

Model își trîntește mîna pe un maldăr de rapoarte adunate pe 
biroul său. 

— Da, să trăiţi, Herr Generalfeldmarschall! 

— Cer permisiunea de a vorbi, domnule! N-ar trebui crezute 
toate cîte se spun, domnule, spune Porta precipitat. 

Model își lustruiește monoclul și privește pe geam. Apoi se 
întoarce încet, își fixează monoclul la ochi și-și trece din nou dege- 
tele peste decoraţiile și fireturile sale din aur. 

— Nu v-a spus nimeni pînă acum că pedepsele pentru traficul 
pe piața neagră sînt dintre cele mai aspre? Că în anumite împrejurări, 
una dintre ele e moartea? 

— Da,să trăiţi, Herr Generalfeldmarschall, ni s-a spus! izbucnesc, 
amindoi, într-un glas. 

Model își îndoaie genunchii, le dă ocol celor doi de cîteva ori 
și-l privește pe adjutant care stă lingă perete ţeapăn ca o statuie de 
ceară. Se așază pe marginea biroului. E atît de scund încât picioarele 
nu-i ating podeaua. 

— Metodele voastre de a face afaceri amintesc perfect de piața 
neagră. 

— Cer permisiunea de a vorbi, domnule. Nu, domnule, nu avem 
nimic de-a face cu piața neagră, domnule, strigă Porta. Nu ne atingem 
de lucruri fierbinţi, domnule, și niciodată nu încălcăm regulamentul, 
domnule, și, să trăiţi, nu cerem dobîinzi mari. 

— Mă crezi tîimpit? 

— Nu, să trăiţi, Herr Generalfeldmarschall! 

— Am impresia că mă iei peste picior! De ce rîzi, omule? 

— Cer permisiunea de a vorbi, domnule. Nu, să trăiţi, nu râd! 
Porta începe să turuie. Permiteţi să raportez, domnule, de vină sînt 
nervii, să trăiţi! Cînd mi-e frică, arăt ca și cum aș rîde, domnule. Ofițerul 
medic spune că ăsta-i umor negru, să trăiţi! 

— Dispăreţi din ochii mei! ordonă Feldmarschallul, arătînd spre 
ușă. 

Afară, în siguranţă, respiră amindoi ușurați. Politicoși, salută 
un Generalmajor care se tirăște, palid și chinuit, pe lingă ei. 

— Sfintă fecioară, spune Wolf, cu ușurare. A fost cît pe ce s-o 
încurcăm! Englezii sînt niște porci nemernici. 

— Să ne facă nouă una ca asta, urită treabă, admite Porta, însă, 
cine știe, poate c-o să le-o plătim noi odată. 

Cad de acord c-ar fi o afacere proastă să arunce restul de ceai. 
Wolf îi promite lui Porta douăzeci la sută dacă scapă de el, dar Porta 
pretinde cincizeci, cu garanţia că numele lui Wolf nu va fi implicat în 
cazul în care treburile vor lua din nou o întorsătură nedorită. 

Porta dă peste o divizie italiană și, într-un timp record, vinde 
ceaiul unui intendent, care organizează în stil mare transporturi de 
bunuri de contrabandă la Milano. 

— Dac-aș fi în locul tău, mi-aș face bagajele și-aș șterge-o în 
Suedia, spune Gregor, sumbru, cînd află de la Porta despre afacere. 

— Cînd or începe „spaghetii” să se cace, băiete, o să ai toată Mafia 
pe cap. N-aș vrea să fiu în locul tău, fiule, spune Bivolul. 

Pentru un timp, Porta e pregătit s-o întindă la cel mai mic semn, 
cînd, pe neașteptate, apare italianul, cu penele fluturîndu-i în vint, în 
fața garajurilor lui Wolf, unde Porta își soarbe cafeaua de dimineață. 

Înainte de a apuca să schițeze un gest, italianul se află lîngă el. 
Dar nu e nici un pericol. Nu Mafia a sosit în Fiatul pentru teren, ci un 
italian fericit care-l îmbrățișează și-l pupă pe amîndoi obrajii. E pro- 
fund dezamăgit cînd află că nu mai există ceai de vinzare. 

— Trebuie să mai faceţi rost de ceai minunat ca ăla! îl imploră 
intendentul împăunat de la bersaglieri, scuturînd din pene în fața lui 
Porta. Signor tovarășe, îți promit Medalia italiană pentru serviciu mili- 
tar strălucit. Va arăta bine pe pieptul tău! 

Dar Porta nu mai poate face rost de ceai. Nu se mai găsește. 

După plecarea italianului, Wolf și Porta analizează fenomenul. 
Porta ajunge la concluzia că englezii au folosit un laxativ foarte rafinat, 
atît de iscusit preparat încît nu are efect decît asupra nemților. 

Oamenii vor căuta să vadă întotdeauna numai părțile 
bune ale tuturor lucrurilor, care, ele însele, nu se vor 
schimba. 


Iosif Stalin către Molotov, 
iulie 1937 

Închisoarea de tranzit de la Osmita, situată la cinci 
kilometri distanţă de orașul Cita, e cunoscută ca fiind cea mai 
„sigură” închisoare din lume. În orice caz, e cea mai sumbră și 
mai sinistră închisoare, construită din beton cenușiu. De fapt 
nu € 0 închisoare în sens strict, în care prizonierii să-și execute 
sentințele, ci o placă turnantă pentru masa imensă de fiinţe 
omenești care se scurge încoace, din toate închisorile din Rusia, 
pentru a lua calea Siberiei. 

La Osmita, prizonierul îl întîlnește pentru întiia oară pe 
cel mai mare vînător de oameni al lumii, micuțul și zîmbitorul 
soldat siberian de convoi, cu temuta nagaikă atîrnîndu-i 
peste umăr. Cel mai adesea, e îmbrăcat într-o manta care-i 
ajunge pînă la glezne și poartă o căciulă căzăcească albă, 
înaltă, avînd creștetul purpuriu și, prinsă de ea, o cruce verde. 
În ciuda staturii sale mici, are în el ceva înspăimîntător. De-a 
curmezișul pieptului, îi atîmă un Kalașnikov, cu tamburul 
său rotund plin cu gloanţe. Într-o parte, are o sabie căzăcească 
în teaca ei din piele neagră. În faţă, în dreptul stomacului, 
spînzură un toc negru, deschis, din care apare patul unui 

Nagan. Pistolul e prins de un șnur alb, care trece prin 
ambii epoleți și cade pe piept. 

Cînd prizonierii ajung la Cita, sînt dați în custodie 
acestor bărbați mărunți, cu crucile lor verzi pe căciulă. Pentru 
cei mai mulți, aceasta e o experiență cutremurătoare. În 
trenurile de prizonieri pentru Cita, soldaţii aveau voie să-i 
lovească doar la ordinul unui ofiţer, dar micuţii bărbați cu 
cruce verde pot folosi temuta nagaikă pe propria răspundere. 
Îndată ce au semnat pentru primirea prizonierilor, nagaika 
începe să șfichiuie prin aer, semănind teroarea pe unde se abate. 
Înainte de a ajunge convoiul la Osmita, cei mai slabi au fost 
omoriți, în chinuri. 

Ce se întîmplă în interiorul zidurilor închisorii de 
tranzit nu știe nimeni cu precizie. 

Însă prizonierii sînt aduși, pe orice cale, la o supunere 
animalică. Atunci cînd pleacă, transportați pe sute de sănii, trei 
săptămîni mai tîrziu, toată viaţa le-a pierit deja de pe chipuri. 

Acești soldaţi-poliţiști mărunți au ajuns celebri de 
cînd marele deșert al Siberiei a devenit cel mai mare centru de 
exterminare al lumii. 

Cel puţin patru milioane de prizonieri de război 
germani au trecut prin Cita și au fost „educaţi” la Osmita, sub 
plesniturile mușcătoare ale nagaikăi, înainte de a fi trimiși în 
minele de pe cursul rîului Kolima, din Siberia, sau în lagărele 
care zac risipite peste Novaia Zemlia. Numai un procent foarte 
mic dintre ei s-au mai întors în Germania după război. 


Hauptfeldwebel Blatz s-a aventurat în linia frontului pentru a 
verifica el consumul de muniţie, pe care îl consideră prea mare. Nu e 
mulțumit în general de starea disciplinei de care dau dovadă oamenii 
din linia întâi. S-a plins la NSFO, care, spre oroarea lui, i-a ordonat să 
inspecteze comandoul de tranșee. 

Ziua în care Blatz ajunge pe front e cu desăvirșire liniștită. Se 
lovește mai întîi de cîțiva dintre cei mai ușor răniți care stau întinși 
într-o adîncitură din teren. 

— Simulanţi nenorociţi, urlă el. O să vă încing cururile în așa 
hal încît veți putea prăji ouă pe ele. Afară, marș, marș, pui de cioară! 

Îi goneşte prin tranșee, îi pune să ţopăie înainte cu genunchii 
îndoiţi și cu puștile în mîinile întinse și să se tirască pe periculoa- 
sele porțiuni descoperite. În mod ciudat, în această dimineaţă, nu sînt 
lunetiști. 

— Unde sînt toți lunetiștii ăia siberieni? ţipă Blatz, triumfător. 
Numai minciuni. Rapoarte falsificate și mincinoase, dar pe mine nu 
mă păcăliți! O să aflaţi voi cine sînt! E timpul să punem la cale cîteva 
Consilii de Război pe-aici! 

Singele mustește prin bandajele răniților. Cînd unii comandanți 
de pluton protestează, sînt repeziți tăios. 

— Pentru mine, rănit e cel care nu mai poate mișca! Tot restul e 
simulacru! Sînge, aţi spus? În vremurile de demult, bolnavilor li se lua 
sînge. Era sănătos. Așa și astăzi. Prea mult sînge îl face pe soldat leneș. 

Ceva mai tirziu, se hotărăște să inspecteze cuiburile avansate 

de mitralieră. Cu puţin noroc, poate descoperi și-o faptă gravă care să 
necesite condamnarea la moarte. 

În cele din urmă, ajunge la mitralierele grele de companie din 
pozițiile avansate. De la distanţă, aude un sforăit răsunător. Tremură 
de încîntare și jubilează la gîndul că va aresta santinela adormită. 

Precaut, se cațără peste palisadele de pămînt și se rostogolește 
în tranșeea îngustă de comunicare. Pe fundul tranșeei zace santinela, 
ghemuită ca un cîine ud. Nu numai că doarme, dar a avut și obrăznicia 
să se învelească într-o șubă din blană de miel și să-și pună sub cap o 
pernă albastră cu puf. 

De mitraliera grea atîrna o bucată de carton pe care stă scris, 
cu litere mari și neîndemâînatice: 


DRAGĂ DOMNULE HAUPTFELDWEBEL, VĂ ROG TRECEȚI ÎN 
LINIȘTE! 

NU DERANJAȚI ÎNAINTE DE ORA 13:00! 

VĂ MULŢUMESC FRUMOS, DOMNULE! 


AL VOSTRU PREASUPUS SERVITOR, 
OBERGEFREITER WOLFGANG CREUTZFELDT. 


Blatz nu știe dacă să urle sau să plîngă. Alege prima variantă, 
arma verificată și consacrată a fiecărui subofițer care nu știe ce să facă: 
continui să urli cît de mult și pînă la urmă îţi vine vreo idee. 

Micuţul crapă un ochi și-și duce degetul la buze. 

— Hei, încetează cu urletul, omule! Nu vezi că-ncerc să trag un 
pui de somn? 

— Dormi în post! strigă Blatz, cu o voce care se fringe de cîteva 
ori de mînie. 

— Se-nţelege că dorm! Ce-i rău în asta? 

Micuţul zimbește cu toată gura. 

— Recunoști, în fața mea, că dormeai în timpul serviciului de 
santinelă? 

— Și de ce nu? Dormeam! Și visam ceva frumos. Se făcea că 
Hauptfeldwebelul era agăţat în sîrmele de-acolo din „ţara nimănui” și 
noi trăgeam în el cu pușca. De fiecare dată ne holbam la tine cum 
țopăiai ca un purice! Știi tu! 

— Dormitul în post te va costa capul, băieţaș! strigă Blatz, tri- 
umfător. Ridică-te în picioare! Ești arestat! Nu facem tevatură multă 
pentru porci ca tine, Creutzfeldt, vei fi judecat după procedura de 
urgență cînd ne vom întoarce la companie, iar doi din cei trei judecă- 
tori vom fi eu și ofițerul-comandant. Vei fi împușcat, Creutzfeldt, ţi-o 
garantăm noi! 

— De ce spune Hauptfeldwebelul încontinuu „noi”? Mai sînt și 
alții ca tine? Tot așa niște poame? 

— Așteaptă numai, porcule! zbiară Blatz, sigur pe el. 

— Dacă Hauptfeldwebelul e sătul de viață, îl sfătuiesc să-și ridice 
capul, așa cum face acum, zimbește Micuţul. Lunetiștii siberieni vor fi 
fericiți să pună un glonţ într-un asemenea cap. Îmi amintește de-un 
cîine pe care l-am avut odată, spune el, dus pe gînduri. 

— Ridică-te, urlă Blatz, scos din sărite. Vorbești cu un superior! 
Eşti arestat, omule. Dacă încerci să-mi scapi, o să-mi folosesc arma și 
va fi o plăcere s-o fac asupra ta! 

— Te-ai lovit cumva la căpăţină cînd veneai încoace? întreabă 
Micuţul renunțînd dintr-o dată la ipostaza sa de amic de la ţară. Arăți 
ca un pește norvegian care s-a rătăcit în drum spre Suedia. Arest, Curte 
Marţială, pluton de execuţie, împușcat pentru încercare de evadare! 
Toate conform cărțuliei tale afurisite, așa-i? Ascultă aici, băi potaie, 
surogat de subofițer! Ai venit încoace să ne muști de cur pe noi, porcii 
de tranșee, și-ți închipui c-ai să scapi așa ușor? Știm noi ce-ai fost îna- 
inte de-a ateriza aici, fiule. Ștergător de rahat la o grămadă de girafe în 
Grădina zoologică din Berlin, asta ai fost. 

— De unde știi...? face Blatz, uimit. 

— Ce dracu-ți pasă? Știu, și-ți ajunge, burtă-verde! Și mai știu 
ceva. Că n-o să-ți mai vezi girafele vreodată! 

Zimbetul Micuţului devine tăios și necruţător. 

— Ești arestat, repetă Blatz, neliniștit, bijbîind la tocul pistolului. 

— Ia deștele de pe pocnitoare! Micuţul își ridică automatul ame- 
nințător. Nu încerca. Sint gloanțe dum-dum în chestia asta. Ce părere 
ai dacă ţi-ar ajunge boașele în gât, Blatz? 

— Ameninţi un superior? Asta-i revoltă! Ridică-te în picioare! 

Micuţul se ridică încet și Blatz își dă seama dintr-o dată cît e 
de mare. 

— Ţi-ar conveni, așa-i? rînjește Micuţul crunt. Curte Marţială 
cu tine în juriu și cu puțoiul ăla de Hauptmann drept președinte. Con- 
damnare la moarte. Bum! Și ţi-ar plăcea să mă legi de stilp cu mîinile 
tale, așa-i, lepădătură mizerabilă? 

— Da, și asta am să și fac! țiuie Blatz. Și lovitura de graţie tot eu 
o s-o trimit în hoitul tău împuţit, să știi! 

— Ești complet ţicnit, ride Micuţul, zgomotos. Un porc turbat, 
asta ești. Acum fii atent: nu există nimeni, nici tu și nici altcineva din 
armata asta de oameni care să-l lege pe Obergefreiter Wolfgang Creut- 
zfeldt de vreun stîlp, dar el te va curăța pe tine și pe alți cîțiva cretini 
în uniformă ca tine. Nu tu m-ai arestat, Blatz! Eu te-am arestat pe tine! 
Nu știai că eu sînt un agent comunist! 

— Ești nebun, omule, ţipă Blatz, simțind groaza cățărîndu-i-se 
pe șira spinării. Se află în fața unui ucigaș psihopat? Sînt ele oare ade- 
vărate poveștile alea despre omoruri care se petrec pe front? Nu, nici un 
soldat german disciplinat n-ar face una ca asta. Lasă-mă să trec, ţipă 
el isteric, încercînd să-l îmbriîncească într-o parte pe Micuţul. 

— Ce-i cu graba asta, amice? zîimbește Micuţul, glacial. Stai mai 
întîi să lămurim câteva lucruri. Tu m-ai arestat, dar asta nu s-a putut. 
Aivrut o Curte Marţială, o s-o ținem aici. Gata, am ţinut-o și, din păcate, 
eu te condamn la moarte. Așa că în cinci minute de-acum încolo îţi 
vei lua zborul de pe front, îmbrăcat ca un îngeraș din ăla tîmpit de-al 
lui Doamne-Doamne! 

— Ameninți un subofițer și refuzi să execuţi ordinul. Cer să fiu 
lăsat să trec. Sint Hauptfeldwebelul și superiorul tău direct, bolborosește 
Blatz, privindu-l. 

— Gura, lopătar de rahat de girafă! Nu mai ești decît un cada- 
vru care se bilbîie! Haide! Fii bărbat! Nu e prima oară cînd iei parte la 
o execuție. Tu însuți ai spus c-ai fost de multe ori la Morellenschlucht, 
dar presupun că nu-i prea vesel să participi la propria-ţi execuţie! 

— N-ai îndrăzni să faci una ca asta, piuie Blatz, terorizat și parcă 
făcîndu-se mai mic. 

— Ascultă, avorton de girafă, tu nu mi-ai lăsat altă soluţie, nu-i 
așa? Tu ai pornit întreaga tărășenie. Tu te-ai apucat să țipi despre 
Curți Marţiale și plutoane de execuție și despre tot restul de timpenii 

războinice, și asta pentru că eu închisesem niţel ochii! Să știi că sînt 
împotriva pedepsei cu moartea. 

— Ajutor, ajutor, crimă! urlă Blatz, cu disperare. 

Micuţul îl cercetează cu indiferență. 

— Vocea aia ata e cunoscută de ambele părţi ale frontului. Crezi 
c-osă vină careva să te-ajute? Cînd ai trecut dincolo de palisade, băieţaș, 
toată lumea a știut unde o s-o sfirșești. 

— Atunci ăsta-i complot! ţipă Blatz, deznădăjduit. 

— Nu mai spune, omule! Porta zice că sîntem cu toţii condam- 
nați la moarte din clipa în care ne-am născut. Dumnezeu hotărăște și 
un înger mare și negru, cu o ditamai sabie, a venit la mine în timp ce 
soileam și-a zis: „A sunat ceasul lui Hauptfeldwebel Blatz!” 

Blatz se tîrăște plîngînd pe fundul nămolos al tranșeei. 

— Tovarășe Creutzfeldt, nu mă omori. 

— Tovarășe Blatz, trebuie! Ridică-te și fii băiat bun, ca să termi- 
năm treaba repede și ușor! 

— Tovarășe, lasă-mă să trăiesc! Am doi copii acasă! 

— Ai pe dracu, tovarășe Blatz! Nici nu ești însurat. Ţi-am spus 
că știm totul despre tine. N-ai regulat în viața ta nimic altceva decit 
o femelă de girafă la Grădina zoologică din Berlin, dar n-a ieșit nimic 
din osteneala aia! 

— 'Tovarășe Creutzfeldt, nu fă din tine un ucigaș de rînd! Mi-ai 
plăcut întotdeauna! Ești un soldat bun! 

— Da, și-am apreciat lucrul ăsta, ride Micuţul din inimă, și-l 
trage pe tremurîndul Blatz sus, lîngă el. La naiba cu prostiile astea. 
O să am grijă să fii îngropat ca un erou, în așa fel încît Vaterlandul și 
familia ta să fie mîndri de tine! 

— E crimă, ţipă omul osîndit, zbătindu-se disperat. 

Micuţul îl ţine zdravăn și, cînd ajung în dosul mitralierei grele, 
îl pocnește cu patul armei de-l lasă fără cunoștință. 

— Vezi că-ți sosesc invitațiile de la Scaraoţchi! mormăie Micu- 
țul, ca pentru el, și ridică deasupra parapetului capul omului leșinat. 
Lunetiștii siberieni sînt din nou la post și trimit patru gloanţe în fața 
cărnoasă a lui Blatz. 

În curînd, sosește schimbul. 

— Ce-i asta? întreabă Barcelona, uimit, arătînd spre cadavru. 
Doar nu l-ai împușcat? 

— Crezi că-s ţicnit? răspunde Micuţul! De ce să-i las pe băieţii 
vecinilor fără slujbă? Sînt doar membri ai aceleiași uniuni, nu? 

Heide îi aruncă Micuţului o privire bănuitoare, în timp ce se 
apleacă peste cadavru. 

— Ce cauţi? întreabă Micuţul, amenințător. 

— Semne de la muchia unei palme, zimbește Heide, veninos. 

— Ştii ce păţesc informatorii, Julius? întreabă Micuţul, jucîn- 
du-se cu Kalașnikovul. 

— Știu, răspunde Heide, privind cu interes la cele patru găuri 
de gloanțe. Și mai știu și ce pățesc ucigașii! 

— Şi eu, zîmbește Micuţul. Am avut în familie. Ghilotina la Plot- 
zensee. Țac, și jos cu țăcălia ta! 

— Patru găuri, gîndește Heide, cu voce tare. Cred c-a stat acolo 
sus toată ziua. Aș căuta o explicaţie a dracului de bună pentru asta 
dac-aș fi în locul tău, Micuţule. Știu ce s-a-ntimplat și fără să fi fost aici. 

— Așa? Și ce s-a întîmplat? 

Heide saltă cadavrul și-l ridică încet dincolo de parapet. O 
împușcătură intră în capul mortului. De data asta e un glonţ exploziv 
care distruge întreaga faţă. 

Heide dă îngrozit drumul cadavrului și-și șterge creierii de pe 
faţă. 

Porta ride ca o hienă. 

— I-ai dat Micuţului o mînă de ajutor mai mare decit ai fi vrut. 
Dovada s-a dus. 

Heide se uită temător la trăsăturile distruse ale cadavrului. 

— Sînteți martorii mei, strigă el, turbat. Aţi văzut cu toţii cele 
patru găuri! 

— Nu, Julius, nu! rînjește Porta. Mai trăia cînd l-ai ridicat. Dac-aș 
fi în locul tău, aș avea grijă, Julius, fiul meu! 

— Ce adunătură de escroci, scrîșnește Heide, vizibil neliniștit. 

Micuţul saltă cu nonșalanță cadavrul pe umăr. La corpul de gardă 
îl trîntește la picioarele Feldwebelului sanitar care smulge brutal plă- 
cuţele de identitate și scotocește prin buzunare după efecte personale. 

Hauptmann von Pader sare în Kiibelul său și gonește spre staţia 

de transmisiuni de la Kowel, unde trimite o chemare specială către 
Bendlerstrasse. 

Prietenul său, SS-Brigadefiihrer Ahlendorf, șeful SD-ului din 
Interior, îi promite o legătură urgentă cu Berlinul și o adresă către SS. 

În culmea bucuriei, von Pader se întoarce la companie și se hotă- 
răște să mai arunce pentru ultima oară o privire asupra liniei frontului. 
Cine știe? Poate că i se va ivi ocazia să încheie socotelile cu Creutzfeldt. 

— Încotro, domnule? întreabă șoferul său, Obergefreiter Bluhme. 

— Pe front! 

— Unde? exclamă Bluhme, nevenindu-i să-și creadă urechilor. 

— Ai jeg în urechi? Am spus pe front! 

— Bineînțeles, domnule, cum să nu! rînjește Bluhme, și ţișnește 
cu o viteză de parcă nu l-ar putea duce pe von Pader acolo destul de 
repede. 

— Păstrează-ţi observaţiile timpite pentru tine! 

În tranșee se iscă o agitaţie generală cînd observăm că von Pader 
a venit la noi. 

Se plimbă țanțoș prin tranșeea de legătură, inspectează avanpos- 
turile, privește prin periscop. 

— Așadar, ăsta-i bastionul care ţine la distanţă valul mongol. 

Dintr-o dată se simte parcă mai mare. Îşi aranjează noua lui 
cască de oţel. 

— Unde e dușmanul? îl întreabă pe Barcelona. 

— La două sute de metri mai încolo, domnule, rînjește Barcelona. 

— Se ţin departe de vedere, porcii ăia lași. Untermenschen, asta 
sînt. 

— Să nu credeţi că s-au săturat de viață, domnule, zimbește 
Barcelona. Dacă Herr Hauptmann ar sta de partea cealaltă și-ar privi 
prin periscoapele lor, n-ar vedea nici aici nimic. Asta dacă n-ar fi vreun 
dobitoc precum Hauptfeldwebel Blatz. 

— Ţine-ţi gura, șuieră von Pader, veninos. 

Simte inima bătîndu-i puternic în piept. lată-l aici! Un ofiţer 
din armata Fiihrerului. Un cruciat german luptînd împotriva hoardelor 
păgîne ale Asiei. Cîntă încetișor Wacht am Rhein. 

Barcelona îl urmărește mirat. Von Pader continuă să meargă 

prin tranșeea de comunicație, unde se împiedică de Micuţul care șade 
pe fundul tranșeei cu o găleată de cartofi fierți în față. 

— i se apropie sfîrșitul, Creutzfeldt. 

Von Pader face un gest semnificativ cu degetul de-a curmezișul 
beregatei. 

— Herr Hauptmann e cumva vreun prezicător? vrea să știe Micu- 
țul, pocnind din călcîie din poziție așezat. 

Dintr-o dată, ciocănitul gongului umple tranșeele de zgomot. 

— Alarmă! Alarmă, Panzer! 

— Ce se-ntimplă? întreabă von Pader, neliniștit, privind la Micu- 
țul care continuă să-și îndese cartofi în gură. 

— Sînt maimuţele alea galbene care vin cu ceva blindate, bag 
seamă, răspunde Micuţul, nepăsător, oferindu-i lui von Pader un car- 
tof fierbinte. 

Furios, acesta îl azvirle cît colo. 

Micuţul se ridică încet și dă jos prelata de pe mitraliera lui grea. 
Într-o clipă, tranșeea e plină de oameni. 

Aerul vibrează la uruitul ameninţător al motoarelor. Un zid 
de foc se înalță la mică distanţă în spatele pozițiilor. Un baraj. Șuieră 
obuze și tună. Dar asta nu-i nimic deosebit pentru niște veterani ai 
liniei frontului. Un baraj obișnuit la foc continuu, așa cum fac rușii de 
obicei înainte de a lansa un atac local de blindate. Lui Hauptmann von 
Pader i se pare că s-au deschis larg porțile iadului. Clănțănind din dinţi, 
se aruncă la pămînt, alături de Porta și Micuţul care-l privesc încîntați. 

— Acum iar se cacă pe el, bălălăul, face Micuţul, plesnind de 
bucurie. 

Von Pader își apucă disperat casca de oţel. 

— Se ţine de țăcălia lui de tinichea și uite-l cum tremură ca o 
piftie, ride Porta. 

Cad obuze de mortier, aruncînd pămînt asupra lor. 

Von Pader dă un țipăt de groază, convins că i-a sosit ultima 
clipă. Nu-și dă seama că ăsta nu-i decît începutul. A știut dintotdea- 
una că în război mor oameni mulți. Era un fel de a muri pe care l-a 
considerat întotdeauna ca fiind ceva ales și nobil, dar și foarte dureros. 
Acea minunată moarte de erou pe care le-a descris-o în atîtea rînduri 

cadeților ofițeri. Ce se-ntimplă aici e însă cu totul diferit. Aici nu-i nimic 
minunat. Noroi. Schije ţipătoare de oțel. Rămășițe de hoituri! Brațe și 
picioare smulse! Gura i se umple de fiere. Îi iese pe nas și i se scurge 
pe bărbie. Frumoșii lui pantaloni cenușii de călărie făcuți la comandă 
îi sînt plini de mult. 

Suflul îl aruncă ceva mai încolo, în tranșee. Porta îl tîrăște îna- 
poi și-l împinge în cuibul de mitralieră. 

— Doamne, cum pute! spune el, ţinîndu-se delicat de nas. Așa 
se-ntimplă cu toți puţoii ăștia puși la șapte ace. Vin pășind ţanțoși și 
pleacă tîrîndu-se ca păduchii! 

— Nu mă lăsaţi, camarazi! plînge von Pader. 

— O să te aruncăm în fața unui T-34, cînd vor veni încoace, pro- 
mite Micuţul. 

— Camarazi, sîntem camarazi! 

— Sigur, sigur, camarade Herbert, zîmbește Porta, numai să nu 
uiţi asta cînd s-o opri gălăgia, bine? 

Von Pader plînge și-și ţipă nenorocirea în acord cu tunetul 
bombardamentului. 

Mitraliera grea răpăie înspre valul de atac în kaki, ce se apropie 
încet cu urlete guturale. 

— Uraaa Stalin! Uraaa Stalin! 

— Ridică-te și privește și tu, îl sfătuiește Porta, înghiontindu-l 
cu piciorul pe căpitanul care plinge. Vecinii vin să ne viziteze. Cu tine 
vor să stea de vorbă! 

Dar bravul ofiţer al Fiihrerului stă trîntit în noroiul tranșeei, 
implorînd doi porci împuțţiți de front să-l ajute. 

Un nou val kaki de ruși năvălește peste rețeaua de sîrmă ghim- 
pată. Sclipesc lopeţi și baionete. Prin aer zboară grenade. Tancuri T-34 
se rostogolesc înainte, peste brazdele adinci tăiate de obuze ca o turmă 
de zimbri sălbatici. Cu o bufnitură asurzitoare, grelele vehicule ajung 
în fața sîrmei ghimpate. 

Se opresc pentru a trage. Un fulger orbitotr, și obuzele spulberă 
siluetele cenușii în zdrenţe. 

Panzerfaust-urile latră furioase. Giganţi de oţel se rup în bucăți. 
Turele zboară prin aer, împreună cu bucăţi de trupuri omenești. 

Bezna devine și mai deasă. Deodată, întreaga scenă e scăldată 
într-o mare albă de lumină orbitoare. Tancurile T-34 și-au aprins faru- 
rile. Un lucru pe care-l fac numai rușii: are un sinistru efect psihologic. 

Puștile-mitralieră urlă. Soldați în uniforme cenușii sînt azvârliți 
înapoi, zdrobiți sub șenilele late ale tancurilor. 

— Servus, Herr Hauptmann, rînjește Micuţul, smulgînd mitra- 
liera grea de pe afet. 

Porta aruncă vreo cîteva grenade, își salută cu nonșalanţă coman- 
dantul de companie și-l urmează pe Micuţul dincolo de buza tranșeei. 

— Nu plecaţi! Nu mă părăsiţi, camarazi! ţipă ofițerul Fiihrerului 
care, timp de cinci ani, a propovăduit onoarea și gloria de a muri pen- 
tru Fiihrer și Vaterland. Se ridică și privește înspre monștrii urlători de 
oțel care se apropie de el, legănîndu-se și sărind. 

Fascicule de lumină se opresc asupra lui. 

— Camarazi, ajutaţi-mă! Nu vreau să mor! 

Raza unui far îl urmărește încontinuu. Își astupă urechile cu 
mîinile, urlînd nebunește. 

Turela unui tanc se răsucește încet. Un obuz explodează și-l 
acoperă cu pămînt pe ofițerul îngrozit. Cu ghearele și cu dinţii își cro- 
iește drum afară și se tirăște, urlînd ca un animal rănit, de-a curmezișul 
cîmpului de bătălie. 

Un T-34 se apropie cu toată viteza, dar trece cu puţin pe lingă 
el, fără a-l zdrobi. 

Se ridică în picioare și aleargă înainte prin lumina orbitoare 
a farurilor, cu ambele mîini apăsate pe urechi. Casca și-a pierdut-o. 
Zgomotul e îngrozitor. Oriunde se întoarce, nu află decît explozii de 
obuze de la T-34 și răpăit de puști-mitralieră. 

Sare într-un șanț, aleargă ţipînd prin tranșeele de legătură, fără 
a ști încotro se îndreaptă. Nu observă un T-34 care sosește zburînd 
pe deasupra unei ridicături de pămînt și aterizează, cu un trosnet, la 
cîțiva pași în urma lui. 

În clipa următoare, e la pămînt. Șenilele late îl înhaţă, îl dau 
peste cap, zdrobindu-i picioarele și mîinile. Nu-l mai invocă pe Fiihrer 
sau pe vreunul dintre oamenii și lucrurile pe care le-a venerat. Strigă, 

plingînd, după mama lui, de ale cărei lacrimi și-a bătut joc cînd a intrat 
în armată. 

Tancurile T-34 răscolesc linia germană a frontului și se întorc 
la bază în cursul nopţii. Soarele răsare și colorează cerul în roșu dea- 
supra frontului liniștit. 

Plutonul 2 șade, bucurîndu-se de razele firave ale soarelui de 
toamnă. În curînd va veni iarna, cumplita iarnă rusească. 

Porta împarte cărțile. Jucăm tabinet. Din cînd în cînd aruncăm 
o privire prin periscop. Astăzi sînt mai multe trupuri acolo, afară. Unii 
dintre ei nu sînt încă morți, dar nu putem să ieșim să-i aducem. Se vor 
ocupa de ei lunetiștii siberieni. 

Chiar în fața locașului mitralierei grele, e o moviliţă îmbibată 
de sînge. În masa cenușiu-roşiatică sclipeşte un epolet de argint, cu 
două stele aurii. E tot ce-a mai rămas din mîndrul ofiţer al Fiihrerului, 
Hauptmann von Pader. 


Sfârşitul Volumului XI 

